K. A. WEGELITJS 


ROUTAA JA RAUTAA 

PERÄPOHJOLASSA JA KAINUUSSA JÄÄKÄRI- 
LIIKKEEN VUOSINA SUORITETTU 
ITSEN ÄI SYY STYÖ 


II 

KEMIN ETAPPI 


KUVIA JA KARTTOJA 


PORVOO 

WERNER SÖDERSTRÖM OSAKEYHTIÖ 



SISÄLLYS. 


Sivu 

Johdanto 5 

»John Grafton» ja Mövlyn karin miehet 9 

Kemin etapin järjestäytyminen 

Kemi ja sen ympäristöt 67 

Kemin etapin synty ja alkuvalmistelut 71 

Toimintahenkilöiden valinta 86 

Muita etapin avustajia 100 

Venäläiset Kemissä ja sen ympäristössä 105 

Kemin poliisilaitos etappityön avustajana 122 

Etapin talous 136 

Kemin etapin toiminta 

Saksaan-menijäin vastaanotto ja opastus 141 

Miestenkuljetus syys- ja lokakuulla 163 

Tornion kautta 163 

Purjeveneellä 164 

Moottoriveneellä 165 

Ajoksen ja Seittenkarin jääkärikämpät 175 

»Isoniemen» kotiinpaluu ja moottorilla-kuljetuksen 

loppu 187 

Miestenkuljetus kelirikon aikana 196 

Vastaanotto siirtyy »Osulaan» — Järjestelymuutoksia 

ja Helsingin-neuvotteluja 207 

Miestenkuljetus meren jäitse jalan ja suksilla 217 

Kemin etapin toiminta numeroiden valossa 263 

Taistelu etapin olemassaolosta 

Ukkospilvien uhkaamana 269 

Lopun edellä 295 

Räjähdys 302 

Vangit 310 



Kemin etappimiesten myöhempiä vaiheita 

Arvi Hällforsin Saksan -matka ja pako 317 

Iikka Montellin pako 334 

Kalle Winterin vuoro 343 

Konstu Pietilän tarina. — Pietilän, Jokisalon ja 

Ellilän pako 351 

Etappitoiminnan jälkivaihe 369 

Rautaportin vartiat 384 

Liitteitä: 

Kemin poliisilaitos valveilla 389 

Venäläisen rajavartioston järjestely ja sijoitus 391 

Sotatilan aiheuttamia »pakollisia määräyksiä» 392 

Ratsumestari Ivanjenkon puuhia 396 

Poliisikomisario K. V. Linderoos ei tottele H. M. Keisarin 

käskyläisiä 397 

A. F. af Enehjelm hoitaa uskollisesti »suuren isänmaan» asioita 398 
Venäjän hallituksella on tieto »yhdistyksestä», jonka tarkoi- 
tuksena on erottaa Suomi Venäjästä 403 

Salainen Tampereen-sähkösanoma 403 

Santarmilaitoksen ynnä muiden viranomaisten vangituita 

koskevaa kirjeenvaihtoa 404 

Poliisikomisario K. V. Linderoos puolustaa Otto Erkki 

Jokelaa 411 

Otteita Oulun lääninvankilan nimiluettelosta viita 1916 412 

Kemistä ja sen ympäristöltä lähteneitä jääkäreitä 414 

»Fyrenin» pilakuvassa olevien nimien ja mainintojen suo- 
mennos ja selitys 416 

Karttaliitteitä: 

Kemin etappikartta 
Kemin kaupungin asemakartta 
Arvi Hällforsin pakoreitti 
Iikka Montellin pakoreitti 



WERNER SÖDERSTRÖM OSAKEYHTIÖN 
KIRJAPAINOSSA PORVOOSSA 1927 



JOHDANTO. 


Kemi, Tornio, Ounas, Oulu ja li, 
olen nähnyt uomanne aavat, 
ja mieleni laajeten lainehtii 
ja suoneni tarmoa saavat. 

A. V. Koskimies. 

Kemin seudut — samoin kuin Tornionkin — ovat 
ammoisista ajoista saakka olleet asuttuja; meren lä- 
heisyys ja suuren, mahtavan erämaanväylän, Kemi- 
joen, laskukohta houkuttelivat luokseen korpien pi- 
mennoista tavallista enemmän Kainuun heimon poi- 
kia ja tyttäriä. Meri antoi kalastuksen tuloksena run- 
saasti aarteitaan, ja Koillis-Suomen luonnonrikkaudet 
samoin kuin »Venäjän miesten», vienankarjalaisten, vä- 
littämä Venäjän kauppa löysivät siellä sopivan mark- 
kinapaikan. Tornion ja Oulun kauppiaat isännöivät 
kuitenkin vuosisatoja Kemin markkinoilla, kunnes 
vihdoin v. 1869 tämä ikivanha kauppapaikka ja Poh- 
jan perän teollisuuskeskus sai kaupungin oikeudet ja 
perustuskirjansa. Kaupunkia ruvettiin rakentamaan 
Sauvosaari-nimiselle niemekkeelle kuitenkin vasta 1873. 
• — Kemi oli 18-sataluvun viimeisillä vuosikymmenillä 



Suomen pienimpiä kaupunkeja, tuskin taajaväkistä 
kirkonkylää suurempi. Muu Suomi nähtävästi hyvin 
vähän välitti sen olemassaolosta. Vuoteen 1910 men- 
nessä se oli kuitenkin jo koko lailla kasvanut, niin 
että sen asukasluku silloin oli 2 222 henkeä. Mutta 
tämä »maan pienimpiin» luettava kaupunki näytteli 
itsenäisyystaistelumme alkuvalmisteluissa mitä mai- 
nehikkainta ja tärkeintä osaa. 

Kun maailmansodan aikana koitti se hetki, jolloin 
tavallista huomattavampi määrä nuoria Saksaan-pyr- 
kijöitä oli salaa kuljetettava rajan yli Ruotsiin, alkoivat 
tämän liikkeen johtohenkilöt etsiä paikkaa, josta käsin 
tällainen joukkosiirto parhaiten luonnistaisi. Tornio 
ja Tornion tienoot tarjosivat kyllä, kuten olemme 
tämän teoksen ensimmäisessä osassa laajasti selvittä- 
neet, erittäin tärkeän ylikulkutien, mutta kun venä- 
läiset noita seutuja perin tarkasti vartioivat, ei Tor- 
nioon ainakaan yhdellä kertaa voitu suuria miesjouk- 
koja tuoda eikä sieltä niitä myöskään rajan yli johtaa. 
Sitävastoin Kemi oli tähän tarkoitukseen erittäin so- 
piva, varmastikin sopivampi kuin mikään muu Poh- 
janlahden rannikon paikkakunta. Sehän näet sijaitsee 
niin lähellä Ruotsin ja Suomen välistä rajaa, että matka 
linnuntietä sieltä merirajalle on ainoastaan vajaata 
kaksi peninkulmaa ja Haaparannalle Ruotsin puolelle 
vain noin 2% peninkulmaa. Saksaan-menijäin matkat 
tosin venyivat venäläisten vartioinnin takia usein kak- 



sikin kertaa mainittuja pitemmiksi, mutta sittenkin 
Kemin etapin reitit olivat suunnilleen kolme kertaa 
lyhyemmät kuin esim. Merenkurkun yli johtava tie. 

Mutta sen ohessa eräät sisäiset syyt aivan ratkai- 
sevasti tekivät Kemin etapista sen, mikä siitä sitten 
muodostui. Tarkoitamme sitä kylmäveristä harkin- 
taa ja sitkeyttä, sitä harvinaisen rohkeata uhrimieltä 
sekä sitä sammumatonta, itsenäisyyteen pyrkivätä va- 
paudenjanoa, jotka yleensäkin ovat kansamme kal- 
lisarvoisia ominaisuuksia, mutta jotka Peräpohjolan 
kansassa sekä varsinkin Kemin ja Tornion seutujen 
miehissä ja naisissa tulivat noina aikoina ilmi erikoisen 
huomattavalla tavalla. Näitten sisäisten kykyjen ke- 
hittymiseen taas on myötävaikuttanut Peräpohjolan 
luonto, ennen kaikkea meri. Meri se luo rohkeutta 
miesten mieliin, meri se tarmoa terästää. Meren siin- 
tävät, rajattomat ulapat ne suuntaavat katseen kauas, 
ja sen raikkaat tuulet laulavat vapauden virttä. Ja 
Peräpohjolan vuolaat virrat ja ärjypäiset kosket, joi- 
den tyrskyjen läpi taitava käsi ja tottunut silmä pur- 
ren ohjaavat, sen ikimetsien mahtava humina ja ääret- 
tömien aavojen surunvoittoinen kuiske, sen korkeat 
jylhänylevät tunturit — kaikki tämä nostattaa mieltä, 
synnyttää tyyntä vakavuutta, luo lujaa päättäväisyyttä, 
herättää isänmaanrakkautta. 

Tämän lisäksi on mainittava eräs omituinen kas- 
vattaja, jota siveellisessä suhteessa kylläkään ei voida 



puolustaa, mutta joka kuitenkin kaikissa tapauksissa 
on rajaseudun väestöstä kehittänyt rohkeita seikkaili- 
joita, miehiä sellaisia, jotka vaikeimmistakin tilanteista 
selviytyvät. Tarkoitamme salakuljetusta, mikä jo am- 
moisista ajoista asti — varsinkin siitä lähtien, kun 
Kustaa Waasa ryhtyi kauppaa kovin säännöstelemään 
— on tavallansa kuulunut rajaseudun väestön elinkei- 
noihin. Salakuljettajan täytyy olla rohkea ja erittäin 
kekseliäs voidakseen karttaa kiinnijoutumisen sala- 
kareja; ja tämä rohkea, ovela kekseliäisyys on niin- 
sanoaksemme mennyt rajaseudun väestön veriin. Sa- 
lakuljettajan-ammatti on myöskin opettanut väestölle 
vaitiolemisen tärkeän taidon: Jos naapurin huomataan 
jotakin salaperäistä puuhaavan, niin sitä ei koskaan 
udella eikä siitä toisille puhuta. Selvää on, mitä täl- 
lainen »koulu» aktivistiselle liikkeelle merkitsi. 

Routavuodet sekä maailmansodanaikainen Venäjän 
piiska kasvattivat sitten myös omalla tavallaan Perä- 
pohjolan kansaa; sen valtiolliset vaistot alkoivat herätä. 

Mutta Kemin miehet kävivät sitäpaitsi vielä aivan 
erikoisen koulun, joka mitä kouraantuntuvimmalla ta- 
valla syövytti heidän sieluihinsa tunnussanan »Irti 
Venäjästä!» tarkoituksen ja sisällyksen ja joka täten 
ratkaisevasti raivasi tietä sille, mikä tuleva oli, nim. 
jääkäriliikkeelle. Tämä »koulu» suoritti tehtävänsä 
Möylynkarilla ja Kemin saaristossa, ja sen oppimesta- 
rina toimi kuuluisa aselaiva »John Grafton». 



»JOHN GRAFTON» JA MÖYLYNKARIN MIEHET. 


Mi lienee ilo merellä, 
mikä laulu lainehilla, 
ilo entistä parempi, 
laulu muita laatuisampi? 

Kalevala. 

Marraskuun 17. p:nä 1904 perustettu Suomen ak- 
tiivinen vastustuspuolue alkoi nopeasti ulottaa tun- 
tosarviaan kaikkialle Suomeen. Niinpä puolueen Kemin 
osasto oli toiminnassa jo kevättalvesta 1905. Ensi 
alussa se ryhtyi kuljettamaan dynamiittia Haaparan- 
nalta Kemiin. Sitä tuotiin pienissä erin polkupyörillä 
siten, että osaston jäsenet tekivät huviajeluja Tor- 
nioon, mistä sitten otettiin mukaan sinne toimitettua 
tavaraa; haettiinpa sitä joskus suoraan Haaparannal- 
takin. Kemistä dynamiitti kuljetettiin hyvissä nahka- 
kapsäkeissä noin 20:n kilon erissä Helsinkiin. 

Käydessään heinäkuussa Helsingissä osaston jäsen, 
kultaseppä Frans Tiura sai varatuomari Johannes 
Gummerukselta tiedon, että puolueen toimesta saapuisi 
Kemin vesille aselaiva, jonka lastista osa olisi purettava 



maihin; laivan Kemiin saapumisen 
ajastakin oli tällöin puhe. 

Kuten jo tiedämme, oli »John 
Grafton» (»Luna») ensimmäiseltä, 
onnistumattomalta yritykseltään 
Suomenlahdelta Pien-Tytärsaa- 
ren luota palannut Kööpenhami- 
naan odottamaan uusia ohjeita. 
Päätökseksi tulikin, että laivan 
piti uudestaan lähteä lasteineen 
Suomen aluevesille, tällä kertaa Pohjanlahden ranta- 
mille, missä sen muutamiin paikkoihin oli yritettävä 
jättää aseita. Kööpenhaminassa otti laivan päällikkyyden 
suomalainen Erik Saxen, joka jo edellisellä mat- 
kalla oli toiminut sen perämiehenä. Hän oli mai- 
nio mies ja oivallinen merimies, päättäväinen, tar- 
mokas ja rohkea. Hänen asemansa laivassa oli 
tavattoman vaikea, sillä miehistön suuri enemmistö 
— yksitoista miestä — oli Englannin satamien kapa- 
koista kokoonhaalittuja kurittomia jätkiä, enimmäkseen 
lättiläisiä. Muuna laivaväkenä oli neljä uljasta Närpiön* 

* Näiden joukossa Oskar Bengts (nykyisin Amerikassa) ja 
Alfred Klemets (kaatui Tampereen valtauksessa). Kaksi muuta- 
kin Saxenin hankkimaa närpiöläistä nuorukaista oli asioissa mu- 
kana, mutta heidän oli täytynyt siirtyä »John Graftonin» »Cecil»- 
nimiseen apu-purteen, joka kuitenkaan — yhtävähän kuin »Cysne»- 
niminen pienempi apu-pursikaan — ei seurannut »John Graftonia» 
Pohjanlahdelle. (Katso Konni Zilliacus’en »Sortovuosilta»-nimistä 
teosta, s. 152 ja seur.) 



Frans Tiura. 


poikaa. Sitäpaitsi oli laivassa 
eräs venäläinen kemisti, 40 — 

50:n vuoden vaiheilla oleva, 
miellyttävä ja hienosti sivis- 
tynyt mies, joka käytti ni- 
meä Rosenberg. Tosiasiassa 
hän oli Venäjän vallanku- 
mouksellisten Parisissa omis- 
taman pommitehtaan joh- 
taja, joka kielitaitoisena oli 
kapteeni Saxönille’ erinomai- 
sena apuna miesten rauhoit- 
tamisessa. Lättiläiset mat- 
ruusit näet ylenmääräisen rasituksen ja vaaran-alaisen 
tehtävänsä johdosta haluttomina yrittivät todella tehdä 
kapinan. 

Maisteri Almar Fabritius, joka lähetettiin Köö- 
penhaminaan valvomaan »John Graftonin» lähtöä, on 
kirjoittajalle kertonut laivassa vallinneesta tilanteesta 
seuraavaa. Miehistö — suomalaisia lukuunottamatta — 
oli mitä kamalinta roisto joukkoa ja tahtoi väkisin 
mennä Kööpenhaminassa maihin. Kapteeni Saxen 
kielsi sen kuitenkin jyrkästi, sillä hän ymmärsi, että jos 
matruusit pääsisivät maihin, niin useimmat heistä jäi- 
sivät sille tielleen, jolloinka kallisarvoisen aselastin 
edelleenkuljettamisesta ei tietenkään tulisi mitään. 
Hyvitelläkseen miehiä Saxenin oli pakko antaa heille 



Varatuomari Johannes 
Gummerus. 



viinaa. Kun Fabritius nousi 
»John Graftoniin» tavatak- 
seen kapteenia, kohtasi häntä 
outo näky: Miehet makasi- 
vat osastoissaan tukkihuma- 
lassa — liikahtelevat silmän- 
valkuaiset olivat ainoa elon- 
merkki. Kun hän ihmetel- 
len kysyi Saxenilta, mitenkä 
tämä uskalsi sellaisen laiva- 
väen kera lähteä vaaranalai- 

»john Qraf tönin» päällikkö, selle matkalleen, niin uljas 
kapteeni Erik Anders Saxen. 

kapteeni * kohotti uhkaavana 
nyrkkiään sanoen pitävänsä miehet sillä kurissa. Ymmär- 
täen, että matruusien palvelushalu riippui kokonaan hei- 
dän vatsansa tyydyttämisestä, Fabritius ja Saxen ostivat 
Kööpenhaminasta suuren määrän kaikenlaisia ruokatar- 
peita, säilykkeitä y. m. tyhjentäen kokonaisen ruoka- 
tavarakaupan.** Näin varustettuna »John Grafton» 

* Kapteeni Erik Anders Saxin oli syntynyt toukokuun 
17. p:nä 1877 Närpiön Yttefmarkissa — Myöhemmin, kesällä 
1906 Sax6n kuljetti Voima-liiton aselaivaa, moottorikuunertti 
»Peteriä» Lyypekistä Grislehamniin asti, minne hänet puomin 
vahingoittamana oli pakko jättää. (Arkkitehti Lars Florell 
johti sitten laivan Närpiöön). — Helmikuun 20. p:nä 1910 hyö- 
kyaalto pyyhkäisi tämän uskollisen Suomen-pojan »IImari»-nimi- 
sen laivan kannelta Atlantin valtamereen. 

** Ruokavaroja ei sittenkään saatu riittämään asti mukaan, 
kuten myöhemmin osoittautui. 




Jaakko Kemppainen. 


Almar Fabritius. 


sitten lähti matkaan rohkean kapteeninsa ohjaamana 
Fabritiuksen jäädessä Kööpenhaminaan. 

Ohjelmaansa noudattaen Suomen aktiivisen vas- 
tustuspuolueen tarkoituksena oli, kuten sanottu, toi- 
mittaa aseita muutamiin paikkoihin Pohjanlahden ran- 
nikolle, m. m. Ouluun; ja Kemin aktivisteiltakin tie- 
dusteltiin, haluttaisiinko aseita myös sinne. Nämä 
vastasivat kieltävästi, koska arvelivat tarvittaessa saa- 
vansa niitä Ruotsista; mutta sen sijaan Ouluun tar- 
koitetut aseet he kyllä olisivat valmiit vastaanottamaan. 

Tätä varten ruvettiin Kemissä tiedustelemaan luo- 
tettavia miehiä. Samoin ryhtyivät Oulun aktivistitkin 
puuhaan. Näiden viimeksimainittujen johtohenkilöitä 
olivat neiti Hanna Aström (nyk. rouva Frankenhaeuser), 
joka m. m. välitti tiedoituksia Kemin ja Helsingin välillä, 
ja maisteri Lennä Aström sekä maisteri Zeth Snellman. 
Maisteri Snellman kääntyi tunnetun itsenäisyysmiehen, 
räätälimestari Jaakko Kemppaisen puoleen kehoittaen 



Ville Ollikkala. Eemeli Karhu. 


tätä valitsemaan joitakuita rohkeita aatetovereitaan 
Kemin aktivistien avuksi »John Graftonia» vastaanot- 
tamaan. Kemppainen lähettikin lauantaina syyskuun 
2. p:nä 1905 Kemiin kuusi päättäväistä miestä, nim. 
muurari Heikki Ahmalan, sahantyömies Johan Ahon, 
sahantyömies Iikka Hahdon (f), räätäli Eemeli Karhun, 
kirvesmies Ville Ollikkalan ja räätäli Iikka Routun (f). 
Tiedon saatuansa miehet olivat heti valmiit lähtemään 
ja ottivat sitten innokkaasti osaa aselastin purkamiseen. 
Pietarsaaresta tulivat liikemiehet Hugo Ahlbäck ja 
V. Höglund, joiden huoleksi jäi laivan luotsaaminen 
sinne. — Kemistä ja sen ympäristöstä kuului sala- 
liittoon yhteensä 26 miestä lukuunottamatta muualta 
saapuneita johtavassa asemassa olevia aktivisteja. 

Liittoon yhtyessään oli kukin tehnyt ankaran va- 
lan sitoutuen puolustamaan isänmaata ja liiton jäseniä 
kuolemaan saakka sekä olemaan kertomatta kenelle- 
kään — edes omalle vaimolleen — liittoutuneista ja 


heidän toimistaan. Jos joku rikkoisi valansa, sitou- 
tuivat toiset tavattaessa ampumaan hänet. 

Jonkin ajan kuluttua saapui Helsingistä käsin 
kysymys, missä laivan lasti voitaisiin purkaa. Vastat- 
tiin, että aselaivan oli tultava Möylynkarille eli Vähä- 
Möylylle, ja tämä tiedoitettiin laivan kapteenille lä- 
hettämällä hänelle merikartta, mihin paikka oli mer- 
kitty. Möylynkari, joka on niin matala, että korkean 
veden aikana aallot sen kokonaan peittävät, valittiin 
tarkoitukseen sen takia, että se on tavallisista kulku- 
reiteistä hieman syrjässä. Kari sijaitsee noin 2 penin- 
kulmaa Kemistä lounaiseen ja 11 km rajalta itäänpäin.* 

Elokuun lopulla ilmestyivät Kemiin varatuomari 
Johannes Gummerus, merikapteeni J. W. Nylander ** 
ja amerikkalaisen huvilaivan »Cecilin» koneenkäyttäjä 
Lehtinen. Mukana oli myös eräs ahvenanmaalainen 
linjaluotsi, jonka piti myöhemmin ohjata laivaa Ahve- 
nan vesillä. 

Kello V 2 10 sunnuntai-aamuna, syyskuun 3. p:nä 
1905 osa Kemin liittoutuneita lähti herrojen Niilo 

* Möylynkari, joka 1905 oli toista metriä vedenpintaa kor- 
keammalla sekä kymmenkunta metriä pitkä ja leveä, on jäiden 
vaikutuksesta kulunut niin pieneksi, että nykyjään vain vähäinen 
osa siitä näkyy. 

** J. W. Nylander, joka »John Graftonin» seurueeseen 
kuuluvalla huvialuksella »Cecilillä» Viipuriin saakka kulkien oli 
siellä joutunut muutamaksi päiväksi vankeuteen, seurasi mukana 
Kemiin nuoreksi ylioppilaaksi naamioituna, ylioppilaslakki päässä, 
parta ajeltuna ja punaiset viikset mustattuina. 



Nylanderin ja K. Edv. Castre- 
nin omistamatta »Ilmari»-nimi- 
sellä hinaajahöyryllä tuota 
tuntematonta aselaivaa vas- 
taan Möylynkarin lähettyville. 

Sinä päivänä tätä ei kui- 
tenkaan vielä tavattu. Mat- 
kalla poikettiin erääseen me- 
rensaareen ja ryhdyttiin siellä 
ampumaan maaliin brovvning- 
revolvereilla, jollainen jokai- 
sella oli mukana. — Ampu- 
misesta »Ilmarin» perämies 
Stälnacke säikähti niin kovin, 
että kieltäytyi seuraavana 
päivänä lähtemästä uudelle 
retkelle, ellei jompikumpi lai- 
van omistajista olisi mukana. 
Muutamia aktivisteja meni tä- 
män takia perämiehen kanssa 
kauppias Niilo Nylanderin 
luo, joka turhaan koetti tai- 
vuttaa Stälnackea peruutta- 
maan päätöksensä. Silloin 
Tiura souti erään toverinsa kera Ruutinkariin Edv. Cast- 
renin kesäasunnolle; tämä suostui tulemaan laivaan. 
Kello 4 maanantai-aamuna »Ilmari» lähti taas liikkeelle, 




mukana myös helsinkiläiset vie- 
raat. * Laiva poikkesi ensin Ruu- 
tinkariin, josta sen isäntä, Edv. 

Castren liittyi joukkoon, ja suun- 
tasi sitten kulkunsa merelle. 

Jo kello 8 aamulla tuli etsitty 
aselaiva näkyviin. Ensimmäisenä 
sen huomasi liittoutuneisiin kuu- 
luva Kemin poliisi Kalle Winter.** 

»John Graftonilla» *** oli sovittu 
hiilikori kahvelin nokassa; siitä sen heti tunsi. Mutta 
kun »Ilmari» nosti oman tunnusmerkkinsä, valkoisen 
lipun mastoonsa, niin aselaiva luullen liputtajaa tulli- 
alukseksi lähti pakenemaan. Valkoista lippua »Ilma- 
rissa» jatkuvasti ylös ja alas vetäen »John Grafton» 
lopulta saatiin uskomaan ja pysäyttämään koneensa. 


K. Edv. Castren, 
tunnusmerkkinsä: 


* Ehkä on syytä huomauttaa, että Stälnacke tavallansa 
kuului laivaan ja että olisi ollut vielä arveluttavampaa jättää 
hänet rannalle. Sitäpaitsi, kuten sanottu, hän lupautui lähtemään, 
jos vain jompikumpi »Ilmarin» isännistä tulisi mukaan. Kun 
sitten Edv. Castren lähtikin, ei Stälnackea pidetty vaarallisena. 

** Winter, joka suoraviivaisesti esittäytyi »John Graftonin» 
kapteenille poliisina, sai tältä lahjaksi revolverin. 

*** Aktivistit olivat ostaneet »John Graftonin» Englannista. 
Ryhtyessään kuljettamaan sillä aseita he maalaamalla huonosti 
peittivät sen entisen nimen »John Grafton», töhrien tämän ti- 
lalle nimen »Luna». Laivapapereissa ja aktivistien keskinäisessä 
kirjeenvaihdossa sen nimenä oli »Luna», kuten olemme aikaisem- 
min maininneet (»Routaa ja rautaa I», sivu 26.) — Yksityiskoh- 
taisempia tietoja »John Grafton ista» antaa Korini Zilliacus mie- 
lenkiintoisessa teoksessaan »Sortovuosilta». 


Routaa ja rautaa II — 2 



»Ilmari». 

Aktivistit nousivat heti laivaan, missä kuulivat 
kapteenilta, että kaikki oli kunnossa ja väki rauhal- 
lista. Samassa he alkoivat kilvan siirtää »John Graf- 
toniin» »Ilmarissa» tuotuja ruokatarpeita, kuten peru- 
noita, lihaa y. m., joihin laivan kokki mitä halukkaim- 
min kävi käsiksi. Onnistunut kohtaus innostutti suu- 
resti »John Graftonin» miehistöäkin. 

Mukanaollut liittoutunut, levyseppä Joel Salonsaari 
kertoo tästä ikimuistoisesta tapahtumasta seuraavaa: 

»Syyskuun 3. p:nä 1905 oli iltamatilaisuus rait- 
tiusseura »Toivo 1 1 1:n» talossa Kemissä. Olin mukana 
siellä esitetyssä näytelmäkappaleessa. Siitä, kuinka 
osani tässä sujui, en ole keneltäkään kuullut arvostelua. 
Sen vain tiedän, että kaikki, mitä näyttämöllä sanoin 





tai toimitin, tapahtui koneellisesti, sillä ajatukseni 
liikkuivat paljon suuremmassa ja asiallisemmassa mäy- 
telmäkappaleessa », joka oli aiottu esittää itselleen silloiselle 
keisarilliselle hallitukselle. Siksi on almanakkaani tuon 
päivän kohdalle merkitty »plus». 

Kun osani tässä ensimmäisessä näytelmäkappa- 
leessa oli päättynyt, juoksin suoraapäätä rantaan läh- 
teäkseni harjoituksiin sitä toista näytelmää varten. 
Rannalla olivat aseveljet veneineen odottamassa, ja 
niin painuttiin merelle pimeässä yössä. Soudettiin 
ensin laivanomistaja Edv. Castrenin huvilalle, mistä 
lähdettiin hiljakseen ajelemaan syvempiä väyliä koh- 
den. Vihdoin saimme näkyviimme mustan 

rahtialuksen, jota kohden ajoimme täydellä höyryllä. 
Laivan nimen piti olla »John Grafton», mutta 
kun se tuli lähemmäksi, niin näkyikin sen kyljessä 
»Luna». 'Silläkö nimellä se nyt onkin kulussa’, ajatte- 
limme (laivan nimi oli näet varovaisuuden vuoksi 
muutettu sen saapuessa Pohjanlahden pohjoisperu- 
koille), 'mutta samapa se, nimiä on maailmassa paljon 
ja kaikkihan ne ovat tehtyjä!’ Siis merkkilippu ylös! 
Mutta siihen ei tullutkaan vastausta ensimmäisellä 
kerralla. Missä vika? Jo vastattiin! Kaikki oli siis 
niinkuin olla pitikin. Tavattoman innostuksen ja rie- 
mun valtaamina laskimme laivan kylkeen. 

Luotsi Allu Jokisalon ohjaamana saatettiin laiva 
Möylynkarin sivulle. Muistan tapahtuman selvästi. 




Möylynkari. (Valokuvattu 1925). 


Päivä oli Mooseksen päivä. Almanakassani on sillä 
kohdalla kaksi »plus»-merkkiä: Laiva oli saapunut ja 
aseita oli saatu.» 

Yksi neljästä mukaan järjestetystä purjeveneestä 
lähti jonkin matkaa »John Graftonia» vastaan toisten 
jäädessä odottamaan sitä Möylynkarin luo. 

Laivasta lastattiin aseita y. m. sisältävät laatikot 
ensin näihin purjeveneisiin, jotka sitten vuorostaan 
veivät ne Möylynkarille, kunnes sinne oli saatu niitä 
suunniteltu määrä. — Työ oli raskasta, mutta lasti 
purettiin kuitenkin erittäin reippaasti. Välillä tarjottiin 
miehille »John Graftonissa» komeat päivälliset. Möy- 
lynkarille tuodut laatikot jätettiin sitten sinne peit- 
tämättä, sillä arveltiin, että ne olisivat siellä hy- 
vässä suojassa, koska, kuten ennen on mainittu, kari 
on jotensakin kaukana tavallisesta kulkureitistä. 

Aikaisin iltapäivällä Gummerus, Edv. Castren 


y. m. palasivat »Ilmarilla» kaupunkiin hakemaan lisää 
purjeveneitä. Niillä he sitten purjehtivat takaisin las- 
tia maihin noutamaan. — Gummerus matkusti jo seu- 
raavana aamuna junassa etelään jättäen Tiuran huo- 
leksi talteenotettujen tavaroiden laskemisen. Kaikesta 
oli sitten määrä ilmoittaa Helsinkiin, mutta se jäi 
tekemättä. — »John Graftonista» oli myös »Ilmariin» 
siirtynyt aikaisemmin mainittu Rosenberg-niminen ve- 
näläinen, jonka Heikki Castren ja J. Meiiläinen vielä 
samana iltana saattoivat edellisen kutterilla Haapa- 
rannalle. 


Tämän saman päivän, syyskuun 4. päivän iltana 
»John Grafton» lähti jatkamaan matkaa pietarsaare- 
laisen liikemiehen Hugo Ahlbäckin ohjaamana. Ensin 
suunnattiin kulku Ruotsin puolelle, missä pysähdyttiin 
niin loitos maasta, että vain kaukoputkella saatiin ran- 
nikko näkyviin. Kun laivan piti saapua Pietarsaaren 
pohjoispuolella olevaan Kallskäriin vasta torstai-iltana, 
syyskuun 6. p:nä, niin oli pakko edetä hyvin hitaasti, 
jottei tultaisi määräpaikkaan liian aikaisin. Tästä syystä 
joskus kuljettiin jonkin matkaa takaisinpäinkin. 

Oli edeltäpäin sovittu, että pietarsaarelaiset sala- 
liittolaiset panisivat puuhun Djupvatungin saarelle val- 
kean merkkilyhdyn, jota kohti — suoraan itään — oh- 
jattaessa ..Lillgrundetin eteläpuolitse »John Grafton» 




Vilh. Höglund. Hugo Ahlbäck. 


olisi oikealla reitillä. Mitään lyhtyä ei kuitenkaan 
näkynyt. Näin ollen kulku pimeällä merellä oli erit- 
täin vaikeata. Jonkin verran helpotti aselaivan ete- 
nemistä B. Serlachius’en omistama »Haze »- niminen kut- 
teri, joka tohtori C. M. Hohenthalin ohjaamana ris- 
teili Lillgrundetin edustalla pitäen silmällä, ettei mi- 
kään vaara uhannut tulijaa. Kaikissa suhteissa 
noudatettiin mitä suurinta varovaisuutta. Pietarsaa- 
relaiset Hugo Ahlbäck ja V. Höglund, joka viimeksi- 
mainittukin oli laivassa Möylystä lähtien, tarkkaili- 
vat lähelläolevien saarien ääriviivoja, sillä vain siten 
saatettiin matkaa jatkaa. Höglund seisoi laivan etu- 
keulassa antaen sieltä käsin ohjausmääräyksiä. Ahlbäck 
taas oli komentosillalla lähettäen sieltä käskyjä kone- 
huoneeseen. Kuljettiin hyvin hitaasti; joskus kone pe- 
räti seisautettiin. Koko ajan pidettiin laivan tulet 
sammuksissa. Niin äänettömästi saapui salaperäinen 
»John Grafton» lasti npurkamispaikkaan, Kallskäriin, että 


vastaanottajat eivät 
huomanneet sen tuloa, 
ennenkuin vasta sitten, 
kun alkoi kuulua ank- 
kurikettinkien kolinaa. 

Aseita vastaanotta- 
massa oli kaksi pietar- 
saarelaista moottorialus- 
ta (omistajat pankin- 
johtaja Labbart ja kont- 
toristi Nyman), joilla 
kummallakin oli peräs- 
sään kalastajavene; edel- 
leen kokkolalaisen kap- 
teenin G. Strömbäckin 
»Björn»-niminen hinaaja- 
alus proomuineen ja kaksi kruunupyyläistä kalastaja- 
venettä. Pietarsaaren veneisiin lastattiin noin 300 
kivääriä sekä pienehkö määrä revolvereita ja ammuk- 
sia. Kokkolaan ja Kruunupyyhyn meneviin aluksiin 
saatiin myös melkoisesti aseita ja ammuksia. Kun Pie- 
tarsaareen aiottu lasti oli veneissä, poistuivat Ahlbäck 
ja Höglund »John Graftonista» mennen kaupunkiin, koska 
heidän tehtävänsä näin oli suoritettu. 

Laivan oli, huolimatta pimeästä ja sumusta, pakko 
pyrkiä aikaisin aamulla avomerelle; molemmat kap- 
teenit, Sax£n ja Nylander, olivat näet sitä mieltä, että 



Hugo Ahlbäck ja »John Graftonin» 
miehistöön kuuluva grusialainen 
Nestor Djabiani (ist.). 


jos odotettaisiin päivän valkenemista, laiva tulisi ilmi, 
ja silloin koko yritys olisi mennyttä, vieläpä Pietar- 
saareen y. m:lle jätetty lastikin joutuisi vihollisen saa- 
liiksi sekä laivaväki ja monet muut asiaan sekaantu- 
neet venäläisten käsiin. Ei siis ollut muuta neuvoa 
kuin uskaltaa. 

Aamulla syyskuun 7. p:nä laiva lähti ilman pai- 
kallista luotsia merelle, mutta otti sumussa ja pimeässä 
väärän suunnan ja ajoi vedenalaiselle karille. Siihen se 
tarttui lujasti kiinni ja täyttyi vedellä. 

Syyskuun 8. päivän aamulla saatiin Pietarsaareen 
tieto tapahtumasta. Tohtori Hohenthal kutsui silloin 
Ahlbäckin luokseen neuvottelemaan siitä, kuinka »John 
Graftonin» miehistö voitaisiin toimittaa Ruotsiin. Pää- 
tettiin lähettää »Haze» ja Ahlbäckin omistama »Mikasa»- 
niminen kutteri tätä tehtävää suorittamaan. 

Olipa »John Grafton» jo ennättänyt saada vieraak- 
seen tullimiehiäkin, nim. tullipäällysmies Jakob Öströmin 
ja vahtimestari Karl Friborgin. Kun »Mikasa» ilmestyi 
näköpiiriin, suljettiin heidät erääseen peräkeulan hyt- 
tiin, jotteivät voisi tuntea tulijaa. Heille ilmoitettiin 
samalla, että kahdesta vaihtoehdosta oli valittava toi- 
nen: Heidän oli joko tuhouduttava aselaivan räjäh- 
dyksessä tai lähdettävä tiehensä ja pidettävä suunsa 
kiinni. Tullimiehet valitsivat jälkimmäisen vaihtoeh- 
don vannoen pysyvänsä vaiti, sillä »John Grafton» 
oli jo laitettu räjähdyskuntoon. Valansa he pitivätkin. 




»Mikasa». 

(11,70 m pitkä, 2,88 m leveä ja purjeiden pinta-ala 68 m 2 ). 


»John Graftonin» suomalainen miehistö lähti maitse 
Pietarsaaresta kotiseudulleen. »Hazeen» sijoitettiin mo- 
lemmat kapteenit, Nylander ja Saxen, ynnä puolet 
lättiläisestä miehistöstä; loput miehistä saivat paikkansa 
»Mikasassa». 

Hetken mentyä tapahtui ankara räjähdys, joka 


taittoi »John Graftonin» kahtia, ja 
tavaton kiväärinperien paljous jäi 
uiskentelemaan laivahylyn ympä- 
rille todistaen venäläisille, mistä oli 
ollut kysymys. Pohjanmaan reip- 
paat pojat lähettivät sitten tapah- 
tumasta helsinkiläisille aktivisteille 
salaperäisiä surunvalitussähkösano- 
mia, joista kuvaavin oli tällainen: 

»Moster har avlidit; hon sprack». 

(Täti on kuollut; hän halkesi.) 

Ruotsin-matkalaiset saapuivat masentuneina ja 
uupuneina kovan myrskyn kestettyään Rataniin. 
»Mikasan» miehistön muodostivat Ahlbäck ja pietar- 
saarelainen G. Ramstedt. »Hazen» miehistöön kuuluivat 
pietarsaarelaiset Johannes Brännäs, aluksen suunnitte- 
lija ja rakentaja, Arthur Eklund, Vilh. Lillqvist ja 
Walter Kecklund. 

Aselastin purkaminen Pietarsaaren luona onnistui 
täydellisesti: Pietarsaareen, Kokkolaan ja Kruunupyy- 
hyn saatiin »John Graftonista» melkoinen määrä aseita 
ja ammuksia. 

Pietarsaaren edustalla aseita-vastaan ottaneista mai- 
nittakoon seuraavat tietoomme tulleet: Pietarsaarelaisia 
olivat liikemies Hugo Ahlbäck, pankinjohtaja Halvar 
Backlund, liikemies Johan Brännäs, maisteri Arthur 
Eklund, tohtori C. M. Hohenthal, kauppias V Höglund, 




»Mikasan» ja »Hazen» miehistöä. Vasemmalta: Walter Kecklund, 
Johannes Brännäs, Vilh. Lillqvist, G. Ramstedt ja Hugo Ahlbäck. 

herrat Walter Kecklund ja Vilh. Lillqvist, insinööri Rob. 
Labbart, pankinjohtaja R. M. Labbart, konttoristi Paul 
Nyman ja palomestari G. Ramstedt. Kokkolalaisia oli- 
vat pankinjohtaja Alf. Forss, insinööri A. O. Mether, 
tohtori Bruno Miller, pankinvirkamies Savander, toh- 
tori Alarik Strengell, ja kapteeni G. Strömbäck. 

* * * 

Palaamme jälleen Kemin edustalle. — Otettuaan 
»John Graftonista» viimeiset lastinsa purjeveneet läh- 


tivät lopuksi purjehtimaan Kemiä 
kohti. 

Kun oli pimeä ja^kohtalaisen 
ankara tuuli, koettiin sinä yönä 
raskaassa lastissa olevissa purje- 
veneissä kovan aallokon keskellä 
monta jännityksen ja tuskan het- 
keä. Milloin irtaantui jonkin ve- 
neen ruori koukuistaan, milloin 
sattui jokin muu vahinko. Mutta purjehtijat pääsivät 
kuitenkin — saatuaan Selkäsaaresta käsin aktivistien 
antamia valomerkkejä — onnellisesti maihin saarella 
olevaan n. s. »Franzenin plassin» laituriin. Kiväärejä 
y.m. sisältävät laatikot nostettiin heti veneistä erää- 
seen Kemi-yhtiön makasiiniin *, jonka avain oli aikai- 
semmin hankittu asioissa mukana olevan J. H. Junkko- 
sen välityksellä. 

Näin päättyi tämän mainehikkaan maanantain 
tavattomia ponnistuksia ja satumaista rohkeutta ky- 
synyt työ. 

Selkäsaaressa miehet valmistivat itselleen makasii- 



Erkki Salmela. 


* Nämä makasiinit, samoin kuin niiden lähellä olevat asuin- 
rakennuksetkin olivat olleet vuosikausia käyttämättä, jotenka 
Möylyn -miehet arvelivat, että tavarat säilyisivät parhaiten tuol- 
laisessa mahdollisimman yksinkertaisessa ja kaikkien nähtävänä 
olevassa piilopaikassa. Niin tapahtuikin, kunnes vihollinen lo- 
pulta — ensin kaikki muut paikat pengottuaan — käänsi huo- 
mionsa viattoman näköiseen makasiiniinkin. 




Ivar Ulen. Heikki I. Mannermaa. 


nin lähellä olevassa asuinrakennuksessa hauskan illan 
hankkimalla kaupungista suuren padallisen liha- ja 
perunasoppaa y.m. Ja kaksi kiväärein asestettua 
miestä oli ulkona vahdissa — niinkuin sotaleirillä ainakin. 
Mieliala oli reipas ja rohkea. Aselaatikoita ei ennä- 
tettykään kuljettaa talteen muuta kuin tämä ainoa 
kerta. 


* * * 


Möylyn asioissa olivat välittömästi tai välillisesti 
mukana eri paikkakunnilta seuraavat henkilöt: — 
Kemistä ja sen lähettyviltä: Liikemies K. Edv. 
Castren, mekanikko Heikki Castren, luotsi Alla Jokisalo, 
rakennusmestari J. H. Junkkonen, poliisi Juho Karp- 
pinen, kauppias Onni Kemppainen, vesitehtaan johtaja 
Jukka Kemppainen (f), kauppias Akseli Korpelainen, vii- 
lari Aadam Laakkonen, maanviljelijä K. Pekka Lahden- 





Möylyläisten yhtciskuva. (Valokuvattu XI. 1905). 

Vasemmalta seisomassa: i/UIen, O. Kemppainen, A. Parviainen, A. Laakkonen, J. Meriläinen, 
A. Metsola, M. Salmela, P. Lahdenperä, A. Korpelainen, E. Salmela, J. Karppinen ja K. Winter; 
Istumassa: J. Nykänen, H. Castren, I. Rantaniemi, J. H. Junkkonen, N. Nylander, K- E. Castren 
ja F. Tiura. Alarivissä: J. Salonsaari, A. Jokisalo, A. Peltoniemi, H. Mannermaa. 


perä, Kemi-yhtiön isännöitsijä Magnusson, kauppias 
H. I. Mannermaa, räätälimestari J. Meriläinen (f), 
yhteiskoululainen Arvo Metsola (Skog), kultaseppä Juho 
Nykänen, kelloseppä Antti Parviainen, suutarimestari 
Aapo Peltoniemi (f), konttoristi Iikka Rantaniemi, maan- 
viljelijät Erkki Salmela, Kalle Salmela ja Matti Sal- 
mela, levyseppä Joel Salonsaari, Karihaaran sahan isän- 
nöitsijä, luutnantti J. G. Snellman, kultaseppä Frans 
Tiura, tehtailija Ivar Ulen ja talonomistaja Kalle 
Winter. — Oulusta: Muurari Heikki Ahmala, sa- 
hantyömiehet Johan Aho ja Iikka Hahto (f), räätä- 
limestarit Eemeli Karhu ja Jaakko Kemppainen, kir- 
vesmies Vilho Ollikkala, räätäli Iikka Routtu (f), mais- 
teri Zeth Snellman, neiti Hanna Aström (nyk. rouva 
Frankenhaeuser ) ja maisteri Lennä Aström. — Pie- 
tarsaaresta: Liikemiehet Hugo Ahlbäck ja V. Hög- 
lund. — Torniosta: Valokuvaaja Heikki Björn. — 
Muualta: Varatuomari Johannes Gummerus, koneen- 
käyttäjä Lehtinen, merikapteeni J. W Nylander ja 
eräs ahvenanmaalainen linjaluotsi. 


* * * 


Keskiviikkona, syyskuun 5. p:nä levyseppä Joel 
Salonsaari ja maanviljelijä Kalle Salmela tekivät vielä 
yhden rohkean aseittentuontiyrityksen. 



Kalle Salmela. 


Joel Salonsaari. 


Navakan tuulen puhaltaessa he lähtivät laske- 
maan ulapalle kaksin purjein, sillä oli kiire. Sitä mukaa 
kuin alus eteni, koveni tuuli, ja aallokko kävi yhä kor- 
keammaksi. Vanha vene rupesi silloin pitämään sel- 
laista kolinaa, että toinen purje oli otettava alas. Yh- 
dellä purjeella — ja sekin pienennettynä — miehet 
viilettivät sitten Möylyä kohti vakaasti aikoen taas- 
kin ottaa niin suuren lastin kuin vene suinkin kestäisi. 
Mutta kun he joutuivat Möylynkarin kohdalle, huoma- 
sivat he maihinpääsyn mahdottomaksi. Raivostunut 
meri löi vaahtopäisiä aaltojaan sekä karin että sillä 
olevien laatikoiden yli. Ei auttanut muu kuin ryhtyä 
etsimään suojaa jostakin. 

Jonkin matkan päässä Möylystä on Norpauha- 
niminen avonainen kari, hieman suurempi kuin Möyly, 
ja sen turvaan miehemme päättivät yrittää. Näytti siltä, 
että karille oli paras pyrkiä tuulen alapuolelta. Mutta 
kun vene ennätti lähelle karia, niin humaus vain, ja 


voimakas hyökyaalto nakkasi sen kappaleiksi kivikkoon. 
Onneksi miehet saivat veneessä olleet tavaransa pelas- 
tetuksi. 

Karin korkeimmalla kohdalla oli kaksi myrskyn 
sinne kuljettamaa suurta tukkipuuta ja niiden välissä 
pienempää puuntörkyä. Salonsaaren nahkaisessa käsi- 
laukussa sattui olemaan kokonainen tulitikkulaatikko- 
puntti ja sen keskessä jokunen niin kuiva laatikko, 
että tuli saatiin viritetyksi. Se olikin tarpeen, sillä 
ilma oli kolea ja miehet aivan märkiä. Mutta juuri 
kun he saivat tulen valmiiksi, huomasivat he tullivar- 
tioaluksen laskevan karia kohti. Se pani miehet heti 
koettelemaan, olivatko aseet kunnossa, sillä he olivat 
päättäneet, että jos laiva yrittäisi karille, he ampui- 
sivat sen vesirajasta puhki, jolloin sen olisi palattava ta- 
kaisin; ja ellei se auttaisi, niin he saman tien ampuisivat 
kaikki kannella liikkuvat olennot. Elävinä miehemme 
eivät missään tapauksessa aikoneet antautua. Tämä 
päätös vahvistettiin tukevalla kädenpuristuksella. Ko- 
van merenkäynnin vuoksi tullialus ei kuitenkaan uskal- 
tanut laskea aivan lähelle karia, vaan kiersi sen melkein 
ympäri suunnaten sitten kulkunsa näköpiirissä olevan 
Sarven saaren suojaan, jotenka miehet saivat nuotionsa 
ääressä rauhassa jatkaa hetkeksi keskeytynyttä kui- 
vailuaan. 

Ilta alkoi jo hämärtää, kun tuulen mukana sa- 
malla vyöryi seudulle sankkaa merisumua, joka kos- 



tealla ja läpinäkymättömällä verhollaan hetkeksi peitti 
haaksirikkoiset. Sumuvaipan siirryttyä sen verran, 
että lähin näköpiiri jälleen avautui, miehet huomasivat 
kutterin, joka purjehti melkein suoraan heitä kohden. 
Jännittyneinä he koettivat kaukoputken avulla saada 
selville, oliko tulija ystävä vaiko vihollinen. Kun he tu- 
livat vakuutetuiksi, että se oli ystävän, H. Castrenin alus, 
nostivat he pirstoutuneen veneensä maston kiviröyk- 
kiöön pystyyn ja kiinnittivät sen puoliväliin sadetakin 
hätämerkiksi. Tämä huomattiinkin kutterista, jonka 
vuoksi se heti suuntasi kulkunsa karia kohden. Kutteri 
pyrki ankkuriin tuulen alle voidakseen karia vastaan 
vetäytyvän hyökyaallon avulla saada vesisukset * ran- 
taan. Kutterissa toimittiin hyvin varovasti. Toinen 
miehistä oli valmiina heittämään ankkurin samalla 
hetkellä kun hyökyaalto otti kutterin harjalleen. Ank- 
kuri putosi mereen, ja nostoköli vedettiin ylös. Hetki 
oli jännittävä: Kestäisikö ankkuriketju vai pirstoutui- 
siko kutterikin kivikkoon? Kuvaamaton riemuntunne 
valtasi miesten mielet, kun he huomasivat ankkurin 
pitävän. Kutteri jäi muutaman kymmenen metrin pää- 


* Kun Castrenin kutteri oli syvässäkulkeva ja kun Kemin- 
puolessa saarien rannat yleensä ovat matalat, oli Castren kutte- 
riansa varten laitattanut jonkinlaiset vesisukset: kaksi noin 
2 :n metrin pituista vedenpitävää laatikkoa (syvyys ja leveys 
noin 30 cm) oli kiinnitetty toisiinsa laudoilla. Niillä oli kauniilla 
säällä hyvä meloa rantaan, mutta myrskyssä niiden käyttö tie- 
tysti oli äärimmäisen vaikeata ja vaarallista. 



hän karista, niin lähelle, että haaksirikkoiset ja kut- 
terissa-olijat selvästi saattoivat kuulla toistensa puheen. 

Kutterissa pantiin kuumeisella kiireellä vesisukset 
kuntoon ja kannen alla olevia köysiä vedettiin esiin. 
Mutta suksien avulla oli mahdotonta päästä karille. 
Monien yritysten jälkeen miehet vihdoin viimein saivat 
ohjatuksi sukset rantaan. Näin oli pelastus mahdolli- 
nen. Ensin vedettiin kutteriin tavarat ja sitten miehet 
yksi kerrallaan — ja heti sen jälkeen kiireen kaupalla 
pois! 

Sinä aikana, jolloin kutteri ilmestyi haaksirikkoisten 
näköpiiriin ja pelastustyötä suoritettiin, oli merisumu 
keskittynyt Norpauhan ja Sarven väliin, joten- 
ka tullivartioaluksessa ei tiedetty tapauksesta mi- 
tään, ennenkuin vasta aamulla. Aluksen mennessä 
varmaa saalista karilta noutamaan oli siellä enää vain 
veneenhylky ja nuotion jätteet. Tullimiesten hämmästys 
oli suuri, sillä aluksesta oli koko yön tarkoin pidetty 
silmällä, ettei kukaan pääsisi karillaoli jäin yhteyteen. 

Kutteri purjehti päävarastopaikalle Selkäsaareen, 
missä Salonsaari ja Salmela sekä heidän rohkeat pe- 
lastajansa Heikki Castren ja Onni Kemppainen sitten 
kuivailivat ja lämmittelivät kangistuneita jäseniään.* 

* Tämän seikkailun ja edellä olevan mieliaiakuvauksen 
Salonsaari on kertonut »Rovaniemessä» lokakuussa 1925 julkai- 
semassaan kirjoituksessa »Möylyn muistoja». 





Onni Kemppainen. 


Heikki Castren. 


Mutta sitten tapahtui onnettomuus. Eräs oulu- 
lainen laivuri Antti Juntunen (tavallisesti sanottu Romu- 
Juntuseksi) oli Möylyn tienoilla erään uponneen höyry- 
laivan hylyn nostopuuhissa. Kun hän »Nostaja»- 
nitnisellä kaljaasilla syyskuun 5. p:nä sivuutti Möylyn,* 
huomasi hän siellä puoleksi vedessä olevia laatikoita. 
Kovan ilman takia hän ei kuitenkaan voinut silloin 
laskea maihin niitä tutkimaan, vaan jatkoi matkaansa 
Selkä-Sarveen. Mutta seuraavana päivänä hän palasi 
takaisin. Hän arveli laatikoissa olevan väkijuomia, 
mutta ihmeekseen hän huomasikin niiden sisältävän 
kiväärejä y.m.s. 

Samoihin aikoihin myöskin Allu Jokisalo, Heikki 
Ahmala ja Juho Nykänen saapuivat uudestaan Möylyyn 


* Möylyläisten kesken yleisesti kerrotaan, että Kemistä 
oli Ouluun, Höckertin konttoriin ilmoitettu, että jos Juntunen 
olisi siellä, niin hänelle olisi sanottava, että Möylynkarilla oli 
tavallista parempaa tavaraa saatavissa. 


lastia hakemaan. He aikoivat val- 
lata koko Juntusen kaljaasin, 
mutta huomattuaan tullilaivan 
erään saaren kupeessa katsoivat he 
parhaaksi luopua suunnitelmastaan; 
sitäpaitsi ilmakin oli jo muuttu- 
nut aivan tyveneksi. Miehillämme 
ei ollut muuta neuvoa, kuin tekey- 
tyä asiasta tietämättömiksi. Hekin 
siis nousivat karille ja »ihmettelivät» tavaroita. Kun 
Ahmala tiedusteli Juntuselta, mitä laatikot sisälsivät, 
vastasi tämä kohottaen erästä kivääriä: »Tämmöistä». 
Jokisalo ja hänen seuralaisensa eivät näin ollen voineet 
tehdä muuta kuin poistua. 

Mutta Juntunen, jonka kaljaasissa oli 8 miestä, 
lastasi innoissaan laivaansa karilla vielä olevat 33 isom- 
paa ja pienempää laatikkoa (659 kivääriä pistimineen, 
joukon sotilasrevolvereita ja 120 000 panosta) ja lähti 
saaliineen palkkion toivossa Kemiin, saapuen sinne ilta- 
päivällä. Mutta laiha oli Juntusen venäläisiltä saama 
palkkio: ainoastaan 100 mk. Tulliviranomaiset sen 
sijaan uhkasivat panna hänet syytteeseen, koska hän 
oli omavaltaisesti kajonnut tullaamattomaan tavaraan. 
— Löytö oli täten kuitenkin joka tapauksessa tullut 
viranomaisten kuuluville. Vieläpä läänin v.t. kuver- 
nöörikin, joka syyskuun 7. p:n iltana sattumalta saapui 




Kemiin, sai tästä tiedon ja käski nimismies J. Vuoriota 
tutkimaan asiaa. 

Luonnollisesti nousi tavaton hälinä koko kaupun- 
gissa, ja löydön johdosta tehtiin jos jonkinlaisia johto- 
päätöksiä. Kukaan ei kuitenkaan tuntenut asian oi- 
keata laitaa, eikä siis »syyllisistä» ollut vielä mitään 
tietoa. Syyskuun 8. p:nä Pietarsaaren edustalla tapah- 
tunut »John Graftonin» räjäyttäminen vasta avasi vä- 
hän kaikkien silmiä, mutta suuren salaperäisyyden 
verho lepäsi sittenkin Möylynkarin merkillisen tapauk- 
sen yllä. 

Viranomaiset olivat kuin pyörryksissä. Rauhalli- 
seen Kemiin tulvahti yhfäkkiä santarmeja, tullimie- 
hiä, salapoliiseja, vieläpä viitisenkymmentä venäläistä 
sotamiestäkin. Santarmit ja poliisit tekivät 9. IX. 1905 
tullialus »Vartiolla» tutkimusretken Möylyyn. Sota- 
miehet taas kulkivat rivissä pitkin rannikoita pistellen 
metrin pituisilla rautakepeillä pehmeään rantahiekkaan. 
Sinne kätketyt laatikot olivat täten verraten helposti löy 
dettävissä. Tullihallitus komensi »Suomi»- ja » Nordvakten »- 
nimiset laivansa pohjoisille vesille. Ja syyskuun lo- 
pulla tuli näiden seuraksi vielä vanha ränstynyt venä- 
läinen risteilijä »Aasia» mukanaan santarmiratsumes- 
tari Tuntzelmanti von Adlerflug. 

Aluksi kaikki tämä kovin kirvelytti möylyläisiä, 
mutta pian he rauhoittuivat. Rohkeus ja neuvokkuus 



ei heitä koskaan pettänyt, ja he 
rupesivat miettimään, mitenkä sai- 
sivat pelastetuksi takavarikoidut 
ja tullikamarin pakkahuoneeseen 
sijoitetut ase- y.m. laatikot. Siitä 
he olivat varmat, että he saisi- 
vat tavarat haltuunsa, mutta kun 
niiden poiskuljettaminen osoittau- 
tui mahdottomaksi, niin he luo- 
puivat anastamissuunnitelmista. 

Sitten ruvettiin ajattelemaan pakkahuoneen rä- 
jäyttämistä, ja innokkaimpia tässä puuhassa olivat 
rakennusmestari J. H. Junkkonen, yhteiskoululainen 
Arvo Metsola ja poliisi Kalle Winter. Sääli tuli vain 
kauppiaiden kahvi- y.m. varastoja. 

Metsolalle, joka oli lupautunut räjähdyspanoksen 
sytyttäjäksi, annettiin tulilankakäärö, nallit ja sikari 
sytyttämistä varten — ja sitten matkaan yösydännä 
etsimään räjähdysselatiinilaatikkoa! Mutta kätkö- 
paikoistaan Martinkarilta ja Kiikelistä toverukset eivät 
harmikseen löytäneetkään selatiinilaatikkoa, vaan ai- 
noastaan viattomia revolverilaatikoita, jotenka heidän 
täytyi palata kaupunkiin tyhjin toimin. Ja kun Junk- 
konen vielä samana yönä oli käynyt asiasta neuvottele- 
massa yhteiskoulun rehtorin Vihtori Frimanin * kanssa, 

* Yöllisen tulijan sai ensin vastaanottaa rehtori Frimanin 
luona asuva neiti Edit Hällfors, jonka hämmästys ei suinkaan 



J. H. Junkkonen. 



tultiin siihen tulokseen, että hankkeesta oli kokonaan 
luovuttava. Venäläisille täten tuotettu vahinko oli- 
sikin ollut mitättömän pieni, jotavastoin koko sataman 
puoleinen osa Kemin kaupunkia olisi tuhoutunut. 

Viranomaiset ryhtyivätkin sitten jo seuraavana 
päivänä lastaamaan tavaroita rautatievaunuun Ou- 
luun vietäviksi. 

Möylyläiset saivat toistaiseksi — ihme kyllä — 
olla rauhassa. Mutta parin viikon kuluttua viranomai- 
set kahden kurjan petturin avulla pääsivät heidän 
jäljilleen, jotenka syyskuun 18. — 20. p:nä heitä jo 
kuulusteltiin. Toinen pettureista*, »Ilmarin» perämies 
Stälnacke, oli aselöytöjen jälkeen siirtynyt Ruotsiin 
ja sieltäkäsin ilmiantanut isäntänsä, K. E. Castrenin 
ja Niilo Nylanderin. — Castrenia tultiinkin vangitse- 
maan, mutta hän tekeytyi kovin sairaaksi, jotenka 
hänen pidättämisensä lykkäytyi seuraavaan päivään. 
Hänen taloansa kyllä vahvasti vartioitiin, mutta hänen 
onnistui kuitenkin syyskuun 23. p:n illalla käymälän 
kautta pujahtaa palokujaan ja paeta Ruotsiin. Toiset, 
kuten mekanikko Heikki Castren, kultaseppä F. Tiura, 

ollut pieni, kun hänen huoneensa ovi äkkiä temmattiin auki 
ja kynnykselle ilmestyi kookas komea mies, jonka pitkävartiset 
saappaat olivat aivan liejun vallassa ja joka kiireisesti tiedusteli 
rehtori Frimania. 

* Toinen oli prokuristi Antti Sohlstedt. (Kts. sivu 59!) 
Hän kyllä ei ollut möylyläisiä, mutta nähtävästi jonkun uskottuna 
— valasta huolimatta — hän oli saanut tarkat tiedot möylyläisten 
toimenpiteistä. 



K- A. Jokisalo ja Frans Tiura. 


rakennusmestari J. H. Junkkonen, kultaseppä J. Ny- 
känen, luotsi Allu Jokisalo, kauppias A. Korpelainen 
y.m., pakenivat 24. IX. 1905 niinikään Ruotsiin. Sa- 
moin asioissa mukanaolleet oululaiset, jotka ensin jonkin 
aikaa piileskelivät Kemin läheisyydessä ja joille m.m. 
kauppias O. W. Lehto toimitti noina päivinä ruokaa ja 
tupakkaa, kuljetettiin auliisti Kemi-yhtiön laivoilla 
Haaparannalle. — Mutta Kalle Winter »korotettiin en- 
tiseen virkaansa», saipa vielä määräyksen toimia etsi- 
vänä ja korkeiden herrojen uskottuna. 

Syyskuun 24. p:nä saapui Kemiin Oulusta v.t. 
kuvernööri R. Rothström (Rainesalo), v.t. lääninsihteeri 
Kyyros Suomalainen, 8 poliisikonstaapelia ja 2 sala- 
poliisia. Torniosta taas tuli poliisimestari Melart. Tar- 




Akseli Korpelainen. Niilo Nylander. 


koituksena oli toimeenpanna juhlallinen tutkinto. Mutta, 
kuten sanottu, useimmat möylyläiset olivat juuri sa- 
mana päivänä paenneet Ruotsiin, jotenka jäljelle oli 
jäänyt vain tuo verraten viaton kauppias Niilo Ny- 
lander. Häntä tutkittiin seuraavana päivänä kolme 
tuntia, mutta hän saattoi todistaa, ettei hän tiennyt 
koko jutusta juuri mitään. V.t. lääninsihteeri Kyyros 
Suomalainen kohteli muuten Nylanderia hyvin sopi- 
mattomasti, m. m. pakottaen tämän, vanhan miehen, 
seisomaan koko tutki ntoajan. Kun Nylander oli saatu 
jo kahteen kertaan sanomaan sanottavansa, niin häntä 
vaadittiin kertomaan kaikki vielä kolmannen kerran, 
jotta hän siten sotkeutuisi puheissaan. Silloin Nylander 
jyrkästi kieltäytyi sanoen: »Sitä en tee, vaikka minut 
paikalla tapettaisiin!» — Kuulusteltaessa häneltä ky- 
syttiin m.m., oliko hän aktivisti vai passivisti. Siihen 
Nylander v.t. kuvernöörin y. m. läsnäollessa vastasi: 
»Minä en ole passivisti enkä aktivisti, vaan affäristi.» 


Syyskuun 26. p:nä Nylander kuitenkin vangittiin- 
Häntä vartioi kaupunginvankilassa vuorotellen kolme 
miestä, kaksi oululaista poliisia ja vankilan vahtimes- 
tari. Tällöin Nylander osoittautuikin »affäristiksi». 
Hän laski mielessään näin: »Kun vankilan vahtimestari 
Frithiof Kääntö suostuu ottamaan santarmistolta kuu- 
kausipalkkiota 60 mk., niin miksikäpäs eivät minun 
rahani hänelle kelpaisi.» Kääntö, joka muutenkin oli 
ruvennut miettimään Amerikkaan lähtöä, suostuikin 
Nylanderin ehdotukseen määräten palkkiokseen niin 
pienen summan, että Nylander omasta halustaan li- 
säsi siihen muutamia satoja markkoja. 

Kääntö suorittikin sitten tehtävänsä varsin' hyvin. 
Hän oli jo illalla puhunut vaimolleen, että tämä hank- 
kisi »paksut nisut» ja keittäisi yöllä kahvia — »ettei 
nukuta». Klo 12 yöllä oli vahdinvaihto, ja kaksi oulu- 
laista poliisia asettui paikoilleen Nylanderin kopin eteen. 
Nukuttaakseen vartiansa hyvään uskoon Nylander rii- 
sui saappaansa ja heitti ne lattialle, niin että kolahdus 
kuului oven taakse. Vartiat silloin tietysti luulivat, 
että heidän vankinsa laittautui makuulle. Samassa 
oli myöskin vahtimestarin huoneessa, joka oli toisessa 
kerroksessa, kahvi valmista. — Kääntö käväisi omassa 
huoneessaan ja tuli sitten poliisien luo pyytäen näitä 
kahville sekä luvaten sillä aikaa itse pitää huolen varti- 
oimisesta. Tietäen poliiseilla olevan syötävänä »paksut 
nisut» hän aukaisi kopin lukon ja vei Nylanderin 



ulko-oven takapuolelle kehoittaen 
häntä odottamaan siellä. Sitten 
hän lukitsi kopin ja vartioitsi 
ovella, kunnes oululaiset poliisit 
tulivat paikoilleen. Sen jälkeen 
hän jätti nämä siihen vartioimaan 
tyhjää koppia ja oli itse menevi- 
nään nukkumaan, mutta lähtikin 
Nylanderin kanssa suoraa päätä Iikka A. Rantanieini. 
Hahtisaaren rantaan, minne eräs 
Nylanderin ystävä, konttoristi Iikka Rantaniemi oli 
varannut veneen, vieläpä ripustanut Nylanderin käy- 
tettäväksi turkit rannalla olevan puun oksalle; yö 
oli näet perin kylmä. Mutta matkamiehet eivät 
yön pimeässä turkkeja huomanneet, jotenka ne 
ihmisten suureksi kummastukseksi riippuivat siellä 
vielä seuraavana päivänä, sillä omistaja ei uskaltanut 
niitä noutaa, kun poliisit ja santarmitkin puuta kierte- 
livät. Lopulta hän ne sentään sai. — Nylander, Kääntö 
ja nahkuri Turunen, joka myös avusti soutamisessa, 
katosivat pienessä veneessään syksyiselle pimeälle ja 
sumuiselle merelle, missä he nousivat Nylanderin omis- 
tamaan »Vihuri»-nimiseen höyrylaivaan, joka odotti 
sovitussa paikassa. Sillä miehemme saapuivat onnelli- 
sesti Ruotsin Seittenkariin. 

Kääntö sai sitten Amerikan-matkarahat; ja myö- 
hemmin hänen perheensäkin lähetettiin valtameren taa. 




Aamulla klo 8 tuli suuri joukko herroja ja polii- 
seja Nylanderia tutkimaan. Oulun konstaapelit sei- 
soivat uskollisesti paikallaan, mutta kun ovi aukaistiin, 
niin koppi olikin tyhjä! Seurasi syvä äänettömyys. 
Toinen oululaisista poliiseista aukaisi vihdoin suunsa 
lausuen: »Tämä Kemi on niin kirottu paikka, ettei täällä 
kukaan pärjää!» Ja v.t. kuvernöörin kerrotaan sanoneen, 
että Nylander tosiaankin oli »affäristi». 

Syyskuun 29. p:nä saapui Kemiin prokuraattori 
Valde von Hellens (Hirvikanta) sekä uudestaan v.t. 
kuvernööri Rothström * ja v.t. lääninsihteeri Kyyros 
Suomalainen. Sitäpaitsi tulivat sinne Torniosta myös 
poliisimestari Melart ja santarmipäällikkö, kreivi Ka- 

* Möylynkarin aselöytöjen johdosta v.t. kuvernööri Roth- 
ström teki itsensä syypääksi taitamattomaan ja syvää suuttu- 
musta herättäneeseen toimenpiteeseen. Hän tiedoitti nim. lää- 
ninsä asukkaille, että jos jotakin samantapaista vielä tapahtuisi, 
niin sotaväki asestettuna sekaantuisi asiaan. Tämä uhkaus, 
joka oli päivätty syyskuun 29. p:nä, siis samana päivänä, jolloin 
v.t. kuvernööri oli prokuraattori von Hellensin seurassa Kemissä, 
herätti sitä enemmän huomiota, kun 500 sotamiestä oli edelli- 
senä päivänä saapunut Ouluun sikäläisen venäläisen varusväen 
vahvistukseksi. 

Tästä ja eräästä toisesta tapauksesta huolimatta lausut- 
tiin v.t. kuvernööri Rothströmistä kuitenkin myöhemmin se 
tunnustus, että hän ylimalkaan koki hallita niin oikeamielisesti 
ja inhimillisesti kuin silloinen järjestelmä sainkin vain salli . Ja 
niiden kärsimysten johdosta, joiden alaiseksi v.t. kuvernööri 
suurlakon aikana Oulusta lähdettyään joutui, arveltiin, että 
»eihän herra Rothström kuitenkaan ollut ansainnut tätä tylyä 
kohtelua.» (Katso teosta »Sortovuodet ja suurlakko v. 1905 
Oulun kaupungissa ja läänissä».) 



menskij. — Seuraavana päivänä prokuraattori aloitti 
Kemin aktivistien pakoa koskevan tutkinnon. 

Varsinkin K. E. Castrenin ja N. Nylanderin pako- 
asiaa pengottiin. Kuulustelut olivat tälläkin kertaa 
salaiset. Sanomalehtimiehet eivät saaneet millään 
muotoa olla läsnä, sillä prokuraattori selitti lyhyesti, 
että kysymyksessä oli seikkoja, jotka saattoivat suo- 
malaiset viranomaiset omituiseen valoon. Tutkinto ei 
tietysti johtanut mihinkään tulokseen; oli vain tyydyt- 
tävä toteamaan tapahtunut tosiasia. Prokuraattori 
lähtikin pois Kemistä lokakuun 1. p:nä 1905 lausuen 
mennessään: »Kemissä harjoitetaan paljon jänisjahtia*, 
mutta siellä ei saa edes jäniksenpaistia!» — Poliisit 
ja santarmit jäivät Kemiin »jahtia» jatkamaan. 

Mutta mitä puuhasivat tällä välin möylyläiset? 
Luonnollisesti he eivät voineet kädet ristissä katsella, 
kuinka sotamiehet, santarmit ja tullimiehet myllersivät 
Kemissä ja sen ympäristössä. — Jo heti sen jälkeen, 
kun Romu-Juntunen oli urotekonsa tehnyt, möyly- 
läiset päättivät eri paikkoihin kätkeä ase- y.m. laati- 
koita. Niitä kaivettiin Selkäsaaren pehmeään ranta- 

* Kun Kemin nimismies J. Vuorio ei ollut saanut syypäiksi 
muita kuin K. E. Castrenin ja N. Nylanderin, olivat muut Ke- 
missä asuvat möylyläiset arvelleet asian päättyneen siihen — 
ja menneet kaikessa rauhassa suurelle jänisjahdille Ajokseen. 
Paluumatkalla heille kuitenkin oli tullut sellaisia viestejä, että 
he olivat pitäneet parhaimpana olla kaupunkiin saapumatta. 
Useimmat heistä olivat tällöin, kuten on mainittu, painuneet 
Ruotsiin. 



I hiekkaan ja Ajoksen Tuomilahden 
hietikkoon; melkoinen osa piilotet- 
I tiin Pikku-Räiskön saareen, samoin 
- f 'I jokin määrä Kiikelin saareen ja Mar- 

Kuk tinkarille sekä kaupunkiin. Panok- 

| siä sijoitettiin myös Ajoksen saareen. 

K/Jgg Kaupungissa oli hyvänä talletuspaik- 
kana Venäjän valtion lennätintar- 

Arvo Metsola. 

vikemakasiini. Sen hoitajana oli 
Arvo Metsolan isä, joka ei suopein silmin katsellut 
poikansa yöllisiä retkiä peläten hänen takiansa menet- 
tävänsä toimensa. Mutta Arvo-poika tuumi vain: »Ei 
ole väliä, jos ryssän pieni limppu meneekin». Ja niinpä 
hän saikin uskollisen työtoverinsa Aapo Peltoniemen 
kanssa mainittuun makasiiniin korjatuksi melkoisen mää- 
rän Möylyn tavaroita, niin että niitä suurlakon puhje- 
tessa löytyi sieltä kaksi hevoskuormaa. — Näissä puu- 
hissa Arvo Metsolalla oli kaikenlaisia seikkailuja. Ker- 
rankin hän eräästä kätköpaikasta latoi säkkiinsä laati- 
kollisen revolvereita, saapui sitten kantamuksineen yön 
pimeässä Hahtisaaren venevalkamaan ja lähti sieltä 
Palokunnantalon pihan kautta kulkemaan Pakkahuo- 
neen kadulle, aikoen mennä Pekka Niemelän pihan läpi 
palösolia myöten kotiinsa. Mutta kuvernöörinvierailun 
johdosta olikin Niemelän portille sijoitettu kaksi oulu- 
laista poliisia, joita Metsola ei huomannut, ennenkuin 
oli heistä muutaman metrin päässä. Hyvät neuvot 


olivat silloin tarpeen! Eikä niitä mieheltämme puuttu- 
nutkaan. Lainkaan pysähtymättä Metsola jatkoi säk- 
keineen kulkuaan poliisien keskitse Niemelän pihalle 
mennen pihanpuoleisemman rakennuksen eteiseen, mistä 
johti ovi kahden hänelle tutun koulutytön, Emmi Hällin 
ja Impi Niemelän (nyk. Penzin) kamariin. Koputus 
ovelle ja tytöt hereille! Kun kaikki kemiläiset olivat 
kovin kiihdyksissä venäläisten toimeenpaneman ajojah- 
din johdosta, ei kavaljeerimme tarvinnut monta sanaa 
tuhlata selittäessään asiansa. Pimeässä avattiin tyttöjen 
lipaston laatikko, otettiin sieltä liinavaatteet pois, 
pantiin revolverit laatikon pohjalle ja ladottiin sitten 
liinavaatteet taas niiden päälle. — Kaikki kävi mai- 
niosti — mutta tyttöjen läksyt eivät seuraavana 
päivänä oikein sujuneet. . . 

Kerran Metsola sai määräyksen hakea »Ilmarista» 
erään harmaan matka-arkun, joka hänen piti pyytää 
Stälnackelta ja sitten kaikkineen hävittää. Arkun, 
jossa oli J. W. Nylanderin käyttämä ylioppilaslakki ja 
makuuvaatteita, Metsola saikin käsiinsä ja menetteli 
saamiensa määräysten mukaan — polttaen tavarat. 
Samaista matka-arkkua viranomaiset etsivät sittemmin 
kovasti joka paikasta ja varsinkin kultaseppä Tiuran 
kotoa, kun Stälnacke oli ilmoittanut Tiuran kisällin 
käyneen sen hakemassa. 

Vaikka ase- ja panoslaatikoita olikin pitkin matkaa 
piilotettu sinne ja tänne, oli niitä kuitenkin vielä Selkä- 



saaren makasiinissakin, mistä santarmit ja oululaiset 
poliisit eivät olleet niitä ymmärtäneet etsiä. Möylyläi- 
sistä rupesi kuitenkin tuntumaan siltä kuin senkin vuoro 
vihdoin tulisi, jotenka he päättivät kokonaan tyhjentää 
makasiinin lokakuun 8. p:n jälkeisenä yönä. Tällöin ko- 
koontui joukko rohkeita miehiä veneineen n s. »Franzenin 
plassin» laituriin; sitten murtauduttiin makasiiniin otta- 
malla irti muutamia seinälautoja ja tyhjennettiin koko 
varasto. Osa siitä, kuten tämän teoksen I osan 42. si- 
vulla on kerrottu, vietiin Heinä-Räisköön ja Hamppu- 
leiviskän saareen Ruotsin puolelle, mutta suurin osa 
varastoa kuljetettiin veneillä kaupunkiin. Siitä, 
mitenkä kaupunkiin tuotuja aselaatikoita siirrettiin 
paikasta toiseen ja kuinka niitä keinoteltiin kaupungin 
ulkopuolellekin, kertoo Kalle Winter, tuo aina hyvä- 
tuulinen Karjalan poika, seuraavasti. 

»Sotamiehiä, santarmeja, tullimiehiä ja poliiseja 
lähti Kemin edustalla oleviin saariin aseita etsimään. 
Jännitys kasvoi korkeimniilleen: Jos vain nuo nyt osu- 
vat Selkäsaaren makasiinille, niin silloin sammuu vii- 
meinenkin toivonkipinä. Otin tehtäväkseni kiikarin 
avulla vartioida, kävisikö kukaan makasiinissa päivän 
aikana. Kirkontornista olisi ollut hyvä näköala, mutta 
avaimen hankkiminen olisi herättänyt huomiota. Va- 
litsin siis tähystyspaikakseni kaupungin laidassa si- 
jaitsevan hautausmaan, josta myöskin sopi saarelle 
silmäillä. Sieltä kiikaroin sotilaiden liikkeitä koko 



pitkän päivän ilman ruokaa ja juo- 
maa. Välistä silmät tahtoivat vä- 
kisinkin valehdella, mutta lopuksi 
sentään asia näytti kääntyvän suo- 
tuisaan suuntaan. Illalla pimeän 
tultua pyysin talonomistaja Matti 
Pukeman toverikseni Selkäsaareen. 

Samalla sovimme kaikkien toisten 
toverien kanssa siitä, että he tuli- 
sivat niin monella veneellä kuin mahdollista jonkin mää- 
rätyn matkan päähän rannasta odottamaan sovittua mer- 
kinantoa. Niinikään jätettiin kaupungin rantaan pari 
vahtia, joitten tehtävänä oli taskulampulla — sovittua 
merkkiä käyttäen — ilmoittaa se hetki, jolloin tavarat 
voitaisiin tuoda kaupunkiin. Sousimme Pukeman 
kanssa saareen. Hiivimme pimeässä varovaisesti lä- 
helle makasiinia; epäilimme näet saaressa piilevän 
salaisia vartioita, koska olin sattumalta kuullut, että 
muuan maalainen olisi edellisenä päivänä käynyt 
makasiinia ulkopuolelta tarkastamassa. Ajattelin, että 
hän silloin kenties oli seinänraosta huomannut ma- 
kasiinissa olevan epäilyttäviä laatikoita ja että hän 
mahdollisesti oli tämän ilmoittanut viranomaisille. 
Kiersin toverini kanssa makasiinin ympäri ensin 
kauempaa, sitten lähempää. Painoin korvani monta 
kertaa maahan kuunnellen hengittämättä. Kun maa 
oli roudassa, olisi pienenkin liikkeen pitänyt kuulua. 



Matti Salmela. 


Johan Meriläinen. 


Saatuani selville, ettei mitään vaaraa ollut, annoin 
sovitun merkin, jolloin mereltä riensi rantaan kymmen- 
kunta soutuvenettä ja niissä parikymmentä kunnon 
toveria. He hyökkäsivät kuin nälkäiset sudet maka- 
siinin kimppuun. Kun emme olleet uskaltaneet hankkia 
avainta — sillä pelkäsimme siten saattavamme maka- 
siininomistajan ikäviin selkkauksiin — niin särjimme 
seinän.* Hetken perästä kaikki muut tavarat olivat 
siirretyt makasiinista, paitsi tyhjät laatikot. Kun 
nekin täytyi poistaa, päätettiin upottaa ne kivilastissa 
veneistä käsin meren pohjaan. Mutta useita laatikoita 
kaatui upotettaessa ja niin ne joutuivat tuuliajolle 
ajelehtien sittemmin Ajoksen rantaan. 

Veneet lähtivät sitten kukin omalle suunnalleen, 
mutta neljä niistä ohjasi kulkunsa, kuten oli päätet- 
tykin, kaupunkia kohden. Minä olin tässä ryhmässä. 

* Seinälautoja irroitettiin sen verran, että mies pääsi ma- 
kasiiniin avaamaan oven sisäpuolelta. 


Kaupungin rannan lähettyville päästyämme saimme 
määrätyn merkin, laskimme rantaan ja kannoimme 
tavarat erääseen Etelärantakadulla olevaan palokai- 
voon, * joka mielestämme oli hyvin sopiva säilytys- 
paikka. 

Seuraavana päivänä pidimme seutua silmällä ja 
näimme nimismies J. Vuorion lähtevän miesjoukon 
kanssa Selkäsaareen ja siellä menevän suoraan meidän 
makasiinillemme. Olimme siis aivan oikein edellisenä 
iltana aavistaneet, että tuo kysymyksessäoleva maalai- 
nen antaisi yönseutuna asiasta viranomaisille tiedon. 
Tultuaan seuralaisineen makasiinille nimismies hämmäs- 
tyi äärettömästi, kun taaskin kaikki oli mennyt heiltä 
aivan kuin kahden kämmenen välistä. — Sitten 
etsimään ympäri saarta! Tullimiehet lähtivät Ajoksen 
saareen löytäen sieltä tuuliajolle joutuneet laatikot. 
Alettiin tutkia, mistä ne olivat sinne tulleet. Tuulen 
suunta viittasi Karihaaran lautatarhaan. 

Seuraavana aamuna oli sotilaita, santarmeja ja 
siviilipukuisia salapoliiseja syytöntä lautatarhaa nuus- 
kimassa ja penkomassa — tietysti ilman minkäänlaista 
tulosta. 

Seurasi jokunen päivä rauhallisempaa aikaa. Kun 
eräänä päivänä olin tapani mukaan junantuloaikana 

* Kemin palokaivot ovat tulipalojen varalta katujen ris- 
teyksiin järjestettyjä kaivoja, joiden päälle on laudoista laitettu 
tilavat, kuusikulmaiset suojat; näissä on lukolliset ovet. 



asemalla, tuli poliisi Simo Rimpiläinen hyvin kiihty- 
neen näköisenä luokseni. Arvasin jotakin tapahtuneen 
ja siirryin sen takia syrjemmälle antaakseni hänelle 
tilaisuuden kahdenkeskiseen puheluun. Hän alkoi 
hyvin salaperäisesti kertoa eräästä löydöstä kysyen 
minulta neuvoa, kuinka sen suhteen olisi meneteltävä. 
Aluksi en aikonut puuttua koko asiaan, mutta kun 
hän siitä huolimatta pyysi, että minä koettaisin kek- 
siä jonkun henkilön, joka näitä asioita tuntisi, ja kun 
minulle tällöin selvisi hänen luotettavuutensa, tarjou- 
duin lopuksi selvittämään jutun sillä ehdolla, että hän 
ehdottomasti lupaisi olla vaiti. 

Niistä venekunnista, jotka edelläkerrottuna yönä 
lähtivät Selkäsaaresta, oli yksi tullut kaupungin halko- 
varastolle, purkanut siellä kiväärit erääseen ojaan sekä 
kaatanut ojan reunalla kallellaan olleen halkopinon 
niiden päälle. Mutta kun talonomistaja Ville Ruona- 
vaara oli mennyt halkoja käsittelemään, oli hän löy- 
tänyt kätköpaikan ja tehnyt siitä heti mainitulle po- 
liisille ilmoituksen. Tämä oli käskenyt hänen mennä 
takaisin löytöä vartioimaan. Rimpiläisen kanssa so- 
vittuani lähdin viipymättä löytöpaikalle tavaten siellä 
Ruonavaaran erään halkopinon välissä samassa asen- 
nossa kuin edellisenä yönä olin unissani nähnyt yö- 
lepakon. Ihmetellen uneni yhteensattuvaisuutta me- 
nin hänen luokseen ja kysyin, mitä hän siinä teki. 
Silloin mies hyvin salaperäisesti kertoi löytäneensä 



»linnunpesän». Pyysin häntä sitä minullekin näyttä- 
mään, mihin hän lopuksi suostuikin. Menimme katso- 
maan »linnunpesää». Ihmeteltyäni hetken »linnunpoi- 
kain» muotosuhteita kysyin, mihin toimenpiteisiin hän 
aikoi niiden suhteen ryhtyä. Hän ilmoitti odottavansa 
poliisin lähempiä määräyksiä. Silloin ehdotin hänelle, 
että »linnunpojat» upotettaisiin meren pohjaan; näin 
kaikki loppuisi siihen eikä syntyisi mitään ikävyyksiä 
kenellekään. Samalla tarjouduin ottamaan »pesän» 
haltuuni,* jos hän lupaisi ainiaaksi unohtaa asian. Hän 
suostuikin tähän. Pistin hänelle viitosen käteen ky- 
syen, oliko hän siihen tyytyväinen. Samalla kun hän 
sen myönsi, otin esille pistoolini ja tähtäsin sillä häntä 
rintaan kysyen, aikoiko hän pitää lupauksensa. Silloin 
hän säikähtäen vannoi sielunsa autuuden kautta ole- 
vansa mitään puhumatta. Vielä varmuuden vuoksi 
muistutin, ettei hän saanut virkkaa asiasta yhtään 
sanaa edes vaimolleen. Sitten käskin hänen mennä 
rauhassa kotiinsa. Hän tekikin niin, enkä luule hänen 
koskaan tapauksesta mitään hiiskuneen. 

Seuraavana päivänä sain eräältä ystävältäni, po- 
liisi Juho Karppiselta kuulla, että santarmit olivat kier- 
relleet erästä toista palokaivoa aikoen aukaista sen. 
Olipa siis taaskin pidettävä kiirettä, jos mieli saada 
kiväärit korjatuksi pois. Santarmeja, sotamiehiä 
ja salapoliiseja kyllä vilisi kaupungilla yötä päivää, 

* Kiväärit tuotiin sittemmin talteen kaupunkiin. 



ja lisäksi oli valoisa kuutamoyö; 
mutta siitä huolimatta tuumasta toi- 
meen! Kymmenkunta miestä kai- 
von ympärille vahtiin ja liikettä 
silmälläpitämään sekä toiset miehet 
hevosta hankkimaan! Se saatiinkin 
asiassa mukanaolleen limonaaditeh- 
tailija Jukka Kemppaisen tallista. 
Sitten hevonen kartanolle kärryjen 
eteen ja — kun merkki oli saatu — kaivolle! Kun hevo- 
nen oli tuotu kaivolle, niin silmänräpäyksessä tavarat 
kärryihin ja hevosta selkään! Noin kahden kilometrin 
päässä vihdoin käännyttiin eräälle niitylle, jossa oli iso 
oja ja sen reunalla suuri juurakkoläjä. Tavarat ojaan 
ja juurakkoläjä päälle! Myöhemmin tavarat vähitellen 
kannettiin takaisin vesitehtaalle, pakattiin ja vietiin 
rautateitse Ouluun, parempaan talteen.» 

Myöhemmin Winter sai määräyksen lähteä Ruotsin 
Haaparannalle ottamaan selvää pakolaisten kohtalosta. 
Tultuaan sinne hän meni erääseen kahvilaan kysyen 
sen emännältä, oliko siellä sattumalta suomalaisia. 
Emäntä vastasi kieltävästi, mutta kun Winter sanoi 
nimensä, sai hän pian selvän tovereistaan. Järjestetty- 
ään Torniossa heidän raha-asiansa ja tultuaan vakuu- 
tetuksi siitä, että sikäläinen Ruotsin konsuli oli suo- 




siollinen * maanpaossa olevia kemiläisiä kohtaan, hän 
palasi takaisin. 

Kun Winter tuli kotiinsa, kertoi hänen veljensä, 
joka myöskin oli poliisi, että hän ollessaan asemalla 
sanomalehtiä ostamassa oli kuullut kolmen tuntemat- 
toman miehen keskenään puhuvan, että Kalle Winter 
vangittaisiin seuraavana yönä. Winter ymmärsi heti, 
että hänenkin vuoronsa oli lähteä Ruotsiin. Hän jär- 
jesti matkaa varten raha-asiansa ja poistui kotoa il- 
moittamatta kenellekään aikeistaan. Kierreltyään palo- 
kujia pitkin hän meni nukkumaan erääseen kaupun- 
gin ulkopuolella olevaan heinälatoon. Seuraavana aa- 
muna hän tiedusteli eräältä ystävältään, oliko häntä 
yöllä aiottu pidättää. Kun mitään sellaista ei ollut 
tapahtunut, palasi Winter kotiinsa seuraten kuitenkin 
äärimmäisen valppaasti asiain kehittymistä. 

Mutta aktivistien ahdistajatkaan eivät olleet toi- 
mettomia. Samana päivänä (29. IX. 1905) kuin proku- 
raattori von Hellens y.m. herrat saapuivat Kemiin, 
tuli risteilijä »Aasia» Tornion Röytästä asettuen Kemin 
ulkosatamaan. Santarmit ja poliisit toimeenpanivat 
ase-etsintöjä kaupungissa ja sen ympäristössä, samalla 
kun risteilijän miehistö kiinnitti huomionsa saaristoon, 

* Konsulin ystävällisyyden johdosta Winter antoi hänelle 
lahjaksi »John Grafton»-revolverin, niistä konsuli tuli hyvin 
iloiseksi. 



m. m. Pikku-Räiskön saareen.* Sieltä löytyikin kaik- 
kiaan 13 laatikkoa, joissa oli 50 kivääriä, 50 revolveria, 
18 000 panosta ja 5 laatikkoa Blasting-selatiinia. Omi- 
tuista oli se, että vaikka tullimiehet, santarmit ja po- 
liisit jo aikaisemmin — sekä »Aasian» miehistökin aivan 
äsken — olivat tarkastaneet saaren läpikotaisin, sinne 
täten mentiin uudelleen ja löydettiin lopultakin ase- 
laatikot. ** Ratsumestari Tunzelmannin korvaan oli 
näet kuiskattu jotakin. — Samoin kävi vähän myö- 
hemmin Selkäsaaressa. Kuin kartan mukaan kreivi 
Kamenskij meni eräälle ranta-äyräälle löytäen maasta 
17 kivääriä, 20 pistintä ja 6 100 panosta. Myös tulli- 
laiva »Vartion» miehistö löysi vielä lokakuun 9. p:nä 
Ajoksen saaresta 2 000 panosta sisältävän laatikon. — 
Selkäsaaren löytö oli varsin merkillinen siitäkin syystä, 
että vaikka laatikot oli kaivettu syvälle maahan 
ja vaikka kätköpaikalla oli sen jälkeen poltettu kokko, 
nuuskijat sittenkin olivat varmoja asiastaan. 

Mutta kaikkia »John Graftonista» maihin tuotuja 
aseita ja panoksia ei hallitusvalta kuitenkaan saanut 
käsiinsä, vaan liittoutuneiden haltuun jäi jonkin ver- 


* Möylynkarin tapahtumaa kuvatessa on lähteenä osittain 
käytetty »Sortovuodet ja suurlakko v. 1905 Oulun kaupungissa 
ia läänissä»-nimistä teosta. 

** Risteilijä »Aasia» lähti jo lokakuun 3. p:nä etelään — 
sangen köykäisessä lastissa; ja sekin vähä, mitä siinä oli, hupeni 
— rahan ja viinan voimalla — Suomenlahden satamissa olematto- 
miin. 




»Möylyn komppanian» miehiä. (Valokuvattu 20-vuotisjuhlassa 
13. 9. 1925). 

Vasemmalta: I. U16n, N. Nylander, A. Jokisalo, E. Castren, 
Jaakko Kemppainen, H. Ahlbäck, H. Björn, I. Rantaniemi, J. 
H. Junkkonen, J. Salonsaari, H. Castren, H. I. Mannermaa, 
A. Metsola, F. Tiura, O. Kemppainen, K- P. Lahdenperä, M. Sal- 
mela, W. Stenbäck, J. Karppinen, A.JKorpelainen ja K- Winter. 

ran yli 400 kivääriä, 325 revolveria ja kymmeniätu- 
hansia panoksia, mitkä suurlakkoviikolla toimitettiin 
rautateitse Ouluun. Kemin miehille jäi vain noin 30 
kivääriä ja ehkä saman verran revolvereita. Räjähdys- 
ainelaatikot joutuivat kaikki venäläisten käsiin. Nämä 
eivät kuitenkaan ottaneet niitä laivaansa »Aasiaan», 
vaan räjäyttivät ne Selkäsaaren rannalla ilmaan. 

Edellisestä ilmenee, että Kemissä oli pahinta lajia 
oleva »Efialtes», petturi, joka Venäjän ruplien sokaise- 
mana oli tehnyt ilmiannot. Kun tämä mies, välitys- 



liike Uno Höckertin prokuristi Antti Sohlstedt, suur- 
lakon aikana kutsuttiin tilille ja kun tiedetyt syytteet 
lueteltiin, niin hän häikäilemättä selitti, että kaikki oli 
valhetta ja että hän tahtoi saada vapautua valalla. 
Mutta kun tuomiolautakunnan puheenjohtaja, asema- 
päällikkö Z. Castren hänelle huomautti, että santarmien 
kätyrille ja sille, jolla on ollut sydäntä pettää isänmaansa, 
ei ole olemassa mitään valaa, joka hänet voisi puhdistaa, 
niin Sohlstedt murtui täydellisesti. »Maanpakolaisuu- 
teen!» — niin kuului tuomio. Ja isänmaansa pettäjä 
alistui katkerasti itkien tuomioon, poistuen, kuten hä- 
nelle oli määrätty, pohjoista tietä Ruotsiin, jonne 
myös hinaajalaiva »Ilmarin» perämies Stälnacke, ku- 
ten on mainittu, jo aikaisemmin oli siirtynyt. — Ruotsin 
Haaparannalle oli niinikään Antti Juntunen vetäytynyt; 
siellä hän kaikkien halveksimana pimeän tullen hiivis- 
keli pitkin katuja. Kun hän suurlakon loputtua saapui 
Ouluun ja kääntyi työväenyhdistyksen luottamus- 
miehen Jaakko Kemppaisen puoleen tiedustellen, tuu- 
liko tämä hänen jo voivan asettua kotiinsa, niin Kemp- 
painen vastasi: »Sellaisen teon jälkeen lienee viisainta 
vielä toistaiseksi pysyä vieraalla maalla häpeämässä.» 

Marraskuun suurlakko 1905 nostatti, kuten tun- 
nettua, kaikkialla isänmaallista mieltä ja synnytti 
uskoa, että kerran oli koittava se päivä, jolloin mätä 
ja laho Venäjä kukistuisi ja Suomi vapautuisi sortajansa 
kahleista. Samanlainen rohkea intomieli valtasi tuona 



merkkiviikkona Keminkin väestön. Sinivalkoinen itse- 
näisen Suomen tuleva lippu siellä silloin liehui, eikä 
n.s. Tampereen julistuskaan * herättänyt siellä vasta- 
väitteitä, sillä kemiläisten mielestä oli selvää, että suo- 
malaisten tunnussanan piti kuulua: »Irti Venäjästä!» 
Kemiläisten mielenlaatua osoittaa sekin, että lakon 
aikana kaupungissa näyteltiin »Maaherra»- niminen 
näytelmäkappale, joka kuvailee lain pyhyyttä ja louk- 
kaamattomuutta. — Eikä Kemi lakon humussa unoh- 
tanut rohkeita poikiaankaan, vaan marraskuun 7. p:nä 
lähetettiin juna Tornioon noutamaan maastapaenneita 
Möylyn sankareita, joita Tornio jo oli intomielisesti 
juhlinut ja jotka sitten suuren riemun vallitessa vas- 
taanotettiin kotikaupungissaan. 

Tällainen on Möylynkarin tarina. Vaikka maa- 
hamme ei saatukaan aseita muuta kuin nimeksi, oli ta- 
pahtumalla suuri moraalinen merkitys. Venäläiset 
luulivat, että Pohjanmaalle oli jo aikaisemmin saapunut 

* Se oli kohdistettu »vihattua, likaista virkavaltaa» vastaan, 
ja siinä nimitettiin senaatin jäseniä »kurjiksi matelijoiksi». Se 
vaati näiden eroa sekä laille uskollisen, isänmaallisen ja luotta- 
musta nauttivan väliaikaisen hallituksen asettamista avoimella 
äänestyksellä, joka toimitettaisiin kansankokouksessa Helsingissä. 
Väliaikaisen hallituksen oli kokoonkutsuttava perustava kansallis- 
kokous, jonka jäsenten vaaliin olisivat oikeutetut kaikki 21 vuotta 
täyttäneet suomalaiset miehet ja naiset ja jonka oli määrä saada 
aikaan yksikamarinen eduskunta. Vaadittiin myöskin täyttä 
autonomiaa Suomelle , joka oli tunnustettava erityiseksi valtioksi, 
tosin Venäjän valtakunnan oleellisena osana. 



Frän vär förnedringsperiod. 

Finland i utlnndeta press 



Venäläisten ja ulkomaalaisten päätöntä kuvittelua ivaava, pila- 
lehti »Fyrenin» joulunumerossa 1905 julkaistu kuva. (Liite nro 13). 

monta Iaivanlastillista aseita *, ja Pohjanmaan kansaan 


* Kenraalikuvernööri Obolenskij lausui suurlakon alkaessa 
Helsingissä, että vaikka Suomeen olisikin tuotu 5—6 laivanlas- 
tillista aseita, ei se muka mitään merkitsisi. Tästä lausunnosta 
selvästi näkyy, että venäläiset todella luulivat Pohjanmaalla 
olevan suuria asevarastoja. Ja pilalehti »Fyrenkin» innostui 
laittamaan kuvan, missä esitettiin kokonainen »John Grafton»- 
laivasto. 



»John Graftonin» haamu vaikutti isänmaallisen roh- 
kaisevasti. 

Suomen aktiivinen vastustuspuolue oli täten Perä- 
pohjolassa kylvänyt siemenen hyvään maahan, jossa 
se juurtui syvemmälle kuin missään muualla Suomessa. 
Tästä kylvöstä nousi varsinkin Kemissä mitä ihanin 
oras, joukko nuoria, isänmaataan tulisesti rakastavia 
miehiä, jotka sitten, kun kohtalon hetki löi, noiden 
vanhojen möylyläisten rautakourien kanssa ryhtyivät 
siihen rohkeaan ja edesvastuulliseen tekoon, jota Ke- 
min etapin nimellä nyt käymme lähemmin käsittele- 
mään. — Eikä Möylyn tarina rohkaissut ja herättänyt 
ainoastaan Peräpohjolan valpasta kansaa, vaan tuli- 
soihdun tavoin se valaisi koko isänmaatamme. Se 
osoitti meille tietä ahdingoissamme ja se painoi meidän 
mieliimme Ilkan kuningas-ajatuksen: 

»Ei oikeutta maassa saa, 

ken itse sif ei hanki.» 




KiEMIN ETAPPI 




KEMIN ETAPIN JÄRJESTÄYTYMINEN. 


Vaarassa on suku Suomen! 
Koita ei konsana huomen 
voiton jos saa vihamies. 

Vartion hetki on lyönyt, 
vaikea eessä on työ nyt, 
tiedätkö paikkas ja ties? 

Eino Leino. 


Kemi ja sen ympäristöt. 

Koska Kemin etapin historiassa mainitaan lu- 
kuisasti sekä itse kaupungin että sen lähimpien ympä- 
ristöjen paikkoja, on hyvä jo heti alussa tutustua 
niistä tärkeimpiin. (Etappikartta, liite nro 14). 

Kaupungin rautatieasemalla Saksaan-menijät otet- 
tiin vastaan ja siellä he myöskin useimmiten saivat 
kulkea ensimmäisen kiirastulen, nim. passintarkastuk- 
sen läpi. — Kun asemalta kuljetaan sen edustalla olevan 
aukeaman ja kaupunkiin kuuluvan pienen puistikon 
poikki, on heti oikealla kädellä, Maantiekadun ja Ison- 
puistokadun kulmauksessa, Kemin vanha »Osuta» (nyk. 
Kurkelan matkustajakoti), jossa aikoinaan useita satoja 



Saksaan-pyrkiviä on 
majaillut. — Sen lä- 
himmässä läheisyydes- 
sä, Isonpuistokadun 
varrella, on Jokelan 
matkustajakoti, joka 
myös oli jääkäriliik- 
keen aikana nuorten 
»alasmenijäin» lepola. 
Samaa on sanottava 
Niemelänkin matkusta- 
jakodista, joka sijaitsee 
Pakkahuoneenkadun 
varrella. — Majapai- 
koista puheenollen mai- 
nittakoon myös Poh- 
joispuistokadun var- 
rella oleva rouva Pietilän talo, jossa vaaranalaisimmat 
kulkijat tavallisimmin pidettiin piilossa. — Hille Halosen 
talossa, Pohjoispuistokadun ja Etelärantakadun kul- 
mauksessa oli Kemin etapin kanslia. — Paitsi kaupun- 
gin kirkkoa ja yhteiskoulua, mainittakoon vielä n.s. 
Palokunnantalo, jossa sijaitsivat Kemin kuuluisa poliisi- 
laitos, »Kun/o»-nimisen urheiluseuran voimistelusali, 
ryssien majoituspaikka y.m. 

Kemin kirkon tornista aukenee eteemme laaja 
näköala: Pohjoisessa päin on Lautiosaaren pysäkin ja 



Kemin kirkko. 


Kemin Pohjoispuistokatn. 


Laurilan aseman välillä Kemijoen yli johtava leveä 
rautatiesilta ja jonkin matkaa sen alapuolella Kari- 
haaran tehdasalue ynnä Kiikelin ja Kuivanuoron saa- 
ret muita mainitsematta. — Lännessä näkyvät Koivu- 
kallion, Kuutinkaan, Saarenkrunnin ja Valkeakarin 
saaret. — Lauman puolella on noin 3 1 / 2 km pitkä ja 
noin Va km leveä Selkäsaari (pituussuunta jotakuinkin 
etelästä pohjoiseen), jonka pohjoispäästä kaupungin 
rantaan on runsaasti K/2 km. — Kemistä noin 6V2 km 
etelään on laaja Ajoksen saari luotsitupineen; tämän 
saaren itärannalla oli » Vanlian-Pihlajan » kalasauna eli 
n. s. Ajoksen jääkärikämppä, josta Saksaan-inenijöitä 
avoveden aikana lähdettiin moottorilla kuljettamaan 
Ruotsin-puolen Seittenkariin, missä taas niinsanottu 
Krunnisalmen jääkärikämppä oli vastaanottopaikkana. 
Ajoksen etelärannikon itäisimmästä niemestä noin 3 
km etelään on Ajoksenkrunni. — Kemistä kaakkoon 
on mantereen rannikolla noin 1 / 2 km päässä kaupungista 



Näköala Kemin kirkon tornista Ajoksen saarta kohti. 


hautausmaa; siitä 1 km edelleen kaakkoa kohti Kalkki- 
nokka, josta on taas likipitäen 1 / 2 km liaukkarin-nie- 
meen ja siitä n. s. N ällin-rantaan (Kallionpäähän) 1 l / 2 
km, sekä siitä noin 11 km päässä Maksniemen py- 
säkki ja samanniminen kylä. — Ajoksen saaren koilliseen 
pistävän kärjen, n. s. Rivinnokan ja mantereen välillä 
Maksniemen suuntaan on Veitsiluoto ja sillä sahalaitos 
(rakennettu vasta maailmansodan jälkeen); samaisen 
Ajoksen kärjen ja kaupungin välillä, lähellä rannikkoa, 
taas on Laitakari- niminen saari, jossa niinikään on 
sahalaitos. — Kaupungin rannassa on, paitsi varsinaista 
satamaa, myöskin n.s. H ahtisaaren venevalkama (kau- 
pungin luoteiskulmassa), josta talvitie kulkee Kuusi- 
luotoon, sekä kaupungin lounaiskulmassa Mansikkanie- 
men saha. — Aseman takana on Karjalahti, jonka 
ympäri toisinaan kuljetettiin Saksaan-meni joitä n.s. 
Tervaharjuntietä pitkin maantielle ja siitä eteenpäin 
Nällin-rantaan. 



Tornionjoen-suun saarista on tässä yhteydessä 
mainittava ensinnäkin Sellee, jonka eteläpäässä on 
Röy/tä-niminen Tornion ulkosatama ja A.B. Kemi O.Y:n 
sahalaitos. Selleestä noin 4 km kaakkoon, jonkin ver- 
ran erillään muusta saaristosta on Kuusiluoto, jossa 
myös on suurehko sahalaitos. — Ruotsin-puolen saaria 
ovat Röytän tienoilla sijaitsevat Hamppuleiviskä ja 
Tirro. Röytästä noin 6 km etelään, aivan likellä ra- 
jaa, on Kataja ja siitä noin 15 km lounasta kohti, 
rajan ja Seittenkarin keskivälillä Äijänpojanletto. 

Kemin etapin synty ja alkuvalmistelut. 

Yleinen mieliala Pohjois-Pohjanmaan ja Peräpoh- 
jolan väestön keskuudessa oli maailmansodan syttyessä 
hyvin toivehikas. Kaikki odottivat Venäjän kukis- 
tumista. Arveltiin, että jolleivät Saksan aseet sitä ai- 
kaansaisi, niin ainakin sodan jälkeen kaikesta päättäen 
puhkeava vallankumous. Kuviteltiin alussa sitäkin 
mahdollisuutta, että Venäjän hallitus valtiollisen jär- 
jen nimessä viipymättä kumoaisi kaikki poikkeuslait pa- 
lauttaen maamme sisäisen itsenäisyyden. Epävarmuutta 
synnytti kuitenkin se, miten meidän tämän jälkeen 
olisi Venäjään suhtauduttava. Se käsitys oli joka ta- 
pauksessa yleinen, ettei Venäjän antamiin lupauksiin 
ja myönnytyksiin ollut koskaan luottamista. Sillä olihan 
Suomella tarpeeksi kokemusta siitä, mitenkä venäläi- 



set täyttivät m.m. niitä lupauksia, joita he suur- 
lakon painostuksesta olivat antaneet. Senvuoksi oli 
perin lähellä sekin ajatus, että maailmansodan mah- 
dollisesti synnyttämiä tilaisuuksia hyväkseenkäyttä- 
mällä Suomen tulisi riistäytyä itsenäiseksi valtioksi. 

Nyt oli sota saatu, nyt oli se hetki tullut, jol- 
loin Suomi vaati poikiensa valppautta. Sota ei he- 
rättänyt Pohjanmaalla kenessäkään pelkoa, vaan päin- 
vastoin kaikissa toivoa. Joskin sittemmin Enehjelmin 
hallituksen pahimpina aikoina monen mieli oli masen- 
nuksissa, niin se johtui vain siitä, että toiminnan alka- 
mishetki viipyi. Mutta kun se vihdoin koitti, niin 
kansa otti sen riemumielin vastaan ja riemumielin se 
sitten antoi raskaan uhrinsa vapautensa ja isänmaansa 
puolesta. 


* * * 


Ryhtyessämme tekemään selkoa Kemin etapin 
synnystä ja sen monivaiheisesta toiminnasta on mei- 
dän ensin lyhyesti tutustuttava niihin kahteen mie- 
heen, joista tuli etapin keskeisimmät tekijät, sen 
johtajat. 

Maisteri Arvi Hällfors ja insinööri Koristu Pietilä 
eivät suinkaan olleet enää mitään lapsia silloin, kun 
Kemin aktivistit kutsuttiin isänmaan itsenäisyyttä 
valmistelevaan suoranaiseen toimintaan. 




Arvi Hällfors, 



Maisteri Arvi Hällfors syntyi Oulussa syyskuun 
29. p:nä 1888. Hän kasvoi sellaisessa ilmapiirissä, että 
aktivistinen henki imeytyi häneen varhaisesta nuoruu- 
desta asti. Niinpä tapaamme hänet — vain yhden 
esimerkin mainitaksemme — lyseon yläluokkalaisena 
Voima-liiton jäsenenä johtamassa omaa ryhmäänsä 
Oulujoen jäällä. 

Maailmansodan alkamisvuonna 1914 Arvi Häll- 
fors asui suuren osan kesää Kemissä äitinsä Lydia 
Hällforsin ja sisarensa, Kemin yhteiskoulun johtajatta- 
ren Edit Hällforsin luona, koska Kemin kaupungin 
valtuusto oli hänen tehtäväkseen antanut kaupungin 
kunnallishistorian kirjoittamisen. Tällöin hän parem- 
min kuin aikaisemmin tutustui Kemin paikallisiin oloi- 
hin, sen asukkaisiin ja varsinkin siellä toimiviin virka- 
miehiin. Kun kuitenkin Oulu oli hänen syntymä- ja 
varsinainen kotipaikkansa, missä myös hänen vanhin 
veljensä, tunnettu aktivisti viskaali Kaarlo Hällfors 
asui, niin siitä johtui, että Oulukin jatkuvasti pysyi 
hänen mielenkiintonsa kohteena. — Niinpä hän vietti 
osan kesästä myös Oulussa sekä Ämmö - nimisellä hu- 
vilallaan Haukiputaalla, kunnes matkusti syyskuun 
puolivälissä Helsinkiin suorittaakseen filosofiankandi- 
daatti-arvoa varten jonkin vielä puuttuvan tutkinnon. 

Kun Hällfors ensimmäisestä ylioppilasvuodestaan 
alkaen kuului siihen pohjalaiseen ylioppilaspiiriin, jonka 
keskuksena oli Pohjoispohjalaisen Osakunnan kuraattori, 



maisteri Väinö Kokko, ja kun hän tällöin Helsingissä oles- 
kellessaan jonkin aikaa asui maisteri Kokon luona Ostro- 
botnialla sekä muutoinkin päivittäin kävi Kokkoa ja tä- 
män tovereita tapaamassa, on selvää, että hän alusta al- 
kaen sulautui siihen mielialaan, mikä jääkäriliikkeen syn- 
nytti, ja voi hyvin seurata aktivisteihin lukeutuvien yli- 
oppilaiden, sotakoulutuksen hankkimista tarkoittavia 
puuhia. — Suoritettuaan tutkintonsa Hällfors matkusti 
joulukuun alkupuolella 1914 takaisin Pohjanmaalle. 
Oulussa hän taas tapasi maisteri Kokon, joka oli tullut 
kotikaupunkiinsa saattaakseen rajan yli pari Suomen 
aktivistien edustajaa, joiden tehtävänä oli Ruotsissa 
neuvotella suomalaisten mahdollista sotakoulutusta kos- 
kevista asioista. Tällöin Kokko selosti lähemmin Hel- 
singin aktivistien suunnitelmia jättäen samalla Häll- 
forsin levitettäväksi salaisesti monistettua valtiollista 
herätyskirjallisuutta. Hällfors koettikin kylvää ak- 
tivistisia mielipiteitä toveripiirinsä keskuuteen Oulussa. 
Muutettuaan vuoden 1915 alussa Kemiin jatkamaan 
keskeytyneitä arkistotutkimuksiaan Hällfors joutui päi- 
vittäiseen kosketukseen siellä olevien entisten ylioppi- 
lastoveriensa sekä paikkakunnan virkamiesten kanssa 
ja tällöin hän tietenkin myös teki parhaansa juurrut- 
taakseen mieliin niitä aktivistisia aatteita, jotka edel- 
lisen syksyn toveripiirissä olivat olleet määrääviä. 

Kun hän sitten keväällä 1915 oli saanut ainehiston 
Kemissä kootuksi, päätti hän matkustaa Ouluun jatkaak- 



seen tutkimuksia Oulun lääninhallituksen arkistossa. 
Siellä hän työskenteli silloisen kuvernöörin Langinkosken 
luvalla; mutta kun tämän sijalle pian (22. VI. 1915) 
nimitettiin Aksel Fabian af Enehjelm, niin sekä Häll- 
fors että lääninhallituksen virkamiehet saivat heti 
kokea, mistä päin tuuli puhalsi. Enehjelm esiintyi jo 
alunpitäen kiireestä kantapäähän asti poliisimiehenä 
ja urkkijana. Hän ei myöskään hyväksynyt sitä, että 
lääninhallituksessa työskenteli sen ulkopuolelle kuuluva 
henkilö — ja niin Hällforsin täytyi keskeyttää arkisto- 
tutkimuksensa. — Elokuun 20. päivän tienoilla 1915 
hän senvuoksi matkusti taas Kemiin, aikoen syyskuun 
alkupuolella palata takaisin Ouluun, jossa hänen — so- 
pimuksen mukaan — tuli työväenopistossa opettaa 
kansantaloustiedettä sekä pitää kunnallispolitiikkaa kä- 
sitteleviä luentoja. 

Mutta tällä välin jääkäriliike oli jo kehittynyt 
sellaiseen vaiheeseen, että Hällfors sen innostamana 
jäikin Kemiin. Ja siellä me tapaamme hänet sitten 
Kemin etapin eturivinmiehenä etapin koko toiminta- 
ajan. * 


* Hällforsin koulupoika-aikainen liikanimi oli » Pastori ■>, 
ja tällä nimellä häntä jääkäritkin yleisesti mainitsivat. Useat 
eivät edes tienneet hänen oikeaa nimeään. Kun hänen oikeakin 
nimensä usein esiintyi väärässä muodossa: Hällström, Hälisten, 
Hällström, vieläpä Hälisten, vaikutti epäilemättä tämäkin osal- 
taan siihen, etteivät santarniiviranomaiset myöhemmissä etsiske- 
lyissään heti päässeet hänen jäljilleen. 



Henrik Konstantin Pietilä. 



Insinööri Henrik Konstantin Pietilä syntyi Ke- 
missä toukokuun 21. p:nä 1886. Hänen isänsä Erkki 
Pietilä eli Järvenpää (f 13. I. 1899) oli tullivartia, ja 
äiti, Saara Fredriika Antintytär (o. s. Miettinen), oli 
kotoisin Simosta. Käytyään Kemin yhteiskoulun 
Konstu Pietilä tuli ylioppilaaksi v. 1907 samana päi- 
vänä, kesäkuun 13:ntena, kuin Hällforskin, jotenka 
nämä kaksi olivat tovereita aina ensimmäisestä yli- 
oppilaspäivästä asti. Pietilä ryhtyi jatkamaan opin- 
tojaan teknillisessä korkeakoulussa aikoen konera- 
kentaja-insinööriksi; tälle alalle hänellä olikin aivan 
erikoisia taipumuksia. Varattomuuden takia olivat hä- 
nen lukunsa aika-ajoin keskeytyksissä hänen ollessaan 
ansiotyössä. Suoritettuaan ensimmäisen, konerakentaja- 
insinöörin tutkintoa varten vaadittavan kurssin hänen 
täytyi kevätlukukaudeksi 1915 taas jäädä Kemiin; kui- 
tenkin hän aikoi syksyllä lähteä Helsinkiin lukujansa 
jatkamaan. 

Mutta jääkäriliikkeen uusi vaihe sai hänetkin 
unohtamaan omat edut, ja niin hänkin päätti uhrata 
voimansa siihen jaloon työhön, jonka päämääränä 
oli Suomen itsenäisyys. Pohjoispohjalaiseen Osakuntaan 
kuuluvana ja rohkean aktivistihengen täyttämässä Ke- 
missä kasvaneena hän oli heti alunpitäen selvillä siitä, 
mihin isänmaan onni ja tulevaisuus Suomen miehiä 
velvoitti. 



Oleskellen kaukana pääkaupungista ei Hällforsilla 
enempää kuin Pietilälläkään ollut tietoa siitä, että 
Saksaan menneistä suomalaisista suunniteltiin kiinteätä 
pataljoonaa. 

Mutta Hällforsin ollessa eräänä iltana Pietilän 
luona ilmestyi sinne reippaannäköinen mies, jonka 
Pietilä esitti Torniosta kotoisin olevaksi kirjaltaja Ossi 
Sundelliksi. Tällä oli mukanaan tärkeä, Karihaaran 
sahan toimitusjohtajalle, luutnantti Snellmanille tar- 
koitettu kirje, jonka perilletoimittamisesta hän neuvotteli 
Pietilän kanssa. Mutta sen ohessa Sundell tiesi kertoa, 
että sotakoulutuskysymyksessä oli Saksan kanssa ai- 
kaansaatu sopimus sekä että Haaparannalle oli tämän 
johdosta saapunut kaksi jääkäriä ja joitakuita Saksan 
edustajia. 

Pari päivää tämän jälkeen tulivat Hällforsin luok- 
se torniolaiset veljekset insinööri Yrjö Paasi ja farma- 
seutti Paavo Hall. Todentaen sotakoulutuskysymyksen 
ratkaisun ja ilmoittaen miesten lähetyksen kiireelli- 
seksi he pyysivät, että Kemin aktivistitkin ryhtyisivät 
värväystoimiin. Pietilä ja Hällfors vastasivat halua- 
vansa ensi sijassa itse lähteä Saksaan, mutta tornio- 
laiset vieraat eivät katsoneet sitä tarkoituksenmukai- 
seksi; heidän mielestään Hällforsin ja Pietilän olisi 
jäätävä Kemiin juuri värväystä järjestämään. Tähän 
nämä lopulta suostuivat. 

Lähinnä seuraavina päivinä he lähettivätkin viisi 



tai kuusi nuorta miestä 
sotapolulle. Mutta var- 
sin pian he saivat sellai- 
sen tehtävän, joka koko- 
naan lopetti heidän välit- 
tömän värväystyönsä. 

Syyskuun 3. p:n aa- 
mulla 1915 saapui yliop- 
pilas Eero Heickell Tor- 
niosta Pietilän luo ilmoit- 
taen, että Saksassa kou- 
lutettava suomalaisjouk- 
ko oli suunniteltu patal- 
joonan vahvuiseksi eli 
1400-miehiseksi, mutta että, koska pataljoonaan oli 
aikomus liittää myös eräitä erikois-aselajeja, siihen 
otettaisiin miehiä aina 2 000:een asti. Hän huomautti, 
että Peräpohjolan aktivistien päätoimeksi tämän takia 
tulisikin miestenkuljetus rajan yli. Pietilä oli omasta 
puolestaan heti valmis tähän tärkeään työhön; ja kun 
Heickell tiedusteli, tuntisiko Pietilä jotakuta toista so- 
pivaa henkilöä, niin tämä esitti ensi sijassa Arvi Häll- 
forsia, joka heti kutsuttiinkin asiasta neuvottelemaan. 
Tuloksena oli, että Hällforskin katsoi isänmaalliseksi 
velvollisuudekseen suostua Heickellin tekemään ehdo- 
tukseen. Ja molemmat päättivät ryhtyä toimimaan. 

Heickell kertoi äskettäin käyneensä Helsingissä ja 



ehdottaneensa siellä, että lähtijöiden ohjaus keskitet- 
täisiin varsinaisesti Kemiin, josta, koska sekin oli lä- 
hellä rajaa eikä niin vahvasti vartioitu kuin Tornio, 
miehiä kuljetettaisiin meren yli niin paljon kuin mah- 
dollista, mutta että, jos Kemiin tulisi tavallista suu- 
rempia miesmääriä samalla kertaa, ne lähetettäisiin 
osaksi muita reittejä myöten eteenpäin. Täten Tor- 
niokin sivureitteineen olisi yhä edelleen huomattava 
kuljetusväylä. 

Samalla Heickell ilmoitti Helsingissä jo sovituksi, 
että Saksaan-menijät otettaisiin vastaan Kemin ase- 
malla ja että heidän tuntomerkkinään olisi vasemmassa 
suupielessä pidettävä sytyttämätön savuke ja oikean 
kämmenen yli kiedottu nenäliina. Niin pian kuin asiat 
Kemissä olisi saatu järjestykseen, Heickell ilmoittaisi 
siitä Helsinkiin, jotta miestenlähetys saattaisi alkaa. 

Toimintaa varten päätettiin vuokrata erityinen 
etappikanslia, koska näin suuren vaaran alaista työtä 
ei luonnollisesti voitu keskittää enempää Pietilän kuin 
Hällforsinkaan kotiin. Etappikansliasta tuli samalla 
Hällforsin asunto. 

Heickell, Hällfors ja Pietilä keskustelivat jonkin 
verran etapin käytännöllisestäkin järjestelystä; ja siihen 
nähden Heickellillä olikin rajalla suorittamiensa jär- 
jestelyjen perustuksella jo paljon kokemusta. Mutta 
ennenkuin Hällfors ja Pietilä ensinkään saattoivat 
ratkaista, mitä mahdollisuuksia heillä oli kuljettaa 



miehiä rajan yli, oli heidän tietysti- 
kin saatava yritykseen mukaan joku 
luotettava luotsi. He tulivat heti 
ajatelleeksi kalastaja Allu Jokisaloa, 
joka oli ollut aktivistien toiminnassa 
mukana aina »John Graftonin» ajoilta 
saakka. Jokisaloa ei kuitenkaan ta- 
vattu kotoaan, jotenka hänen kans- 
saan pidettävät neuvottelut täytyi 
jättää toistaiseksi. — Hällfors ja Pietilä sopivat kui- 
tenkin Heickellin kanssa siitä, että tämä ylläpi- 
täisi yhteyttä Kemin ja rajan takana olevien etappi- 
jääkärien kanssa; he puolestansa lupasivat tehdä par- 
haansa Kemin etapin menestymiseksi. 

Vielä samana iltana Hällfors puhui asiasta äidilleen 
ja sisarelleen. Äiti kysyi vakavana pojaltaan, oliko 
tämä ajatellut, mikä sellaisesta toiminnasta saattoi 
olla seurauksena, nim. vangiksijoutuminen, Venäjälle 
raahaaminen tai hirsipuu. Kun Arvi vastasi, että vähän 
merkitsi muutamien nuorten miesten elämä silloin, 
kun kokonainen kansa tahdottiin surmata, ja että tämä 
keino oli ainoa mahdollinen, mitä kansan pelastami- 
seksi ja isänmaan vapauttamiseksi voitiin yrittää, niin 
äiti sanoi: »Olet täysi-ikäinen mies, sinun itsesi tulee 
ratkaista, minkä katsot oikeaksi ja mikä mielestäsi on 
isänmaalle hyödyksi. En voi teitä muuten auttaa kuin 
rukoilemalla puolestanne. Jumala onkin teidän voi- 




Edit Hällfors. Kaarlo Hällfors. 

makkain apunne.» — Hällforsin sisar, johtajatar Edit 
Hällfors, joka jo sortovuosina oli ollut aktivistisessa 
toiminnassa mukana, innostui kovasti asiaan luvaten 
kykynsä mukaan etappimiehiä auttaakin. 

Seuraavana aamuna Hällfors matkusti Ouluun saa- 
den sikäläiset opetus- ja luentotuntinsa järjestymään 
haluamallaan tavalla. Samalla kertaa hän neuvotteli 
myös veljensä, viskaali Kaarlo Hällforsin kanssa, joka 
lupasi Oulusta käsin kaikin tavoin tukea Kemin 
etappitoimintaa. He kumpikin olivat sitä mieltä, että 
kaikki värväys koko Oulun pohjoispuoleisella rannikko- 
alueella oli heti lopetettava. Niidenkin parinkymmenen 
miehen lähtö, jotka oli jo ehditty värvätä, oli herättä- 
nyt ikävää huomiota. Vasta sitten, kun Kemin etapin 
toiminta kävisi mahdottomaksi, voitaisiin näillä seu- 
duin ryhtyä värväystyöhön. 

Oulusta Hällfors palasi Kemiin jatkaen sieltä mat- 


kaa Tornioon toteuttaakseen erään suunnitelmansa. 
Kun oli tärkeää, että Kemin etappi pääsisi välittömään- 
kin yhteyteen Haaparannalla ja Ruotsissa toimivien 
jääkärien ja aktivistien kanssa, oli Hällfors päättänyt 
koettaa hankkia itselleen rajapassin, jommoisia annet- 
tiin ainoastaan torniolaisille. Tätä tarkoitusta varten 
hän vuokrasi Torniossa itselleen täysihoitoisen asunnon, 
muka silmälläpitäen sikäläisessä kruununvoudinarkis- 
tossa tehtäviä arkistotutkimuksia. Samassa paikassa 
asui useita sotasensuurissa toimivia postivirkamiehiä, 
joista eräs oli hänen luokkatoverinsa ja pari muuta 
hyviä ylioppilastuttavia. Asunto oli siis jo sellaise- 
naan »turvallisesti» valittu, ja Torniossa käydessään 
Hällfors asuikin siinä. Mutta täten hän myös »tor- 
niolaisena» voi hankkia rajapassin. Sen saamista hel- 
potti vielä sekin seikka, että Alatornion apulais- 
nimismiehenä oli Hällforsin nuorempi koulutoveri, yli- 
oppilas Birger Micklin. Kuten saamme nähdä, oli passi 
hyvään tarpeeseen Hällforsin käydessä rajan toisella 
puolella. — Näin oli Hällfors siis järjestänyt asiansa. 
Ja Pietilä puolestaan oli myös valmis. 

Kansliaksi saatiin vuokratuksi kauppias Hille Ha- 
losen talosta kahden huoneen ja keittiön huoneisto, 
jonka Hällfors kalusti sisareltaan saamillaan huone- 
kaluilla. Talossa Hällfors ja Halonen asuivat vain 
kahden. Halosella ei ollut edes palvelijaa. Eräs vanha 
luotettava naishenkilö, joka kävi siistimässä Halosen 



huoneiston, otti pitääkseen huolen 
Hällforsinkin asunnosta. Kun Häll- 
fors saattoi ehdottomasti luottaa 
Halosenkin vaiteliaisuuteen, voi hän 
olla täysin vakuutettu, ettei mitään 
siitä, mitä kansliassa tapahtui, pääs- 
syt kulkupuheina leviämään kau- 
pungille. Talon asemakin oli erino- 
mainen; se oli nimittäin kulmatalo, 
sijaiten kaupungin etelälaidalla merenrantaan päättyvän 
laajan puistokadun päässä. Huoneiston ikkunat olivat 
merelle päin, jotenka kadulta käsin oli vaikea huomaa- 
matta päästä tarkastamaan, mitä huoneissa tapahtui. 
Talon vierestä alkoi etelään johtava valtamaantie, 
jotenka kansliahuoneiston ikkunoista voi sivuviistoon 
katsellen samalla pitää silmällä maantiellä tapahtuvaa 
liikettä. Pieni piha, josta huoneistoon tultiin, oli koko- 
naan umpiaidan ympäröimä. Sinne johti kadulta vain 
yksi, lukittava ja aina kiinnioleva portti. Pihasta 
vei kapea lukko-ovi viereiseen palosolaan, jota myöten 
kulkien, toisten avonaisten palosolien kautta helposti 
päästiin kolmelle eri kadulle. Tätä tietä käytettiinkin 
sangen usein, kun suurempia joukkoja kokoontui kans- 
liaan. Näin eivät öiseenkään aikaan tapahtuneet kokou- 
tumiset saattaneet herättää huomiota. Mainittakoon 
vielä, ettei Hällfors laittanut oveensa mitään soittokel- 
loa, koska hän ei halunnut, että ketkään sivulliset 




Etappikanslia. 

pääsivät kansliaan. Sitävastoin oli sovittu, että järjes- 
tön jäsenet saapuessaan löisivät kolme kertaa pihan- 
puoleiseen seinään. Heikkokin hirsiseinään lyöty isku 
kuului näet selvästi huoneisiin. Salaliiton päämaja oli 
näin ollen valmis. Seuraavana tehtävänä oli hankkia 
sille tarpeellinen henkilökunta. 

Toimintahenkilöiden valinta. 

Ensimmäinen henkilö, jonka Hällfors ja Pietilä, 
tahtoivat saada yritykseen mukaan, oli kalastaja Allu 
Jokisalo. He tapasivat hänet Kemin satamassa, juuri 
kun hän oli veneineen palaamassa kalastusmatkalta. 
Pietilä esitti hänelle asian, ja Jokisalo kuunteli tarkkaa- 
vaisesti. Hän ei kuitenkaan heti ollut taipuvainen 
yritykseen. Asia oli kyllä oikea, arveli Jokisalo, mutta 
varmaa oli myöskin, että jo kuukauden kuluttua koko 



Näköala etappikanslian edustalta Kalkkinokkaan ja Laitakariin 

päin. 

puuha olisi viranomaisten tiedossa. Elävän lastin kul- 
jettaminen rajan yli oli näet koko joukon vaarallisempaa 
kuin kuolleen, sillä viimeksimainittu oli vaiti. Hän 
oli ollut jo ennenkin »pappia kyydissä» ja luuli sen 
takia tietävänsä, mitä seuraisi, jos hän liittyisi yrityk- 
seen ja joutuisi karkumatkalle. Edellisellä kerralla 
hän ja eräät hänen varattomat toverinsa olivat jääneet 
yksin rahoitta Ruotsiin, ja heidän perheensä olivat jou- 
tuneet taloudelliseen ahdinkoon. Senvuoksi Jokisalo 
asetti ensimmäiseksi ehdoksi sen, että hänen perheel- 
leen taattaisiin vähintään kuuden kuukauden elanto 
siinä tapauksessa, että hän joutuisi maanpakoon. 
Tätä varten olisi hänen perheensä käytettäväksi jo- 
honkin pankkiin sijoitettava vähintään tuhat markkaa. 
— Hällfors huomautti, että etapin rahoittamista ei 



tosin vielä oltu varsinaisesti järjes- 
tetty, mutta että hän katsoi tehdyn 
vaatimuksen luonnolliseksi ja että 
asia siis voitaisiin järjestää. — Edel- 
leen Jokisalo vaati, että tehtävän 
laatuun katsoen hänelle olisi mak- 
settava 10 markkaa päivältä koko 
sinä aikana, minkä hän olisi etapin 
palveluksessa. Hällfors ja Pietilä 
suostuivat heti tähänkin. * 

Kun asia täten oli sovittu ja Jokisalo samalla lu- 
pautunut ryhtymään etapin palvelukseen, siirryttiin 
kolmisin kansliaan neuvottelemaan kuljetuksen yksi- 
tyiskohdista. Tällöin Jokisalo esitti käsityksenään, 
että merimatkat olisi aloitettava jostakin kohtaa Kemin 
kaupungin eteläpuolelta, että Ruotsin rajan yli olisi 
kaartaen kuljettava Sarven saaren ympäri sekä että 
reittien tulisi päättyä johonkin Haaparannan lähet- 
tyvillä olevaan maaseutupaikkaan. Matkaa olisi riip- 
puen tuulista noin 6 — 8 peninkulmaa. Suotuisimmissa 
tapauksissa saatettaisiin tehdä kaksi tällaista matkaa 

* Päiväpalkka koroitettiin Jokisalon vaatimuksesta vähän 
myöhemmin 20 markaksi. Takuusumman Hällfors sai muutamien 
päivien kuluttua kansanopistonjohtaja Tuompon välityksellä ja 
jätti sen toistaiseksi sisarensa huostaan. Kun etapin rahoittami- 
nen alussa osoittautui vaikeaksi, täytyi nämäkin varat käyttää, 
jolloin Jokisalo suostui siihen, että johtajatar Edit Hällfors 
henkilökohtaisesti takasi hänen perheelleen vastaavan summan. 



AIlu Jokisalo. 



viikossa; ja kun Jokisalon venee- 
seen mahtui arviolti 15 miestä, 
voitaisiin tällä siis kuljettaa 30 
miestä viikossa. Epäedullisten olo- 
suhteiden vallitessa saattaisi mat- 
kaan kulua kokonainen viikko, jol- 
loin kuljetettava miesmäärä rajoit- 
tuisi puoleen. Mutta kun tiedet- 
tiin, että saapuvia Saksaan-meni- 
jöitä tulisi olemaan melko paljon, 
niin Jokisalo arveli, että olisi viipymättä hankittava 
toinenkin kuljettaja ja samalla ryhdyttävä tarkoi- 
tusta varten puuhaamaan merikelpoista moottori- 
venettä. — Hällfors lupasikin neuvotella Haaparan- 
nalla tästä asiasta. — Toiseksi kuljettajaksi Jokisalo 
esitti entistä luotsia, simolaista Konsta Aspegrenia, joka 
luotsilaitosta venäläistytettäessä oli siitä eronnut. 

Seuraavana päivänä lähetettiin hakemaan Simossa 
asuvaa Aspegrenia Kemiin. Tämä tulikin käyden ensin 
Pietilän luona ja mennen sitten etappikansliaan Häll- 
forsia tapaamaan. Hällfors esitti asian Aspegrenille, 
joka silloin suorasukaisesti vastasi, että hän oli ensin 
luullut olevansa tekemisissä poikasten kanssa, mutta 
että kun asiassa näkyi olevan vakavampiakin miehiä 
matkassa, niin hän oli kyllä valmis liittymään yrityk- 
seen. Hän sanoi uskovansa, että yritys tuottaisi isän- 
maalle onnea; ja jos epäonnistuttaisiinkin, niin olisihan 



ainakin saatu tehdä ryssälle kiusaa! Tämän jälkeen 
Hällfors ilmoitti Aspegrenille Jokisalon kanssa sovitun 
palkan. Aspegren piti sitä runsaana. Samalla Aspe- 
gren esitti sellaisen ajatuksen, että Haaparannalla toi- 
mivat suomalaiset etappimiehet voisivat vuokrata lai- 
van tai moottorialuksen ja tulla sillä kuljettajia vas- 
taan joko Äijänpojanlettoon tai Sanskeri-nimiseen saa- 
reen, jolloin matka lyhenisi puolella ja kuljetus näin 
tulisi paljon tehokkaammaksi. Samoin kuin Jokisalo, niin 
Aspegrenkin lupasi laittaa veneensä heti kuntoon. Mo- 
lemmat olivat tästä päivästä lähtien etapin palveluksessa. 

Sittemmin liittyi etapin toimimiesten riviin oulu- 
lainen mekanikko Antti Härmä, josta kohta enemmän. 

Heickellin esityksen mukaan Saksaan-menijät oli 
otettava vastaan asemalla. Sen sopivampaa paikkaa 
sillä hetkellä tuskin oli ajateltavissa. — Hällfors ja 
Pietilä olivat myös selvillä siitä, että Kemissä oli muo- 
dostettava vastaanotto- eli paikallisopasten järjestö. Tä- 
mä järjestö jakautuisi kolmimiehisiin ryhmiin siten, 
että kuhunkin ryhmään kuuluisi kolme sellaista henkilöä, 
jotka tavallisesti muutenkin seurustelivat keskenään, 
jotenka heidän yhdessäolonsa ei herättäisi huomiota. 
Ryhmät olisivat vuorotellen junantuloaikana asemalla 
tulijoita vastaanottamassa. Kussakin ryhmässä va- 
littaisiin yksi johtajaksi. Vastaanottajain pitäisi saat- 
taa opastettavansa eri matkustajakoteihin, merkitä muis- 
tiin heidän nimensä sekä ne toivomukset, joita kullakin 




Jääkäriluutnantti Jääkärikapteeni 

Eino Lehto. Yrjö Franzen. 

mahdollisesti oli. Tämän jälkeen ryhmä kokoontuisi 
sopimaansa paikkaan, ja johtaja toisi kaikki tiedot 
kansliaan. Siellä ryhdyttäisiin toimenpiteisiin miesten 
esittämien toivomusten täyttämiseksi ja heidät jaet- 
taisiin eri etappien kesken. Saman ryhmän opasten 
tulisi sitten täten saamiensa määräysten mukaan antaa 
tarvittavat ohjeet opastamilleen miehille ja tarpeen 
tullen ohjata heitä vielä paikkakunnalla. Paikallisop- 
paitten työ olisi laadultaan näin ollen varsin vaativaa. 
Koko etapin menestyminen riippuisi hyvin paljon siitä, 
millaisia miehiä näihin tehtäviin valittaisiin. 

Ainakin yksi ryhmä toivottiin saatavan muodoste- 
tuksi Kemin yhteiskoulun pojista. Näistä Hällfors 
tunsi varsin hyvin jo Oulun ajoilta VIII:n luokan oppi- 
laan Yrjö Franzenin, joka olikin heti valmis ryhtymään 
yritykseen. Franzen suositteli kumppaneikseen luokka- 
tovereitaan Eino Lehtoa ja Niilo Postia. Nämä pojat 




Frans Saartola. Iivari Kilponen. 

saapuivatkin hetken kuluttua yhdessä Franzenin kanssa 
etappikansliaan sopimaan asiasta; ja niin oli yksi ryhmä 
valmis. — Pietilän ehdotuksesta käännyttiin työnjoh- 
taja Frans Saartolan puoleen. Kuultuaan, mistä oli 
kysymys, tämä niinikään empimättä suostui rupea- 
maan miesten vastaanottajaksi. Tovereikseen hän 
suositteli kirjaltajia Iivari Kilposta ja Heikki Rautiaista.* 


* Kaatui vapaussodassa. 



Eliel Lescelius. 


Evert Korteniemi. 


Kun Hällfors ja Pietilä olivat tavanneet nämäkin, ja 
kun he olivat ilmoittaneet yhtyvänsä salaliittoon, 
niin toinenkin ryhmä oli valmis. Tämän arveltiin aluksi 
riittävänkin. Ryhmien johtajiksi tulivat Eino Lehto 
ja Frans Saartola. Sen lisäksi saatiin paikallisoppaiden 
varamiehiksi levyseppä Eliel Lescelius ja maanviljelijä 
Evert Korteniemi. Näistä kuitenkin Lescelius meni jo 
lokakuun lopussa jääkäripataljoonaan. 

Niillä henkilöillä, jotka suostuivat rupeamaan eta- 
pin jäseniksi, täytyi todella olla terveet hermot. 
Melkein joka päivä niiden neljän kuukauden aikana, 
jolloin etappi varsinaisesti toimi, jouduttiin näet so- 
tilas- ja santarmiviranomaisten kanssa milloin minkin- 
laisiin kommelluksiin, joista kuitenkin aina kunnialla 
selviydyttiin. Hermojen rautaisuutta terästi tällöin 
se seikkailun-ilo ja se hirtehishuumori, mitkä raja- 
seudun miehille ovat ominaisia — puhumatta siitä 



Kemin yhteiskoulu. 

suuresta päämäärästä, johon etapin toiminta täh- 
täsi. 

Kun Kemin etappi näin oli päässyt alkuun, niin 
Hällfors matkusti ensin Tornioon ilmoittamaan siitä 
Heickellille ja sitten Haaparannalle neuvotellakseen 
sielläolevien etappijääkärien ja toimintaa valvovien 
aktivistien kanssa. Tämä tapahtui syyskuun 10. p:n 
tienoilla 1915. Haaparannalla Hällfors tapasi jääkärit 
Kekonin ja Tuompon, jotka asuivat kaupungin ulko- 
puolella, meren rannalla olevassa Kuusilahti - nimisessä 
torpassa, sekä myöskin vanhemman saksalaisista Dahm- 
nimisistä veljeksistä; viimeksimainittu oli myös ko- 
mennettu Haaparannalle värväystä valvomaan. 

Selostettuaan lyhyesti Kemin etapin järjestelyä 
Hällfors esitti näille herroille sen toivomuksen, että 
he vuokraisivat aluksen, jolla käytäisiin ulkosaaris- 



Jääkäri-everstiluut- Jääkäri-everstiluut- 
nantti Heikki Kekoni. nantti W. E. Tuompo. 


tosta hakemassa etapin palveluksessa olevien luotsien 
tuomat Saksaan-menijät. Edelleen hän pyysi heitä 
ryhtymään neuvotteluihin siitä, että etapin käytettä- 
väksi saataisiin merikelpoinen moottorialus ; ja lopuksi 
hän lausui vielä toivovansa, että ylikuljetusta toimitta- 
viin veneisiin saataisiin riittävä asestus, mikäli mahdol- 
lista joitakuita käsigranaatteja siltä varalta, että ne 
joutuisivat tekemisiin venäläisten moottorivartioalusten 
kanssa. Ensimmäinen ja viimeinen toivomus katsot- 
tiin voitavan täyttää empimättä, ja moottoriveneestä 
luvattiin neuvotella Tukholman-toimiston kanssa. — 
Hällfors huomautti Kekonille ja Tuompolle myöskin 
siitä, että värväys koko Peräpohjolassa olisi viipy- 
mättä lopetettava. Tätä samaa oli Heickellkin Tor- 
niosta käsin korostanut. Jääkärit näyttivätkin käsittävän 
asian tärkeyden. 

Palattuaan Haaparannalta Tornioon Hällfors ta- 


pasi insinööri Yrjö Paaden ja päätti tällöin viipymättä 
toteuttaa erään suunnitelman. 

Kuten jo Eero Heickell aikaisemmin (»Routaa 
ja rautaa I» s. 135), olivat myös Hällfors ja Pietilä 
sitä mieltä, etteivät Tornion ja Kyläjoen etapit voisi 
Kemin merietapin katketessa välittää kaikkien Kemiin 
saapuvien miesten ylisaattamista, vaan että Kemijoen 
varteen, joillekuille Kemin — Rovaniemen radan ase- 
mille olisi perustettava syrjäetappeja. Tämä edellytti 
kuitenkin yhteyttä Tornionjoki-varren kanssa, siten, 
että siellä olisi joku asiamies, jonka puoleen tarpeen 
vaatiessa voitaisiin kääntyä. Heickellillä ja Kemin 
etapin johtajilla oli siis sama järkevä ajatus, minkä 
Tervolan ja Muurolan aktivistit, kuten myöhemmin * 
saamme kuulla, intomielin ja kaikella tarmolla toteut- 
tivat. Näitä syrjäetappeja suunniteltaessa Hällfors 
päätti jo ryhtyä toimenpiteisiin yllämainitunlaisen »tor- 
nionjokelaisen» asiamiehen hankkimiseksi. Hänen ainoa 
sikäläinen tuttavansa, jonka hän arveli asiamieheksi 
sopivan, oli Ylitornion apteekkari Väinö Ojala. 

Kun Hällfors siis Torniossa tapasi Yrjö Paaden, 
esitti hän tälle, että he yhdessä lähtisivät autolla Yli- 
torniolle neuvottelemaan Ojalan kanssa. Paasi suos- 
tuikin ehdotukseen, ja niin he — ottaen mukaansa 
myöskin farmaseutti Paavo Hällin — vielä samana 
iltana ajoivat Ylitorniolle. Siellä he tapasivat Ojalan, 


* »Routaa ja rautaa III». 



joka yhtyi tuumaan luvaten olla avullinen, missä 
vain voi. Varsinainen Tornionjoki-varren ylimenokohtien 
järjestely jäi kuitenkin Eero Heickellin tehtäväksi. — 
Hällfors palasi seuralaisineen seuraavana päivänä Yli- 
torniolta Tornioon jatkaen sieltä yksin matkaansa Ke- 
miin. 

Se mahdollisuus mielessään, että tapahtuisi jotakin 
odottamatonta ja että Kemin rautatieaseman kautta 
etelään päin ylläpidettävä yhteys katkeaisi, Hällfors 
ja Pietilä päättivät perustaa jonnekin lähitienoille 
Kemin eteläpuolelle radan varteen vara-aseman, jonne 
»alasmenijät» tarvittaessa saattaisivat saapua ja jota 
vaaran uhatessa voitaisiin käyttää turvapaikkana. 
Maksniemen pysäkki näytti heistä tähän tarkoitukseen 
sopivalta. 

Siellä oli ennen muita kaksi itsenäisyys-asiaan läm- 
pimästi suhtautuvaa miestä, nim. maanviljelijät Eelis 
Posti ja hänen enonsa Emil Kemheikki. Näiden puo- 
leen päätettiinkin kääntyä. 

Tehtävän otti järjestääkseen Pietilä, joka oli näi- 
den kunnianmiesten läheinen tuttava. Hän lähti varta- 
vasten tämän asian tähden Maksniemeen paljastaen 
suunnitelman ensin Eelis Postille ja tämän pyynnöstä 
myös Emil Kemheikille. Kumpikin olivat heti valmiit. 

Emil Kemheikin ovet olivatkin sitten aina auki 
sekä oman kylän aktivisteille että »pitkänmatkankul- 



Emil Kemheikki. 


Eelis Posti. 


kijoille». Tämä koti muuttui yhteiseksi neuvottelupai- 
kaksi, sillä myöskin Eelis Postin sisaret Elle ja Eevi 
sekä veli Hugo olivat asiasta tietoisia. Jääkäriliikkeen 
perillä olivat myöskin maksniemeläiset J. Pekka Posti, 
Petter Posti-vainaja, Alfred Posti ja K. F. Lehtinen 
— muita mainitsematta. Parikymmentä jääkäriä (nii- 
den joukossa Henrichsson, Kainuvaara, Tynkkynen, 
Uimonen ja Laakson veljekset) saatettiin tämän vara- 
aseman kautta rajan yli. 

Mutta olipa Maksniemessä toisenlaistakin joukkoa: 
30 — 50 venäläistä sotamiestä ja heidän suomalaiset 
ihailijansa. Seurauksena viimeksimainittujen harras- 
tuksista olivat ne kotitarkastukset, jotka toimeen- 
pantiin Lehtisellä ja Kemheikissä. Venäläiset ja heidän 
kätyrinsä eivät niistä kuitenkaan mitään hyötyneet. 

Tässä yhteydessä on mainittava eräs suunnitelma, 
jonka Pietilä ja Hällfors kaikkien mahdollisuuksien 
varalta toteuttivat. 


Kun värvättävien miesten lukumäärä oli arvioitu 
2 000:ksi ja kun oli todennäköistä, että huomattava 
osa näistä kulkisi Kemin kautta, oli se mahdollisuus 
olemassa, että jonakin päivänä Kemiin saapuisi läh- 
tijöitä niin paljon, ettei niitä suunnitelluilla kuljetus- 
keinoilla mitenkään saataisi lähetetyksi edelleen. Tätä 
pulmaa pohdittaessa tullikirjuri Eino Pajari kiinnitti 
Pietilän ja Hällforsin huomiota siihen, että kun Kallion 
sahalta Ruotsiin kuljetettavat suuret katokselliset lasti- 
veneet (proomut) oli tullikäsitelty Kemissä, niin ne 
jatkoivat sen jälkeen matkaa suoraan Ruotsiin, poik- 
keamatta enää Röytän tulliasemalle. Jos siis Saksaan- 
menijät jollakin keinoin voitaisiin saada näihin lasti- 
veneisiin Kemin ja Tornion välillä, niin miehiä menisi 
niissä vaikka satamäärin. 

I Huomaten esitetyn ajatuksen hyväksi Pietilä ja 
Hällfors lähtivät viipymättä yhdessä poliisikomisario 
Linderoosin kanssa viimeksimainitun moottorilla, jota 
yleensä käytettiin tämänluontoisissa tapauksissa, en- 
sin Kuivanuoroon ja sieltä Valkeakarin saariin. Mat- 
kalla tutkittiin ja määrättiin sopiva kuljetustie, mitä 
myöten menijät voitaisiin saattaa Valkeakariin. Kun 
laivat siellä sivuuttavat rannan aivan läheltä, arveltiin 
Saksaan-menijät helposti voitavan siirtää lastivenei- 
siin edellyttäen, että hinaaja-aluksen miehistö oli yri- 
tyksessä mukana. — Saavuttaakseen taas tämän pää- 
määrän Pietilä ja Hällfors kutsuivat Kallion sahan sa- 



hanhoitajan A. V. Lehmuskallion (Lindstenin) Kemiin; ja 
tämä suostuikin tarpeen vaatiessa taivuttamaan ky- 
seessäolevan hinaaja-aluksen miehistön asian puolelle. 
Näin oli Kemin etapille saatu sopiva ja käyttökelpoinen, 
joskin vaaranalainen »varaventtiili», jota sitten ei kui- 
tenkaan tarvinnut käyttää, koska syys- ja lokakuun 
kuluessa Kemiin saapui miehiä odottamattoman vä- 
hän. Sen järjestäminen kuitenkin joka tapauksessa 
osoittaa, kuinka tarkoin Kemin etappi valmistautui 
tehtäväänsä. 


Muita etapin avustajia. 

Jokisalon pessimistinen käsitys, että viranomaiset 
jo kuukauden kuluttua pääsisivät etapin jäljille, joh- 
tui siitä, ettei hän lainkaan ottanut huomioon sitä mah- 
dollisuutta, että paikallisten viranomaisten joukossa 
saattoi olla sellaisiakin, jotka ryhtyisivät etapin toi- 
mintaa tukemaan. Pietilä ja Hällfors sitävastoin piti- 
vät alusta alkaen tällaista mahdollisuutta koko työs- 
kentelyn menestymisen perusedellytyksenä ja tämän 
ajatuksensa mukaan he myöskin koettivat etapin jär- 
jestelyä suunnitella. Niinpä saammekin kohta huomata, 
että Kemin poliisilaitoksesta, jonka silloinen kanslisti, 
ylioppilas Aarne Blick heti ensimmäisestä päivästä 
kuului etappijärjestöön, muodostui tämän parhain aut- 
taja, tuki ja turva. Mutta etapin johtajat pitivät tär- 



keänä saada avustajikseen yksityi - 
siäkin luotettavia kansalaisia. Eräs 
tällaisista oli maisteri Taavi Kahra, 
joka hänkin alunpitäen tunsi asiat, 
mutta vasta myöhemmin joutui suo- 
ranaisesti niiden kulkuun vaikutta- 
maan (Kts. sivu 371!) 

Rautatieaseman kirjurit piti myös 
välttämättä saada mukaan. Heidän 
tehtäväkseen suunniteltiin paikallis- 
oppaiden avustaminen asemalla. Kun itse asema- 
konttori ei ollut sotilas- ja santarmivartioston alainen, 
kuten muu asema-alue, niin arveltiin tämän hyvin 
käyvän päinsä. Edelleen ajateltiin, että rautatien- 
kirjurit avustaisivat käsipostin välityksessä ja ottaisivat 
vastaan kaikki tekaistuille nimille osoitetut tavaralä- 
hetykset. Saadakseen asemakirjurit liittymään etappi- 
järjestöön Hällfors meni ensin vanhan oululaisen tut- 
tavansa, rautatienkirjuri Antti Gummeruksen* puheille. 
Kuultuaan asian tämä heti suostui ehdotuksiin. Vielä 
samana päivänä Hällfors meni tapaamaan myös asema- 
kirjuri Torsten Lindqvistiä, jonka luona asui tämän lanko, 
yllämainittu maisteri Taavi Kahra. Yhdessä Kahran 
kanssa hän esitti asian Lindqvistille, joka niinikään 
empimättä lupasi auttaa. Kun venäläiset santarmi- ja 
sotilasviranomaiset ehdottomasti luottivat näihin vir- 



* Kaatui vapaussodassa. 


Antti Johannes 
Gummerus. 


Torsten Apajalahti 
(Lindqvist). 


kamiehiin, oli heidän etapille sittemmin antamallaan 
avulla mitä suurin merkitys. Santarmiupseerit oles- 
kelivat usein Kemin asemakonttorissa, keskustelivat 
siellä asioistansa ja käyttivät asemapäällikön puhelinta. 
Erittäinkin Lindqvist, joka oli venäjänkielentaitoinen, 
nautti heidän luottamustaan. Kaikesta tästä johtui, 
että Lindqvist saattoi usein antaa etapin johtajille tär- 
keitä tietoja. Usein hän myöskin oli matkoilla, mikä 
saattoi tapahtua santarmiviranomaisten huomiota he- 
rättämättä, hän kun oli puettuna rautatievirkamiehen 
pukuun. Lindqvistin välityksellä etapilla oli aina 
myöskin juna- ja lennätinyhteyden mahdollisuus sekä 
etelään päin että Tornioon. 

Samoin oli etapin saatava joku lennätinkonttorin 
ja tullikamarin virkamiehistä puolelleen. Tullikirjuri 
Eino Pajari, joka oli Hällforsin koulu- ja osakuntato- 
veri sekä lapsuudentuttava, liittyi heti ilman muuta 


Eino Pajari. 


Frans Asser Brandthili. 


järjestöön, ja samoin Hällfors sai myöntävän vastauk- 
sen lennätinreviisori Asser Brandthillilta pyytäessään 
tätä salaliiton jäseneksi. 

Brandthillin tuli tarkata kaikkia sellaisia Kemin 
kautta kulkevia sähkösanomia, joilla oli merkitystä 
etapille tai jotka yleensä koskivat santarmi- ja sotilas- 
asioita. Sitäpaitsi hänen piti hoitaa etapin sähkösanoma- 
vaihto, milloin tekaistuja nimiä käytettiin. — Pajarin 
taas tuli ilmoittaa tullivartioiden sijoittelut, tullilai- 
vain liikehtimis-ajat ja -paikat j.n.e. Täten etapin 
johto Pajarin ja muiden antamien tietojen nojalla 
saattoi tarkalleen seurata Kemin seutujen tullivartiointia. 

Varsinaisia tullivartioita ei etappi järjestöön kuu- 
lunut. Sitävastoin ylimääräiset tullihiihtovartiat, jotka 
liikkuivat Maksniemen seuduilla ja joille Frans Saartola 
oli etappi-asiasta puhunut, lupasivat olla mitään huo- 
maamatta, jos »sen näköisiä» miehiä kulkisi jäällä. 

Mutta Kemin salainen etappijärjestö perusti kai- 



Kalle Winter. Jaakko Jokisalo. 


ken lisäksi vielä oman vastavakoiluosastonkin. Pietilä 
sen suunnitteli ja hän sen pääasiallisesti toteuttikin. 
Varsinaisena toimihenkilönä tässä puuhassa oli talon- 
omistaja Kalle Winter, jonka Möylyn-jutun yhteydestä 
muistamme. Hän ryhtyi pitämään silmällä venäläisten 
urkkijoita. Milloin järjestön oli jatkuvasti seurattava 
jotakin henkilöä, käytettiin tähän toimeen Allu Jo- 
kisalon poikaa Jaakko Jokisaloa* Pienen kokonsa ja 
huomiotaherättämättömän ulkomuotonsa takia tämä 
olikin tällaiseen tehtävään erittäin sopiva. 

Paikkakunnalla liikkuvien urkkijoiden silmälläpitoa 
edisti vielä eräs järjestölle tärkeä seikka. Ainoa mat- 
kustajakoti, jossa heti alusta alkaen oli järjestöön kuu- 
luva henkilö, lukuunottamatta tietenkin Pietilän ko- 
tia, oli Niemelän matkustajakoti. Tämän omisti talon- 
omistaja Pekka Niemelä, joka oli jo vanha mies ja 


* Kaatui vapaussodassa. 




Katri Martin (nyk. Siiri Niemelä. 

Rustanius). 


melkein sokea. Matkustajakotia hoiti tämän vuoksi hä- 
nen 18-vuotias tyttärensä Siiri Niemelä, joka heti alusta 
alkaen saatiin etappitoimintaan innostumaan. Niemelän 
matkustajakotia voitiin näin ollen turvallisesti käyttää 
Saksaan-menijöiden majoituspaikkana. Mutta samalla 
Siiri Niemelä suostui pitämään silmällä yhdessä toverinsa 
Katri Martinin kanssa matkustajakodissa majailevia urk- 
kijoita. Nämä nuoret tytöt antoivatkin sittemmin etap- 
pi järjestölle useita varsin tärkeitä tietoja. 

Näin oli Kemin etappi jo syyskuun puoliväliin 
mennessä kaikin mahdollisin tavoin saanut toimintansa 
turvatuksi. 

Venäläiset Kemissä ja sen ympäristössä.* 

Voidaksemme ymmärtää, minkälaisten vaikeuk- 
sien alaisena Kemin etapin täytyi toimia, on meidän 

* Tässä luvussa esitetyt kuvaukset perustuvat Kemin po- 
liisilaitoksen arkistosta saatuun ainehistoon. 


tutustuminen siihen venäläisten järjestämään ankaraan 
vartiointiin, minkä sotatila ja sittemmin myös suomalais- 
ten itsenäisyyspyrkimys, josta venäläiset jo kesällä 
1915 olivat selvillä, aiheuttivat. 

Helmikuun 15. p:nä 1915 »Petrogradissa» päivätty 
kenraali van der Vliefin päiväkäsky määräsi perustet- 
tavaksi »Suomenmaalaisen rajavartioston ». Maaliskuun 
puoliväliin mennessä 1915 tämä rajavartiosto oli kun- 
nossa. Sen yksityiskohtaista järjestelyä koskeva 18. 
III. 1915 päivätty lääninhallituksen kiertokirje lähe- 
tettiin kaikille Oulun läänin poliisiviranomaisille. 

Tämän kiertokirjeen mukaan Oulun läänin raja- 
vartioston toiminta-alue ulottui Kokkolasta Turtolaan 
omaten yhden päätepisteen myös Kemi joki-varressa Ro- 
vaniemellä. Koko alue jakautui kahteen piiriin: Oulun 
ja Tornion piirit. I piiri käsitti raja-alueen Turto- 
lasta Kemijokeen. Piirin keskuspaikka oli Tornio, jossa 
asui piirin rajavartioston päällikkö, everstiluutnantti 
Smorodskij; hän oli samalla Tornion komendanttina. 
Piirissä oli kolme pää-asemaa: 1) Närkin asema, pääl- 
likkönä ratsumestari Tsehovits, jonka alaisena oli erik- 
seen myös Turtolan asema, päällikkönä vahtimestari 
Stefanovits; 2) Karungin asema, päällikkönä rat- 
sumestari Novoseloff, jonka alaisina olivat erikseen 
Tornion ja Mäkiheikan asemat, edellisen päällikkönä 
vahtimestari Mironojf ja jälkimmäisen vahtimestari 
Krupskij; 3) Rovaniemen asema, päällikkönä alirat- 



sumestari Ivanjenko. — II piiri käsitti Kemijoen ja 
Kokkolan välisen alueen. Piirin keskuspaikka oli Oulu, 
jossa asui tämän piirin rajavartioston päällikkö, eversti- 
luutnantti Katarskij. (Oulun komendanttina oli Ve- 
näjän väessä palveleva suomalainen, everstiluutnantti 
Hendunen.) Tässäkin piirissä oli kolme pää-asemaa: 
1) Kemi, päällikkönä aliratsumestari Gerasimenko; 2) 
Simo, päällikkönä ratsumestari Kusakoff, jonka alai- 
sina olivat erikseen ala-asemat Kuivaniemi, päällik- 
könä vahtimestari Zuseff, Virkkula (li), päällikkönä 
vahtimestari Zjalin, ja Oulu, päällikkönä aliupseeri 
Rodjkin; 3) Raahe, päällikkönä ratsumestari Dmitri- 
jejf, jonka alaisina erikseen olivat ala-asemat Kalajoki, 
päällikkönä vahtimestari Kabyiseff, ja Himanka, pääl- 
likkönä vahtimestari Treskin. (Liite nro 2). 

Rajavartioväki, aluksi noin 60 miestä, saapui 
aliratsumestari Gerasimenkon komennossa Kemiin maa- 
liskuun puolivälin tienoissa 1915. Se majoitettiin 
Raittiusseuran taloon, ja sen kanslia siirtyi pian Ruo- 
nalasta Martikaisen taloon kadun toiselle puolelle, 
vastapäätä Raittiusseuran taloa. Joukko suurennettiin 
kohta tämän jälkeen komppanian vahvuiseksi, noin 
100-miehiseksi, ja se sai lisäksi toisen upseerin, kornetti 
Speranskijn; hänen jälkeensä tuli komppaniaan kor- 
netti Tsudnovskij. 

Gerasimenko osasi Kemissä keskittää itselleen kai- 
ken sotilaallisen vallan. Paitsi sitä, että hän oli Kemin 




Kemin satama. 


rajavartioaseman päällikkö, tuli hänestä myös Kemin 
garnisonipäällikkö, kaupungin komendantti ja vielä 
Kemin satamakomendanttikin. Hän oli raaka sotilas 
ja kohteli alaisiaan kovin sopimattomasti. Hänet siir- 
rettiin Kemistä pois lokakuussa 1915, jolloin rajavar- 
tioston päälliköksi tuli virolainen alikapteeni Kokk. 
Tämä oli miellyttävä ja Suomelle ystävällinen mies, 
minkä vuoksi hänet vuoden lopulla siirrettiin vähem- 
män tärkeään toimeen, Tornion sotasensuuriin. 

Kesällä (16. VII. 1915) saapui Kemiin noin komp- 
panian vahvuisena Kemijoen yli vievien rautatiesiltojen 
vartiosto, joka sijoitettiin Palokunnantalolle. Sen pääl- 
likkönä oli väkivaltaisuudestaan kuuluisa kapteeni Bru- 
dermann, joka jo elokuussa siirrettiin rintamalle. Osas- 
ton kanslia sijaitsi Herralan talossa. 

Mutta ei tässä kyllin. Samoihin aikoihin kuin 
»Suomenmaalainen rajavartiosto» asetettiin, antoi Ve- 
näjän meriministeri, amiraali Grigorovits määräyksen, 
että oli perustettava erikoinen »Rannikkovyöhykkeen ja 



Ajoksen luotsittapa. 


tiedonantovälineiden vartiosto» eli toisin sanoen ran- 
nikkovartiosto. Gerasimenko oli ensimmäinen, joka 
tämän määräyksen mukaisesti toimi Kemin satama- 
komendanttina. Hänen jälkeensä lokakuun loppupuo- 
lella 1915 rajavartioaseman päällikön ja satamakomen- 
dantin virat erotettiin toisistaan. Jälkimmäiseen toi- 
meen nimitettiin tällöin eräs meriväen alikapteeni 
Miltei jef f, joka oli paha rettelöitsijä. Hän toi Kemiin 
pienehkön joukon merisotamiehiä. — Alikapteeni Kok- 
kin jälkeen tuli Kemin rajavartioaseman päälliköksi 
ratsumestari Ivanjenko, joka oli hyvin mielivaltainen. 
Hänestä Kemi kuitenkin vapautui pian, sillä hän ampui 
itsensä yöllä vasten tammikuun 29. p:ää 1916. Hänen 
tilallensa tuli kornetti Tsudnovskij. Huhtikuun 25. 
p:nä 1916 rajavartioaseman päällikkyyden otti huos- 
taansa ratsumestari Politanskij. 

Syksyllä 1915 oli Kemin kaupungissa näin ollen 
noin 200 sotamiestä ja useita upseereja sekä sen li- 
säksi 3 santarmia, joista yksi toimi rautatiesantarmina 
Kemin asemalla. Sitäpaitsi oli paikkakunnalla vielä 



suomalaisia urkkijoita ynnä silloin tällöin muualta lä- 
hetettyjä santarmeja ja salapoliiseja. Kun otamme 
huomioon, että kaupungin asukasluku oli vain noin 
2 500 henkeä, niin täytyy myöntää, että Kemin etapin 
salahankkeet olivat kovan uhan ja vaaran alaiset. 

Kemissä olevan sotaväen tehtävänä oli ennen 
kaikkea vartioiminen. Säännölliset vartiopaikat kau- 
pungissa olivat 1) rautatieasema, 2) kirkontorni ja 3) 
etelä-satama ja Hahtisaari, minkä ohessa kiertäviä pat- 
rulleja liikkui paljon kaupungin laidoilla, meren ran- 
nikolla ja kaupungista johtavilla maanteillä sekä meren 
jäädyttyä saaristossa. Kemin ulkopuolella, sen välit- 
tömässä läheisyydessä, oli monta vartiopaikkaa: Kemi- 
joen yli johtava rautatiesilta, Karihaaran ja Laitakarin 
sahat ynnä Ajoksen luotsitupa, missä vartioinnista huo- 
lehtivat Venäjältä tuodut kaspialaiset ja nöyräsel- 
käiset suomalaiset luotsit. Ajoksen ja Tornion Röytän 
venäläisiä palvelevat suomalaiset luotsit olivat paikallis- 
tuntemuksensa takia etappitoiminnalle varsin vaaralli- 
sia miehiä. — Kauempana sijaitsevia Tornion raja- 
vartiopiiriin kuuluvia vartiopaikkoja olivat Kaakama, 
Kuusiluodon saha ja vastamainittu Tornion Röyttä 
sekä etelässä Maksniemi, missä majaili erikoinen raja- 
vartio-osasto. Kemissä ja sen ympäristöllä tapahtuvaa 
liikennettä pitivät sen lisäksi silmällä vielä santarmit 
ja tullivartiat. Vartioinnista talviteillä Tornion ja 
Kuusiluodon välillä huolehtivat jalkaväki- ja Kemistä 




Kemin kaupunki. (Valokuvattu lentokoneesta.) 


Kuusiluotoon sekä Maksniemestä käsin ratsuväkipat- 
rullit. 

Kirkontornista, jonka venäläiset omavaltaisesti anas- 
tivat vartiopaikakseen, oli laaja näköala yli koko kau- 
pungin, ja kaukoputken avulla sieltä saattoi nähdä laajalti 
ympäristöihin, länteen päin aina Ruotsin rajalle asti. 

Rajavartioston tehtävät määriteltiin lähemmin eri- 
koisissa, n.s. »pakollisissa määräyksissä», jotka julkais- 
tiin maan virallisissa lehdissä ja joita Oulun läänin- 
hallituksesta lähetettiin Keminkin poliisilaitokselle tuh- 
katiheään. Venäläinen sotilasjohto tulkitsi näitä »pakol- 
lisia määräyksiä» aivan mielivaltaisesti, Suomen laeista 
lainkaan välittämättä. Rajavartioasemien päälliköille 



tätä ei voitane lukea miksikään rikokseksi, sillä he 
eivät luonnollisestikaan voineet olla Suomen erikoisa- 
semasta tietoisia; he eivät ollenkaan ymmärtäneet, 
että Suomessa noudatettiin toisenlaisia lakeja kuin 
Venäjällä. Niinpä esim. ratsumestari Ivanjenko oikein 
raivostui, kun hän osoiteilmoituslomakkeeseen huomasi 
kirjoitetuksi: Suomen alamainen. Ivanjenko huomautti 
poliisikomisario Linderoosille, ettei Suomen alamaisia 
ollut olemassakaan, vaan että kaikki suomalaiset oli- 
vat Venäjän alamaisia. Mutta sitä ankarampi moite 
on kohdistettava rajavartioston korkeimpaan päällys- 
töön, everstiluutnantteihin Katarskij’iin ja Smorodskij’iin, 
jotka eivät Suomen erikoisasemaa alaisilleen selittäneet. 
Ja suurin syyllinen on tietysti kuvernööri af Ene- 
hjelm, jonka tehtävänä — läänin korkeimpana pää- 
miehenä — olisi ollut pitää silmällä, että Suomen 
erikoisasemaa kunnioitettiin. 

Kemin rauhallisille asukkaille nämä »pakolliset 
määräykset» ja niiden mielivaltainen soveltaminen tuot- 
tivat paljon ikävyyksiä. Merenrantalaisina he olivat 
tottuneet vapaasti liikkumaan purje- ja moottorive- 
neillään kalastus- ja huviretkillä. Mutta toukokuun 
20. p:nä 1915 lääninhallitus lähetti poliisilaitokselle 
everstiluutnantti Katarskijn antamat, rajavartioston 
Oulun-piirin alueella harjoitettavaa kalastusta ja hyl- 
keenpyyntiä koskevat »säännökset», jotka varsin suu- 
resti ja haitallisesti rajoittivat yksityisen oikeutta, teh- 



Hahtisaaren venevalkama, johon kaikki pienemmät alukset oli 
sota-aikana sijoitettava. Venäläisten vahtikoju vasemmalla 
laiturin päässä; oikealla Kiikelin saari, kauempana Kuivanuoro. 

den mainittujen elinkeinojen harjoittamisen täydelli- 
sesti rajavartioston mielivallasta riippuvaksi. (Liite 
n:o 3). 

Ja toukokuun 28. p:nä 1915 lääninhallitus lähetti 
poliisilaitokseen »Ohjesäännöt rannikkolaivaliikettä var- 
ten» teroittaen niiden noudattamista ja vaatien poliisi- 
viranomaisia tutustuttamaan väestöä niihin. Sääntöjä 
oli yleensä rikottu, koska huomautus oli tehty rajavar- 
tioston valituksen johdosta. Nämäkin ohjesäännöt 
(Liite nro 3) saattoivat laivaliikkeen harjoittajat koko- 
naan satamakomendantin mielivallan alaisiksi. 

Kaupungin satamassa oli tavallaan kaksi osaa, 
nim. varsinainen höyrylaivojen ja muiden suurempien 
alusten laiturialue sekä siitä noin 150:n metrin päässä 

oleva Hahtisaaren venevalkama. Kesällä 1915 keski- 
tettiin kaikki pienemmät veneet, nim. soutu-, purje- 
ja moottoriveneet tähän Hahtisaaren valkamaan, jonne 
järjestettiin venepassintarkastus. Mutta yksi passi ei 
riittänyt, vaan rfiitä piti olla kolme: 1) erikoinen passi 
satama-alueelle pääsyä varten; 2) passi, joka oikeutti 
hoitamaan vedessä olevaa venettä; 3) passi, jonka voi- 
malla sai lähteä veneellä merelle. Omituista kyllä ei 
asianomainen päässyt venettään hoitamaan, ellei hän 
samalla lähtenyt sillä liikkeelle. — Aikaisemmin lupa- 
todistukset oikeuttivat veneenkäyttäjän olemaan tar- 
peen vaatiessa kolme vuorokautta kalastus- tai muulla 
matkalla, mutta Miheijeff rajoitti merelläoleskeluajan 
auringon laskuun. Vartiosotilaat saivat määräyksen 
ampua kaikkia yön aikana näköpiirissä olevia veneitä. 
Usein sattuikin, että yksinäinen rauhallinen maalais- 
kalastaja, joka veneineen osui olemaan satamavahdin 
näkyvillä, sai kuulia tervehdykseksi. 

Koko tämä monimutkainen järjestely passeineen 
ja säännöksineen oli aivan mieletöntä, kun sitä ei kui- 
tenkaan tarkoin voitu ulottaa muihin kuin kaupunki- 
laisten veneisiin. Maalaisten veneet olivat tällaisesta 
passintarkastuksesta vapaat, vaikka nekin kyllä oli- 
vat numeroidut ja kirjoihin merkityt. 

Heinäkuun 6. p:nä 1915 päivätyllä kirjelmällä Ge- 
rasimenko -pyysi poliisilaitosta »käskemään» välitys- 
liikkeiden johtajat satamakomendantin kansliaan saa- 



maan tietoja uusista, satamaliikennettä koskevista sään- 
nöistä. Muiden muassa saapui kansliaan Boströmin 
välitysliikkeen johtaja, reservissäoleva kenraali Lode 
täydessä kenraalin virkapuvussa. Gerasimenko istui 
pöytänsä ääressä lakki päässä, mutta nähdessään 
kenraalin hän hypähti asentoon hätääntyneenä tiedus- 
tellen: »Mitä Teidän Ylhäisyytenne suvaitsee käskeä?» 
Tähän Lode vastasi, ettei hän tahtonut mitään käskeä, 
mutta että Gerasimenko oli käskenyt hänet kansliaan. 
Kun selvisi, että Lode oli yksi »käsketyistä» välitys- 
liikkeiden johtajista, saivat kaikki mennä niine hyvi- 
neen; mitään määräyksiä heille ei annettu. Pari päivää 
myöhemmin saapui kuitenkin lääninhallituksesta »Suo- 
menmaalaisen rajavartioston» päällikön apulaisen, ken- 
raali Ignatjeffin allekirjoittama satamaan saapuvien 
alusten lastaamista ja lastinpurkamista koskeva ohje- 
sääntö, jossa satamatointa, erittäinkin mitä tuli hen- 
kilötarkastukseen, jälleen kiristettiin. Niinpä täytyi 
jokaisella satamatyömiehellä satamaan tullessa olla 
mukana poliisin antama ja satamakomendantin hy- 
väksymä venäjänkielinen luotettavuustodistus. Var- 
tioiva sotamies tarkasti ne ja antoi sitten kullekin 
rintaan työmiesluetteloihin viittaavan peltilevyn pi- 
dättäen samalla todistukset. Työmiesten poistuessa 
otettiin levyt pois ja todistukset annettiin takaisin. 
Samalla toimeenpantiin sekä tullessa että mennessä 
täydellinen ruumiintarkastus. Tällaista ja muuta tar- 



kastusta varten koko satama-alue oli eristetty piikki- 
lanka-aidalla. Tietysti moinen komento kovasti kat- 
keroitti työmiehiä. — Gerasimenko määräsi myös, 
että satama-alueelle sai mennä vain portista; sitä, joka 
yritti sinne muualta, uhkasi edesvastuuseen saattaminen. 

Elokuun 1. p:nä 1915 päivätyssä kirjelmässä vaa- 
dittiin poliisilaitoksesta päivittäisiä, Kemiin saapuneita 
ja sieltä poistuneita henkilöitä koskevia tietoja. Samana 
päivänä päivätyllä kirjelmällä Gerasimenko kielsi kai- 
kenlaisen, ilman hänen lupaansa Kemin rajavartio- 
aseman alueella tapahtuvan metsästyksen. 

Puhelinlinjojen käyttämistä koskevia rajoituksia 
tehtiin niinikään. Erikoisilla kirjeillä määrättiin ensin, 
että sotilasviranomaisten puhelut piti aina välittää 
ennen kaikkia muita puheluita. Sitten (25. V. 1915) 
säädettiin, että kaikilla puhelinasemilla täytyi olla 
yövartia, joka voi yhdistää puhelut kaikille linjoille 
mihin aikaan yöstä tahansa. Marraskuun 10. p:nä 
1915 kuvernööri af Enehjelm antoi määräyksen, että 
yksityiset puhelut linjalla Oulu — Kemi — Tornio olivat 
kielletyt. Jo aikaisemmin oli puhelinkeskuksissa ollut 
sotilas puheluja sensuroimassa; tämä järjestettiin nähtä- 
västi jo keväällä 1915. Myöhemmin puhelinliikennettä 
kiristettiin vielä sitenkin, että linjat Oulussa, Kemissä 
ja Torniossa johdettiin kasarmeille, joten kaikki pu- 
helut siitä lähtien kulkivat niiden — eikä lainkaan 
puhelinkeskusten — kautta. 



Marraskuun 30. p:nä 1915 päivätyssä kiertokir- 
jeessä kuvernööri af Enehjelm huomautti, että sota- 
vankeja oli alkanut karata Muurmannin radan töistä. 
Tämän takia oli poliisilaitosten tarkoin valvottava, 
ettei asianomaisten piirien kautta päässyt kulkemaan 
sellaisia miehiä, jotka tekeytyivät kuuromykiksi. 

Silloisia oloja kuvaavana kerrottakoon seuraava 
tapaus. Elokuun 17. p:nä 1915 Gerasimenko pidätti 
rautatieasemalla erään miehen, jolla ruumiintarkastuk- 
sessa havaittiin olevan revolveri. Tiedustellessaan 
mieheltä, oliko tällä aseenkantolupaa, Gerasimenko sai 
kieltävän vastauksen. Tällöin mies vangittiin. Tilai- 
suuteen sattui tulemaan poliisikomisario Linderoos, 
jolle Gerasimenko raivostuneena selitti tapauksen, näh- 
tävästi, pitäen miestä erittäin vaarallisena henkilönä. 
Tällöin Linderoos huomautti, ettei Suomessa lain eikä 
muidenkaan märäysten mukaan vaadittu aseenkanto- 
lupaa ja ettei tämän puuttuminen siis millään tavoin 
oikeuttanut vangitsemaan miestä. Tämä oli Gerasi- 
menkon mielestä käsittämätöntä puhetta ja herätti 
siinä määrin epäluuloa, että hän otti Linderoosin 
lausunnon pöytäkirjaan mainiten poliisikomisariota vas- 
taan vielä erittäin raskauttavana asianhaarana sen, 
että tämä oli antanut lausuntonsa Gerasimenkon alaisten 
läsnäollessa. Pöytäkirjan johdosta vaadittiin sittemmin 
kenraalikuvernöörin taholta Linderoosilta selitystä, jonka 
tämä saattoikin helposti antaa, koska silloin ei vielä 



Suomessa ollut säädetty aseenkantolupaa koskevaa 
asetusta. 

Syyskuun 3. p:nä 1915 päivätyssä kirjelmässä Gera- 
simenko jälleen kiinnitti poliisilaitoksen huomiota mat- 
kustajaliikkeeseen. Hän väitti, ettei matkustajaluette- 
loihin oltu merkitty kaikkia passinantajia sekä että 
vaikka välistä oli merkitty passin puuttuminen, niin 
sitä koskevaa selitystä ei oltu vaadittu. Toisinaan 
taas matkustajia koskeva ilmoitus oli tehty liian myö- 
hään; sukunimet oli kirjoitettu epäselvästi j.n.e. Kirje 
oli muuten laadittu samana päivänä, jolloin Kemin 
etappi päätettiin perustaa. — Linderoos tiesi kyllä, 
millä tavoin hän järjestäisi matkustajaluettelo-asian. 
Se järjestettiin niin, että Saksaan-menijäin sukunimet 
ja muut heitä koskevat tiedot hävisivät papereista 
kokonaan; Gerasimenko ei saanut nähdä niitä koskaan! 

Tässä yhteydessä mainittakoon, että maaliskuun 
2. p:nä 1916 päivätyssä kirjeessä kuvernööri af Ene- 
hjelm kehoitti kaikkia kansalaisia hankkimaan matka- 
lupatodistukset Oulun läänissä matkustamista varten. 
Tämä kehoitus oli sisällytetty kuulutukseen, joka oli 
saatettava yleisön tietoon. Kirjelmässä erikseen vel- 
voitettiin poliisiviranomaisia valvomaan, etteivät sellai- 
set henkilöt, joilta lupatodistus puuttui, saaneet mat- 
kustaa ja ettei sellaisille saanut antaa majataloista hevo- 
sia. — Tämä oli ensimmäinen kerta, jolloin suomalainen 
viranomainen teki matkalupatodistukset pakollisiksi. 



Gerasimenko joutui satamakomendantin toimesta 
pois nähtävästi lokakuussa 1915, jolloin Miheijeff ryhtyi 
jatkamaan edeltäjänsä järjetöntä osaa. Miheijeff oli 
omavaltainen, suorastaan mielivaltainen mies, joka ei 
hyväksynyt edes rajavartioaseman päällikön antamia 
lupatodistuksia, vaan rettelöi kaikkien kanssa ja kaikesta. 

Lyhyenä, noin kuukauden kestäneenä toiminta- 
kautenaan Kemin rajavartioaseman päällikkö Ivanjen- 
kokiti ennätti näyttää, — ei ainoastaan paheellisella 
elämällään, vaan myös mielettömillä toimenpiteillään 

— mitä miehiä hän oli. Niinpä hän tammikuun 23. 
p:nä 1916 päivätyllä kirjelmällä tiedoitti poliisilaitok- 
seen, että seuraavasta päivästä alkaen hän sallisi kau- 
pungin alueelta jäälle kuljettaessa käytettävän vain 
yhtä tietä, että muut tiet oli suljettava sekä että tuon 
luvallisen tien kohdalle Hahtisaareen oli siirrettävä 
vahtikoppi ja tiensulku. Samalla Ivanjenko tiedusteli, 
oliko mainittu kulkupaikka sopiva. Poliisilaitos vas- 
tasi, että tie oli sopiva, mutta että vahtikopin ja tien- 
sulun siirtäminen ei kuulunut poliisilaitoksen tehtäviin. 

— Erään juhlan takia sattui kaupungilla kerran ole- 
maan liikkeellä tavallista enemmän ihmisiä. Ivan- 
jenkon aivoissa välähti silloin yhtäkkinen mielikuva: 
»Ahaa, ne ovat kapinallisia, ne hautovat Suomen ir- 
roittamista Venäjästä! Ne pitää kaikki pyydystää 
samasta apajasta!» Ja siekailematta hän komensi 
sotamiehensä ketjuun, jonka tuli pidättää kaikki kau- 



pungilla liikkeelläolevat ihmiset. Näin saatiin »apajasta» 
noin 200 henkeä, jotka vietiin kasarmin pihalle. Lop- 
pujen lopuksi Ivanjenko kuittia vastaan suostui luo- 
vuttamaan vangitut poliisilaitoksen huostaan sillä eh- 
dolla, että heidät pantaisiin syytteeseen kapinasta. 
Kun oli juuri sattunut olemaan pyry, niin »kapinallisten» 
joukossa oli myös useita kymmeniä ukkoja ja akkoja — 
luutineen ja lapioineen! 

Ratsumestari Politanskijn ja poliisikomisario Lin- 
deroosin välillä oli monta ottelua; niistä viimeinen 
koski sotatarkoituksia varten määrätyn huviveron tili- 
tystä. Politanskijn päähän oli yhfäkkiä pälkähtänyt 
nerokas tuuma ruveta huviveronkantajaksi. Hän kai 
arveli, että sillä tavoin saisi mukavasti vähän tasku- 
rahaa. Niinpä hän ilman muuta antoi Linderoosille 
määräyksen, että huvivero oli tilitettävä hänelle! Mutta 
Linderoospa rohkeni panna vastaan väittäen, että 
huvivero oli Suomen lain mukaan kannettava ja tili- 
tettävä vero. Juttu päättyi siten, että kuvernööri af 
Enehjelm Kemin poliisilaitoksen esityksestä huomautti 
suorastaan Politanskijn päällikölle, everstiluutnantti 
Katarskijlle, ettei rajavartiostolla ollut huviveron kanssa 
mitään tekemistä. 

Siltavartioston päällikkö kapteeni Brudermann oli 
hyvin sotainen herra; varsinkin silloin, kun hän oli 
janoansa sammutellut, hänen verensä joutuivat ko- 
vasti liikkeeseen, Hän oli rajavartioaseman upsee- 



reiltä kuullut ja itsekin saanut kokea, että Kemin 
poliisilaitoksen päällikkö Linderoos oli rohkea mies, 
joka uskalsi tehdä vastaväitteitä itsensä pyhän Venäjän 
armeijaan kuuluville upseereillekin. Ja kaikkein har- 
millisinta oli se, että Linderoos puhui aina Suomen 
laeista, joita muka ei saanut loukata eikä syrjäyttää. 
»Tämä tällainen ei kelpaa», ajatteli Brudermann, »tästä 
tehdään loppu!» Niinpä kun hän elokuun 10. p:nä 
1915 tavallista sotaisemmalla tuulella ollessaan vielä 
kaiken lisäksi muisti, että Linderoos oli joskus puhunut 
saksaa, niin hän otti osaston sotamiehiä mukaansa, 
marssi Linderoosin asuntoon ja vangitsi hänet. Tämä 
vietiin sitten Brudermannin kansliaan ja pidettiin 
siellä vangittuna useita tunteja. Brudermann käyttäy- 
tyi mitä säädyttömimmin, potkien ja repien Linde- 
roosia, joka ei voinut puolustautua, kun neljä kivää- 
reillä varustettua sotamiestä pistimineen seisoi koko 
ajan hänen ympärillään. Edessään pöydällä Bruder- 
mannilla oli kaksi pistoolia, joilla hän vuorotellen tuon 
tuostakin tähtäsi Linderoosia, uhaten ampua hänet. 
Sitten kapteeni tilasi kasarmiltaan sotilaita ampumaan 
Linderoosin. Onneksi komppanian kirjuri, muuan 
puolalainen tuomari, tunsi kuolemaantuomitun, jo- 
tenka käskyä ei heti pantu täytäntöön, vaan puolalai- 
nen ilmoitti asiasta kaupungissa kielenkääntäjänä toi- 
mivalle kapteeni Akseli von Schrowelle. Tämä kunnon 
suomalainen asettui puhelinyhteyteen läänin kuver- 



nöörin kanssa järjestäen asian siten, että Brudermann 
sai Oulusta puhelinmääräyksen heti vapauttaa Linde- 
roosin. Tällöin Brudermann, joka vähää ennen oli 
esiintynyt mitä törkeimmin ja loukkaavimmin, tuli 
katumapäälle pyytäen polvillaan anteeksi tekoansa. 
Linderoos ilmoitti kyllä omasta puolestaan antavansa 
tapahtuman anteeksi, koska asianomainen juopuneena 
oli ollut syyntakeeton, mutta suomalaisena viranomai- 
sena hän ei katsonut voivansa virkaansa kohtaan tapah- 
tunutta loukkausta jättää silleen, vaan hänen oli pakko 
tehdä asiasta ilmoitus päällikölleen, Oulun läänin ku- 
vernöörille. Linderoos lähettikin raportin lääninhalli- 
tukseen — ja Brudermann komennettiin jokunen 
päivä sen jälkeen rintamalle. 

Tällaisille rajavartioille poliisilaitoksen olisi pi- 
tänyt, kuvernöörin 29. III. 1915 päivätyn kirjeen lau- 
suman käskyn mukaan, antaa apua »erikoisella huomaa- 
vaisuudella»! 

Kemin poliisilaitos etappityön avustajana. 

Kemin poliisilaitoksen päällikkö, poliisikomisario 
Karl Viktor Linderoos oli jo keväällä 1915 aktivistien 
isänmaallisen toiminnan perillä, vaikk’ei hän silloin 
vielä liittynytkään itsenäisyysliikkeeseen. Siitä huo- 
limatta hän kuitenkin toimi lujana Suomen-miehenä 
Kemiin sijoittuneen venäläisen sotaväen mielivaltaa 



vastaan, pitäen rohkeasti kiinni 
Suomen laeista ja asetuksista, 
kuten edellisestä jo on tunnettua. 

Kemin etapin tarkoitusperästä 
Linderoos pääsi selville sitten, 
kun sen toiminta varsinaisesti 
alkoi. Maisteri Arvi Hällfors tuli 
tällöin hänen luoksensa esittäen 
asian suoraan ja peittelemättä 
aivan yksityiskohtia myöten ja 
pyytäen häntä yritystä avustamaan. Linderoosin vas- 
taus oli lyhyt, selvä ja varma: »Autan, missä vain voin!» 

Kuten olemme maininneet, oli poliisilaitoksen kans- 
listi Aarne Blick jo aikaisemmin liittynyt etappijärjes- 
töön. Kun poliisikomisario Linderooskin näin tuli sii- 
hen kuulumaan, yhtyi juoneen poliisilaitoksen koko 
henkilökunta, lukuunottamatta kahta vanhahkoa miestä, 
joille ei katsottu voitavan ilmaista tätä arkaluontoista 
asiaa. Paitsi poliisilaitoksen kanslisteja, jotka kaikki 
järjestään olivat aktivistisen hengen läpitunkemia, osoit- 
tautui myös -apulaiskanslisti Heikki Mansikka asialle 
myötämieliseksi. Konstaapeleista tuli semminkin vanha 
möylyläinen Juho Karppinen olemaan Linderoosin 
uskottuna tehden suuria palveluksia itsenäisyysliik- 
keelle. Missä vain oli tiukka paikka, sinne Karppinen 
aina lähetettiin. 

Poliisilaitos menetti kuitenkin pian kanslistinsa ja 




Kemin etappi valppaan, rohkean toiminnanmiehen. 
Blick oli nimittäin jo kauan aikaa suunnitellut Saksaan- 
lähtöä eikä hän enää voinut hillitä palavaa haluansa. Huo- 
limatta vakuutuksista, että hänen toimintansa Kemin 
poliisilaitoksessa oli paljon tärkeämpää kuin hänen 
Saksaan-menonsa, hän kuitenkin lokakuun alussa 1915 
lähti. — Kun lähdölle oli saatava muodollisesti päte- 
vältä näyttävä syy, perusteltiin Blickin erohakemusta 
sillä, että hänet oli hyväksytty oppilaaksi kauppakor- 
keakouluun. Ja kun kanslistintoimi oli järjestettävä 
luotettaviin käsiin, niin Linderoos samalla anoi läänin 
kuvernööriltä, että hänen tuntemansa Kemin pitäjän 
Lautiosaaren kylästä kotoisin oleva ylioppilas Isak 
Gustaf Montell määrättäisiin Blickin tilalle ja että 
Montellille annettava virkamääräys aikanaan lähetet- 
täisiin Kemin poliisilaitokseen. Tämä esitys oli niitten 
neuvottelujen tulos, joita Linderoos, Blick, Hällfors ja 
Pietilä olivat pitäneet keskenään. Jos kanslistintoimi 
olisi julistettu haettavaksi, olisi se tuki ja apu, mikä 
etapilla poliisilaitoksen puolelta oli taattu, saattanut 
huomattavasti heikentyä, sillä olisihan kanslistiksi sil- 
loin voinut tulla joku venäläisten kätyri tahi joku 
muuten arka mies. 

Mutta Montell oli tällöin kaukana Kemistä, Kuola- 
järvellä, jonne hän oli mennyt varhain keväällä 1915 
metsänhoitaja Arthur Ericssonin metsänhoidontarkas- 
tustöihin. Näin ollen hänen kanssaan ei voitu lainkaan 




Heikki Mansikka. Isak Gustaf Montell. 


neuvotella, vaan hänet esitettiin uuteen toimeen hänen 
itsensä tietämättä. Ja kun nimitys sitten tapahtui, 
niin sitäkään Linderoos ei saanut — vaikka yrittikin — 
hänelle ajoissa ilmoitetuksi. 

Lokakuun alussa Montell kävi sattumalta Kuola- 
järven kirkolla. Silloin hän nimismies Väinö Vanhalalta 
kuuli komisario Linderoosin jokunen päivä sitten soit- 
taneen Vanhalalle sekä halunneen välttämättä saada 
keskustella Montellin kanssa. Asiasta Linderoos ei 
kuitenkaan ollut halunnut tehdä selkoa. Montellista 
tuntui omituiselta, että poliisiviranomainen näin kiih- 
keästi halusi saada häntä puheilleen, mutta tuntien 
viattomuutensa hän päätti viipymättä matkustaa Ke- 
miin, koska työtkin talven lähestymisen vuoksi oli 
pakko lopettaa. Montell lähti Sallasta polkupyörällä. 
Märkäjärven kylään päästyään hän luki vastaantule- 
vassa postissa saapuneista »Helsingin Sanomista», että 
hänet oli nimitetty poliisiksi Kemin poliisilaitokseen. 


Sitäpaitsi oli saman lehden »viikon kuvissa» Montellista 
sekä kysymyksessäolevan poliisitoimen entisestä hoi- 
tajasta Aarne Blickistä seuraava pilasäkeistö: 

»Keltanokkatulva näyttää 
reunaa kukkuraista, 
kun jo tehdään poliisitkin 
ylioppilaista.» 

Montellin mielestä oli perin epäilyttävää, että 
tuollainen nimitys oli voinut tapahtua noin vain hänen 
tietämättään, ja senpä vuoksi hän olikin hyvin pahalla 
tuulella. Asia kumminkin vaikeni heti Kemin asemalla, 
jossa toverit alustavasti selvittivät hänelle tämän 
kumman jutun. Montell mukautui toimenpiteeseen 
toivoen uudessa virassaan, mihin hän ryhtyi marras- 
kuun alussa 1915, tavalla tai toisella voivansa olla 
etappi järjestölle hyödyksi. Lokakuun ajan oli virkaa 
etappihenkisesti hoitanut neiti Signe Malmgren. 

Nimellisesti ja palkkaukseen nähden kysymyksessä- 
oleva virka oli ylimääräisen konstaapelin huonosti 
palkattu toimi, jotenka siihen olisi ollut vaikea saada 
pystyvää ja kunnollista miestä, mutta itse asiassa vi- 
ranhoitajan olikin huolehdittava kanslistin tehtävistä; 
tavallisen poliisin työt eivät hänelle kuuluneet. 

Montellin pääasiallisena tehtävänä oli matkustaja- 
luettelojen hoito ynnä niihin liittyvien matkustaja- 
kotien y.m. jättämien ilmoituskaavakkeiden käsittely 



sekä sellaisten passiasiain järjestä- 
minen, jotka koskivat jääkäriliik- 
keen miehiä. 

Matkustajaluettelojen käsittely 
tapahtui seuraavasti: Kaikki, joi- 
den luona joku matkustaja oli 
yötä, olivat velvolliset jättämään 
poliisilaitokseen erikoisen ilmoitus- 
kaavakkeen, johon oli merkitty 
matkustajan nimi, syntymä-aika, 
kotipaikka, mistä matkustaja oli saapunut, minne hän 
oli matkalla sekä missä asioissa hän liikkui. Näistä 
kaavakkeista mainitut tiedot poimittiin poliisilaitok- 
sessa päivittäin erikoiseen matkustajaluetteloon, jota 
m. m. venäläiset santarmit aina joskus kävivät silmäi- 
lemässä. Itse kaavakkeet jätettiin joka päivä paikalli- 
selle venäläiselle komendantille tarkastettaviksi. 

Estääkseen santarmeja havaitsemasta, että suun- 
nilleen samaa ikäluokkaa olevia nuoria miehiä tuli ja 
hävisi Kemiin, Montell joko muutti asianomaisen syn- 
tymäaikaa tahi sitten jätti vaarallisen nimen kokonaan 
pois luetteloista hävittäen kaavakkeet. Kaikki kir- 
joihinviedyt oli tietenkin pakko merkitä muualle mat- 
kustaneiksi. — Kun Saksaan-menijäin vastaanotto siir- 
tyi sittemmin pääasiallisesti »Osulan» majataloon, muu- 
tettiin menettelytapaa sikäli, että jokainen matkustaja 
— sensijaan, että hänen oikeastaan olisi pitänyt kir- 



joittaa nimensä y.ni. tiedot majatalon matkustajakir- 
jaan — kirjoittikin ne ilmoituskorttiin. Korteista taas 
matkustajakodinpitäjä kirjoitti ainoastaan vaarattomat 
kirjaan ja lähetti vain kirjaanmerkittyjen kortit poliisi- 
laitokseen. Saksaan-menijöidenkin kortit pidettiin sen- 
tään santarmitarkastuksen varalta matkustajakaan 
välissä siihen hetkeen saakka, jolloin asianomaiset 
lähtivät. Silloin ne poltettiin, jotenka santarmiviran- 
omaisille ei jäänyt mitään miesten majoitusta todistavia 
papereita. Jos santarmit olisivat tulleet tarkastamaan 
matkustajakirjaa, niin matkustajakodinpitäjä olisi saat- 
tanut väittää, ettei oltu vielä ehditty viedä ilmoitus- 
kortteja kirjaan. — Tällä tavoin Saksaan-menijät 
jäivät poliisilaitoksen matkustajaluetteloon kokonaan 
merkitsemättä. »Osulan» isännän, J. Heiskasen kannalta 
oli tästä järjestelystä se erikoinen etu, ettei myöhem- 
min tutkinnoissa voitu selvittää, missä miehet olivat 
Kemissä ollessansa asuneet. Myöskin poliisilaitokselle 
oli tästä siinä suhteessa hyötyä, etteivät venäläiset 
sittemmin voineet todeta, kuinka paljon Saksaan- 
lähteneitä oli mennyt Kemin kautta. Sitävastoin 
niissä erikoistapauksissa, jolloin santarmit olivat seu- 
ranneet Saksaan-menijöitä Kemiin asti, poliisilaitosta 
voitiin syyttää siitä, että vaikka miehet selvästi olivat 
saapuneet Kemiin, ilmoitusmääräystä ei oltu nouda- 
tettu, koska matkustajaluettelosta ei tavattu heidän 
niiniänsä. 





Palokunnantalo, jossa sijaitsi m. m. Kemin poliisilaitos. 

Toinen tärkeä Kemin poliisilaitoksen tehtävä kos- 
ki niiden Saksaan-menijäin vapauttamista, jotka raja- 
vartiosto oli pidättänyt ja kuittia vastaan poliisilai- 
toksen huostaan jättänyt. Poliisilaitoksessa pidettiin 
tällöin tutkinto tavallisessa järjestyksessä; silloin useat, 
jotka olivat tietoisia siitä, että poliisilaitos oli asian 
puolella, heti ilmoittivat olevansa Saksaan-aikovia pyy- 
täen neuvoa edelleenpääsemiseksi. Toiset taas yritti- 
•vät peitellä matkansa päämäärää, mutta pian kyllä 
huomattiin, minne he pyrkivät. Niinhyvin edellisille 
kuin jälkimmäisillekin annettiin lupaliput kaupungissa- 
oleskelua varten sekä matkalupatodistukset. * Raja- 

* Kuten olemme maininneet, lähetti kuvernöörinvirasto 
vasta maaliskuun 2. p:nä 1916 kiertokirjeen, jossa kehoitettiin 
kaikkia kansalaisia hankkimaan matkalupatodistukset Oulun 

vartiostolle ei tutkintojen tuloksista tehty mitään il- 
moitusta. Se kyllä aiheutti tiedusteluja, mutta Linde- 
roos selitti tavallisesti suullisesti, että koska miehissä 
ei oltu havaittu mitään rikollista, niin hän ei ollut 
katsonut tarpeelliseksi tehdä raporttia. — Vielä hel- 
mikuun 12. p:nä 1916, jolloin Kemin etappi jo oli kat- 
kennut ja »Osulan» Heiskanen istui pidätettynä poliisi- 
laitoksessa, Linderoos toimi niinkuin ei mitään eri- 
koista olisi tapahtunut. Mainittuna päivänä rajavar- 
tioston aliupseeri Ruhtojeff lähetti poliisilaitokseen 
kaksi miestä, Ade Lakian ja Kalle Mustosen. Heidät 
oli pidätetty Simon asemalla siitä syystä, ettei heillä 
ollut passia. Linderoos vapautti miehet antaen heille 
matkalupatodistukset, joita venäläiset aina tiukkasi- 
vat. »Kalle Mustonen» oli muuten Venäjän valtakunnal- 
le sangen vaarallinen mies, nim. kajaanilainen pommari 
Kalle Lönnbohm, joka m. m. suunnitteli Itä-Aasian 
radan siltojen räjäyttämistä. 

Siitä, että Saksaan-menijäin ja sieltä tulevien kes- 
kuudessa tunnettiin, millainen henki Kemin poliisi- 
laitoksessa vallitsi, oli erinäisiä hankaluuksiakin. Mie- 
hiä asemalla vastaanotettaessa sattui usein, että vas- 
taanottajat eivät syystä tahi toisesta tavanneet kaik- 

läänissä matkustamista varten. Ja vasta marraskuussa 1916 an- 
nettiin määräys, että poliisiviranomaisten oli vaadittava kaikilta, 
jotka matkustivat Oulua pohjoisemmaksi, erikoinen kuvernöörin 
nimikirjoituksella vahvistettu, rajavyöhykkeellä liikkumista var- 
ten lääninhallituksesta saatu passi. 



kia tulijoita. Tällöin miehet menivät suoraan poliisi- 
laitokseen ilmoittaen avomielisesti olevansa Saksaan- 
pyrkijöitä ja pyytäen neuvoa rajan yli päästäkseen. 
Mutta kun poliisilaitoksessa samaan aikaan saattoi 
olla henkilöitä, joitten ei missään nimessä olisi pitänyt 
saada itsenäisyysmiesten toimista vihiä tahi joitten 
luotettavuus oli suorastaan epäilyksenalainen, niin on- 
han selvää, kuinka vaikeista tilanteista Linderoosin 
oli monta kertaa selviydyttävä. Toisinaan taas Saksaan- 
menijöitä oli kaupungissa niin paljon, ettei yösijoja 
voitu enää hankkia niille, jotka olivat joutuneet poliisi- 
laitoksen haltuun. Tällöin nämä yksinkertaisesti majoi- 
tettiin putkahuoneisiin. Syynä tällaiseen järjestelyyn 
oli myöskin se, ettei tahdottu lähettää miehiä ulos, 
koska sotilasviranomaiset pitivät silmällä kaikkia ka- 
duilla liikkuvia nuoria miehiä. Asiasta ilmoitettiin 
kuitenkin aina viipymättä Hällforsille tai Pietilälle, 
jotta nämä tietäisivät miesten edelleenmenon järjestää. 

Olemme jo maininneet, että Kemissä oli kolme 
vakinaista santarmia sekä sen lisäksi heidän palveluk- 
sessaan olevia urkkijoita, joiden lukumäärästä ei kui- 
tenkaan ole tarkkaa tietoa. Urkkijoiksi todettuja Lin- 
deroos luonnollisesti kohteli kaikella ankaruudella, sillä 
hän tahtoi niitä käsitellessään näyttää kuvernöörille 
mahdollisimman suurta »virkaintoa». Ainakin kaksi 
heistä hän passitti Ouluun kuvernöörin tutkittavaksi; 
miehiä epäiltiin muka Saksaan-menijöiksi. Vaikka 



Linderoosin huomattiinkin erehtyneen, niin hänen me- 
nettelynsä herätti kuitenkin kuvernöörissä luottamusta. 

Vuosien 1915 ja 1916 vaihteessa tilanne Kemissä 
alkoi arveluttavasti kiristyä. Poliisilaitoksessa kävi 
useita siviiliurkkijoita, jotka kertoivat tutkivansa sa- 
laista rajanylimenoa ja Saksaan-menijäin kulkuteitä. 
Pian poliisilaitos huomasi senkin, että sitä itseään alet- 
tiin epäillä ja välttää. Tämä näkyi varsinkin siitä, että 
kaupungissa oleskeli siviilietsiviä, jotka eivät asettuneet 
yhteyteen poliisilaitoksen kanssa, kuten aina aikaisem- 
min oli tapahtunut. Santarmiviranomaiset näyttivät 
niinikään rupeavan epäilemään poliisilaitosta. — Jotta 
nämä eri viranomaiset mahdollisimman vähän saisivat 
varsinaista syytä poliisilaitoksen kimppuun käydäk- 
seen,- koetti se kaikin tavoin täyttää säännösten mää- 
räämät muodollisuudet. Niinpä kun poliisilaitoksen 
kanslisti Aarne Blick lähti Saksaan ja kun hänen isänsä 
ei toimittanut poliisilaitokseen säädettyä kaupungista- 
poistumisilmoitusta, niin poliisilaitos hankki sen; se 
liitettiin sitten arkiston asianomaiseen paikkaan, vie- 
läpä merkittiin siihen oikea päiväyskin. — Eino Lehdon 
ja kauppias Miinalan pojan poistuttua paikkakunnalta 
poliisilaitos menetteli samoin. Viimeksimainittujen 
nuorukaisten isät kutsuttiin sen ohessa poliisilaitokseen, 
missä Linderoos heille tarkoin neuvoi, kuinka mahdol- 
listen santarmikuulustelujen sattuessa oli puhuttava. 
Neuvot tulivatkin hyvään tarpeeseen, sillä kohta sen 



jälkeen kuvernööri määräsi tutkinnon toimeenpanta- 
vaksi. 

Olemme jo aikaisemmin sivumennen maininneet, 
että venäläiset upseerit eivät olleet Linderoosin toimin- 
taan tyytyväisiä, vaan päinvastoin syyttivät esimie- 
hilleen häntä milloin mistäkin. Varsinkin ratsumestari 
Gerasimenko kirjoitteli tavan takaa päällystöllensä ja 
sitä tietä kenraalikuvernöörille Linderoosia vastaan. 
Syytösten aiheena oli milloin se, että Kemin ympäris- 
töllä olevilla sahoilla oli Gerasimenkon mielestä epäi- 
lyttävän paljon asevelvollisuusiässä olevia miehiä, 
joita ei oltu kutsuttu aseisiin, milloin taas se, että 
vaikka Kemin ympäristön saarilla piti olla maahan 
kaivettuna aseita, poliisilaitoksen taholta ei oltu ryh- 
dytty niiden etsimiseksi mihinkään toimenpiteisiin. * 
Näihin tällaisiin päättömiin kanteluihin oli tietysti 
helppo vastata. — Myöskin Ajoksen luotsivanhin, kas- 
pialainen Smirnoff kanteli kenraalikuvernöörille, että 
Linderoos oli muka laiminlyönyt virkatehtäviään. Smir- 
noffilta otettiin kuitenkin luonto pois sakottamalla 
häntä raastuvanoikeudessa kaksi kertaa, toisen kerran 
tullikavalluksesta, toisen kerran taas julkisella paikalla 
harjoitetusta siveettömyydestä. 

Mikä erikoisesti suututti venäläisiä upseereita ja 
aiheutti kanteluja, oli se, että poliisilaitos ankarasti ah- 

* Joku urkkija oli Gerasimenkolle nähtävästi kertonut 
kymmenen vuoden vanhoja Möylynkarin asioita. 



disti niitä suomalaisia naisia, jotka seurustelivat venä- 
läisten upseerien ja sotilasten kanssa ja joista osa kuu- 
lui muka aivan aatelissäätyyn. Tällaisista syytöksistä 
Linderoos tietysti selviytyi vaikeuksitta. 

Oli selvää, ettei Oulun piirin rajavartioston pääl- 
likkö, everstiluutnantti Katarskij suopein silmin kat- 
sellut Linderoosin tapaista miestä. Kerran eräässä 
tavaramakasiinien tarkastuksessa Kemissä Linderoos 
joutuikin — aivan syyttä — Katarskijn kiukun ja 
vihan esineeksi, niin että tämä jo puhkesi pahaaennus- 
taviin uhkauksiin. (Liite n:o 5). 

Kuvernööri af Enehjelm oli antanut Linderoosille 
sellaisen määräyksen, että tämän piti aina puhelinkes- 
kukseen ilmoittaa, missä hän kulloinkin oli tavatta- 
vissa. Kun Linderoos eräänä marraskuun iltana loi- 
koili saunan lauteilla, tuli saunottaja yhfäkkiä kut- 
sumaan häntä puhelimeen; itse kuvernööri oli langan 
toisessa päässä. Kuuliaisena virkamiehenä Linderoos 
astui »alas» ja meni »ylös» kuulemaan, mitä kiireellistä 
kuvernöörillä oli sanomista. Tämä ilmoitti vain ly- 
hyesti, että Linderoosin tuli seuraavana päivänä saapua 
Ouluun. 

Linderoos matkustikin sinne. Lääninsihteeri Leik- 
kola oli saanut tehtäväkseen valmistaa Linderoosia 
sen varalta, mitä tuleman piti. Valittaen sitä, ettei 
Linderoos tullut toimeen santarmi- ja sotilasviran- 
omaisten kanssa, hän huomautti, että sellainen rette- 



löiminen voisi johtaa viran menettämiseen. Tähän 
Linderoos vastasi: 

»En sure virkani menettämistä; olen vain viimei- 
seen saakka tahtonut noudattaa Suomen lakeja ja 
asetuksia.» 

Leikkola virkkoi siihen: 

»Jos niin keveältä kannalta otatte toimenne me- 
nettämisen, niin uskallan ehkä sanoa suoraan, että 
kenraalikuvernööriltä on jo tullut Teidän erottamis- 
tanne koskeva määräys.» 

Sitten aukeni kuvernöörin vastaanottohuoneen ovi. 
Enehjelm uudisti Leikkolan ilmoituksen lisäten vielä, 
että kenraalikuvernööri oli vaatinut häneltä selitystä 
myöskin siitä, mitenkä hän oli saattanut pitää poliisi- 
komisario Linderoosia palveluksessa näin kauan, vaikka 
hänen olisi pitänyt tietää, että komisario Linderoos oli 
valtakunnalle vaarallinen henkilö. * — Tämän jälkeen 

* Poliisikomisario Linderoos arvelee, että kuvernööri af 
Enehjelm kaikesta huolimatta luotti häneen loppuun asti, sillä 
hän esiintyi aina rohkeasti ja varmasti osaten sitovasti torjua 
ne monet syytökset, joita venäläisten taholta häntä vastaan teh- 
tiin. Kuvernöörin kerrotaan lausuneenkin, että hän olisi jo ai- 
koja sitten erottanut Kemin poliisikomisarion niiden rettelöiden 
tähden, joihin tämä oli venäläisten kanssa joutunut, ellei Linde- 
roos olisi ollut yksi niitä harvoja läänin virkamiehiä, joita vastaan 
hän ei ollut voinut tehdä mitään virkamuistutusta, vaan jotka 
päinvastoin aina olivat moitteettomasti hoitaneet tehtävänsä. 
Linderoos mainitseekin, että hän ponnisti kaikki voimansa 
saattaakseen Kemin poliisilaitoksen työskentelemään mallikel- 
poisesti, jotta hänen valtiollinen toimintansa täten pysyisi salassa. 



af Enehjelm ilmoitti lähettävänsä Linderoosille ero- 
kirjan postitse. 

Kenraalikuvernööri oli antanut erottamiskäskynsä 
marraskuun 11. p:nä 1916. 

Etapin talous. 

Kun Hällfors oli lokakuun 5. p:nä 1915 palannut 
moottoriveneen hankintamatkaltaan *, niin Pietilä ja 
hän — etapin asioita järjestellessään — sopivat kes- 
kenään m.m. työnjaosta. Kuten jo aikaisemmin oli 
suunniteltu, joutuivat Hällforsin osalle, paitsi paikallista 
toimintaa, ulospäin suuntautuvat työt, esim. eri ta- 
hoille tapahtuva yhteyksien ylläpitäminen sekä matkat, 
jotavastoin Pietilän toiminta rajoittui pääasiallisesti 
Kemissä suoritettavaan etappityöhön ja rahavarojen 
hoitoon. Verraten taajat matkansa Hällfors saattoi 
hyvin naamioida arkistotutkimuksiensa ja Oulussa har- 
joittamansa opetustoimen avulla. Sittenkun etappi oli 
pääpiirteissään järjestetty, oleskeli Hällforskin — mat- 
koilla-oloaan lukuunottamatta — Kemissä, missä Pietilä 
ja hän aamusta iltaan työskentelivät yhdessä, koko 
ajan parhaassa sovussa kuin veljekset konsanaan. 

Pietilä hoiti (lokak. 5. p:stä alkaen) etapin kassaa, 
jonka rahavarat eivät kuitenkaan olleet kehuttavat. 
Ensimmäisten puolentoista kuukauden aikana oli käy- 


* Katso siv. 167. 



tettävissä noin 5 000 markkaa *, joista tri Wolffilta 
saadut 3 000 markkaa menivät moottoriveneen ostoon.** 
Lopuilla 2 000 mk:lla maksettiin etappimiesten palkat, 
moottorin varustuskustannukset, Oulusta hankitut moot- 
toritarpeet ja Saksaan-menijäin hotellilaskut, minkä 
lisäksi etapin täytyi useille heistä antaa matkakorva- 
usta, jota he ilmoituksensa mukaan eivät olleet saaneet. 
Sitten tulivat vielä miesten matkavarusteet, Ajoksen 
ja Krunnisalmen kämppien evästäminen, niissä tar- 
vittavat keitto- ja ruokakapineet, kaikki matkat j.n.e. 
Ei ollut ihme, jos kassa osoitti arveluttavia tyhjenemis- 
oireita. Näytti siltä, että rahat hädin tuskin riittäisi- 
vät vain lokakuun puoliväliin. 

Hällforsille oli Haaparannalla ilmoitettu, että kaikki 
Suomen puolella tapahtuva toiminta, siis myöskin 
Kemin etappi kokonaisuudessaan, oli rahoitettava Suo- 
mesta käsin. Tämä luonnollisesti olikin miellyttäväm- 
pää kuin saksalaisten rahojen varassa toimiminen, joita 
sitäpaitsi ei näyttänyt olevankaan niin aivan viljalti. 
Mainittu tiedoitus ynnä Kemin etapin rahavarojen 

* Kemin etapin rahaston pohjana oli Eero Heickellin Hel- 
singistä saama erä, 100 markkaa. Tämän lisäksi Hällfors sai 
Heickellin välityksellä syyskuun kuluessa pienissä, 100— 200 mk:n 
erissä yhteensä 1 000 mk. (Niistä tuli ehkä jokin erä myös Haapa- 
rannalta Kekonin ja Tuompon välityksellä). Sitten hän sai kan- 
sanopiston johtaja J. E. Tuompolta 1 100 mk., jotka olivat tar- 
koitetut Jokisalon takuurahoiksi, mutta joita kuitenkin, kuten 
olemme maininneet, oli pakko käyttää etapin tarpeisiin. 

** Katso siv. 165. 



niukkuus pakottivat Häll- 
forsin pyrkimään välittö- 
mään kosketukseen Hel- 
singin Aktiivisen Keskus- 
komitean (A. K:n) kanssa, 
jonka perustamisesta 
Hällfors Haaparannalla 
oli saanut kuulla. 

Palattuaan ensimmäi- 
seltä, Seittenkariin teh- 
dyltä moottorimatkalta 
Hällfors lähtikin loka- 
kuun 10. p:n tienoilla 
Helsinkiin, missä hän tapasi tri Kai Donnerin ja 
tri W. O. Sivenin viimeksimainitun vastaanottohuo- 
neessa kauppatorin varrella. Tehtyään lyhyesti selkoa 
Kemin etapin järjestymisestä ja mainittuaan, että 
Saksaan-menijäin ylikuljetus jo oli alkanut, hän il- 
moitti Kemin voivan vastaanottaa noin 10 miestä 
vuorokaudessa. Samalla Hällfors lausui mielipiteenänsä, 
että värväys maassa olisi saatava niin tehokkaaksi kuin 
mahdollista, sillä kuta pitemmälle toiminta venyisi, 
sitä vaikeammaksi se kävisi. Edelleen hän teki selkoa, 
etapin kustannuksista ja katsoi välttämättömäksi, että 
sen käytettävänä olisi riittävästi rahaa; yritys herät- 
täisi paikallisessa väestössäkin enemmän luottamusta, 
kun se havaittaisiin taloudellisesti hyvin tuetuksi. 



Hällfors huomautti vielä seu- 
raavasta varsin tärkeästä asiasta. 

Kuluneen kuukauden kokemukset 
Kemissä olivat osoittaneet, ettei 
värvärien toiminta maassa ollut 
riittävän hyvin järjestetty. Eri 
värväreillä ei ollut tarpeellista yh- 
teyttä keskuksen kanssa, ja ne oh- 
jeet, mitkä Saksaan-menijöille an- 
nettiin, olivat tämän vuoksi usein 
epämääräisiä, vieläpä virheellisiä. Tällaiset virheet 
tietysti tuottivat pahinta haittaa etappipaikoissa. 
Kemin etapin johto katsoi tämän vuoksi toimin- 
tansa ensimmäiseksi edellytykseksi sen, että Helsin- 
gistä käsin järjestettäisiin koko maahan yhtenäinen 
asiamiesverkko alakeskuksineen, joiden kanssa käy- 
tännöllisessä värväystyössä osallisina olevat henkilöt 
olisivat kiinteässä yhteydessä. Mitään irrallisia vär- 
väreitä ei saisi olla, jotta etapeilta annetut tiedotukset 
Helsingin keskuksen kautta viipymättä voitaisiin saada 
jokaisen yksityisen värvärin tietoon. — Kun Hällfors 
puhui tästä Donnerin ja Sivenin kanssa, ilmoittivat 
nämä, ettei värväystoimintaa Helsingistä käsin vielä 
oltukaan valmiiksi järjestetty, ja että esitetty suunnitel- 
ma otettaisiin huomioon. 

Tämän ohessa Hällfors esitti myös, että hänen 
veljensä, viskaali Kaarlo Hällfors voisi olla koko Perä- 



pohjolan värväys- ja etappirahaston hoitajana ja että 
Pietilä siis rahoja tarvitessaan voisi kääntyä tämän 
puoleen tarvitsematta matkustaa Helsinkiin. Siven 
ja Donner katsoivat tehdyt ehdotukset hyvin perus- 
telluiksi ja hyväksyivät ne. Samalla he Hällforsin 
tiedustelujen johdosta vakuuttivat, että tämä voisi 
luvata etapin palveluksessa oleville miehille, että heistä 
ja heidän perheistään pidettäisiin huolta, jos he jou- 
tuisivat maanpakoon, vankilaan tai muuten yrityksen 
johdosta kärsimään. Hällfors sai mukaansa 2 000 
markkaa, mitkä hän Kemiin palattuaan jätti Pieti- 
lälle. 



KEMIN ETAPIN TOIMINTA. 


ÄP horju suora Suomen mies 
isäisi polulta, 

on karvas kantaa orjan ies 
ja ruoska katkera. 

Et horjununna silloin sä, 
kun maassa sota soi, 
kun kylät seisoi kylminä 
ja hurme huppeloi. 

Eino Leino. 

Saksaan-menijäin vastaanotto ja opastus. 

Kemin rautatieasema oli, kuten jo olemme mai- 
ninneet, yksi venäläisten päävartiopaikkoja. Tämä 
olikin luonnollista, sillä Kemihän — Torniota lukuun- 
ottamatta — oli oikeastaan se piste, johon »valtakun- 
nalle vaaralliset» Saksaan-pyrkijät maamme eri kul- 
milta kokoontuivat. 

Aivan vaistomaisesti venäläiset pitivät erittäin 
tarkasti silmällä varsinkin Kemiin tulevia nuoria mie- 
hiä, sillä, kuten on mainittu, jo kesästä 1915 lähtien 
he tunsivat Suomen miesten mielen, näiden pyrkimyksen 
vihollismaahan — Venäjää vastaan. 



Kemin rautatieasema. 


Kemin asema oli tavallinen kolmannen luokan 
asema. Ratapihan puolelta johti asemarakennukseen 
kolme ovea: vasemmanpuoleinen toisen luokan odotus- 
saliin, oikeanpuoleinen kolmannen luokan odotussaliin 
ja keskimmäinen aseman virastohuoneisiin. Odotus- 
salit ulottuivat läpi koko rakennuksen, jotavastoin 
virastohuoneiden* takana oli noin 4 metriä leveä ja 
12 metriä pitkä rakennuksen suuntainen eteinen. Tä- 
män kummastakin päästä avautui ovi odotussaleihin 
ja keskeltä virastohuoneisiin. Eteisen yhteydessä oli 
piletinmyyntiluukku ja matkatavarainvastaanotto- 
paikka, ja siitä vei suoraan ulos kaupunkiin päin avau- 
tuva ovi. 

^ Jottei yksikään Kemiin tullut matkustaja voisi 

Kemin asemarakennuksen pohjapiirros. 



välttää tarkastusta, oli asemarakennuksen nurkista 
aina raiteille saakka järjestetty junantuloaikana sotilas- 
ketju, mies miehessä kiinni ja siten sivuviistoon, että 
koko saapuva juna jäi sotilasketjun päiden väliin. 
Myöhemmin vedettiin sotilasketjun lisäksi kumpaan- 
kin päähän vielä nuora-aita. Ratapihan toiselle puolen, 
junan taakse, oli asetettu myöskin muutamia sotamie- 
hiä vartioiksi, jottei kukaan voinut junasta sitäkään 
tietä poistua, jotta tulijoiden tarkastus voitaisiin kes- 
kittää yhteen paikkaan, oli menetelty siten, että etei- 
sestä toisen luokan odotussaliin vievä ovi oli lukittuna 
päiväjunien saapuessa, jolloin matkustajille tarjottiin 
ruokaa tässä odotussalissa. Iltajunan tullessa taas ase- 
masillalta toisen luokan odotussaliin johtava ovi oli lu- 
kittuna, jotenka kukaan junasta saapuva ei ensinkään 
voinut päästä mainittuun odotussaliin. Ainoa tie, jota 
matkustajien oli kuljettava, johti kolmannen luokan 
odotussaliin. Siellä oli huoneen toisella pitkällä seinällä 
pöytä, jonka ohi matkustajien oli mentävä sekä näy- 
tettävä kahdelle pöydän takana istuvalle rajavartio- 
sotilaalle passinsa ja matkatavaransa. Asemasillalla oli 
santarmi ja eteisessä toinen. 

Saksaan-menijäin vastaanotto tapahtui tuossa kapeassa 
eteisessä, kaupunkiin johtavasta ulko-ovesta vähän taak- 
sepäin. Onneksi eteisessä sijaitsi myös sanomalehti- 
myymälä, jotenka siellä säännöllisesti oli, paitsi vas- 
taanottajia, myös muita kaupunkilaisia postia odottele- 




tnässa. Näin tosin ei 
ollut laita Oulun pai- 
kallisjunan saapuessa 
klo 2.10 ip:llä, mutta 
kun tässä junassa ta- 
vallisesti tuli vain ver- 
raten vähän jääkäreiksi 
aikovia, ei asemalla 
tällöin tarvinnut olla 
kuin korkeintaan pari 
vastaanottajaa. Useim- 
mat miehet saapuivat 
illalla klo 8.25 tulevas- 
sa postijunassa. Han- 
kaluutta tuotti se, että 
tämä juna usein myö- 
hästyi tuntikausia. En- 
nen talven tuloa juna 
kuitenkin saapui sään- 
nöllisesti ainakin klo 

12:een mennessä. Talvella se tuli useinkin vasta aamulla, 
mutta silloinpa miehiä ei enää vastaanotettukaan ase- 
malla, jotenka siitä ei ollut varsin suurta haittaa. 

Tarkastus tapahtui, kuten sanottu, kolmannen 
luokan odotussalissa. Sinne eteisestä johtava ovi oli 
usein auki; ja jos santarmi sen sulki, niin etapin miehet 
kävivät työntämässä sen jälleen raolleen, jotenka oven 


Kemin aseman eteinen, jossa Sak- 
saan-menijöitä otettiin vastaan. 


Routaa ja rautaa II — 10 



lähettyvillä seisten eteisestä käsin saattoi seurata tarkas- 
tusta. 

Useimmista Saksaan-pyrkijöistä Kemiin tulo mah- 
toi tuntua kaamealta. Heille oli annettu ohjeeksi vain 
se, että heidän oli Kemin asemalle tullessaan pidettävä 
nenäliinaa oikean käden ympärille kiedottuna ja vasem- 
massa suupielessä sytyttämätöntä savuketta. * Missä 
heidät otettaisiin vastaan, kuka olisi vastaanottaja ja 
minne he sitten joutuisivat, sitä he eivät tienneet. 
Ensimmäinen pettymys oli tietenkin se, ettei asemasil- 
lalla ollutkaan ketään kättelemässä ja tervetulleeksi 
toivottamassa. Ja silmäillessään ympärilleen he näki- 
vät asema-alueen joka puolelta sotilasketjun saarta- 
maksi. Ainoa tie, jota täytyi kulkea eteenpäin, johti 
huoneeseen, jossa tärkeän ja epäilevän näköiset vartio- 
sotilaat suorittivat tarkastuksen. Lisäksi tietoisuus 
siitä, ettei oltu luvallisilla teillä, sai varmaan monen 
hätkähtämään moista vastaanottoa. Harvat lienevät 
osanneet sitä edeltäpäin aavistaa. 

Oli selvää, että tällainen mielentila enensi muuten- 
kin suuria vastaanottovaikeuksia. Joskus sattui, että 
miehet jäivät seisomaan asemasillalle katsellen ympä- 

* Täten saattoi kaikilta puolin todeta miehen »alasmenijäksi». 
Merkkejä täytyi myös olla kaksi (savuke ja nenäliina), sillä kellä 
hyvänsä olisi saattanut olla vasemmassa suupielessä savuke, ja 
nenäliina esim. raskaita kapsäkkejä kantaessa oikeassa kädessä. 
Merkit olivat täten myös varsin luonnollisia ja huomiotaherättä- 
mättömiä. 



rilleen ja rohkenematta astua tarkastushuoneeseen. 
Useilla ei ollut edes matkalupatodistusta, jota aina 
kaikilta tiukattiin. Niin pian kun asemakirjurit Lind- 
qvist tai Gummerus huomasivat tällaisen hätäänty- 
neen, merkkejä näkyvissä pitävän miehen, menivät he 
hänen luokseen tiedustellen matalalla äänellä, oliko 
hänellä matkalupatodistusta. Jos miehellä sellainen 
oli, ilmoittivat he, että vastaanotto tapahtui eteisessä 
ja että sinne oli mentävä tarkastushuoneen kautta. 
Jos taas matkalupatodistus puuttui, vei asianomainen 
kirjuri miehen virkahuoneen kautta eteiseen luovuttaen 
hänet siellä jonkun paikallisoppaan hoivaan. 

Aina ei kuitenkaan käynyt näin onnellisesti. Sel- 
laisetkin miehet, joilla ei ollut matkalupatodistuksia, 
menivät usein tarkastushuoneeseen, missä heidät sil- 
loin tietenkin pidätettiin. Selvittääkseen tilanteen 
joku paikallisoppaista tällöin joskus tunkeutui ovella 
vartioivan santarmin ohi tarkastushuoneeseen, asteli 
nauraen pöydän takana olevien sotilaiden luo ja sanoen 
pojille: »Tulkaa nyt pian, kotona jo odotetaan illalli- 
selle!» tai jotakin muuta samantapaista vei nämä muitta 
mutkitta mennessään. Santarmit ja sotilaatkin näet 
tunsivat paikallisoppaat ulkomuodolta eivätkä heitä 
sen takia aina vastustaneet. Tällä tavoin ei tietystikään 
voitu monta kertaa menetellä, sillä jo ovella vartioiva 
santarmikin teki usein tiukan tenän. Silloin pidätystä 
seurasi ankara kuulustelu. Jos kuulusteltavat osasivat 



taitavasti selittää matkansa tarkoituksen ja passin 
puuttumisen, laskettiin heidät menemään, mutta jos 
he sekaantuivat puheissaan, kuten tavallisesti kävi, 
luovuttivat venäläiset heidät poliisiviranomaisille. 
Poliisilaitoksessa asia sitten selvitettiin, kuten jo tie- 
dämme, sillä tavoin, että miehemme pääsivät jatkamaan 
matkaansa. 

Hullumpaa oli, jos pidätetyt olivat saaneet tie- 
toonsa Pietilän tai Hällforsin nimen ja vetosivat kuu- 
lustelussa näihin. Jos santarmien päähän olisi tällöin 
pälkähtänyt toimeenpanna ristikuulustelu, olisi saatta- 
nut käydä huonosti, sillä Hällfors ja Pietilä tunsivat 
tulijoista luonnollisesti vain pienen murto-osan. Tä- 
mänsuuntainen tapaus sattuikin kerran, kun kolme 
passin puutteessa pidätettyä nuorta ylioppilasta il- 
moittivat saapuneensa Kemiin Pietilää tapaamaan. 
Pietilän piti mennä poliisilaitokseen »tuntemaan» näitä 
hyviä tuttaviansa, joita hän ei koskaan ollut edes näh- 
nyt. Pietilä oli Hällforsin luona, kun hänelle tultiin 
ilmoittamaan asiasta, ja hän meni varsin vakavaksi. 
Puhelimessa hän kuitenkin sai Montellilta tietoonsa 
poikien nimet, jotenka »jälleennäkeminen» santarmin 
läsnäollessa oli erittäin sydämellinen! Pojat saivat 
mennä Niemelän matkustajakotiin. Seuraavana päivänä 
he mahtoivat koko lailla hämmästyä, kun Linderoos, 
joka samoin kuin Hällforskin söi Niemelässä, tiedusteli 
heiltä leikillään, tahtoivatko he matkalupatodistusta, lisäT 




ten, että se olisi tarpeeton, jos 
he matkustaisivat Kemistä suo- 
raan Saksaan. Yksi pojista oli 
sittemmin Messukylässä kaatunut 
Armas Kohonen. * 

Useimmat miehistämme sen- 
tään ilman muuta selviytyivät 
tarkastuksesta ja otettiin vastaan 

eteisessä. Toiset heistä pitivät ^^a S rl "K. i * Kc^honMi! 
tuntomerkkejä niin näkysällä, 
että oli todella ihme, etteivät santarmit heissä mitään 
erikoista huomanneet. Kun nämä tällaiset tulivat 
eteiseen, komensi joku oppaista: »Merkit pois!» Toi- 
silla taas oli nenäliina niin piilossa, ettei sitä voinut 
lainkaan havaita. Tällaiset tulijat piti oppia tuntemaan 
»ulkonaisesta olemuksesta». Yleensä niillä oppailla, 
jotka ensin tapasivat opastettavansa, oli helpompi 
tehtävä. Sitävastoin viimeiseksi jääneen oli usein 
erittäin vaikea suoriutua. Kun matkustajat näet saa- 
puivat tarkastukseen pienissä ryhmissä, sattui monta 


* Kohonen otti osaa taisteluihin Saksan itärintamalla haa- 
voittuen kahdesti. Tammikuun lopulla 1918 hänet komennettiin 
Suomeen saaden sittemmin määräyksen Vöyrin sotakoulun opet- 
tajaksi. Kuukauden siellä toimittuaan hän »Vöyrin kaartin » kera 
lähti rintamalle johtaen Vl:a komppaniaa. Kohonen saavutti san- 
karikuoleman Messukylän kirkolla maaliskuun 23. ja 24. p:n väli- 
senä yönä taistellessaan satumaisen urhoollisesti 10-kertaista 
vihollista vastaan. Tämä miestensä jumaloima jääkäri nukkuu 
tyyntä untansa Seinäjoen sankarihaudassa. 


kertaa niin, että suurehko ryhmä Saksaan-pyrkiviä 
tuli aivan viimeisten joukossa, jolloin jäljelläolevan 
oppaan täytyi yksinään käsitellä nämä kaikki. Siinä 
santarmin nenän edessä hänen piti kehoittaa miehiä 
menemään aseman edustalla olevan sähköpylvään luo 
odottamaan; ja kun kaikki olivat sinne saapuneet, oli 
hänen koottava miehet yhteen ryhmään ja kuljetet- 
tava heitä edelleen. 

Hällfors oli jokseenkin säännöllisesti joka ilta 
asemalla sanomalehteä ostamassa ja opastusta seuraa- 
massa saaden usein puuttua asiaan ja avustaa oppaita. 
Myöskin Montell oli joskus asemalla. Vastaanottoa 
helpotti myöskin se, että Hällfors säännöllisillä Oulun- 
matkoillaan jo junassa usein keräsi saapuvia Saksaan- 
menijöitä opastaen nämä sitten passintarkastuksen läpi 
kaupunkiin. Kuten edempänä kerromme, käyttivät 
paikallisoppaatkin samaa menettelyä eräissä tapauksissa 
kelirikon vaikeina aikoina. 

Niinkuin jo edellä on mainittu, paikallisoppaat vei- 
vät opastettavansa alkuaikoina eri matkustajakoteihin. 
Mutta sitten kun oli saatu hankituksi moottorivene, 
ei tulijoita enää ohjattukaan kaupunkiin, vaan mentiin, 
kuten saamme nähdä, asemalta suoraan rannikolle, 
mistä sitten veneessä kuljettiin moottorin lähtöpaikkaan. 

Moottoriveneelle, joka toivottiin sangen pian saa- 
tavan etapin käytettäväksi, oli ensiksi valittava sopiva, 
syrjässä oleva valkama. Jokisalo oli jo alunpitäen esit- 



Ajoksen jääkärikämppä mereltä päin nähtynä. 


tänyt, että purje- tai moottoriveneen oli lähdettävä jos- 
takin etelämpänä sijaitsevasta paikasta, ja tämän mukai- 
sesti lähtö- ja tulosatamaksi otettiin »Vanhan-Pihlajan» 
rantalahdelma, joka on noin 7 km päässä kaupungista 
etelään, Ajoksen saaren itärannalla. Jokisalo tiesi myös, 
että aivan rannan läheisyydessä oleva n. s. »Vanhan- 
Pihlajan kalastuspirtti» oli asumaton ja siis sopiva Sak- 
saan-menijäin oleskelupaikaksi heidän odottaessaan 
moottorin saapumista. Asia oli siis tältä kohdalta selvä. 
Tähän Ajoksen jääkärikämppään, kuten tästälähtien pirt- 
tiä nimitämme, päätettiin panna asumaan muka kalas- 
tusta harjoittamaan, mutta todellisuudessa etapin toi- 
miin, kaksi poikasta, joiksi valittiin Jokisalon 16-vuotias 
poika, Jaakko Jokisalo ja tätä vähän vanhempi Erkki 
K/ssa/a-niminen poika (nyk. Kanerva). 

Jo alusta alkaen oli pidetty arveluttavana sitä, 
että »alasmenijäin» täytyi oleskella kaupungissa päivä, 
välistä parikin ja että paikallisoppaiden piti heitä 




Pajarin-ranta. Tästä lähti myös jääkelin aikana Saksaan-meni- 
jöitä Selkäsaareen ja sieltä edelleen meren selälle. Ranta-aitto- 
jen alla säilytettiin rantaan edeltäpäin tuotuja suksia. 

käydä tapaamassa eri matkustajakodeissa. Tämän takia 
heitä ryhdyttiin, heti kun moottorivene oli saatu, kul- 
jettamaan asemalta suoraan Ajoksen jääkärikämpälle, 
niinkuin jo lyhyesti olemme maininneet. Alussa lähdettiin 
veneellä n.s. Pajarin-r arinasta, minne miehet opastet- 
tiin suoraan asemalta etelään menevää maantietä 
pitkin hautausmaan läpi ja mistä kämpälle oli matkaa 
noin 7 km. Pajarin-rannassa soutajat odottivat tuli- 
joita hautausmaan takana olevan metsän varjossa. 
Tämä reitti tuli kysymykseen kuitenkin ainoastaan 
silloin, kun menijöitä oli vain sen verran, että he hyvin 
saattoivat mahtua tavalliseen veneeseen. Paikallis- 
oppaat, lukuunottamatta Saartolaa, palasivat rannasta 
takaisin kaupunkiin, Soutu suoritettiin Laitakari- 



Lauri Suvannon asunto 


nimisen saaren ja Ajoksen maanpuolitse Veitsi- 
luodon ohi Ajoksen itärantaa pitkin kämpälle. Souta- 
jana toimi uskollisesti maanviljelijä Lauri Suvanto ja 
hänen apunaan — milloin vain oli vapaana — Frans 
Saartola, toisinaan myös Jaakko Jokisalo ja Erkki 
Kissala ynnä jotkut muutkin paikallisoppaat. Paitsi 
miehiä he veivät kämpälle myös ruokaa ja ylläpitivät 
ylimalkaan kaikenlaista kaupungin 
ja kämpän välistä yhteyttä. Lii- 
kuttaessa noudatettiin mitä suu- 
rinta varovaisuutta. Airoihinkin 
oli äänen vaimentamiseksi käärit- 
ty villakangasta. Nämä kylminä 
syysöinä suoritetut jännittävät ve- 
nematkat heikensivät muuten osal- 
tansa Lauri Suvannon vojmia ; 


Lauri Suvanto 





Kalkkinokan veneranta. Tästä ja Pajarin-hautausmaan ran- 
nasta soudettiin Saksaan-menijät Ajoksen jääkärikämpälle. 

niin että aivohalvaus sittemmin (4. III. 1916) kaasi 
tämän nuoren, intomielisen miehen. * 

Kun miehiä myöhemmin rupesi saapumaan enem- 
män kerrallaan, katsottiin parhaaksi viedä heidät maan- 
tietä pitkin joko Kalkkinokalle (noin 2 1 / 2 km kaupun- 

* Suvanto, Saartola ja muut paikallisoppaat tekivät työ- 
tänsä palkatta. Lopulta sentään Suvanto vaivoin suostui otta- 
maan 5 mk. öiseltä soudultaan. Jaakko Jokisalolle ja Erkki 
Kissalalle matsettiin vakinaista palkkaa aluksi 5 ja myöhemmin 
10 markkaa vuorokaudelta. Saartola sitävastoin ei saanut mi- 
tään palkkiota neljä kuukautta kestäneeltä, vaaroja ja vaikeuk- 
sia täynnä olleelta soutajan ja paikallisoppaan työkaudelta. — 
Tässä yhteydessä mainittakoon, että oli aivan luonnollinen asia, 
että varsinaiset matkaoppaat ja kuljettajat nauttivat palkkaa, 
sillä suurten perheiden elättäjinä he yöt päivät hoitivat vaaran- 
alaista tointansa — maanpakolaisuuden uhka joka hetki silmäinsä 
edessä. 




Haukkarin-niemen rantaa, josta Saksaan-menijöitä vietiin veneellä 
Ajoksen »Rivinnokkaan». 




Kallionpää. (Taustalla Nällin-rantaa). 


gista) tai Haukkarin-niemeen, mistä heidät suurenpuo- 
leisella veneellä soudettiin n. s. Rivinnokkaan, Ajoksen 
saaren koillista kohti suippenevaan kärkeen. Sieltä 
taas Jaakko Jokisalo ja Kissala johtivat tulokkaat 
Ajoksen maata myöten kämpälle. Tämä maamatka 
oli 3 km pitkä. Näin järjestetty reitti oli suurempia 
joukkoja kuljetettaessa turvallisempi ja myöskin vä- 
hän lyhyempi kuin suora soutumatka. Retket tehtiin 
aina iltayöstä pimeässä. 

Kun venäläiset sittemmin asettivat Kalkkinokan 
lähelle sotilasvartion, alettiin menijöitä viedä pitkin 
maantietä kaupungista 4 km päässä olevalle Lauri Su- 
vannon torpalle sekä sieltä Nällin-rantaan ja Kallion - 
päähän, mistä heidät soudettiin veneellä kämpän ram 
taan asti. Tätä reittiä ruvettiin käyttämään lokakuun 


15. p:n tienoilla 1915. Tällöin kul- 
jettiin usein asemalta Tervaharjuti- 
tietä (ri.s. vanhaa maantietä) pitkin 
Karjalahden ympäri etelään johta- 
valle maantielle, mistä sitten jat- 
kettiin matkaa mainitulle Suvan- 
non torpalle. Tämä kulkureitti oli 
kyllä koko joukon pitempi, mutta 
myöskin kaikkein turvallisin, ja 
sitä voitiin käyttää jo aikaisemmin iltapäivällä. 

Matkatavaransa miehet alkuaikoina laahasivat itse 
mukanaan kompastellen pimeässä kiviin ja kantoihin. 
Sittemmin niitä ruvettiin kuljettamaan hevosella. Kul- 
jettajana oli ajuri Heikki Ellilä *, joka odotti tulijoita 
asemaportin luona. Paikallisoppaiden osoituksen mu- 
kaan miehet jättivät tavaransa Ellilän ajopeleihin. 
Tämä käytti sitten tavallisesti myöskin yllämainittua 
Tervaharjuntietä. Ellilälläkin oli matkoillaan monta 
seikkailua. Kerran hän rannasta palatessaan tapasi 
maantiellä kaksi humalaista merisotilasta, jotka pyy- 
sivät päästä kyytiin. Kolmisin istuttiin sitten ajopelien 
peräistuimella ja aina välistä otettiin »naukku». Kau- 
punkiin saavuttaessa toinen »veljeksistä» alkoi soittaa 
mukanaan olevaa hanuria, ja molemmat sotilaat lau- 
loivat hartaasti jotakin venäläistä sotilaslaulua. Häll- 

* Isäpuolensa sukunimen mukaan häntä tavallisesti sanot- 
tiin »Herralan Heikiksi.» 



fors osui olemaan Pietilän kanssa kaupungilla kävele- 
mässä, kun tämä matkue tuli heitä vastaan. Kun 
»Herralan Heikki» näki tutut miehet, alkoi hänkin 
laulaa sotilasten mukana vetäen omaa keksimäänsä 
kertosäettä: 

»Näin sitä Roijaa* 
vartioiaan!» 

* * * 

Jos onni oli myötäinen, pääsivät Saksaan-menijät 
vielä samana iltana jatkamaan matkaansa Pohjan- 
lahden yli. 

Merimatka suunniteltiin suoritettavaksi seuraavasti: 

Ajoksen kämpältä ajettaisiin ensin noin tunnin 
verran lounasta kohti. Tämän jälkeen olisi otettava 
suora läntinen suunta, joka veisi rajan yli ja toisi 
kulkusuunnan eteen Ruotsin puolella, kaukana aavalla 
merellä olevan Malurin majakan. Täten kierrettäi- 
siin kaukaa Suomen puolella oleva Sarven saari ja 
Ruotsin puolella oleva Äijänpojanletto. Sitten muu- 
tettaisiin suuntaa siten, että sivuuttamalla Sanskerin 
saari tultaisiin pääväylälle, joka vie Seittenkarin itä- 
puolelta, jotenka päästäisiin Krunnisalmen rannalla 
olevaan vastaanottokämppään. (Paluumatkalla moot- 


* Troija. 



toriveneen kuljettajat usein oikaisivat ajaen Sarven 
saaren sivuitse, jotenka he läpäisivät koko rajaseudun 
karikkoalueen.) — Sovittiin myöskin, että moottori 
Ruotsista palatessaan ajaisi Ajoksen kämpälle suoraan 
etelästä Ajoksenkrunni - nimisen saaren ohi noin klo 
11 — 12 yöllä. Moottorin opastamiseksi oli kämppä- 
pojille hankittava saksalainen käsi-valonheittäjä, jolla 
he klo 1 1 :sta illalla aina moottorin saapumiseen saakka 
tai muutoin klo l:een asti yöllä antaisivat valomerk- 
kejä etelään päin, kolme lyhyttä välähdystä aina 5:n 
minuutin kuluttua. Nämä valomerkit olisivat myöskin 
sen todistuksena, että tie oli vapaa. Jos pojilla syystä 
tai toisesta ei olisi tilaisuutta ajoissa antaa merkkejä, 
odottaisi moottori Ajoksenkrunnin sivulla siksi, kunnes 
merkit rupeaisivat näkymään. — Matka Ajoksen käm- 
pältä Seittenkariin oli noin 7 peninkulmaa, jotenka 
matka kestäisi 7 — 8 tuntia. 

Moottorilla kuljetettavien Ruotsin-puoleisesta mai- 
hinnousupaikasta Jokisalo oli jo ensimmäisessä, Pie- 
tilän ja Hällforsin kanssa etappikansliassa tapahtu- 
neessa alustavassa neuvottelussa lausunut ajatuksenaan, 
että se olisi valittava jostakin maaseudulta Haaparan- 
nan tienoilta, mutta ei kuitenkaan sen lähimmästä 
läheisyydestä, missä se helposti voisi joutua Ruotsin 
viranomaisten tarkkailun alaiseksi. 

Tämä katsantokanta sittemmin hyväksyttiinkin, 
ja moottorimatkan päätekohdaksi valittiin Seittenkarin 




Krunnisalmen jääkärikämppä. (Valokuvattu saaren puolelta viis- 
toon lahden yli). 


suuren saaren itärannikolla sijaitseva rauhallinen, 
yksinäinen Krunnisalmi, jonka rannalla oli ränsty- 
nyt ja sen takia tulokkaiden vastaanotto-osalongiksi» 
erinomaisesti sopiva kalastusmaja. Seittenkari oli 
siitäkin syystä hyvä maihinnousupaikka, että saaren 
pohjoiselta rannikolta, missä sijaitsivat Sandvikenin ja 
Granvikenin suuret sahalaitokset, »Tärnan »- niminen laiva 
säännöllisin vuoroin kulki Haaparannalle. 

Kemin etappijärjestön palvelukseen liittyneet vaki- 
naiset kuljettajat lausuivat sen hyvin ymmärrettävän 
toivomuksen, että etapin johdon oli ruotsalaisten tulli- 
vartiain kanssa aikaansaatava sellainen sopimus, et- 
teivät nämä eikä varsinkaan »Gripem-niminen tulli- 
vartioalus ahdistaisi heitä heidän oleskellessaan tai liik- 
kuessaan Ruotsin aluevesillä. — Selvää oli myös, 
että Krunnisalmen kämpällä Seittenkarissa tarvittiin 
pari vastaanottajaa, jotka ohjaisivat tulijat saaren 
läpi Granvikenin satamaan ja järjestäisivät sopivalla 



Jääkärimajuri Jääkärikapteeni 

Oiva Villamo. Vilho Suvirinne. 


tavalla heidän matkansa Haaparannalle, missä taas 
toiset miehet opastaisivat heitä edelleen. 

Kaikkea tätä järjestääkseen Hällfors syyskuun 
20. p:n tienoilla meni Haaparannalle, missä sikäläiset 
etappi-viranomaiset hyväksyivät kemiläisten suunnitel- 
man. Samalla Hällfors sai kuulla, että jääkärit Oiva 
Villamo ja Vilho Suvirinne saapuisivat pian — Lock- 
stedtista komennettuina — Haaparannalle ja että he 
todennäköisesti voisivat asettua Seittenkariin tulok- 
kaiden vastaanotosta huoltapitämään. Ruotsin tulli- 
viranomaisille luvattiin myös esittää Kemin etapin 
toivomus, samalla vakuuttaen heille, ettei etappi- 
moottorissa kuljetettaisi mitään salakuljetustavaraa. 
Tulliviranomaiset ymmärsivätkin Suomen suuren asian, 
ja etappimoottori miehineen sai kuin saikin heidän 
puolestaan olla rauhassa. Suoranaisena merkillisyy- 
tenä mainittakoon tässä se tosiasia, etteivät »Gri- 


Routaa ja rautaa II — 11 


penin» laiva- ja tullimiehet kertaakaan nähneet moot- 
torivenettä sen öisillä matkoilla, vaikka tekivätkin 
parhaansa saadakseen sen valonheittäjänsä piiriin. Tar- 
koituksena ei tällöin suinkaan ollut moottoriveneen 
pidättäminen, vaan yksinomaan tullialuksen miehistön 
uteliaisuuden tyydyttäminen. Etappi myös puolestaan 
piti lupauksensa: tullinalaista tavaraa ei moottorissa 
kuljetettu. 

Villamo ja Suvirinne saapuivatkin heti Hällforsin 
käynnin jälkeen Haaparannalle. Kun etappijääkärit 
Kekoni ja Tuompo ilmoittivat heille Kemin etapin suun- 
nitelmat, niin he — olemuksensa ja luonteensa puolesta 
omasta mielestänsä metsä- ja kämppä-elämään erit- 
täin laatuunkäyvinä — suostuivat kernaasti lähtemään 
Seittenkariin. 

Ensialussa heidän aikomuksensa oli ruveta sahan- 
työmiehiksi, mutta kun tämä käytännöllisistä syistä 
osoittautui mahdottomaksi ja kun he saivat kuulla, 
että eräällä Laakso-nimisellä talollisella oli tarjottavana 
halonhakkuutöitä Seittenkarin itärannalla ja että tällä 
sitäpaitsi oli siellä vielä kalasaunakin, mihin he voi- 
sivat asettua asumaan, niin he päättivät ryhtyä Laak- 
son palvelukseen. Halonhakkuusta maksettiin 3 kruu- 
nua syleltä. Mutta Laakso ihmetteli varsinkin kahta 
seikkaa, nim. sitä, että työ edistyi perin hitaasti sekä 
sitä, että se, mikä oli tehty, oli suoritettu hämmästyt- 
tävällä tarkkuudella: halot olivat melkein millimet- 



rilleen yhtä pitkiä! Pian isäntä kuitenkin huomasi 
asian todellisen laidan, eivätkä halkopinot sitten enää, 
kun etappi alkoi toimintansa, juuri lainkaan lisäänty- 
neetkään. 


Miestenkuljetus syys- ja lokakuulla. 

Tornion kautta. 

Täytyy ihmetellä sitä ripeyttä ja toimintatarmoa, 
mitä Kemin etapin johtomiehet osoittivat saadessaan 
noin kahdessa viikossa etappinsa sellaiseen kuntoon, 
että se saattoi ruveta miehiä vastaanottamaan. Tässä 
oli kyllä suureksi avuksi se, että Tornion etappi oli 
järjestänyt reittinsä aikaisemmin, jotenka Kemiin saa- 
puneet Saksaan-menijät voitiin ensialuksi — kunnes 
meri-etappi saatiin toimimaan — lähettää pohjoisia 
teitä myöten. 

Ensimmäiset jääkäripataljoonaan pyrkijät, 4 miestä, 
pantiin menemään Kyläjoen * kautta. Tämä tapahtui 
syyskuun 17. p:nä 1915, siis jo aikaisemmin, kuin tieto 
jääkäripataljoonan perustamisesta oli Suomessa aktivis- 
tien keskuudessa yleisesti tullut tunnetuksi. Tämän 
jälkeen lähetettiin edelleenkin pienehköjä miesmääriä 
Kyläjoen ja Tornion kautta, kunnes Kemin meri-etappi 
saatiin järjestetyksi. 

* Tornion etapista ynnä sen sivureiteistä on yksityiskoh- 
taisesti tehty selkoa tämän teoksen ensimmäisessä osassa. 



Jo tämä nopea Kemiin suuntautuva Saksaan-meni- 
jäin liikehtiminen osoitti, että Kemin ja Tornion kautta 
kulki luonnollisin tie rajan yli. 

Purjeveneellä. 

Syyskuun viimeisenä päivänä saapui Kemiin en- 
simmäinen suurehko »alasmenijäin» joukko, 12 miestä. 
Nämä Konsta Aspegren kuljetti Ruotsiin purjeveneellä. 
Tämä matka, jolloin Aspegrenin avustajana oli Jaakko 
Jokisalo, muodostui mitä vaikeimmaksi. Vene oli laho 
ja niin vuotava, että kahden tunnin kuluttua vettä 
oli jo pohjalautojen päälläkin. 

Liikkeelle lähdettiin lokakuun 2. p:nä klo 11 illalla 
Ajoksen jääkärikämpältä. Oli pilkkoisen pimeä, niinkuin 
olla pitikin, ja sen lisäksi oli kova pohjoistuuli. Vasta klo 
V 2 1 1 ap:llä lokakuun 3. p:nä 1915 purjehtijat saapui- 
vat Ruotsin puolella sijaitsevaan Äijänpojanlettoon. 
Pojat olivat aivan kylmän kohmettamia, mutta kaikki 
olivat kuitenkin reippaalla tuulella. Saaressa toimeen- 
pantiin juoksukilpailu ja pilkottiin ankarasti puita, 
jotta ruumiinlämpö palajaisi. Sopimuksen mukaan 
piti erään haaparantalaisen moottoriveneen tulla mie- 
hiä noutamaan, mutta sitäpä ei näkynyt eikä kuu- 
lunut. * Meri oli tällä välin tyyntynyt, jotenka mies- 

* Se oli käynyt 5 km päässä ja tähystellyt kiikarilla saaren 
pohjoisrannalle lainkaan älyämättä, että purjeveneen tietystikin 
oli mahdotonta ankkuroida myrskyn puolelle. Luonnollisesti 
Aspegren oli etsinyt tuulensuojaa vieden aluksensa Äijänpojan- 
leton eteläpäähän. 



ten piti soutaa 18 km päästäkseen Seittenkarin Krunni- 
salmen jääkärikämpälle. Sinne saavuttiin lokakuun 4. 
p:nä 1915. 

Villamo ja Suvirinne olivat metsässä halkojansa 
hakkaamassa, kun Aspegrenin purjevene laski kämpän 
rantaan, ja pojat lähtivät pyrkimään saaren keski- 
osiin. Silloin jääkärien lyhyt käskevä komento pyö- 
räytti heidät takaisin kämpälle. Tulijoille tämä oli 
yllätys, koska he eivät tienneet, että Seittenkarissa oli 
vastaanottajia. 

Kämpällä heitä pidettiin hyvänä: kahvitettiin, 
syötettiin ja lepuutettiin. Mutta kun heitä oli täysi 
tusina, eivät he kaikki mahtuneet kämppään, vaan osa 
täytyi sijoittaa sen välittömässä yhteydessä olevaan 
jääkellariin — ei kuitenkaan jäihin, vaan pehmeille, 
raittiilta tuoksuville kuusenlehville. Siinä miesten 
olikin hyvä nukkua. 

Seuraavana päivänä pojat vietiin Haaparannalle. 

Moottoriveneellä. 

Kuten ennen on mainittu, oli Hällfors Haaparan- 
nalla esittänyt, että Kemin etappia varten olisi han- 
kittava merikelpoinen moottorivene. Kun kuitenkin 
osoittautui, ettei tarvittavia varoja Tukholmassa sijait- 
sevasta n.s. Heldtin konttorista saatukaan, niin Haa- 
parannalle komennettu jääkäri tri Th. Wolff ilmoitti 
olevansa halukas yksin kustantamaan moottoriveneen 



ja antoi Hällforsille tätä tarkoitusta 
varten 3 000 mk. 

Tämän palattua Kemiin ryh- 
tyi etapin johto tiedustelemaan 
sopivaa venettä sekä siihen tarvit- 
tavaa miehistöä. Jokisalon ja Aspe- 
grenin siirtyminen moottoriveneen 
luotseiksi oli itsestään selvää, mutta 
näiden lisäksi oli saatava myös 
luotettava koneenkäyttäjä. Tähän toimeen ajateltiin 
ensin talonomistaja Kalle Winteriä, mutta kun hän yksi- 
tyisten asiainsa vuoksi ei katsonut voivansa sitoutua 
etapin palvelukseen, pyysi Hällfors veljeänsä lähettä- 
mään Oulusta jonkun varman koneenkäyttäjän, jonka 
kanssa tehtäisiin sopimus Kemissä. Pian saapuikin 
sieltä mekanikko Antti Härmä, Arvi Hällforsin hyvä 
tuttava. Härmä suostuikin rupeamaan moottorin koneen- 
käyttäjäksi, ja hänen apunsa jo moottorin hankinnassa- 
kin oli suuriarvoinen. — Kun osoittautui, ettei Kemissä 
ollut saatavissa sopivaa venettä, matkusti Hällfors Här- 
män ja Allu Jokisalon kanssa Ouluun syyskuun viimeise- 
nä päivänä. Suoritettuaan myrskyisenä lumipyry-yönä 
seikkailukkaan merikuntoisuus-koeajon oululaisen liike- 
miehen Eino Galleniuksen kaupanolevalla huvimootto- 
rilla ja huomattuaan sen tarkoitukseen soveltumatto- 
maksi miehemme tapasivat Haukiputaan kirkon ran- 
nassa, minne he myrskyn kynsistä olivat päässeet, 



Antti Härmä. 


vankkarakenteisen kalastajanmoottorin, jonka keulassa 
komeili valkoisella värillä kömpelösti maalattu nimi 
1 20 niemi (s-kirjain siis väärinpäin), mutta joka 
muuten kaikin puolin näytti kelpo alukselta. Se oli 
28 jalkaa pitkä ja yli 8 jalkaa leveä. Kone oli melkein 
uusi, 4-tahtinen, 8 — 10-hevosvoimainen, magneettisy- 
tyttiminen, Vaasassa rakennettu. Hällfors päätti, että 
alus oli keinolla millä hyvänsä saatava etapin haltuun. 

Veneen omistajat, maanviljelijät Jaakko Haapa- 
lahti ja Arvid Suokkonen kieltäytyivät ensin jyrkästi 
sitä myymästä, mutta kun he sittemmin Hällforsin 
puheista arvasivat, mihin tarkoitukseen sitä käytettäi- 
siin, taipuivat he kauppaan. Luovuttipa Haapalahti 
ostajille vielä moottoripassinkin. Hällfors puolestaan 
lupasi, että alus — mikäli suinkin mahdollista — palau- 
tettaisiin talveksi Haukiputaalle, missä se oli rekiste- 
röity. Jokisalo ja Härmä lähtivät kuljettamaan Gal- 
leniuksen venettä takaisin Ouluun, mistä edellinen meni 
rautateitse Kemiin miestenkuljetustehtäviin, jotavastoin 
Härmä palasi Hankiputaalle tuodaksensa yhdessä Häll- 
forssin kanssa vasta-ostetun moottoriveneen Kemiin. 
He ajoivat ulkoreittiä kauniin sään vallitessa sivuut- 
taen Ulkokrunnin ja Ykskiven saaret. 

Ja niin Kemin etapin oivallinen moottorivene 
illansuussa lokakuun 5. p:nä 1915 solui Ajoksen jääkä- 
rikämpän edustalle. Siellä se kätkettiin rannan var- 
joon. 



Härmä, joka tulomatkalla oli huomannut, että 
moottorista puuttuivat melkein kaikki koneen hoitami- 
seen tarvittavat kojeet, lähti seuraavana päivänä rauta- 
teitse Ouluun niitä ostamaan. Hän palasi vielä samana 
iltana takaisin. Jokisalo taas laittoi moottorin perä- 
puoleen kaksinkertaisesta, vahvasta purjekankaasta teh- 
dyn kuomun. Koska toinen puoli venettä jo entuudestaan 
oli keulakannen peittämä, tuli siitä näin ollen kokonaan 
umpinainen; ainoastaan pieni peränpitäjän paikka jäi 
avonaiseksi. 

Luotsi Konsta Aspegrenille, joka purjematkalta 
palattuaan oli pistäytynyt perheensä luo Simoon, toi- 
mitettiin sana, että hän saapuisi Kemiin ensimmäistä, 
Seittenkariin tehtävää moottorimatkaa varten. Häll- 
fors hankki veneeseen hätätilan varaksi ruotsalaisen 
mauserkiväärin ja joukon panoksia. Miehistöllä, Joki- 
salolla, Aspegrenilla ja Härmällä, oli sitäpaitsi kulla- 
kin taskuaseensa. Sen ohessa oli venettä varten ostettu 
hyvä spriikompassi, ja oululainen liikemies Arvi Illi- 
kainen oli moottorimiehistön käytettäväksi lainannut 
mainion prismakiikarin. Myöskin keittovehkeitä ja 
ruoka-astioita ynnä ruokavaroja hankittiin. 

Kysymyksessä ei kuitenkaan ollut mikään koe- 
matka, sillä jo edellisenä iltana, lokakuun 6. p:nä, oli 
kämpälle opastettu 4 tulokasta, ja lähtöpäivän iltana 
(7.X. 1915) Hällfors toi mukanaan vielä 4 miestä, jotka 
hän itse oli käynyt asemalta noutamassa. 




»Izoniemi) 


Kun 8 Saksaan-menijää, Hällfors ja kuljettajat 
olivat keskiyön aikaan astuneet veneeseen, nostettiin 
ankkuri, ja moottori alkoi tasaisesti jyskyttää. As- 
pegrenilta Hällfors oli saanut kuulla, että etappijää- 
kärit Villamo ja Suvirinne jo myöskin olivat paikallaan 
Krunnisalmen kämpässä Seittenkarissa. Syvä tyydy- 
tyksentunne täytti tällä hetkellä Kemin etapin mies- 
ten sydämet. Ja moottorin tasainen, voimakas jys- 
kytys alkoi korvissa kiteytyä säveliksi, jotka vähitel- 
len laajenivat lauluksi, sommittautuivat vapaan isän- 
maan suureksi soitoksi, joka tenhoisasti vavahdutti 
jäyhääkin mieltä. 

Vallitsi voimakas myrsky, ja meri myllersi vihai- 
sena. »Isoniemi» hyppeli aaltoa ylös ja toista alas, 





Sandvikenin sahan laituri. Taustalla Krunnisalmen jääkäri- 
kämpälle johtava tie. 


väliin keula kohosi korkealle ilmaan, niin että melkein 
puolet veneen pohjasta oli näkysällä, väliin taas syök- 
syttiin aallon harjalta alas, ikäänkuin sukeltaen sy- 
vyyteen; silloin perä kohosi ilmaan, ja potkuri löi tyh- 
jää. Jyrkkien vesivuorien vyöryessä venettä vastaan 
sen keula upposi aaltoon, tyrsky ryöppysi yli katoksen 
kastaen luotsien kasvot ja valuen sitten vaahtona 
perän kautta mereen. Tällöin koko alus vapisi aallon 
ankarasta iskusta. Hyvin näytti »Isoniemi» kuitenkin 
kestävän meren rajut syleilyt. 

Aamu vaikeni, ja Ruotsin kaunis saaristo otti 
matkamiehet hymyillen vastaan. Pian oli moottori 
miehineen Seittenkarin Krunnisalmen jääkärikämpän 
edustalla, missä Villamo ja Suvirinne hyvätuulisina 


Wilhelm Dahm. 


Auno Halonen. 


odottivat. Kun matkamiehet olivat vahvistaneet it- 
seään ruoalla, lähti Suvirinne opastamaan Hällforsia ja 
jääkäripataljoonaan lähteviä halki saaren Sandvikenin 
laiturille, mistä »Tärnan»-laiva sitten vei heidät Haapa- 
rannalle. 

Siellä Hällfors johti miehensä nuoremman Dahmiti 
konttoriin* ilmoittaen samalla, että Kemin etappi oli nyt- 
temmin järjestynyt sekä että Kemin ja Seittenkarin vä- 
linen salainen moottoriliike oli alkanut. Sitten Hällfors 
palasi Suomeen Tornion kautta, missä hän teki saman 
ilmoituksen. Siellä hän niinikään pyysi tulliylipäällys- 
mies Auno Halostakin tiedoittamaan Kemiin tullialusten 

* Johtaja Wilhelm Dahm (»Dahlen») oli komennettu Haapa- 
rannalle ja perustanut siellä Tukholman värväyskonttorin ala-osas- 
ton miesten vastaanottamista ja edelleenlähettämistä varten. 
Hän toimi koko ajan suomalaisten etappijääkärien yhteydessä 
ollen erinomaisen innokas jääkäriliikkeen ystävä ja tehden sangen 
paljon Suomen itsenäisyyden hyväksi. Dahm saapui Haaparan- 
nalle lokakuun vaihteessa 1915 ja toimi siellä aina huhtikuuhun 
asti 1917. 



liikehtimistä koskevia seikkoja. Tämä suostuikin pyyn- 
töön täyttäen myös lupauksensa. 

Tällä välin Pietilä oli pyytänyt Kalle Winteriä, 
joka toimi koneenkäyttäjänä venäläisten »Bridge»- 
nimisessä moottorissa, tarpeen vaatiessa panemaan 
moottorin epäkuntoon ja myös aina ilmoittamaan 
venäläisten matkoista. Kemin ja Tornion tullikamarit 
tiedoituspaikkoina ja Winter venäläisten vartiomoot- 
torin koneenkäyttäjänä takasivat osaltaan moottori- 
etapin turvallisuuden. 

Aspegren, Jokisalo ja Härmä, jotka olivat jääneet 
Seittenkariin, päivää kuluttaessaan käyttivät aikansa 
hyvin. He korjailivat kaikin tavoin moottorin ulko- 
asua. Suojalaitoja koroitettiin, koneaukon ylisen suo- 
jakatoksen kaaria vahvistettiin ja nostettiin, niin että 
alus tuli tilavammaksi ja kaikin puolin merta vastaan 
kestävämmäksi. Härmä taasen perinpohjin puhdisti 
koneen. Iltapäivällä klo 5 he sitten lähtivät Suomea 
kohti ollakseen keskiyön aikaan perillä Ajoksen käm- 
pällä, missä heitä jo odotteli kymmenkunta Saksaan- 
menijää. Juotuaan kiireessä lämpimät kahvit ja hau- 
kattuaan vähän evästä kuljettajat sijoittivat miehet 
moottoriin, kone pantiin käyntiin ja niin viiletettiin 
jälleen Pohjanlahden öistä ulappaa. 

Näin ylikuljetus jatkui koko lokakuun sillä tavoin, 
että joka kolmas yö lähdettiin Ajoksen kämpältä. 
Päivät ja välilläolevat yöt alus oli ankkuroituna Seitten- 



Pohjantähden merimerkki aavassa meressä Ruotsin rajalla. 

Tämän ulkopuolitse kulki nioottorietappireitti. 

karin Krunnisalmessa. Vain pari kertaa, kun kone- 
vikoja oli korjattava tahi kun jotakin muuta erikoista 
oli tapahtunut, oltiin päivä kerrallaan Ajoksen vesillä 
piilossa. 

Moottorissa matkustettaessa täytyi noudattaa an- 
karoita järjestyssääntöjä, jotka ennen merelle lähtöä 
lakina julkiluettiin. Jokaisen tuli valita itselleen paik- 
kansa, josta ei sitten saanut siirtyä mihinkään, ennen- 
kuin saavuttiin Ruotsin aluevesille. Kukaan ei saanut 
sytyttää savuketta, ennenkuin siihen oli annettu lupa. 
Moottorikatoksen alla sytytetyn tulitikun aiheuttama 
valo pani näet koko kangaskatoksen hohtamaan, ja 
valonheijastus näkyi etäälle. Pimeässä kuomussa, 
ummehtuneessa ilmassa ja moottoriöljyn katkussa mies- 
ten piti istua tai maata noin seitsemän tuntia. Ainoana 



vaihteluna tässä yksitoikkoisuudessa oli se valonvä- 
lähdys, mikä silloin tällöin pilkahti Härmän varjostimi- 
sesta taskulampusta hänen valaistessaan konettaan näh- 
däkseen, oliko kaikki kunnossa. Kunnossa Härmä ko- 
neensa pitikin, vaikka Jokisalo aina koetti takoa mie- 
leen, että apupurjeet olisivat kaiken varalta hyvät 
olemassa. Tästä riitti pientä kinastelua, ja loppujen 
lopuksi purjeet laitettiinkin. 

Moottorin peräsintä hoitivat luotsit Aspegren ja Joki- 
salo varmoina ja rauhallisina silloin tällöin keskustellen 
keskenään matkan suunnasta ja kuljettavista reiteistä. 

Kaikkiaan tehtiin seitsemän retkeä. Miehiä oli 
kullakin kerralla mukana keskimäärin 12, jotenka 
moottorilla kuljetettiin noin 80 Saksaan-menijää. 
— Mitään erikoisia seikkailuja ei matkoilla tapahtunut. 
Ankara järjestys, öinen aika ja toisinaan merisairautta 
synnyttävä aallokko panivat sulun poikien huumorin- 
purkauksille, mutta eipä valittelujakaan kuulunut. 
Kaikista huomasi, että sisäinen palo ja rohkea pyr- 
kimys kannustivat miehiä. Kerran kuitenkin sattui 
vakava uhka. Kun Ajoksesta oli ajettu jo noin 3 pe- 
ninkulmaa, kaatui naurisöljylyhty synnyttäen tuli- 
palon. Vaatteiden avulla se onneksi saatiin tukahdu- 
tetuksi, mutta kolme, neljä öljytakkia ja Jokisalon 
nahkahousut täytyi sentään tulelle uhrata. 

Vaanivaa vihollistakaan ei koskaan kohdattu; aino- 
astaan kerran nähtiin erään suuren laivan tulet. 



Luontokin suosi matkamiehiä, sillä, lukuunotta- 
matta ensimmäistä retkeä, pahoja myrskyjä ei sattunut; 
toiselta puolen on kuitenkin muistettava, ettei loka- 
kuinen ulkomeri juuri koskaan ole rauhallinen. 

Ajoksen ja Seittenkarin jääkärikämpät. 

Ajoksen ja Seittenkarin jääkärikämpät olivat ta- 
vallisia, vähäisiä, ränstyneitä kalasaunoja, jollaisia me- 
rensaarissa usein tavataan. Niiden seinät ja katto olivat 
savun mustentamat, ja huonekalustona niissä oli kaksi 
päällekkäistä, höyläämättömistä laudoista kokoonky- 
hättyä makuulavitsaa, pöytä ja jokunen pieni jakkara. 
Mutta ne tarjosivat kuitenkin tuulensuojaa, ja niiden 
takkavalkean hohteessa oli hyvä lämmitellä. Kun 
ne ulkoasultaan olivat niin peräti viheliäisiä, niin ne 
sitä paremmin jäivät viholliselta huomaamatta. Näissä 
ja monissa muissa samantapaisissa nokisissa kalasau- 
noissa eli ja liikkui jääkärikauden vuosina miehiä, 
joiden haamut tulevat herättämään kunnioitusta ja 
ihailua vielä vuosisatojenkin kuluttua ja joiden satu- 
maiset sankariseikkailut vastaisina aikoina varmasti 
innoittavat Suomen kirjailijoita ja runoilijoita »Välskä- 
rin kertomusten» ja »Vänrikki Stoolin tärinäin» luojain 
jälkiä seuraamaan. 

Ajoksen kämpässä »pitivät taloutta» Jaakko Joki- 
salo ja Erkki Kissala. Päivisin he olivat kalastavinaan 



Ulkokrunnin Pihlajakarin kalasaunoja. 


laskien verkkojaan mereen. Heidän tärkeimpänä teh- 
tävänään oli Saksaan-menijäin opastaminen Rivin- 
nokalta kämpälle ja sittemmin iltayöstä valomerkkien 
antaminen moottoriveneelle. Jotta he tietäisivät olla 
ajoissa paikoillaan, ostettiin heille hyvä Waltham- 
taskukello. Sitäpaitsi oli etapin puolesta kämpälle han- 
kittu ruokavaroja, joita säilytettiin lattian alla olevassa 
kellarissa, sekä keittiö- ja ruoka-astioita, vieläpä ma- 
kuupeitteitäkin. Pojilla olikin kovasti puuhaa, sillä hei- 
dän täytyi laittaa ruokaa vieraillensakin. Niiden Sak- 
saan-menijäin näet, jotka eivät tulleet kämpälle samana 
iltana, kuin moottori lähti, piti oleskella siellä yö ja 
ainakin seuraava päivä. 

Pitkältä tuntui usein olo ahtaassa kalasaunassa, 
josta ei sitäpaitsi saanut liikkua minnekään. Mutta 
kämpän isoon Iankkupöytään ja seinään kaiverretut 





Ajoksen jääkärikämppä. 

lukuisat kirjoitukset todistavat, että uljas mieli vallitsi 
sen tilapäisissä asukkaissa. Oven yläpuolelle oli kaiver- 
rettu: »Viel' elää isäin henki, on Suomess’ urhoja». Perä- 
ikkunan kohdalla seinässä luettiin: »ÄV yli päästä piruja !» 
Muita lauseita oli huudahdus: » Muista elää!» »Olet 


maamme armahin » (kesken jäänyt) j.n.e. Seinissä ja 
pöytälevyssä oli sen ohessa paljon nimimerkkejä.* 

Mainitsimme äsken, että moottori vain kahdesti, 
päivän kummallakin kerralla, viipyi konevian takia 
Ajoksen vesillä. Jälkimmäisen kerran tämä tapahtui 
lokakuun lopulla. Silloin sattui Frans Saartola kulta- 
seppä Tiuralla käydessään kuulemaan, että eräät 
venäläiset upseerit olivat aikoneet seuraavana päivänä 
mennä metsästysretkelle Ajokseen ja että he olivat 
pyytäneet oppaikseen Tiuraa sekä Kemin asemapääl- 
likköä. Tällainen seura tietysti harmitti »Möylyn-kar- 
hua», mutta Tiura oli päättänyt kuitenkin noudattaa 
kutsua. Saartola silloin pyysi, että Tiura veisi venä- 
läiset saaren länsiosaan, jotteivät nämä vain eksyisi 
jääkärikämpälle. Varmuuden vuoksi Saartola käyty- 
ään noutamassa Lauri Suvannon souti tämän kanssa 
varhain sunnuntai-aamuna lokakuun 24. p:nä 1915 Ajok- 
seen kehoittaakseen miehiä ja moottorinkuljettajia pois- 
tumaan veneineen. 

Saartola meni ensin kämpälle, mutta siellä olivat 
vain Jaakko Jokisalo ja Erkki Kissala, jotka kertoivat 
miesten lähteneen Tiuran kalapirtille Pihlajakariin. 
Tällöin Saartolan mieleen juolahti lystikäs tuuma. 


* Kun tämän kirjoittaja heinäkuun 6. p:nä 1925 kävi 
Ajoksen kämpällä, huomasin, että näitä kauniita muistoja oli 
raastettu: pöytä oli sahattu kahtia, nimimerkit höylätty siitä 
pois ja se nostettu eteiseen. 



Hän souti Pihlajakariin ja sanoi rannassa vastaantule- 
valle Lesceliukselle teeskennellyn hätääntyneenä: 

»Pojat, ryssät tulevat nyt juuri moottorilla metsälle!» 

»Missä?» kysyi Saksaan aikova Lescelius suu täynnä 
voileipää. 

»Taitavat olla jo tuolla Rivinnokassa», vastasi 
Saartola. 

Kiskaistuaan pirtin oven auki Lescelius huusi: 

»Nyt pojat, ryssät tulevat!» 

Jokisalo oli ollut nukkumassa, mutta rupesi vähi- 
tellen metakan yltyessä heräilemään ja hoki puoli- 
unessa tähystellen kiikarilla Rivinnokkaan päin: 

»Jaha, jahaa!» 

»Joko moottori näkyy?» kysäisi Saartola. 

»Jaha, jahaa!» vastasi Jokisalo. 

Härmä kulki edestakaisin kuin tulessa tiuskien 

»Ei se käy, ei se käy!» 

Silloin Jokisalo heräten melkein valveilleen sä- 
hähti hampaittensa välistä: 

»Saakeli, sen täytyy käydä!» 

»Ammutaan ne!» ehdotti Lescelius peläten, ettei 
moottoria saataisi käyntiin. 

»Ei passaa», vastasi Saartola, »siellä ovat Tiura ja 
asemapäällikkö niiden joukossa». 

Aspegrenkin, joka tähän saakka kivääri kainalossa 
oli levollisesti jatkanut syöntiään, alkoi jo hiukan hä- 
täillä: 



»Mitä tehdään, se tehtäköön pian!» 

»Veitään vene männikköön!» esitti savolainen »alas- 
menijä» Aarne E. Tanskanen. 

Mutta Amatus Johansson, joka myöskin sattui 
olemaan pirtillä, istui tapansa mukaan tyynenä ja 
tasaisena, ihmetellen yleistä hämminkiä. 

Saksaan-aikojat Tanskanen ja Lescelius lähtivät 
sitten jääkäripirtille päättäen tarvittaessa piiloutua 
metsään. Moottorikin saatiin pian kuntoon, jotenka 
koko joukko ennen pitkää oli Maksniemen rannan 
suojassa. 

Siellä selvisi Saartolan kepponen, jota muistelles- 
saan miehet vielä tänäkin päivänä hyvätuulisesti hy- 
myilevät. 

Illan pimeten moottori pistäytyi kämpän rantaan, 
otti siellä olevat entiset ja uudet tulokkaat mukaansa 
ja suuntasi kulkunsa Pohjanlahdelle. 

Seittenkarin Krunnisalmen kämppä, Villamon ja 
Suvirinteen yksinäinen pirtti oli niin pieni, että — 
kun ylempikin makuulavitsa otettiin käytäntöön — 
kymmenkunta miestä vaivoin mahtui sinne kylki kyl- 
jessä istumaan. Kulmittain kämpän yhteyteen oli 
rakennettu lautasuojus, n.s. jääkellari, mihin jääkärit 
sijoittivat poikiaan lepäämään, kun näitä sattui ole- 
maan enemmän. 

Kämppä sijaitsi metsän laidassa, noin 30:n metrin 



Krunnisalmen jääkärikämppä. 


päässä salmen rannasta. Sen toisesta pienestä akku- 
nasta oli mitä ihanin näköala etelään päin: ensin saarien 
reunustamaa kaunista hymyilevää salmea ja sitten 
aava rajaton meri, joka huokui voimakasta vapauden- 
tuntoa jääkärien rintaan. Sieltä pujahti salmeen 
joka kolmas aamu klo 5-7 vaiheilla tuo salaperäinen 
»Isoniemi» tuoden terveisiä ja vapauden-airuita Suo- 
mesta. 

Jääkärit tekivät kämpällään kaikenlaisia talous- 
töitä: keittivät kahvia ja perunasoppaa, pesivät asti- 
oita j.n.e. Varsinkin silloin, kun »Isoniemi» saapui 
satamaansa, täytyi ruokaa olla runsaasti, sillä niin- 
hyvin kuljettajilla kuin »alasmenijöilläkin» oli tavalli- 
sesti kova nälkä. Moottorimiehillä ja jääkäreillä oli 
yhteiset eväät, joita »Isoniemi» aina etapin puolesta 
toi varastoon. 



Kaarina Suvirinne. 


Impi Villamo (nyk. 
Pajunen). 


Paitsi näitä talouspuuhia sekä Villamon ja Suvi- 
rinteen vuorotellen tekemiä Haaparannan-opastus- 
matkoja, jääkärimme väliaikoina harjoittivat kiinteätä 
värväystoimintaa Sandvikenin ja Granvikenin sahoilla 
työskentelevien suomalaisten keskuudessa. Tässä 
työssä heidän apunaan ja muutenkin uskollisena to- 
verina oli lautatarhan työnjohtaja Juho Anselm Aal- 
tonen. Seittenkarista lähtikin jääkäripataljoonaan ar- 
violti noin 20 miestä, niiden joukossa kaksi sahojen 
konttoristiakin. 

Eräänä kauniina syyskuun päivänä sattui käm- 
pällä hyvin hauska yllätys. Jääkärit näkivät näet 
yhfäkkiä, että kaksi kirkassilmäistä tyttölasta hypel- 
len lähestyi heidän yksinäistä asuntoaan. Kun heitä 
lähemmin tarkastettiin, tunnettiin heidät ystävysten 
sisariksi: Neidit Impi Villamo (nyk. rouva Pajunen) 
ja Kaarina Suvirinne olivat siinä ilmielävinä hämmästy- 


neiden veljiensä edessä. — Neitoset olivat saatuaan 
veljiltänsä Haaparannalta terveisiä lähteneet ilman 
muuta (syyskuun 24. p:nä 1915) näitä tapaamaan. 
Heillä oli ollut sangen seikkailurikas matka. Passitto- 
mina he olivat keinotelleet itsensä ensin Tornioon, mistä 
Tornion etapin johtaja Eero Heickell ja Ossi Sundell olivat 
vieneet heidät pienessä matalalaitaisessa pudasjärve- 
läisessä soutuveneessä eräänä kuutamoisena, tähtikirk- 
kaana yönä revontulten komeasti loimottaessa Tor- 
nionjoen yli Haaparannan eteläpuolelle Kuusilahteen. 
Siellä etappijääkärit Kekoni ja Tuompo olivat ottaneet 
heidät hoivaansa. Jääkärit olivat nukkuneet pienen 
keittiöpahasen lattialla, mutta tytöille Kekoni oli 
»laboreerannut» viereisen kamarin sohvasänkyyn makuu- 
sijan, missä nämä olivat saaneet maata kahden pöytä- 
liinan välissä! Paljon ei kuitenkaan ollut tullut nuku- 
tuksi, sillä Helsingin kuulumisia ja muita juttuja, 
joita jääkärit ahmimalla kuuntelivat, oli riittänyt 
aamutunneille saakka. Kuusilahdesta tytöt sitten 
puolenpäivän aikaan olivat lähteneet laivassa Seitten- 
kariin veljiään tapaamaan. — Villamo ja Suvirinne 
saivat sisariltaan vaatteita ja harvinaisia eväitä, m. m. 
mainiota hämäläistä hapanleipää, mutta ennen kaikkea 
heille tuottivat suurta iloa ne omaisten terveiset ja 
muut Helsingin kuulumiset, joita tytöt heille kertoivat. 
Viivyttyään Seittenkarissa pari päivää neitoset pala- 
sivat veljiensä saattamina Kuusilahteen, mistä Eero 




Sandvikenin sahan laivalaituri, mistä Saksaan-menijät nousivat 
»Tärnan»-laivaan. 


Heickell ja Jernstedt kävivät heidät moottoriveneellä 
noutamassa takaisin Tornioon. 

Kävivätpä Krunnisalmen jääkärit joskus kyläile- 
mässäkin, ihmisten ilmoilla niin sanoaksemme, ja terve- 
tulleita nämä rohkeat, isänmaansa vapauttamiseksi 
työskentelevät miehet Seittenkarin seurapiirissä oli- 
vatkin. Kerran kuitenkin oli Villamolle tällaisella mat- 
kalla käydä hullusti. Sandvikenin edustalla oleva lahti 
oli juuri jäätynyt, niin että Villamo kylään men- 
nessään oli kulkenut sen yli. Mutta muuan hinaaja- 
alus oli vähän sen jälkeen tullut Sandvikenin satamaan 
rikkoen lahden jään. Kun Villamo iltapimeässä mitään 
vaaraa aavistamatta samaa tietä palasi kutsuista, 
suistui hän yhfäkkiä sulaan. Alkoi kova kamppailu, 



jonka kestäessä jääkärimme jo ajatteli: »Jokohan nyt, 
Villamo, tuli sinun viimeinen retkesi!» Hätähuutoja 
kuullessaan joku mies lopulta riensi sahan rannasta 
apuun vetäen Villamon jäiden keskeltä kuiville. 

* * 

Kun lokakuun loppupuolella luonto ei vielä ollen- 
kaan osoittanut talventulon oireita, niin Kemin etappi- 
miehet alkoivat toivoa, että moottorimatkoja voitaisiin 
jatkaa ties kuinka pitkälle. Mutta jo lokakuun 29. p:ää 
vasten yöllä sattui kuitenkin niin ankara pakkanen, 
että Ajoksen ja mantereen välinen rantameri jäätyi. 
Pojat tulivat silloin pois Ajoksen jääkärikämpältä, 
tuoden mukanaan sinne lokakuun 26. — 28. p:n välillä 
kerääntyneet kymmenkunta Saksaan-pyrkijää. Seu- 
raavan päivän aamulla Hällfors lähti näiden kanssa 
Tornioon. Puolet miehistä hän jätti Kyläjoelle kaup- 
pias Metsävainion huollettaviksi vieden loput Tor- 
nioon asti, mistä Hällin veljekset toimittivat heidät 
rajan yli. Hällfors jatkoi sitten matkaa Haaparannan 
kautta Seittenkariin palauttaakseen moottoriveneen 
sieltä Haukiputaalle, kuten myyjien kanssa oli sovittu. 
Mutta saavuttuaan Haaparannalle hän sai kuulla, että 
laivaliike oli jääesteiden tähden lakannut ja että Seitten- 
kariin saattoi päästä ainoastaan Nikkalan kautta. 
Seuraansa liittyneen insinööri Yrjö Paaden kanssa 



Hällfors matkustikin vielä saman päivän illalla hevo- 
sella Nikkalaan ja sieltä seuraavana päivänä laivassa 
Seittenkariin. Moottori oli kuitenkin jo ennättänyt 
palata Ajokseen, mutta kääntyi takaisin Seittenkariin, 
kun miehet kuulivat Hällforsin odottavan heitä siellä. 
Hällfors oli luvannut pitää pienet kemut moottorin- 
kuljettajien kunniaksi, jos kuljetuskausi päättyisi on- 
nellisesti; tätä varten hän oli tuonut tullessaan tarpeel- 
liset »eväät». 

Juhla vietettiin Krunnisalmen jääkärikämpässä, 
ja läsnä oli, paitsi moottorinkuljettajia, etappijääkäreitä 
ja »isäntää», yllämainittu insinööri Paasi ynnä työn- 
johtaja Aaltonen Seittenkarista, yhteensä siis 8 miestä. 
Kämppä oli, kuten tiedämme, ahdas, mutta kun sänky- 
lavitsatkin otettiin käytäntöön, niin jotenkuten toimeen- 
tultiin. Iloisesti jutellen ja lauluja kajahutellen 
nautittiin eväitä mitä kauneimman yhteisymmärryksen 
ja isänmaallisen mielialan vallitessa. Levolle painuttiin 
vasta aamutunneilla ja puolenpäivän aikaan marras- 
kuun 1. p:nä herättiin. Silloinpa olikin jo kiire laittau- 
tua matkalle. Härmä tarkasti koneen, tavarat kannet- 
tiin moottoriin ja kämppä tyhjennettiin, koska jääkä- 
ritkin olivat päättäneet viipymättä poistua Seittenka- 
rista. Sitten käytiin ensin pienellä koeajolla Sandvi- 
kenissä noutamassa paloöljyä moottoria varten. Ja klo 
5:n tienoissa iltapäivällä moottori suuntasi kurssinsa 
merelle. Seurueesta jäivät maihin Villamo ja Aaltonen. 




Krunnisalmen jääkärikämppä Seittenkarissa. Moottorin koneen- 
käyttäjä Antti Härmä seisoo kämpän nurkalla. 


Villainon oli määrä asettua tämän jälkeen etappi- 
jääkäriksi Korpikylän Ala-Rovalle, Lasun taloon, mistä 
hän sitten jo marraskuun puolivälissä siirtyi Tuom- 
pon sijaan Haaparannalle. Aaltonen jäi toimeensa 
Seittenkariin. 

» Isoniemen» kotiinpaluu ja moottorllla-kuljetuksen loppu. 

Moottorissa oli siis mukana kuusi miestä, niiden 
joukossa myös toinen etappijääkäri, Suvirinne, joka 
pyrki Suomeen tavatakseen omaisiaan Helsingissä 
ja värvätäkseen miehiä Etelä-Suomesta. — Illan 
pimetessä saavuttiin saariston ulkoreunalle. Tarkoi- 
tuksena oli ajaa suoraan Ulkokrunniin ja siitä valta- 
väylää myöten Haukiputaalle. Tämän vuoksi oli mää- 
rättävä suunta ja matkan pituus. Jokisalo ryhtyikin 



tärkeännäköisenä ottamaan »stamholttia» Malurista ja 
Äijänpojanletosta, jotka molemmat häämöttivät tai- 
vaanrannalla, ja ilmoitti sitten karttaa tutkittuaan: »27 
mailia Ulkokrunniin!» 

Oli täysikuu, joka pani meren hopeana hohtamaan. 
Tuuli oli tyyntynyt, mutta” meri heittelehti levottomasti 
edellisen yön myrskyn jälkeen, ja valtavat mainingit 
keinuttivat alusta. Yön tullen pakkanen kiihtyi, ja 
aallot löivät aluksen kylkiin omituisesti helähtäen, kun 
vaahto kylmän vaikutuksesta kovettui jäähileiksi. Yht’- 
äkkiä räiskähtivät pohjoisella taivaalla säänmuutosta 
ennustavat revontulet palamaan. Ne levisivät roihuten 
kaikissa sateenkaaren väreissä yli koko ilmankannen 
muodostaen lopuksi taivaanlaelle peräpohjalaisillekin 
harvinaisen näyn, n. s. »taivaankruunun». Kirkas kuu- 
tamo jonkin verran himmensi revontulten hehkua, 
mutta toiselta puolen sitä tehostikin hopeoimalla omi- 
tuisesti niiden värivivahdukset. Äänettöminä öiset 
matkaajat katselivat tätä pakkasyön ihanata näytelmää. 

Kun mittari osoitti, että oli kuljettu 27 meripenin- 
kulmaa, pysäytti Härmä koneen rasvatakseen sen, ja 
muut ryhtyivät uutterasti tarkastamaan ympäristöä 
keksiäksensä Ulkokrunnin. Mutta mitään maata ei 
näkynyt. Kone pantiin uudelleen käyntiin, meripenin- 
kulma toisensa jälkeen taivallettiin, mutta maata vain 
ei tullut näkyviin. Osa miehistä heittäytyi tällöin ma- 
kaamaan. 



Kauan ei kuitenkaan oltu nukuttu, ennenkuin 
Härmä hätääntyneenä tuli herättämään Hällforsin il- 
moittaen, että luotsit olivat ymmällä. Oli ajettu jo 
50 meripeninkulmaa, mutta mistään maasta ei ollut 
tietoa. Hällfors ehdotti, että muutettaisiin suuntaa 
idemmäksi, koska joka tapauksessa oli saatava maa 
näkyviin, jotta voitaisiin määrätä paikka, missä oltiin. 
Luotsit suostuivatkin tähän. Kun tällä tavoin oli kul- 
jettu vielä 4 meripeninkulmaa, tuli suoraan edestä näky- 
viin kapea maanviiva. Laskettiin lähemmäksi, niin että 
lopulta oltiin maasta noin 2:n kilometrin päässä, mutta 
kukaan ei tuntenut tienoota. Ei uskallettu laskea mai- 
hinkaan, koska alus olisi voinut kovassa merenkäynnissä 
murskautua rantavesien karikkoihin ja koska olisi voitu 
myöskin joutua suoraan venäläisen rajavartioston syliin. 

Jokisalo ja Aspegren mittailivat kartalta matkoja 
tullen laskelmissaan siihen tulokseen, että oltiin lä- 
hellä Oulua. Tämä ei kuitenkaan voinut olla mahdol- 
lista, sillä jos Ulkokrunni olisi sivuutettu, olisi luotsien 
täytynyt nähdä lähempänä mannerta olevat saaret. 
Jokisalo päätteli tämän takia, että matkamittari oli 
näyttänyt väärin. Edessä oleva maa ei kylläkään ollut 
Ulkokrunni, koska siinä ei näkynyt korkeata »pookia», 
mutta sitävastoin se Jokisalon mielestä oli varmaan 
Maakrunni. Kun kurssia oli muutettu idemmäksi, oli 
muka tultu Maakrunnin luo, ja tästä oli nyt käännyttä- 
vä isolle, Haukiputaalle vievälle väylälle. 




Ulkokrunnin »pooki» Maakrunnin puolelta. 


»Mutta», huomautti Hällfors tähän, »molempien 
Krunnien väli on siksi lyhyt, että jos tämä olisi Maa- 
krunni, niin totta kai Ulkokrunninkin pitäisi tähän 
näin kirkkaalla kuutamolla häämöttää. Mutta vaikka 
meren puolelle kuinka kiikaroisi, niin maata ei näy. 
Maakrunnin muutoin tasakorkuisesta metsästä kohoaa 
sitäpaitsi — ettekö muista? — korkea kuusi; mutta 
näkeekö kukaan sitäkään! Minusta olisi viisainta, 
että seurattaisiin vain rannikkoa, jotta saataisiin hie- 
man varmempi kiinnekohta. Maakrunni tämä ei kui- 
tenkaan ole!» 

Jokisalo oli tällä välin taasen syventynyt karttoja 
tutkimaan. 

»Pojat, pojat!» huudahti hän yhfäkkiä ruoriin 
tarttuen, »teillä on uskonpuute, mitä ei saa olla merellä. 
Tämä on Maakrunni! Kone käyntiin vain!» 

Härmä teki työtä käskettyä, suunta muuttui 
sivuviistoon merelle päin, ja maa alkoi, jäädä taakse. 


»Nyt ei kunniankukko laula!» virkahti Hällfors. 
»Maakrunnin ja ison väylän välillä on Isomatalan ka- 
rikko. Siihenhän me tietysti ajamme, jos tämä maa 
on Maakrunni, kuten Jokisalo väittää. Ei mennä suotta 
turmioon; ollaan varovaisia ja kuljetaan pitkin rannik- 
koa, kuten äsken ehdotin. Kun päästään tuon maan 
eteläpuolelle, niin oikaistaan sitten kohti Kriisinsaarta; 
sen minä luulen sieltä vastaantulevan. Ja sehän onkin 
jo Haukiputaan edustalla.» 

Hällforsin ehdotus hyväksyttiinkin, jotenka pa- 
lattiin jälleen lähemmäksi saarta ja jatkettiin matkaa 
sen suuntaan. 

Silloin yhfäkkiä saatiin kouraantuntuvasti ha- 
vaita, missä oltiin. Rannan jatkuessa yhäti samansuun- 
taisena Hällfors ja Aspegren näet yhfaikaa kuunvalossa 
huomasivat suoraan moottorin edessä korkean majakka- 
tornin. 

»Marjaniemen majakka!» pääsi miehiltä yhteinen, 
hämmästynyt huudahdus. 

Oli siis tultu Hailuotoon asti ajaen kaukaa mereltä 
Ulkokrunnin ohi sekä siten joutuen noinösuomenpenin- 
kulmaa alkuperäisen päämaalin sivu. Maakrunniksi 
arveltu maa oli ollutkin Hailuodon Keskiniemi. 

Samassa kun majakka huomattiin, kohahti alus 
Marjaniemen suojaan ajautuneeseen jääsohjoon. As- 
pegren otti ruorin Jokisalolta ja tiukasti kääntäen 
sitä vasempaan pyöräytti aluksen paluumatkalle 



äskeiseen kulkusuuntaan. Olikin syytä kiirehtiä pois 
Marjaniemen luota, koska siellä oli venäläinen vartio- 
asema, joka piti alituista vartiaa majakassa ja jonka 
käytettävänä oli moottoriveneitä. Palattiin kaikessa 
rauhassa Keskiniemen kohdalle asti. — Tällöin Häll- 
fors, joka lapsuudestaan saakka oli liikkunut näillä 
vesillä, ilmoitti Aspegrenille, että Voitaisiin ajaa suo- 
raan Santosenhoikka-nimisen pienen saaren merenpuo- 
litse Hiukeen väylälle, kunhan vain pysyttäisiin tar- 
peeksi etäällä ensinmainitusta saaresta. Näin suunnat- 
uinkin kulku suoraan Keskiniemestä Hiuetta kohti. 

Oltiin hieman uupuneita ja tietysti jonkin verran 
kiukkuisella tuulella. 

»Jokisalo varmaankin nukkui ruorissa aavalla me- 
rellä oltaessa», arveli Härmä koneensa äärestä. »Ei 
kai tässä muuten olisi niin paljon Ruotsiin päin poi- 
kettu!» 

»Älä puhu joutavia!» kivahti Jokisalo. »Vika on 
kompassin, ja sen on sotkenut sinun koneesi, herra 
masinisti!» 

»Eipä tainnut Jokisalonkaan alkuperäinen »stam- 
holtti» siellä Malurin ja Äijänpojanleton vaiheilla olla 
aivan tarkka!» tyynnytteli Hällfors ammattimiesten 
kinastelua. 

Myöhemmin moottorin kompassi tutkittiin ja huo- 
mattiin silloin merkillisen »laiskaksi», jotenka Jokisalon 
mieli tasaantui. — Aamun valjetessa sivuutettiin San- 



tosenhoikka ja päästiin Hiukeen väylälle. Mutta sii- 
näpä tuli eteen viimeinen vastus. Kuukauden ajan 
uskollisesti toiminut moottori alkoi näet vikuroida. 
Se yski, puhahteli ja — pysähtyi. Härmän annettua 
sille ryyppyjä se kävi taas vähän aikaa, mutta pysähtyi 
sitten uudelleen. Härmä tutki sitä tarkemmin, rasvasi 
ja rassasi tullen lopuksi siihen tulokseen, että petroleumi- 
tankissa oli liian vähän painetta. Mukanaolevalla 
polkupyöräpumpulla koetettiin painetta lisätä, ja niin 
päästiin jälleen hiukan verran eteenpäin. Miehet ru- 
pesivat kaikki hermostumaan, sillä tiedettiin, että noin 
5:n kilometrin päässä olevalla Saapaskarilla oli venä- 
läinen vartioasema, mistä päivän valjettua voitiin mil- 
loin tahansa saada venäläinen vartiomoottori terveh- 
dykselle. Hiukeen kapea väylämutka sivuutettiin 
sentään onnellisesti ja kun tultiin Isonniemen aavalle 
selälle, oli matkan määrä Isoniemi keulan edessä. 

Tällöin Härmältä meni polkupyöräpumppu rikki, 
mutta turhia hätäilemättä hän päätti itse puhaltaa 
painetta petroleumitankkiin. Ensimmäinen yritys päät- 
tyi kuitenkin huonosti. Suuri aalto näet heilautti ve- 
nettä juuri sillä hetkellä, kun hän aikoi ryhtyä puhalta- 
maan, ja Härmä sai suunsa täyteen paloöljyä. 

»Perhanan fotusenia, minkhään teki; jokhoon tap- 
poi!» kiroili Härmä aivastellen, mutta ei luopunut yri- 
tyksistään. Tankki sai kuin saikin lisäpainetta kelpo 
konemiehen keuhkoista, ja niin saavuttiin vähitellen 

Isonniemen rannan lähelle. Siinä moottori kuitenkin 
teki lopullisen lakon. Se olikin silloin sen syksyn osalle 
tehtävänsä tehnyt. Sauvoimilla pohjasta työntäen 
päästiin vihdoin Isonniemen rantaan noin klo 6 aamulla 
marraskuun 2. p:nä 1915. Alus kuljetettiin suojaan 
pohjoisnokan takana olevaan pieneen lahteen, missä 
se kiinnitettiin maihin. Tavarat kannettiin lähellä 
sijaitsevaan Hällforsien kalamajaan; ja kun iloinen 
roihu oli viritetty takkaan, nukahtivat miehet heti 
sikeään uneen. 

Kun jokisuu oli jo jäätynyt, täytyi vene nostaa 
talviteloille Isoonniemeen. Miesten hääriessä näissä 
puuhissa saapui paikalle hevosineen aivan kuin tilauk- 
sesta maanviljelijä Haapalahti, jolta vene oli ostettu. 
Tämän avulla alus saatiinkin helposti talvehtimispai- 
kalle. — Härmä oli mennyt Ouluun noutamaan koneen- 
irroittamiskojeita. Iltapäivällä hän »Herralan Jannen» * 
hevosella saapui takaisin seurassaan viskaali Kaarlo 
Hällfors. Haapalahti oli kuitenkin jo sitä ennen saanut 
koneen irti vieden sen hevosellaan Haukiputaan ase- 
man lähellä olevaan kotiinsa, mistä hän sittemmin lä- 
hetti sen Härmälle Ouluun. Tämä irroitti veneestä pot- 
kurin, joka sen jälkeen muiden painavien tavaroiden 
kera vietiin »Herralan Jannen» hevosella asemalle. 
Miehet kulkivat tämän 12-kilometrisen matkan jalan. 

* Haukiputaan kirkonkylän majatalon isäntä Janne Gran- 
lund eli »Herralan Janne» oli mies, johon näissä asioissa voitiin 
täydellisesti luottaa. 

Haukiputaan asemalla sitten erottiin. Härmä, 
Suvirinne ja Kaarlo Hällfors lähtivät etelään, Arvi 
Hällfors, Aspegren, Jokisalo ja Yrjö Paasi pohjoiseen. 
Hyvästellessä Arvi Hällfors kiitti Härmää hyvin suori- 
tetusta työstä. Pohjoiseen menevistä Aspegren jäi 
Simoon ja Hällfors ynnä Jokisalo Kemiin Yrjö Paaden 
jatkaessa matkaa Tornioon. — Härmä sekä Kaarlo 
Hällfors taas jäivät Ouluun, ja Suvirinne lähti Helsin- 
kiä kohti. 

Näin oli moottorilla-kuljetus päättynyt. Työ oli 
ollut erinomaisesti suunniteltu ja mainiosti se sitten 
suoritettiinkin. Vahinko vain, että Saksaan-meneviä 
lokakuussa saapui verraten vähän, sillä samoin 
ponnistuksin niitä olisi saatu Ruotsin puolelle ainakin 
kolme kertaa niin paljon, kuin nyt oli kuljetettu. — 
Kolme viikkoa oli itse kuljetus kestänyt, ja tuo mer- 
killinen, salaperäinen alus oli täsmälleen kuukauden 

ollut etappimiestemme hallussa. Haukiputaan Isostanie- 
mestä se oli noudettu, Isoonniemeen se oli tuotu le- 
päämään ja »Isoniemi» sen oli nimikin. * 

Miestenkuljetus kelirikon aikana. 

Kun moottorilla-kuljetus jääesteiden takia oli lo- 
petettu, alkoi lokakuun 31. p:nä Kemin etapille vaikea 
kelirikon aika. Onneksi sitä kesti syksyllä 1915 vain 
parisen viikkoa, sillä marraskuu oli tyyni, eikä leu- 
toja ilmoja sattunut välillä. Tänä kelirikon aikana 
täytyi Kemin etapin turvautua vain maateihin. 

Eero Heickell Torniossa ja Kemin etapin johto 
olivatkin jo heti alussa ottaneet huomioon myös 

* Kuvernööri af Enehjelmkin oli nähtävästi saanut jotakin 
vihiä tuosta salaperäisestä »Isostaniemestä», koskapa Oulun lää- 
ninhallituksessa alkupuolella vuotta 1916 kyseltiin ja ihmetel- 
tiin, mikä ja missä se oikeastaan oli. Tällöin vara-lääninsihteeri 
A. V. I. Lindholm, joka luultavasti tunsi asian, rauhoitti uteli- 
joita sanoen: »Se on Oulun läänin Pyhäjärvellä!» 



maareittien järjestämisen välttämättömyyden ja ryh- 
tyneet jo hyvissä ajoin katselemaan Tornionjoki-var- 
resta luotettavia tukikohtia niitä reittejä varten, 
mitkä johdettaisiin sinne Kemi joki-varren puolelta. 
Samalla he olivat alustavasti kääntyneet Kemijoki- 
varressa asuvien tunnettujen aktivistien puoleen saa- 
denkin näiden taholta osakseen rohkaisevaa myötä- 
mielisyyttä. Lokakuun kuluessa ei näitä Kemijoen ja 
Tornionjoen välisiä maareittejä oikeastaan vielä tarvittu, 
mutta marraskuun lähetessä, jolloin talvi tavallisestikin 
saapuu Peräpohjolaan, päätettiin Kemistä käsin päästä 
niitten toimintamahdollisuuksista varmuuteen. Tässä 
tarkoituksessa Arvi Hällfors matkusti jo lokakuun 
loppupuolella ensin Rovaniemelle tavatakseen siellä 
eläinlääkäri Alpi Pasmaa, jonka kanssa asiasta jo 
aikaisemmin oli puhuttu. Tämä lupasikin hankkia op- 
paita ja valmistaa toimikuntoon reitin Rovaniemeltä 
Ylitorniolle, jossa apteekkari Väinö Ojalan piti järjes- 
tää miesten saattaminen Tornionjoen yli, kuten hänen 
kanssaan jo aikaisemmin oli sovittu. Tätä pitkää ja 
vaivalloista reittiä ei kuitenkaan kelirikon aikana käytetty. 
— Rovaniemeltä Hällfors matkusti hevosella yötä myöten 
Muurolaan, tunnetun itsenäisyysmiehen, hartsitehtaan 
isännnöitsijän Jussi Salmelan luo, jonka kanssa niinikään 
jo ennemmin oli oltu yhteydessä. Siellä asia järjestyi 
ilman muuta, sillä Salmela oli jo vähän aikaisemmin 
luvannut jääkäri Väinö Paanaselle pitävänsä huolen 

siitä, että Muurolan kautta miehiä huoleti voitaisiin 
lähettää. Paananen, joka oli värväystyötä varten ko- 
mennettu Lockstedtista Suomeen, oli saanut samalla 
tehtäväkseen reittien järjestämisen Peräpohjolan aavo- 
jen kautta. Salmela oli siis valmis ottamaan vastaan 
Kemistäkin lähetettäviä miehiä. — Salmelalta Häll- 
fors sai myös tietää, että Paananen niinikään oli käynyt 
Tervolassa sopien ylioppilas Hannu Hildenin kanssa 
reitin avaamisesta; sen piti kulkea pitkin Kaisajoki- 
vartta Martimojärvelle ja sieltä edelleen Korpikylään 
Tornionjoki-varteen. Asiain näin ollen Hällfors ei 
poikennut Tervolaan, vaan Hannu Hilden kutsuttiin 
puhelimitse Kemiin, jossa lähemmin sovittiin miesten 
lähettämisestä ja merkeistä, mistä tulijat tunnettaisiin. 
Pietilä oli jo lokakuun alussa ollut Tervolan aktivis- 
tien kanssa yhteydessä. 

Kun sekä Salmela että Hildan olivat lausuneet 

toivomuksenaan, että näitä reittejä varten järjestettäi- 
siin Tornionjoki-varteen sopiva päätepiste, mistä Sak- 
saan-menijät saatettaisiin rajan yli, matkustivat Pietilä ja 
Hällfors lokakuun 26. p:nä Tornioon neuvotellakseen 
asiasta Heickellin kanssa. Neuvottelu tapahtui Tor- 
nion hotellissa ja siinä olivat läsnä, paitsi yllämainit- 
tuja, myös veljekset Paavo Häll ja Yrjö Paasi. Kuten 
tämän teoksen Irssä osassa on kerrottu, otti Heickell jär- 
jestääkseen asian saaden sittemmin Niemen talon 
väen huolehtimaan •• Saksaan-mehi jäin ylisaattamisesta. 
Kokouksessa sovittiin muustakin kelirikon-aikaisesta 
yhteistoiminnasta m. m. siitä, että miesten vastaanotto 
Torniossa tapahtuisi asemalla. Kun Heickelliltä oli 
saapunut tieto asiain järjestymisestä Korpikylässä ja kun 
tästä oli edelleen tiedoitettu Tervolaan ja Muurolaan, oli 
Kemi valmis toimimaan kelirikon aikanakin, varsin- 
kin kun Hällfors edelleen piti huolen siitä, että Ter- 
volan poliisi Kalle Aho sai jääkäriliikkeelle myötämieli- 
seltä nimismies Antti Karikoskelta kehoituksen olla 
puuttumatta asiaan. — Mainittakoon myös, että niin- 
hyvin Muurolan kuin Tervolan reitin rahoittaminen 
kelirikon aikana tapahtui Kemistä käsin. 

Ja kun vielä Tornio sivureitteineen piti yhä port- 
tejansa auki, oli kelirikon aikanakin tapahtuva Saksaan- 
menijäin ylikuljetus täysin turvattu. 

Näitä reittejä myöten Kemi saattoi toimittaa 
rajan yli päivittäin noin 15 — 20 miestä. Se olikin vält- 



tämätöntä, sillä värväys oli tähän aikaan koko maassa 
tullut hyvin tehokkaaksi, jotenka huomattavia mies- 
määriä joka päivä saapui Kemiin. 

Miesten vastaanotto järjestettiin Kemissä taas 
asemalla tapahtuvaksi, ja yöksi tulijat vietiin, samoin 
kuin etapin alkuaikoinakin, eri matkustajakoteihin. Seu- 
raavana päivänä heidät sitten lähetettiin edelleen rauta- 
teitse joko Tornioon aamulla klo 9 tai tavallisimmin 
klo 5 iltapäivällä, tahi Tervolaan, myöhemmin Muur- 
laankin, Rovaniemen-junassa useimmiten klo 9.10 aa- 
mulla. 

Hällforsin ollessa moottoria saattamassa Haukipu- 
taalle Pietilä lokakuun 31. p:nä lähetti kaksi suu- 
rehkoa miesjoukkoa, yhteensä lähes 30 miestä* Tornion 
kautta eteenpäin. Seuraavana, marraskuun 1. p:nä 
Pietilä lähetti jälleen 8 miestä Tornion kautta rajan 
yli. Kun sitten Hällfors jo marraskuun 2. p:n illalla 
palasi Kemiin, oli sinne tullut puoliväliin toista- 
kymmentä miestä, niistä useimmat samassa junassa 
kuin hän. Seuraavana päivänä nämäkin miehet taas 
toimitettiin Tornion, Kyläjoen ja Tervolan kautta edel- 
leen. 

Tällä tavoin toiminta jatkui koko kelirikon ajan. 
Yhteensä lähetettiin näiden parin viikon aikana rajan 
yli noin 120 miestä, niistä noin 80 Tornion kautta 
ja loput muita reittejä myöten. 

* Vertaa »Routaa ja rautaa I», ss. 159 — 170. 



Olemme jo aikaisemmin tehneet selkoa niistä mo- 
nenlaisista vaikeuksista, joita rajavartiosotilaat ja 
santarmit sekä heidän suomalaiset kätyrinsä samoin 
kuin myöskin virkaintoiset, ymmärtämättömät maa- 
laispoliisit aiheuttivat. Mutta eipä voitu aina 
luottaa värvättyihinkään, sillä heidänkin riveihinsä oli 
värvääjien tietämättä päässyt pujahtamaan joitakuita 
santarmien palkkaamia urkkijoita, kuten myöhemmin 
todettiin. Olipa eräissä Pohjanmaan pitäjissä muodos- 
tunut erikoinen veijarijoukko, joka ammattinaan har- 
joitti matkarahojen tavoittelemista. Tämän joukkion 
jäsenet tarjoutuivat muka Saksaan-menijöiksi, mutta 
palasivatkin aina Haaparannalta takaisin kääntyäk- 
seen sitten taas jonkun toisen värvärin puoleen ja sie- 
patakseen tältä jälleen uudet matkarahat. Tällaiset 
kurjat tietysti olivat etappitoiminnan alituisena uhkana. 
Joskus saattoi tapahtua niinkin, etteivät värvätyt tie- 
täneet matkan todellista tarkoitusta, vaan luulivat, 
että heidät oli värvätty Saksaan johonkin korkeapalk- 
kaiseen työhön. Kun tällaisille asia Kemissä selvisi, 
hämmästyivät he tietenkin suuresti ja jotkut heistä, 
varsinkin perheelliset miehet, vaativat silloin matka- 
rahoja palataksensa takaisin kotiseudulleen; ja etappi- 
järjestön täytyi tähän taipua, sillä muuten koko asia 
olisi heti tullut ilmi. Useimmat tällaisistakin sentään 
kaikesta huolimatta jatkoivat reippaasti matkaa. 

Toisinaan taas saattoi värvättyjen outo ja oma- 



peräinen esiintymienkin synnyttää suotta epäluuloja 
ja tuottaa harmia. Niinpä kerran saapui Kemiin Saksaan- 
menijäin joukossa muuan hyvin omituisennäköinen 
mies. Yllään hänellä oli ruskea, kaulaan asti napitettu 
pitkä ulsteritakki, päässä nahkainen, ruskea lippalakki 
ja suussa taitevarsinen merimiespiippu. Miehen kas- 
vonpiirteet olivat jyrkän kulmikkaat ja silmät syvällä 
kuopissaan, omituisesti eteenpäin kaareutuvien silmä- 
kulmien takana. Mies oli ilmetty romaanien salapoliisi- 
tyyppi ja sellaisen osaa hän luultavasti näyttelikin. 
Evert Korteniemi, joka joutui tätä tulokasta opastamaan, 
ilmoitti heti etappikansliaan, että kun hän oli miestä 
epäillyt, niin hän oli vienyt hänet erääseen laitakaupun- 
gilla olevaan pieneen matkustajakotiin, minne Saksaan- 
menijöitä tavallisesti ei sijoitettu. Kun kuitenkin 
etapin kautta ennenkin oli kulkenut joitakuita tällai- 
sia oudonnäköisiä miehiä, niin ei tähän »piippusanka- 
riin» kiinnitetty sen enempää huomiota. Määrättiin 
vain, että hänen oli mentävä Tervolan kautta; sikä- 
läisen reitin soisella taipaleella arveltiin miehen todelli- 
sen luonnon näyttäytyvän. — Mutta kun aamulla 
tultiin asemalle, ei mies mennytkään hänelle osoitet- 
tuun Tervolan-junaan, vaan pujahti oppaitten huomaa- 
matta Tornion-junaan seuraten uskollisesti Tornioon 
lähetettyjä miehiä. 

Heti junan saavuttua Tornioon saatiin puheli- 
mitse Kemin etappikansliaan sellainen hälyttävä viesti, 



että Torniossa oli sattunut vakavaluontoinen tapaus, joka 
uhkasi etappia. Hällfors ja Montell päättivät silloin 
heti lähteä Tornioon ottamaan selkoa asiasta. He en- 
nättivätkin sinne klo 10.22 lähtevässä pikajunassa. 
Torniossa he saivat insinööri Paadelta ja tämän vel- 
jeltä kuulla, että tulijoiden mukana oli varmaan ollut 
joku salapoliisi. Tämä oli seurannut Saksaan-meni- 
jöitä.noin 10:n askelen päässä esittämättä mitään tunto- 
merkkiä, mutta ilmeisesti tarkkaillen miesten vastaan- 
ottoa. Miehen esiintymisen ja oudon ulkomuodon vuoksi 
vastaanottajat, mainitut veljekset, olivat pitäneet häntä 
urkkijana ja kiiruusti hajaantuneet muiden opastetta- 
vien kanssa eri tahoille. Torniolaiset olivat sitten koko 
päivän pitäneet miestä silmällä. Tämä oli vetelehtinyt 
kaduilla poikkeamatta minnekään ja puhuttelematta 
ketään. 

Iltapäivällä klo 5.10 lähtevässä junassa hän palasi 
takaisin Kemiin. Samassa junassa tulivat Hällfors ja 
Montellkin. Selvisi, että kysymyksessä oli se sama 
»piippusankari», jota jo Kemissäkin oli epäilty. Kun 
mies ei tuntenut kemiläisiä, asettuivat nämä istumaan 
siten, että hän jäi heidän väliinsä. Täten »salapoliisia» 
oli mukava tarkata. Kemissä mies jatkoi hetken saman- 
laista harhailua kuin Torniossakin, kunnes Hällfors 
lopulta meni hänen luoksensa pyytäen hänet mukaansa 
Niemelän matkustajakotiin, jossa oudolle vieraalle oli 
varattu eristetty ullakkohuone. Kun Hällfors siellä 



huomautti miehelle tämän omituisesta ja epäilyähe- 
rättävästä käyttäytymisestä ilmoittaen, että häntä oli 
koko ajan pidetty silmällä, näytti »piippusankari» 
hiukan hätkähtävän, mutta alkoi sitten yksikantaan 
selitellä, kuinka taitava salapoliisi helposti voisi paljas- 
taa koko etappipuuhan. 

Epäilemättä mies olikin oikeassa, sillä tietysti 
etappi ei voinut pysyä salassa, jos värvärit lähettivät 
sen opastettaviksi santarmiston palveluksessa olevia 
urkkijoita. Tämä »piippusankari» ei ehkä ollut sellainen, 
mutta siitä huolimatta Hällfors oli hänelle raivoissaan. 
Häntä suututti se nolo asema, mihin Montell ja hän 
olivat joutuneet saadessaan revolverit taskussa juosta 
mokoman »salapoliisin» perässä pitkin katuja ja kaupun- 
gista toiseen. Hällfors ilmoitti miehelle lyhyesti, että 
häntä pidettiin silmällä ja että jos mitään epäiltä- 
vää huomattaisiin, se saattaisi maksaa hengen; seu- 
raavana aamuna hänet noudettaisiin junalle. 

Siiri Niemelän oli määrä ilmoittaa etappikansliaan, 
jos »piippusankari» yön aikana yrittäisi poistua matkus- 
tajakodista. Mies pysyi kuitenkin siellä. Illalla valittiin 
Saksaan-menijöistä viisi luotettavimman näköistä miestä 
ja heille ilmoitettiin, että he saisivat Tervolan-matkalle 
»piippusankarin» toverikseen; samalla heille neuvottiin, 
kuinka heidän pitäisi »potilasta sopivasti käsitellä», jos 
tämä ryhtyisi oikkuilemaan. Seuraavana päivänä 
miehet lähetettiin matkaan. 



»Piippusankarin» nimi, samoin kuin hänen myö- 
hemmät vaiheensakin ovat jääneet unhoon. Tapaus 
antoi kuitenkin Kemin etappi järjestölle ajattelemisen 
aihetta johtaen osaltaan niihin etapin turvaamista 
tarkoittaviin toimenpiteisiin, joista kerromme kohta 
lähemmin. 

Kolme tahi neljä päivää tämän jälkeen, marras- 
kuun 10. p:n tienoissa 1915, ilmoitettiin Tervolasta 
puhelimitse, ettei sinne saisi lähettää enää yhtään 
miestä. Se oli vakava isku, jonka syy selvisi samana 
päivänä, kun Hannu Hilden saapui Kemiin mukanaan 
toistakymmentä Tervolan reitiltä palaavaa Saksaan- 
pyrkijää. 

Sikäläiseen Martimojärven taloon oli patoutunut 
noin 20 »alasmenijää», osaksi Kemistä lähetettyjä, osaksi 
Paanasen miehiä, mutta viranomaiset olivat yllättäneet 
kulkijat käännyttäen heidät takaisin. Muutamat mie- 
histä olivat sitten kuitenkin keinotelleet itsensä rajan 
yli Ruotsiin, mutta Tervolan etapin oli ilmitulleena 
pakko toistaiseksi keskeyttää toimintansa. 

Martimojärven tapahtuma tuli heti julkisuuteenkin. 
Kemissä ilmestyvä sanomalehti »Perä-Pohjalainen» näet 
painatti palstoilleen Tervolasta sille lähetetyn uutisen, 
jossa kerrottiin, että Tervolan tienoilla oli liikkunut hä- 
märäperäisiä Ruotsiin-kulkijoita. Uutisen lopussa ke- 
hotettiin poliisiviranomaisia pitämään silmällä näitä 
kulkijoita. Onneksi tätä uutista ei kuitenkaan huomattu 



lääninhallituksessa. Mutta »Perä-Pohjalaisen» toimit- 
taja G. A. Andersson oli saatava järkiinsä. Kun Häll- 
fors entuudestaan tunsi tämän, päätti hän käydä hänen 
luonaan arvellen aikaansaavansa ainakin sen, ettei 
Andersson vasta tämänlaatuisia uutisia julkaisisi, vaikk- 
ei hän jääkäriliikkeen aatetta itse käsittäisikään. Niin 
kävikin. 

Kun Salmela, joka sattui tällöin olemaan Kemissä, 
kuuli tapauksesta, niin hän lupasi ottaa pojat matkaansa. 
Mutta muutamat näistä ilmoittivat röyhkeästi, etteivät 
he enää toista kertaa lähteneet yrittämään, vaan että 
heille oli maksettava kotimatkarahat ja sitäpaitsi kulu- 
tetusta ajasta täysi korvaus. Nämä tällaiset erotettiin 
heti toisista, ja Pietilä sopi heidän kanssaan matkaku- 
luista. Ja kun heille suoritettiin varsin runsaat korvauk- 
set, lupasivat he pitää asian omina tietoinaan. Suurin 
osa palanneista oli kuitenkin reippaita miehiä. Nämä 
Salmela vei sitten mukanaan Muurolaan, mistä he 
opastettuina jatkoivat matkaansa edelleen rajaa kohti. 

Paanaselle, joka tähän aikaan piti pääkortteeriaan 
Oulussa, ilmoitettiin Martimojärven tapahtuma; hänen 
kanssaan sovittiin, että hän tästä lähtien toimittaisi 
kaikki värväämänsä miehet Kemiin. Kuten on mainittu, 
ei Paanasen varsinaisena tarkoituksena ollutkaan vär- 
vääminen, vaan pohjoisten kulkureittien ja värväyk- 
sen järjestäminen, mutta liikkuessaan Oulun seutuvilla 
hän luonnollisesti jonkin verran harjoitti värväystäkin. 



Tervolan etappi oli siis tullut ilmi ja pysyi sitten 
katkenneena noin kahden kuukauden ajan. Näin ollen 
Kemin etapin täytyi — paitsi Torniota — turvautua 
pitempi- ja vaikeampi-taipaleiseen Muurolan reittiin. 
Mutta onneksi Luoja varsin pian laati Suomen ja Ruot- 
sin välille lyhyen ja lujan sillan: Meri jäätyi. 

Vastaanotto siirtyy »Osutaan». — Järjestelymuutoksia 
ja Helsingin-neuvotteluja. 

Kemin etapin heikoin puoli oli luonnollisesti se, 
että Saksaan-menijäin vastaanoton täytyi tapahtua 
asemalla. Kun marraskuun alkupäivinä rajan yli pyr- 
kiväin lukumäärä kasvamistaan kasvoi, täytyi etappi- 
järjestön kaiken päällisiksi luopua paikallisoppaiden 
ryhmävuorottelusta, jotenka asemalla siitä lähtien oli- 
vat säännöllisesti aina kaikki ne oppaat, jotka suinkin 
saattoivat sinne saapua. Tällainen samojen miesten 
alituinen asemalla oleskelu alkoi tietysti lopulta herät- 
tää santarmiviranomaisten huomiota. Asemakirjuri Lind- 
qvist mainitsikin erään santarmin jo lokakuun lop- 
pupuolella häneltä tiedustelleen, mitä joukkoa nuo ase- 
malla joka päivä oleskelevat miehet (paikallisoppaat) 
oikeastaan olivat. 

Kun marraskuussa pakkaset alkoivat ja junat myö- 
hästyivät siinä määrin, että ne harvoin saapuivat 
ennen klo 12 yöllä, kävi vastaanotto asemalla miltei 



mahdottomaksi, sillä eihän tällaisissa tapauksissa ase- 
malla enää ollut lainkaan muuta yleisöä. Tästä syystä 
meneteltiin joskus siten, että kun asemakirjureilta oli 
saatu tietää, että juna oli huomattavasti myöhästynyt, 
niin lähetettiin joku paikallisoppaista Simoon, missä 
tämän sitten piti nousta yöjunaan, koota jo vaunuissa 
Saksaan-menijät yhteen ja lopuksi opastaa heidät 
Kemissä passintarkastuksen läpi. Mutta tälläkin menet- 
telyllä, jota tietenkään] ei voitu kovin usein toistaa, 
oli omat vaaransa ja pulmansa. Niinpä kerran sattui 
Eino Lehdolle, että kun hän Simon asemalta junaan 
noustuaan ja siinä useita Saksaan-pyrkijäin näköisiä 
nuoria miehiä havaittuaan aikoi ruveta näyttämään 
näille tuntomerkkejä (savuke vasemmassa suupielessä ja 
nenäliina oikean käden ympärillä), niin hän harmikseen 
huomasi, ettei hänellä nenäliinaa ollutkaan. Kun 
junassa valitettavasti ei näkynyt ketään tuttavaakaan, 
keneltä olisi voinut nenäliinan lainata, koetti Lehto 
erään neitosen käsilaukun alta vaunun penkiltä salaa 
siepata tarvitsemansa vaatekappaleen. Mutta yritys 
epäonnistui, ja neitonen tietysti luuli Lehdon tavoitel- 
leen hänen käsilaukkuaan! Lehto poistui häpeissään 
toiseen vaunuun. Kun hän siellä äkkäsi erään Pelastus- 
armeijaan kuuluvan naisen, niin hän istuutui tämän 
viereen alkaen teroittaa kynäänsä. Yhfäkkiä hän 
tahallaan leikkasi sormeensa haavan. Kun hän ei sen 
sitomiseksi löytänyt olematonta nenäliinaansa, niin 



neiti hyväsydämisesti tarjosi omansa. Tarkoitus oli 
saavutettu, ja Eino Lehto sai junasta toistakymmentä 
poikaa mukaansa. 

Myöskin se, että paikallisoppaat säännöllisesti kä- 
vivät paikkakunnan matkustajakodeissa, rupesi he- 
rättämään kiusallista huomiota, ja kaikenlaisia huhuja 
alkoi levitä kaupungilla. Eräästä matkustajakodista, 
jossa paikallisoppaita tämän takia kohdeltiin suoras- 
taan häpeämättömästi, luovuttiin jo kokonaan. Etappi- 
kansliaan sijoitettiin aina silloin tällöin miehiä asumaan, 
ja maisteri Hällforsin sisar, yhteiskoulun johtajatar Edit 
Hällfors niinikään joskus vastaanotti veljensä tutta- 
via Saksaan-menijöitä; mutta tämä kaikki ei paljoa 
merkinnyt. — Vastaanottotapa ja Saksaan-pyrkijäin 
majoitus oli ehdottomasti saatava toisin järjestetyksi. 

Loppujen lopuksi tultiin siihen tulokseen, että 
jokin suuremmista matkustajakodeista oli saatava joko 
etapin haltuun tai ainakin kokonaan asian puolelle. 
Kaksi tällaista matkustajakotia saattoi tulla kysymyk- 
seen, nim. Niemelän ja Heiskasen omistamat. Näistä 
viimeksimainittu toimi myös majatalona ja oli nimel- 
tään »Osula». Kun Niemelän matkustajakoti jo ennestään 
tavallaan oli ollut etappi järjestön käytettävänä ja 
kun se mahdollisesti olisi voitu saada ostetuksi, niin 
ajateltiin tällaista kaupantekoa. Tästä oli sitten kui- 
tenkin kohta luovuttava, kun selvisi, että asian järjestä- 
minen olisi vienyt aikaa ainakin parisen viikkoa, ja 

Niemelän matkustajakoti pihan puolelta. 

etappi tarvitsi luotettavan sijoituspaikan heti. Ei myös- 
kään katsottu sokeaa Niemelää voitavan sekoittaa näin 
vaaralliseen juoneen. — Ainoa mahdollinen oli siis Juho 
Heiskasen omistama »Osuta». Kemin etapin johtajat eivät 
Heiskasta lähemmin tunteneet, mutta niinä harvoina ker- 
toina, jolloin he olivat olleet hänen seurassaan, he olivat 
saaneet hänestä hyvän käsityksen. Hän oli näyttänyt 
vaatimattomalta, hiljaiselta ja herkkäluonteiselta, mutta 
luotettavalta. Hänen vaimonsa, rouva Henriika Heis- 
kanen taas oli erittäin tarmokas ja toimintakykyinen 
nainen. 

Kun Saksaan-pyrkiviä tuli ehtimiseen ja kun vas- 


taanottovaikeudet täten yhä kasvoivat, täytyi Häll- 
forsin ja Pietilän ottaa ratkaiseva askel ja niin he 
marraskuun 14. p:nä 1915 kääntyivät Heiskasen 
puoleen. He esittivät asiansa peitetyssä muodossa 
pyytäen, että Heiskanen varaisi heidän miehilleen huo- 
neita, ja vakuuttaen, että ne tulisivat aina olemaan 
täynnä matkustajia. Miesten laskuista Hällfors ja 
Pietilä huolehtisivat, ja asian laatuun katsoen ne saisi 
laatia melkoisen korkeaa taksaa noudattaen. Syynä 
siihen, miks’ei Heiskaselle oitis kerrottu koko totuutta, 
oli se, että häntä täten tahdottiin suojata; tietysti 
häntä ei myöskään haluttu heti alussa erikoisesti säi- 
kytellä, koska oli erinomaisen tärkeätä, että hän suos- 
tuisi tehtyyn esitykseen. Heiskanen kuitenkin arvasi 
asian oikean laidan, sillä hän oli suurella myötämieli- 
syydellä pitkin syksyä seurannut etappimiesten toimia. 
Utelematta sen enempää hän pyysi vain miettimisaikaa 
neuvotellakseen asiasta vaimonsa kanssa. Ja muutaman 
tunnin kuluttua hän sitten ilmoittikin suostuvansa 
ehdotukseen. 

Vastaanottoon nähden tehtiin Heiskasen kanssa 
sellainen sopimus, että tulijain oli tunnusmerkkinä 
annettava viiden pennin raha sekä lausuttava se luku, 
mikä saatiin, kun rahassa olevan vuosiluvun ensimmäi- 
nen ja viimeinen numero laskettiin yhteen. Heiskasen 
oli hankittava itselleen juoksupoika, joka olisi asemalla 
»virkalakki» päässä matkustajia vastaanottamassa. 



Juho ja' Henriika Heiskanen. 

Raha oli annettava ensi kädessä pojalle, mutta jolleivät 
vieraat tätä tapaisi, voisivat he matkustajakodissa an- 
taa sen Heiskasellekin. Pietilä ja Hällfors lupasivat 
maksaa pojan palkan. — Toimeen saatiin 15-vuotias 
Albert Ilmari Mäki* joka oli varsin pienikasvuinen, 
mutta erittäin pirteä poika. 

»Asiaa» ei luonnollisestikaan voitu kauan salassa- 
pitää, vaan Heiskanen sai tietää kaiken. Ja mainitta- 
koon jo tässä, että Juho ja Henriika Heiskanen joutuivat 
»Osulassaan» tekemään isänmaalle arvaamattoman suu- 
ria palveluksia. 

* * * 

Yllämainitut etapin järjestelyssä tapahtuneet muu- 
tokset aiheuttivat sen, että Hällforsin täytyi matkustaa 
Helsinkiin tekemään niistä selkoa. Mutta oli muitakin 

* Isäpuolensa nimen mukaan häntä tavallisimmin sanottiin 
Rahikaiseksi. 



Kemin »Osula» ja kirkko; 


asioita, jotka oli tiedoitettava A. K:lle. Niinpä rauta- 
tiellä oli herättänyt yleistä huomiota se, että Kemiin 
oli kuluneen syksyn aikana matkustanut suuri määrä 
nuoria miehiä aina Viipurista ja Sortavalasta saakka ja 
että nämä kaikki olivat sitten aivan kuin hävinneet 
sille tielleen. Sekin oli pistänyt erikoisesti silmään, ettei- 
vät miehet olleet olleet tavallisia metsätöihin matkus- 
tavia jätkiä, vaan useinkin herrasmiehiä, ylioppilaita 
tai koululaisia. Kemi oli sitäpaitsi siksi vähäinen kau- 
punki, että pitkämatkaisia matkustajia saapui sinne 
verraten harvoin. Jos nämä kulkijat edes olisivat 
tulleet esim. vain Oulusta saakka, niin silloin se ei 
olisi vetänyt puoleensa mitään huomiota. — Oli 
siis aikaansaatava sellainen muutos, että kauempaa 
saapuvat Saksaan-menijät ostaisivat pilettinsä eri jak- 
soissa, esim. kaikki Tampereen eteläpuolelta tulevat 
ensin Tampereelle, sieltä Ouluun ja vasta sieltä Kemiin, 
sekä muut ensin Ouluun ja sieltä perille. Sitäpaitsi olisi 
joittenkuitten hyvä ostaa piletti aina Rovaniemelle 
asti. Kun Rovaniemelle matkustajain näet piti yöpyä 
Kemissä, näyttäisi näiden sinne jäänti luonnolliselta. 

Eräitä muitakin saavutettuja kokemuksia tuli so- 
vittaa käytäntöön. Niin kauan kun moottorietappi 
toimi, saattoivat Saksaan-menijät kuljettaa kaiken- 
laiset tavaransakin rajan yli. Kelirikon aikana 
sitävastoin piti niiden matkustajien, jotka menivät 
Tervolan tai Muurolan kautta, jättää suuret kapsäk- 



kinsä Kemiin; vain se vähä, minkä he saivat ahdetuksi 
keveään selkäreppuun, voitiin ottaa mukaan. Useim- 
milla oli sitäpaitsi tällaisille soisille korpimatkoille 
aivan sopimattomat puvut. Varsinkin jalkineista ja 
Iämpimistä alusvaatteista oli puute. Kemissä oli kyllä 
kaikin keinoin koetettu tätä puutetta poistaa hankki- 
malla pojille selkäreppuja, lämpimiä villapuseroita, 
vieläpä uusia jalkineitakin, mutta siitä huolimatta 
niiden tarve vain suureni.- Varsinkin selkäreput olivat 
vähissä, jotavastoin kapsäkkivarasto kasvoi peloitta- 
vasti. Värvääjien oli tämän takia annettava värvä- 
tyille sellaiset ohjeet, että näiden oli saavuttava Kemiin 
lämpimissä vaatteissa sekä mukana hyvät matkajal- 
kineet ja selkäreppu. Nämä ohjeet olivat sitäkin huo- 
mioonotettavammat, kun osoittautui, että hetimmiten 
voitaisiin Kemistä kulkea jäitse Ruotsiin. Entistä tär- 
keämpää oli sekin, että kaikilla tulijoilla oli asianmu- 
kaiset matkalupatodistukset, koska santarmiviranomai- 
set niitä ehdottomasti vaativat ja koska Kemissä ei 
enää oltu tulijoita vastassa asemalla eikä siis välittö- 
mästi voitu auttaa heitä passintarkastuksessakaan. 
Tätä Hällfors oli jo aikaisemminkin korostanut, mutta 
nyttemmin värvärien oli se erittäin tarkoin varteen- 
otettava.* Kemissä sattuneet tapaukset olivat saatta- 
neet etappijärjestön ottamaan lukuun senkin hyvin 

* Passiselkkaukset vähenivätkin ^marraskuun puolivälin 
jälkeen huomattavasti. • ' - > 



todennäköisen mahdollisuuden, että olisi pakko yht’- 
äkkiä katkaista koko etappi. Tämän takia oli tärkeätä, 
että miesten lähettäminen eri värväyspiireistä voitai- 
siin tarpeen tullen viipymättä lakkauttaa. Mutta tämä 
puolestaan edellytti, että ympäri maata olevien vär- 
väyspiirien ja Helsingissä olevan keskuksen välinen 
yhteys saataisiin niin tehoisaksi, että yksinkertainen 
Helsinkiin lähetetty sähkösanoma tuota pikaa olisi 
koko värväysverkon tiedossa. 

Helsinkiin saavuttuaan Hällfors meni heti tri 
W. O. Sivenin luo Kammion sairaalaan, minne myös 
tri Kai Donner oli saapunut. Hän teki näille A. K:n 
edustajille selkoa Kemin etapin toiminnasta esittäen 
yllämainitut havainnot ja niihin perustuvat toivomuk- 
set. Samalla hän sopi Sivenin kanssa siitä, että sähkö- 
sanoma: » Potilas ei saavu » merkitsisi sitä, että etappi 
oli katkaistu. Näistä varovaisuustoimenpiteistä huoli- 
matta värväystyö Hällforsin mielestä oli saatava mah- 
dollisimman tehokkaaksi, koska jäitse kuljettava meri- 
tie taas kohta olisi etapin käytettävänä. Lopuksi Häll- 
fors lupasi viikoittain ilmoittaa Donnerille Kemin eta- 
pin kautta Saksaan painuneiden lukumäärän. Tämän 
piti tapahtua avonaisella postikortilla*; oli puhuttava 
metsästyksestä y.m.s. ja mainittava numeroita, joiden 
yhteenlaskettu summa merkitsisi rajan yli menneitten 
lukumäärää. 

* Nämä koitit eivät koskaan saapuneet perille. 



Viivyttyään Helsingissä vain yhden päivän Häll- 
fors palasi Kemiin marraskuun 17. p:n aamuna 1915. 


Miestenkuljetus meren jäitse jalan ja suksilla. 

Talvi tuli syksyllä 1915 erittäin varmasti ja jou- 
tuin. Marraskuun 1. p:n vastaisena yönä raivonneen 
myrskyn jälkeen oli vain tyveniä pakkasöitä ja jo saman 
kuun 10. p:n tienoilla oli meri Ruotsiin asti miehenkan- 
toisessa, peilikirkkaassa jäässä. Näihin aikoihin eräät 
paikallisoppaat kävivät kaukana Valkeakarin takana 
luistellen jäätä tarkastamassa ja toivat sieltä sen viestin, 
että jos vain samanlaista säätä jatkuisi, niin miehiä 
voitaisiin muutamien päivien kuluttua ruveta sitä tietä 
täysin turvallisesti kuljettamaan. Tyveniä, lumettomia 
pakkasöitä kestikin yhteen menoon joulukuun 10. p:n 
tienoille saakka. Syksy vuonna 1915 oli etappitoimin- 
nalle todella onnekas. 

Niin pian kun jään kantavuudesta oli päästy var- 
muuteen, kääntyivät Pietilä ja Hällfors moottorilla-kulje- 
tukseen niin ansiokkaasti osallistuneiden luotsien, Joki- 
salon ja Aspegrenin puoleen pyytäen näitä jääoppaiksi. 
He antoivatkin myöntävän vastauksen. Perheen- 
isinä ja ansiotöiden varassa elävinä oppaille päätettiin 
maksaa 10 mk. jokaiselta ylikuljetettavalta mieheltä, 
kuitenkin siten, että vähin opastusmaksu olisi 50 mk. 
matkalta. Aspegren, joka epäili jalkojensa kestävyyttä, 



lausui sen toivomuksen, että 
häntä käytettäisiin vain siinä 
tapauksessa, ettei muita op- 
paita olisi saatavissa. Ottaen 
huomioon tämän ja sen toden- 
näköisen mahdollisuuden, että 
Saksaan-pyrkijöitten joukot 
kasvaisivat, Pietilä kääntyi 

myös vanhan aktivistin, talon- 
omistaja Kalle Wititerin puo- 
leen. Aluksi tämä kieltäytyi, 
mutta sitten lähemmin asiaa 
harkittuaan antoi hänkin 

suostumuksensa. Neljänneksi 
oppaaksi saatiin Eero Heickel- 
lin välityksellä Tornion Röy- 
tässä asuva suutari August 
Möykkylä. Tämä tunsi hyvin 
Kemin ja Haaparannan väli- 
sen saariston ja paikalliset olosuhteet, jotenka 

hänen liittymisensä oppaiden joukkoon oli erittäin 
tervetullut asia. 

»Osulan» joutuminen vastaanottopaikaksi ja jää- 
reitin aukeaminen merkitsivät paikallisen etappijär- 
jestelmän täydellistä muutosta. Jo marraskuun 20. päi- 
vän tienoilla miehiä alkoi tulla suoraan »Osulaan». Van- 
hoin tuntomerkein asemalle saapuvia oli enää ainoastaan 



Albert Ilmari Mäki (Rahi- 
kainen). 

Kemin »Qsulan» ja Jokelan matkustajakotien pohjapiirros. 






joitakuita harvoja. Siitä huolimatta täytyi jonkun 
paikallisoppaan aina joulukuun alkupuolelle asti kaiken 
varalta yhä käydä asemallakin. 

Saksaan-menijäin käsittely Kemissä tapahtui seu- 
raavasti. Miehet saapuivat, kuten tähänkin asti, etu- 
päässä iltajunassa joutuen asemalla »Osulan» juoksu- 
pojan opastettaviksi. Jolleivät he poikaa tavanneet, 
menivät he omin neuvoin »Osulaan» ilmoittautuen 
siellä Heiskaselle. Jottei iltajunassa tulijoiden määrä 
olisi kovin suuri, oli Hällfors Helsingissä käydessään 
kehoittanut järjestämään miesten lähetyksen siten, että 
osa heistä viettäisi yönsä Oulussa ja saapuisi Kemiin 
vasta paikallisjunassa. Pohjois-Pohjanmaalta värvätyt 
tulivatkin miltei kaikki tässä junassa. Kun miehet 
täten jakautuivat kahden junan osalle, ei liike luonnolli- 
sesti herättänyt niin paljon huomiota, kuin jos kaikki 
olisivat saapuneet aina samalla kertaa. 

»Osulassa» oli Saksaan-menijöitä varten varattuna 
ruokasalin takana oleva eristetty kulmahuone, mihin 
lisävuoteita sijoittamalla voitiin saada mahtumaan 
6 — 8 miestä. Tämän huoneen ohella oli tarpeen vaati- 
essa käytettävissä vielä muitakin matkustajakodin huo- 
neita. Kun miehiä oli oikein paljon, muutettiin ruoka- 
salikin makuuhuoneeksi, missä vuoteita oli kuin kasar- 
missa. Toisinaan vielä talonväkikin luovutti omat 
huoneensa. Ja jos kaikki eivät mahtuneet »Osulaan», 
majoitettiin miehiä toisinaan vieressä sijaitsevaan 



Jokelan matkustajakotiin. — Joke- 
lalle ei tosin etappipuuhia paljas- 
tettu, mutta varmaan hän niistä 
jotakin aavisti. 

Kun lopuksi nämäkin toimen- 
piteet osoittautuivat riittämättö- 
miksi, niin Pietilä esitti joulukuun 
alkupäivinä, että hänen äitinsä 
omistamassa talossa pantaisiin kun- 
toon pari huonetta. Niin tehtiin- 
kin, ja sinne sijoitettiin sitten tavallisesti vaaranalaisim- 
mat ylimenijät. Etappikansliaan niinikään hankittiin 
lisävuoteita. 

Saksaan-lähtijöitä oli ankarasti kielletty Kemissä 
ollessaan liikkumasta kaupungilla. Puolenpäivän aikaan 
Hällfors tai Pietilä kävi tapaamassa heitä »Osulassa» 
tiedustellakseen, mitä heidän varusteistaan mahdolli- 
sesti puuttui, sekä vastatakseen heidän kyselyihinsä. 

Pietilä huolehti Heiskasen avustamana matkava- 
rusteiden hankinnasta. Heiskanen toimitti tavalli- 
sesti ostot ollen olevinaan — huomionherättämisen 
välttämiseksi — Muurolan hartsitehtaan asioilla. Ker- 
rankin hän tällä tavoin yhfaikaa osti »Muurolan Sal- 
melalle» 5 tusinaa karvalakkeja. Myöskin Helsingistä 
toimitettiin Lockstedtissa olevia varten talvivarusteita, 
joita ahkerat naiskädet siellä olivat valmistaneet ja 
joita lähetettiin perille ylimenijäin mukana. Niin saa- 



pui säkeissä satoja sukkapareja, jotenka etappikanslia 
joskus oli aivan täydellisenä »sukkamakasiinina». Sukkia 
oli myös välistä ommeltu toisiinsa kiinni liivien muotoon, 
jolloin niitä mainiosti voi käyttää villapuserona. 

Lähtijöille annettiin hyvissä ajoin iltapäivällä ra- 
vitseva päivällinen, ja talon naisväki laittoi sitäpaitsi 
jokaiselle matkaa varten pienen voileipäpaketin. Päi- 
vällisen jälkeen alkoi pukeutuminen matkatamineisiin, 
ja kaikkien piti olla valmiina täsmälleen klo 5 ip. Ke- 
nen rajaoppaan kulloinkin oli lähdettävä matkaan, 
siitä etapin johtajat olivat aikaisemmin huolehtineet 
ja sopineet myöskin ajasta, milloin tämän oli tultava 
määräpaikkaan jäälle. Tavallisesti piti miesten olla 
koossa jäällä klo 6 ip:llä. Kokoontumispaikkoja oli 
useita: Selkäsaaren pohjoispää (tavallisin), Ruutinkarin 
lähistö, Kiikelin hiililaiturin tienoo, Kuusiluodon tien- 
varsi j.n.e. Kaikki nämä paikat olivat Kemin länsi- 
puolella. Mutta suksikelin aikana joulun jälkeen mie- 
het lähtivät taipaleelle useita kertoja myös kaupungin 
eteläpuolelta Laitakarin sahan lähettyviltä, Selkäsaa- 
ren eteläpäästä j.n.e. 

Kun etapin johtajat tulivat »Osulaan», pyydettiin 
kaikkia lähtijöitä kokoontumaan suureen ruokasaliin. 
Siellä tiedusteltiin, olivatko kaikki matkavalmiit. Sitten 
lähtijät jaettiin tavallisesti viisi-miehisiin ryhmiin, ja 
kukin saapuvilla oleva ohjaaja sai oman ryhmänsä. 
Tämän jälkeen Hällfors tai Pietilä lyhyesti selitti, 




Kemin vanha »Osula». (Nykyisin Kurkelan matkustajakoti). 

miten matka tulisi tapahtumaan. Meneteltiin seuraa- 
vasti: Ensin lähti ovesta ulos ohjaaja ilmoittaen ryh- 
mälleen, minnepäin hän suuntaisi kulkunsa. Puolen 
minuutin kuluttua lähti ryhmän ensimmäinen mies seu- 
raamaan ohjaajan jäljessä; tämän perästä lähti puolen 
minuutin kuluttua toinen mies pitäen silmällä edellistä 
j.n.e. Näin menettelivät kunkin ryhmän miehet. »Alas- 
menijät» eivät siis ensinkään tienneet, minne heidät 
vietiin; heidän ainoana ohjeenansa oli vain pitää huol- 
ta siitä, ettei edellinen mies hävinnyt näköpiiristä, ja 
seurata tätä. Lähtijöille huomautettiin joka kerta, ettei 
heidän pitäisi säikähtää, jos sotilaita tai santarmeja 
osuisi tulemaan vastaan; oli vain kuljettava aivan yhtä 
huolettomasti kuin jos olisi oltu tavallisella kävelyllä. 
Jos taas sattuisi niin onnettomasti, että joku sittenkin 
eksyisi, kuten jonkin kerran tapahtuikin, oli eksyneen 
viipymättä palattava »Osulaan», mistä hän sitten pää- 
sisi lähtemään seuraavan joukon mukana. Viimeisen 




ryhmän ohjaajana toimi tavallisesti jompikumpi etapin 
johtajista. 

Milloin menijöitä oli pieni joukko, ei oltu näin 
ankaran muodollisia, mutta tavallisesti miehet kul- 
kivat kuitenkin aina yksitellen ja määrätyn välimatkan 
päässä ohjaajan perässä. 

Kuten tiedämme, sijaitsee Kemin kaupunki nie- 
messä, jotenka useitten katujen päistä päästään merelle. 
Kun siis kerran »Osulasta» oli tultu kaupungille, oli 
valittavana monia kulkuteitä. »Osula» sijaitsi etapin 
tarkoitusta varten erittäin sopivalla paikalla. Ensinnä- 
kin se oli varsin lähellä asemaa Maantie- ja Isonpuisto- 
kadun kulmauksessa. Sen lisäksi sen ruokasalista 
päästiin joko eteisen läpi pääovesta Maantiekadulle 
tahi keittiön kautta pihamaalle ja sieltä toisesta portista 
niinikään Maantiekadulle tai toisesta portista Isolle- 
puistokadulle. — »Osulan» keittiön väki oli luotettavaa, 
sillä siellä hääräsi emännöitsijänä sittemmin kuuluisasta 
aktivistikodista, Puukkokummun Haasioselästä kotoisin 
oleva Nanny Hast (nyk. Carlenius), joka koko sydä- 
mestään kannatti itsenäisyystyötä. 

Tavallisesti tehtiin siten, että ensimmäinen oh- 
jaaja poistui pääovesta Maantiekadulle kääntyen oi- 
kealle ja kulkien kadun päähän asti sekä jatkaen sitten 
matkaa maantietä pitkin lähelle hautausmaata ja sieltä 
Kalkkinokan sivua pitkin merelle. — Kun koko en- 
simmäinen ryhmä oli mennyt, lähti toinen ohjaaja 



pihamaan kautta portista Isolle- 
puistokadulle kulkien sitä pitkin 
aina kirkon toisella puolella olevalle 
poikkikadulle ja sitten taas tätä 
pitkin Palokunnantalon luo, sekä 
lopuksi sen pihan kautta Hahti- 
saarelle ja sieltä merelle. Tämä 
ohjaaja johti joukkonsa siis suo- 
raan venäläisten kasarmialueen 
läpi, mutta kun tätä Kautta tultiin Kuusiluotoon mene- 
välle talvitielle ja kun sillä muutenkin oli liikettä, ei 
merelle päin kulkevien reppuselkäisten poikien jono 
herättänyt mitään huomiota. — Toisen ryhmän poistut- 
tua kolmas ohjaaja lähti matkaan pihan kautta toisesta 
portista Maantiekadulle kääntyen vasempaan ja kulkien 
sitä pitkin ja sitten Karihaaraan vievää tietä myöten 
rannikkoradan yli sekä poiketen sen jälkeen vasempaan, 
Ruuti n-rantaan ja siitä merelle. — Seuraavat ryhmät 
käyttivät jotakin yllämainituista teistä, mutta kaupun- 
gilla ohjaajat sitten valitsivat jonkin uuden tien me- 
relle. Niinpä varsin usein kuljettiin suoraan Isoa- 
puistokatua aina sen päähän asti ja siitä kadun puoli- 
valmista jatkoa pitkin ison sataman kautta tai tehtaille 
vievää tietä myöten Mansikkaniemen sahan ja kone- 
pajan välistä merelle. Vielä muitakin teitä käytettiin, 
mutta nämä mainitut olivat tavallisimmat. — Kun 
jokaisen ryhmän lähdön välillä pidettiin pieni väliaika, 

saattoi suuren miesjoukon lähettäminen kestää puolisen 
tuntia. (Liite n:o 15, Kemin asemakaava). 

Kun ryhmää johtava ohjaaja oli päässyt kaupungin 
valopiirin ulkopuolelle, pysähtyi hän odottamaan, kunnes 
koko ryhmä oli kokoontunut hänen luokseen. Tämän 
jälkeen matkaa jatkettiin jäätä pitkin — kiertäen kau- 
kaa kaupungin aluetta — sovittuun yhtymäkohtaan, 
minne tavallisesti oli 2 — 3 km. Kun kaikki ryhmät 
olivat saapuneet määräpaikkaan, laski johtaja miehet 
saadakseen tietää, olivatko kaikki tulleet perille. Ja 
niin alettiin yhdessä joukossa seisten odottaa raja- 
opasta. 

Tämä ilmestyikin pian pimeästä, välistä jalan, 
mutta useimmiten potkukelkalla tai suksilla. Johtaja 
ilmoitti hänelle miesten lukumäärän. Rajaopas tar- 
kasteli hetkisen kompassiaan, pani kepin päähän nenä- 
liinan »tuulilippuna» liehumaan ja komensi sitten: 
»Eteenpäin mars!» 

Opastettavat lähtivät liikkeelle pitkänä jonona 
kadoten jo noin 200:n metrin päässä jäälleohjaajien 
näkyvistä. Nämä palasivat parin miehen ryhmissä 
eri teitä kaupunkiin odottamaan jo samana iltana 
saapuvia uusia Saksaan-pyrkijöitä. 

Lähtöaika, klo 5 ip., oli valittu kahdestakin syystä. 
Ensiksikin menijät täten ennättivät perille Haaparan- 
nalle ennen aamuntuloa ja toiseksi he saattoivat tähän 
aikaan lähteä Kemistä huomaamattomimmin. Kun 



näet työt lähisahoilla loppuivat klo 5 ip:llä, niin täl- 
löin kiiruhti miesjoukkoja pitkissä jonoissa sahoilta 
kaupunkiin ja kaupungista uudelle työvuorolle sahoi- 
hin. Etapin lähettämät miehet eivät tässä miesvili- 
nässä herättäneet mitään erikoista huomiota, vaikka 
kirkontornissa vartioiva sotilas heidät ehkä näkikin 
menemässä kaupungilla tai lähellä kaupungin rantaa. 
Joskus kun lähtijöitä oli tavallista suurempi määrä, 
toimitettiin kaiken varalta etapin koko järjestö miehi- 
neen ja naisineen kaduille kävelemään ja siten salaisuutta 
peittämään. 

Miehiä lähetettiin miltei joka päivä, keskimäärin 
noin 15, mutta joitakuita kertoja 25 ä 30, jopa vieläkin 
enemmän. Kun kuhunkin ryhmään, kuten jo on mainittu, 
tavallisesti sijoitettiin 5 miestä (joskus 6 ja 7:kin), 
saattoi kolme ohjaajaa suorittaa opastuksen. 

Ohjaajina toimivat Hällfors, Pietilä ja paikallis- 
oppaat, toisinaan myös poliisilaitoksen kanslisti Iikka 
Montell. Sattuipa joskus niinkin, että joku tilapäisesti 
saapunut jääkäri tai Saksaan-menijä, jolla oli paikallis- 
tuntemusta, esiintyi ohjaajana. Kuten edellisestä huo- 
maamme, ei ohjaajiksi kuitenkaan likimainkaan aina 
tarvittu kaikkia. Paikallisoppaista oli Frans Saartola 
melkein aina tulessa. 

Ensimmäinen Saksaan-menijäin joukko, noin 30 
miestä, lähetettiin jäätä myöten Ruotsiin marraskuun 
17. p:n illalla 1915 Jokisalon ollessa rajaoppaana. Seu- 



Kemin edustalla olevia saaria: Selkäsaari vasemmalla, Saaren- 
krur.ni keskellä, Koivukallio ja sen takana oikealla Ruutinkari. 

raavina päivinä meni pienehköjä ryhmiä, mutta marras- 
kuun 23. p:nä lähti taas komea joukko, 40 miestä. 
Sillä tavoin miestenlähetys sitten jatkui päivä päivältä. 

Rajaoppaat käyttivät useita eri teitä. Tavallisesti 
kuljettiin Valkeakarin ohi suoraan länttä kohti rajan 
yli ja sitten suoraan pohjoiseen Hamppuleiviskään tai 
johonkin muuhun Ruotsin-puolen rajasaareen. Toisi- 
naan kuitenkin mentiin ulompaa, kappaleen matkaa 
Valkeakarin eteläpuolelta, sillä tavallisesti tullivartiat 
ulottivat hevosilla tekemänsä tarkastusmatkan Valkea- 
kariin saakka. Aspegren vei miehensä tätä ulompaa 
tietä, lähtien milloin Selkäsaaren pohjois-, milloin taas 
sen eteläpäästä sekä kulkien suoraan länttä kohti lä- 
heltä Huitureita Kataja-nimiseen Ruotsin-puolen raja- 
saareen ja siitä pohjoiseen, Tervakariin ja Haaparannalle. 



August Möykkylä taas käytti rannikkoreittiä kulkien 
Kemijoen suun ohi Kuusiluodon ja Tornion Röytän 
maanpuolitse. Tämän matkan pituus oli vain 2 penin- 
kulmaa. Ulkoreittien pituus oli 4 peninkulmaa ja toi- 
sinaan vähän enemmänkin. 

Matka ei siis kylläkään ollut kovin pitkä, mutta 
kun jää tämän kuljetuksen alkuaikoina oli lumeton, 
muodostui retki sittenkin monelle hyvin rasittavaksi, 
vaikka sukat tällöin pidettiinkin jalkineitten päällä. 
Toisinaan oli kova pakkanen, 30:kin Celsius-astetta; 
usein taas oli nousuvettä rantapuolilla niin paljon, 
että se meni pieksunvarsista sisään, jotenka pojat 
saivat kahlata satoja metrejä jääkylmässä vedessä. 
Kiinnijoutumisen pelosta menijäin täytyi monesti rajan 
yli pyrittäessä kaikin voimin juosta pitkät matkat; 
tämän takia useat heistä olivat Ruotsin puolelle päästy- 
ään aivan näännyksissä, perin hikisinä ja kovin ja- 
noissaan. Vilustumisen estämiseksi oppaiden täytyi kui- 
tenkin tällöin rajoittaa juominen ja lepääminenkin 
mahdollisimman vähiin. 

Eivät Saksaan-menijäin sielullisetkaan kärsimykset 
olleet mitättömiä. Ei ollut ollut helppo jättää omaisiaan ja 
rakkaitaan; ratkaisu oli useissa tapauksissa ollut raskaan 
sisäisen taistelun tulos. Myöskin tuo synkkä pimeys 
ja Pohjanlahden epäystävälliset ahavat sekä alituinen 
kiinnijoutumisen vaara olivat omansa painamaan nuorta 
mieltä. Mutta kun sitten onnellisesti päästiin Ruotsin 



puolelle, niin rajaton riemu valtasi sydämen: tämän 
jälkeen saisi voimainsa takaa iskeä vihollista, joka 
sorti ja piti pilkkanansa Suomen kansaa. Kotimaan 
kaiho antoi tälle riemuntunteelle erikoisen voimallisen 
ja vapauttavan tenhon. 

Rohkea rajaopas August Möykkylä kertoo jäämat- 
kan vaikeuksista seuraavaa: 

»Oli sateinen ja myrskyisä iltamyöhä, kun Eero 
Heickell ja Jonne Sundell tulivat luokseni Röyttään 
ilmoittaen Kemistä yöllä saapuvan isohkon miesjoukon 
Selleehen, mistä minun piti sitten ohjata tulijat rajan 
yli Ruotsin puolelle. Kello 2 yöllä oli miesten määrä 
olla Selleen talon läheisyydessä. 

Hyvissä ajoin lähdin kulkemaan Selleetä kohti. 
Kun saavuin perille, ei mitään liikettä kuulunut eikä 
ketään näkynyt; sade ja myrsky vain pitivät pimey- 
dessä soittoaan. Pelkäsin jo miesten sateessa ja pi- 
meässä joutuneen harhaan ja hiivin sen takia eteenpäin 
Hietainpäännientä kohti ja kiipesin eräälle heinäsuo- 
valle kuuntelemaan ja tähystelemään. Mutta kun 
mitään ei kuulunut, palasin takaisin Selleen talon 
läheisyyteen. Hetken aikaa odotettuani olin vihdoin- 
kin kuulevinani liikettä läheisen metsän reunassa ole- 
van ladon seuduilta. Läksin aitovartta pitkin hiipi- 
mään lähemmäksi. Ja aivan oikein, siellä olikin ke- 
miläinen Jokisalo mukanaan koko joukon neljänä- 
kymmentä miestä. 



Heti lähdettiin painumaan pimeän metsän turvissa 
Brännärinnientä kohti. Saavuttuamme rantalepikon 
suojaan Röytän ja Bränpärin puoliväliin sijoitin miehet 
metsän varjoon ja tarkastin rannan aina Brännäriin 
asti. Mitään epäilyttävää ei näkynyt. Ryssät nähtä- 
västi pitivät tällaisella ilmalla parempana pysytellä 
kasarmiensa seinien sisällä. 

Kun kaikki oli tarkalleen järjestetty ja merkeistä 
sovittu, alkoi vaarallisimman taipaleen teko Tirron 
saareen. Ankaran etelämyrskyn vaikutuksesta meri- 
vesi oli kovasti noussut, jotenka rantavettä oli kaina- 
loihin asti. Ei auttanut kuitenkaan arastella, vaan 
mies toisensa jälkeen kahlasi perässäni rantaveden 
poikki. Ja kun sitten oltiin jäällä, niin ei muuta kuin 
kaikki juoksujalkaa Tirroa kohden! Pian olikin tuo 
noin kilometrin pituinen, vettä lainehtivaa jäätä myö- 
ten tehtävä taival katkaistu. Läpimärkinä emme voi- 
neet Tirron rannalla pitkää lepohetkeä pitää, vaan 
pian taas matkaa jatkettiin pitkin Ruotsin-puoleista 
joen rantaa. Kuusinokalla oli meidän määrä nousta 
maihin, mutta siellä oli rantavettä noin 300:n metrin 
leveydeltä, jotenka sinne ei ollut yrittämistäkään. 
Mutta kun oli sovittu, että vastaanottajat olisivat 
Kuusinokalla vastassa, täytyi heille tavalla millä 
hyvänsä viedä ilmoitus, että me yrittäisimme maihin 
Virtakarissa. Lähdin siis kahlaamaan jäänriitteessä 
olevaa rantavettä Kuusinokalle, missä tapasinkin vas- 



taanottajat. Ilmoitettuani heille aikomuksemme olevan 
nousta maihin Virtakarissa kahlasin takaisin miesten 
luo, ja heti lähdimmekin Virtakaria kohden marssi- 
maan. Sinne saavuttuamme vastaanottajat jo olivat 
paikalla, ja parin rannalle jääneen tukin avulla pää- 
simmekin maihin enempää kastumatta. Sen jälkeen 
matka jatkui edelleen Haaparannalle, missä miehet 
sijoitettiin Savukosken matkustajakotiin.» 

Rajaoppaitten tapana oli paluumatkallaan käyttää 
erinäisiä oikoteitä. Sittemmin he alkoivat tulla yli 
Tornionjoen kävellen Kyläjoelle ja palaten sieltä ju- 
nassa Kemiin. Usein he kuitenkin saivat opastettavik- 
seen Suomeen pyrkiviä jääkäreitä, ja tällöin koko 
paluumatka oli tehtävä jäitse. Varsinkin Jokisalo ja 
Winter saivat alinomaa olla taipaleella, eivätkä suin- 
kaan Aspegreninkaan matkat olleet keveitä. 

Niinpä Aspegren joulukuun 19. p:nä 1915 lähti 
kuljettamaan erästä 13-miehistä joukkoa, johon kuu- 
lui m.m. nykyinen jääkärimajuri Antti Kääriäinen. 
Oli Nikolain-päivä, jotenka Kemissä — kuten muualla- 
kin — toimeenpantiin komea juhlavalaistus. Toisten 
menijäin erikoista huomiota herätti muuan tanakka 
»lentojätkä», jolla oli jalassa tavattoman risaiset 
paulakengät ja ison, neliskulmaisen päänsä peitteenä 
koivistolainen karvareuhka; tämä oli kuitenkin niin 
rikkinäinen, että pari kolme tukkatupsua tunkeutui 
»intiaanimaisesti» päälaesta korkeuksia kohti. Mies oli 



muuten jo ennenkin nähnyt 
maailmaa, sillä Kemiin hän oli 
tullut miltei suoraan Lofotein 
saarilta oltuaan sitä ennen norja- 
laisten sillinpyytäjien mukana 
»laivatimpermannina» Jäämerellä. 

Tultuaan Suomeen ja kuultuaan, 
että »jotakin» oli tekeillä, hän oli 
päättänyt heti liittyä mukaan. 

»Eipähän tässä korkeammalta 
pudota kuin luudalta lattialle», 
arveli »timpermanni.» 

Oli yli kolmenkymmenen asteen pakkanen, jotenka 
matka oli erittäin työläs. Muuankin hento, nuori yli- 
oppilas oli jo puolimatkassa niin Uuvuksissa, että tove- 
reista aina kahden täytyi vuoronperään häntä taluttaa. 
Lähellä Ruotsin rannikkoa hänen voimansa loppuivat 
kokonaan, ja hän pyysi, että hänet jätettäisiin jäälle 
kuolemaan. Silloin toverit ottivat hänet hartioilleen. 

Samassa kuului pari laukausta, ja kaksi ruotsa- 
laista sotamiestä ilmestyi rannan suojasta tulijain 
tielle. Alkoi kuulustelu. 

»Keitä olette ja mistä tulette?» 

»Olemme suomalaisia ylioppilaita ja tämä tässä 
on meidän professorimme!» vastattiin viitaten Aspe- 
greniin. 

Aikoen ensin ajaa tulijat takaisin jäälle sotamiehet 



Jääkärimajuri Antti 
Kääriäinen. 


sitten kuitenkin laskivat aseensa, ja niin lähdettiin 
Haaparantaa kohti. 

Välikohtauksen virkistämänä marssi muiden mu- 
kana nuori ylioppilaskin; tanakka Aspegren, »profes- 
sori», kulki toisten edellä pitkässä Iammasnahkatur- 
kissaan, ja uljaasti teki taivalta Lofotein »Iaivatimper- 
mannikin». Viimeksimainitun kasvot olivat kuitenkin 
perinpohjin paleltuneet. 

Kuljetettavien alituiset uteliaat kyselemiset tus- 
kastuttivat oppaita. Tavallisesti he vastasivat niihin 
vain jurosti murahtaen, sillä Suomen puolella kuljet- 
taessa täytyi olla mahdollisimman varovaisia. Toinen 
oli asianlaita, kun tultiin Ruotsin puolelle; silloin op- 
paat lauhtuivat laskemaan leikkiäkin poikiensa kanssa. 

Erikoisena vastuksena oli se, että Ruotsin rajavar- 
tiosotilaat pyrkivät pidättämään miehiämme ja heidän 
oppaitaan kuljettaen heitä sitten pistinten välissä Haapa- 
rannalle. Kysymyksessä oli tosin vain pelkkä sotilaalli- 
nen muodollisuus, jotenka pidätetyt kyllä aina pääsivät 
vapaiksi, usein piankin, jos joku upseeri osui olemaan 
saapuvilla, mutta toisinaan heidän kuitenkin täytyi 
tuntikausia seista kadulla tai torilla kaikkien ohikul- 
kijain ihmeteltävinä. Ja kun Haaparannalla sitäpaitsi 
vilisi urkkijoita, oli selvää, etteivät tällaiset tapaukset 
olleet etappitoiminnalle eduksi. Rajaoppaat olivatkin 
näistä pidättämisistä hyvin tuskissaan vaatien, että 



etapin johdon ja Ruotsissa olevien etappijääkärien oli 
koetettava saada ne loppumaan. Epäkohta jonkin 
verran korjautuikin, kun kaupungin laidasta n.s. Fil- 
puksen mäeltä Saksaan-menijöitä varten vuokrattiin 
oma huoneisto, josta he — tarvitsematta kulkea kau- 
pungin läpi — huomaamattomasti pääsivät asemalle. 
Ruotsin rajavartioupseerit joka tapauksessa olivat suo- 
malaisille hyvin suosiollisia. Erikoisen kiitollisesti on 
mainittava Norrbottenin rykmentistä komennettu raja- 
vartioston päällikkö, majuri Edgar Ruthberg, joka oli 
suomalaisten harras ystävä ja kaikin tavoin auttoi 
etappi jääkäreitämme. 

Vaikka Kemin etappi toimikin alituisen ilmitule- 
mis-vaaran alaisena ja vaikka varsinkin marraskuun 
20. p:n jälkeen 1915 sattui kaikenlaisia hälyttäviä ta- 
pahtumia, jotka koettelivat etappijärjestöön kuuluvien 
hermoja, niin miestenlähetys kaikesta huolimatta jatkui 
säännöllisesti. Jäätynyt meri muodosti laajan tien, 
ja kun sitäpaitsi ennen joulukuun 10. päivää ei satanut 
luntakaan, niin menijäin jäljet jäivät näkymättömiin. 
Vähän arveluttavammaksi muodostui tilanne, kun lumi 
peitti maan ja jään. Mutta kun Kemin rantajäillä 
liikkui, kuten on mainittu, paljon muutakin väkeä, 
ei vihollinen vielä tällöinkään saanut salaisuudesta 
selkoa. 

Joulukuun 10. päivän ja joulun välisenä aikana 
satoi lunta sen verran, että se parahiksi peitti jään, 



jotenka se vain helpotti jalankul- 
kemista. Tätä »kulkuneuvoa» Sak- 
saan-menijät käyttivätkin jouluun 
saakka. Vielä Tapanin-päivänä 
kulki Ruotsiin jalan Jokisalon joh- 
dolla 7 miestä, niiden joukossa 
nykyinen jääkärimajuri Heikki 
Nurmio. Mielenkiintoisessa teok- 
sessaan » Jääkärin päiväkirja » hän 
kuvailee Kemin »Osulassa» vietet- 
tyä joulua* ja sen jälkeen suoritettua Haaparannalle- 
menoa: 

»Valitus ei auta. Joulu on oltava Kemissä. Illalla 
koristetaan yhteisvoimin kuusi, ja sen ääressä vietämme 
toistaiseksi ihmeellisimmän jouluaattomme laulellen, 
lueskellen ja kertoillen elämästämme toisillemme. Onpa 
ehditty hommata pieniä lahjojakin. Isäntä on mitä 
parhaimmalla tuulella. Hän osaa rohkaista alakuloisia 
ja varsinkin hän on mestari suunnittelemaan tulevai- 
suutta. Todellakin toimeensa sopiva mies. 

Joulupäivänäkään ei lähdöstämme tiedetty mi- 
tään. — 

Illalla hämmästyttää isäntä meitä sanoen, että itse 
poliisimestari tulee kanssamme syömään illallista. 

* Kun oppaat eivät tahtoneet joulu-iltana lähteä meren- 
jäälle, täytyi Nurmion ja hänen tovereittensa viettää juhlaa 
Kemissä. 



Jääkärimajuri Heikki 
Nurmio. 



Juuri aloitellessamme astuu ylen 
pitkä mies huoneeseen. Uteliaasti 
katselee hän meitä, ja varmaan 
meidän kasvomme ilmaisevat yhtä 
avomielistä ihmettelyä. Meille al- 
kaa selvitä monta ennen käsittä- 
mätöntä seikkaa tästä salaperäi- 
sestä Kemin kaupungista. Osulan 
aterioita emme unhota milloinkaan. 

Mutta niistä huolimatta mieli palaa eteenpäin uusiin 
seikkailuihin ja matkan päämäärää kohti. 

Isäntä kuuli sadattelumme, toimitti ne asianomai- 
seen paikkaan, missä ne tekivät vaikutuksensa. Sa- 
mana iltana näet aukeaa ovi ja huoneeseen astuu mies, 
oikea voiman ja terveyden esikuva. Katse tuimana hän 
tarkastelee joukkoa melkein kuin kenraali nahkapoikia. 

— Iltaa, hän lausuu. 

— Nyt pojat istutte kauniisti kiikissä, uhkailee 
isäntä. 

Mutta sitten tuo mies, maisteri Hällfors, itse alkaa 
puhua, ja hänen puheensa soi kuin ihana musiikki 
hermostuneissa korvissamme: 

— Huomeniltana, pojat, lähdetään rajan yli. Lait- 
tautukaa matkavalmiiksi kello 4:ksi. Tulen silloin 
teitä noutamaan. 

Erinomaista! 

Tuntuu perin turvalliselta. Jos tuo mies on hom- 




missä mukana, saattaa uskoa, että asioista tulee hyvää. 
Pohjolassa näyttää olevan joka paikalla oikea mies. 

Samana iltana saapuu uusi tulokas ja matkalle- 
lähtijä, saapuu kuin tuulispää ilman minkäänlaisia 
tuntomerkkejä, tempaa siinä 8:n aikaan oven rivakasti 
auki, astuu huoneeseen yllään muhkeat turkit, lapik- 
kaat jalassa ja pitkä sikari hampaissa savuamassa. 
Ulkoa kuuluu hevosen korskuminen. Tulija on nousu- 
humalassa, komea, pitkä poika. Hän hypähtää tasa- 
jalkaa permannolle ja hihkaisee. 

— Iltaa pojat, tekö olette niitä Saksaan-menijöitä? 
No mutta mitäs te töllistelette. Minä mi- 

nähän tulen mukaan. Sikarit suihin, pojat! 

Hän lyö aimo sikarilaatikon pöytään, ja me »pa- 
nemme sikariksi». 

Sitten uusi tulokas oikein aito pohjalaisesti rehen- 
nellen melkein yhteen hengenvetoon kertoo koko elä- 
mäkertansa pääpuitteet. 

— Ei minun, pojat, tarvitse työtä väännellä. 
Minun mammallani on kaksi taloa, hän lopettaa. 

— Onko maisteri Hällfors käynyt teitä tapaamassa? 

— Ei ole, vastaamme varovasti. 

— Vai ei, sepä merkillistä. Minä lähden heti hänen 
luokseen, intoilee pohjalainen. Hän lähtee viheltäen 
ulos. Jäämme odottamaan. Tuollaisia poikia siellä 
alhaalla tarvitaan. 



Tuli Tapanin-päivä ja viimeiset matkavalmistuk- 
set tehtiin. Aika tuli pitkäksi hämärää odotellessa 
siinä 7:n miehen voimalla. Kello 3:n tienoissa isäntäkin 
alkoi hoputella. Hän varustaa vielä viimeiseksi hyväksi 
työkseen miehet sopivilla vaatteilla, sukilla ja villa- 
paidoilla. 

Tunnin kuluttua maisteri Hällfors saapuu tavaten 
kaikki täysissä naparetkeilijän tamineissa, karvalakki 
korvilla, suuret villavuoriset kintaat kädessä. 

— Nyt lähdetään parittain noin 50 metriä väli- 
matkaa pitäen, ettemme herätä huomiota kaupungilla, 
hän selittää. 

Viimeisen kerran puristamme isännän miehekästä 
kättä jäähyväisiksi. 

— Onnea matkalle, pojat, ja tervetuloa takaisin! 

— Hyvästi! Tulemme Kemin kautta ja »Osulassa» 
syödään taas juhlapäivälliset. 

Parittain hiivimme Kemin autioita katuja meren 
rantaa kohti. Rinta sykkii rajusti. Levottomuus hii- 
pii mieleen. On ratkaiseva hetki. Tähän asti on aina 
ollut mahdollisuus palata takaisin, jättää vaikka sik- 
seen koko seikkailu, ellei se miellytä. Mutta nyt pian 
astumme rajan yli, ja paluu on mahdoton. 

Kokoonnumme erääseen pimeään rantalatoon. Sieltä 
miesjoukko alkaa hiljalleen ponnistella aukean, lumi- 
sen jäätikön yli länttä kohti. Hällfors jättää joukkonsa 
Jumalan haltuun. 



— Kulkekaa suoraan merelle. Opas kyllä saavuttaa 
teidät! 

Astumme arasti eteenpäin, kuunnellen ja vilkuillen 
iltahämärään. Olemme kohta jo kilometrin päässä 
rannasta, mutta opasta ei kuulu. Levottomuus kasvaa. 
Pitääkö jo lähteä ilman opasta jäätikköä samoamaan. 

Viimeinkin hanki suhahtaa. Illan hämärästä ilmes- 
tyy valkea haamu suksilla, asettuu jonon etunenään 
selittäen lyhyesti: 

— Minä olen opas. 

Tarkastelemme uteliaasti tulijaa. Mies on puettu 
valkoisiin liinahousuihin ja lammasnahkaturkkiin. Pääs- 
sä hänellä on jäniksennahkainen lakki, joten miestä 
ei lunta vasten hämärässä voi paljonkaan havaita. 
Nyt hänelle satelee uteliaita kysymyksiä. 

— Miten pitkä tämä matka oikein on? 

— Mennäänkö sisä- vai ulkoreittiä? 

— Mitä saaria nuo ovat? 

Opas jättää yksinkertaisesti kysymykset vastaa- 
matta, murahtaa vain jurosti jotakin, mitä kukaan ei 
ymmärrä. Äänettömyys tarttuu meihinkin. Alamme 
aavistaa aseman vakavuutta. Hiljalleen joukko tai- 
valtaa lähisaaria kohti, jotka mustina kuin ukkospilvien 
longat häämöttävät etäällä lumen peittämän aavan 
keskellä. Pieni valontuike sieltä joskus kuin kiihoittaa 
ponnistelemaan. Vinha tuuli puhaltaa pyryä selkään 
mennen luihin ja ytimiin. Vauhti kiihtyy. 



Oikealta kuuluu kapsetta. 

— Seis! opas komentaa virittäen revolverinsa. 
Seisomme hiljaa kuin hiiret kuunnellen. Heinäkuorma 
lipuu ohi. Taas eteenpäin. 

Mitä kauemmaksi ehditään, sitä rauhallisemmaksi 
käy opas. Alkaa jo puhellakin rinnallaan astuville. 

— Ei tämä vielä mitään ole, vasta rajanylimeno 
on vaarallista leikkiä. 

— Mitähän siitä tulisi, jos tapaisivat? 

— Lyijyä! 

?????? 

— Ennen kohtaamistamme, opas kertoo, sain kier- 
tää koko Kemin. Santarmi ja sotilas seurasivat kinte- 
reilläni. Täytyi mennä aivan vastakkaiselle puolelle 
kaupunkia ja sieltä pääsin kiertämään tänne seuraajat 
eksytettyäni. Siksi tulin näin myöhään! 

Matka käy Kuusiluodon sahan ja mantereen vä- 
listä. Sahan tulet loistavat lämpöisinä, viimeisinä 
tervehdyksinä synnyinmaasta. Röytän valot alkavat 
näkyä. Siellä valvovat tullimiehet ja santarmit. Yht’- 
äkkiä kirkas valovirta kaartuu meitä kohti. 

— Muodostakaa rivi, miehet rinnakkain! opas 
komentaa. Käskyä noudatetaan. Kuljemme yhdessä ri- 
vissä käsikynkkää, ja Röytässä valonheittäjämiehistö 
voi nähdä vain yhden mustan pilkun liikkuvan ulapalla. 

Mitä kauemmas aavalle tulemme, sitä jäätäväm- 
mäksi käy tuuli. Opas muuttuu jälleen harvapuhei- 

seksi, levottomaksi, hiihtää usein kymmeniä metrejä 
edellä. Jalkamiehet ponnistavat voimiaan pysyäkseen 
kintereillä. 

— Älkää käykö niin kiivaasti, opas jälleen är- 
jäisee, kulutatte voimanne ettekä jaksakaan perille. 
On tänne merelle miehiä paleltunutkin. 

Kylmästä viimasta huolimatta hikoilemme, ja vä- 
symys alkaa tuntua jäsenissä. Mutta mikään ei auta, 
eteenpäin on pyrittävä. 

— Mitä nuo kaukaiset tulet oikealla ovat? yritän 
kysellä. 

— Ovatpahan vain tulia, opas murahtaa. 

— Onko tuo rantaviiru vielä Suomea? 

— Mitä te sillä tiedolla teette? 

Taas kuljetaan ääneti. Mutta kaukana oikealla 
syttyy valo valon rinnalle. Siellä avautuu laaja laakso 
täynnä kimaltavia tulia. 

— Onko tuolla jo Haaparanta? kysyy eräs tove- 
reistani. 

— Ei likikään. Tornio se vasta on. 

Lämmin tunne käy sydämessä. Tuolla on siis vii- 
meinen niemeke Suomen rantaa! Vähitellen sekin jää 
jäljelle, häipyy yhä kauemmas — katoaa pimenevään 
yöhön. Mutta samalla syttyy lännessä uusia kirkkaita 
valoja. 

— Haaparanta! riemuitsemme. 

— Nyt nopeaan! opas huutaa. 



Juoksujalkaa ponnistamme eteenpäin. Opas suk- 
sillaan kiitää kaukana edellä. Noin kilometrin juoksemme, 
hengitys kiihtyy, rinta huokuu raskaasti. Jalat tuntu- 
vat horjuvan. 

Kaukana korkean jääröykkiön juurella opas sei- 
soo odotellen, hymyillen. 

— Nyt saatte panna maata ja levätä! hän sanoo. 
Toistamista ei tarvittu. Pian kaikki miehet makaavat 
jäällä. Rinnat aaltoavat ankaran, pitkän juoksun jäl- 
keen. Tuntuu kuin nouseminen olisi mahdotonta. 
Haluttaa iäksi jäädä tähän jääröykkiön juurelle, unoh- 
taa kaikki! 

Kaukana loistaa yhtenä valomerenä Haaparanta. 
Olemme Ruotsin puolella, vapaassa maassa. Santar- 
mien kiväärinluodit eivät täällä uhkaa. Kasakat pamp- 
puineen ja piikkeineen ovat kaukana. Olemme va- 
paat! 

Siinä lepäävät Suomen nuorukaiset, kodittomina 
maanpakolaisina vieraan rannan jäällä kauan ja ääneti 
katsellen korkeuteen tähtitaivasta ja sen alla kiitäviä 
läpikuultavia pilvenhattaroita — muistelevat kotiaan, 
menneitä rauhan ja onnen päiviä, ja moni kaipauksen 
huokaus pusertuu rinnoista pakkasyöhön. 

— Jokohan taas jaksettaisiin lähteä? kyselee opas 
hymyillen: Mies, Jokisalo nimeltään, on kuin uudes- 
taan syntynyt, puhelias, vilkas ja hyvänsävyinen ih- 
minen. Nyt hän selittelee rantaseudun nähtävyyksiä. 



— Tuolla on huviloita, tuolla tullimiesten majat 
j.n.e. 

Raskasta on nousta liikkeelle, jalat puutuneet, 
turvonneet kiivaasta kävelystä ja uupumuksesta. Ne 
liikkuvat kuin jäätyneitä puupölkkyjä pitäisi perässään 
laahata, mutta ne liikkuvat kuitenkin, ja Haaparanta 
kasvaa edessämme. 

Ensimmäisten majojen luona kohtaamme ruotsa- 
laisia tullimiehiä. 

— Onko kiellettyä tavaraa mukana? he utelevat. 
Jokisalo selittää tavarain laadun ja pienten matkalauk- 
kujemme sisällön. Ja siinä vasta huomataan, että eräs 
innokas musiikkimies ei ollut hennonut luopua viulus- 
taan, vaan oli kuljettanut senkin mukanaan toivoen 
saavansa raskaina hetkinä sen sävelistä lohdutusta. 

— No olen minä nähnyt jos jotakin tänne tuotavan, 
mutta en vielä viulua, nauraa oppaamme. 

Satamassa on ruotsalainen sotilaspatrulli vastassa. 

— Mitä miehiä te olette? kysyy aliupseeri tiukasti. 

— Työmiehiä. 

— Missä asutte? 

— Savukosken talossa, vastaa opas arvelematta. 

Sotilaat tarkastelevat kutakin kiireestä kanta- 
päähän, asettuvat joukon ympärille. 

— Eteenpäin mars! 

Ensi kerran elämässämme olemme vankeja. Joka 
puolella on kivääriniekka sotilas. Haaparannan ka- 



duilla on vilkas liike. Ihmiset palaavat teatterista, 
joukossa upseereja, sirot valkeat karvalakit päässään. 
Pari uteliasta miestä astuu luoksemme. 

— Oletteko suomalaisia, mihin te menette? kysyy 
paksuturkkinen herrasmies. H:n pitäjän nimismies, 
kuiskaa toverini. Kukaan ei vastaa. Tungetteleva 
vieras yrittää kysellä uudelleen. 

— Pois, vankien kanssa ei saa puhella, ärjäisee 
sotilas. 

Saavumme Savukosken taloon. Pari sotilasta jää 
portille. Aliupseeri seuraa porstuaan, missä isäntä 
jo odottaa. 

— Tunnetteko näitä miehiä? kysyy aliupseeri 
epäillen. 

Isäntä tarkastaa meitä hymyillen. 

— Tottahan toki nämä miehet tunnetaan. Ne 
ovat meidän työmiehiämme. 

Ja sitten marssimme helpotuksesta huokaisten 
lämpimään huoneeseen. Pari nuorta neitosta hypähtää 
sisälle katsellen säälien tulijoita. 

— Poikaparat tämmöisellä pakkasella! Mutta nyt 
saattekin lämmintä teetä ja ruokaa, he lohdutelevat. 

Yöllinen ateria maistuu mainiolta, huoneen lämpö 
raukaisee jäseniä. Jokisalo on loistavalla tuulella. 
Hän kertoo leveästi monista retkistään ja seikkailuis- 
taan Pohjanlahden aavoilla jäätiköillä.» 



Kun joka tapauksessa oli varmaa, että jäitse var- 
sin pian saatettaisiin liikkua vain hiihtämällä, niin 
etappijärjestö ryhtyi jo ajoissa hankkimaan sekä suksia 
että paulakenkiä. Tämä ei kuitenkaan ollut helppoa, 
sillä tarvittiin satoja pareja kumpiakin, ja venäläiset 
olivat sotatarpeita silmälläpitäen anastaneet koko suksi- 
teollisuuden, ja melkein kaikki kenkätehtaatkin työs- 
kentelivät pelkästään armeijan laskuun. Viskaali 
Kaarlo Hällforsin välityksellä saatiin sentään Oulusta 
aluksi noin 100 paria suksia ynnä suurehko määrä 
suksisauvoja, varpaallisia ja mäystinkumeja sekä myös- 
kin paulakenkiä, joita viimeksimainittuja liikemies Eino 
Gallenius kenkätehtaastaan toimitti lisää. Kuultuaan, 
että Akkumusjoen varrella asuvat Kemin pitäjän ta- 
lolliset tekivät suksia Venäjän armeijan tilauksesta, 
Hällfors lähti toisena joulupäivänä sinne. Heti hän 
sieltä saikin suksia toistakymmentä paria, ja myöhem- 
min niitä tuli vielä jonkin verran lisää. 

Myöskin Ylitorniolta ja Oulaisista suksia tilat- 
tiin, mutta niistä saapui vain osa ja nekin vasta 
aivan viime tingassa. Sitäpaitsi koottiin Kemin kau- 
pungista suksia niin paljon kuin niitä vain irti saatiin. 
Tässä työssä etappia avustivat, paitsi paikallisoppaita, 
myös Möylyn-miehet, sellaiset kuin Frans Tiura, Onni 
Kemppainen ja Akseli Korpelainen. Kun vielä Tornion 
etappi toimitti Kemiin joukon Haaparannalle kasaan- 
tuneita suksia, saatiin näitä pohjolan tärkeitä liikku- 



misvälineitä kokoon kaiken kaikkiaan juuri sen verran, 
että niiden avulla Kemin kautta vielä tulevat miehet 
voitiin lähettää rajan yli. 

Kun osa suksista, varsinkin maaseudulta hankitut, 
olivat tervaamattomia, otti Ajoksen jääkärikämpältä 
meille entuudestaan tuttu poikanen, Jaakko Jokisalo 
ne tervatakseen ja muutoinkin kuntoon laittaakseen. 
Kun paulakenkiä ja mäystinkumeja oli riittämättö- 
mästi, täytyi osan Saksaan-menijöistä hiihtää taipa- 
leensa ilman kumeja ja tavallisin jalkinein. Suksissa 
tosin oli takaremmit, mutta tällainen hiihtäminen oli 
sittenkin varsin tukalaa. 

Suksikulun tultua käytäntöön ei suurehkoja mies- 
ryhmiä enää voitu lähettää matkaan suoraan »Osu- 
Iasta», sillä sehän olisi luonnollisesti heti herättänyt 
huomiota. Tämän vuoksi täytyi menetellä siten, että 
jäälle-opastajat ottivat tarpeellisen määrän suksia kukin 
kotipihalleen, missä ne pantiin sopivaan paikkaan. 
Sen jälkeen he kävivät noutamassa ryhmänsä »Osu- 
Iasta», toivat sen suksien luo ja sitten johtivat miehensä 
kaupungin alueelta sovittuun yhtymäpaikkaan jäälle. 
Yhtä salaisesti kuin maan ollessa paljaana ei miehiä kui- 
tenkaan enää voitu opastaa. Huolta etappijärjestölle 
tuotti ensi alussa sekin, ettei jäällä vielä toistaiseksi 
ollut suksenlatuja. Jos Saksaan-menijät olisivat puh- 
taalle lumelle hiihtäneet selvät ja suorat Ruotsin- 
latunsa, niin tietysti saaristossa liikkuvat venäläiset 



rajavartiat olisivat ne huomanneet. Tämän takia 
päätettiin asia Lehdon ja Saartolan ehdotuksesta jär- 
jestää siten, että urheiluseura »Kunto», johon useimmat 
paikallisoppaat kuuluivat, toimeenpanisi jäällä hiih- 
tokilpailun. Niin meneteltiinkin, ja kyllä Kemin edus- 
talle silloin latuja syntyi. Tapaus herätti aktivisti- 
piireissä mielenkiintoa Kemin ulkopuolellakin. Hel- 
singissä juttu kierteli sellaisena, että kysymyksessä- 
oleva hiihtokilpailu oli toimeenpantu Saksaan-menijäin 
kesken ja että nämä olivat hiihtäneet suoraan Ruotsiin! 
— Niinhän nämä oikeastaan tekivätkin, vaikkakin 
se »kilpahiihto» tapahtui yön pimeydessä — ja palkinnot 
jaettiin vasta parin vuoden perästä Vaasan torilla! 

Kuten myöhemmin lähemmin kerromme *, jou- 
tui etappi erään hälytyksen johdosta olemaan joulu- 
kuun 15. päivän jälkeen muutamia päiviä katkenneena. 
Kun toiminta sitten jälleen alkoi, rupesivat seisauksen 
vaikutukset ilmeisesti tuntumaan. Värväystä oli tie- 
tysti yhteen menoon jatkettu, ja tällöin purkautui 
etapin tilapäisen katkeamisen aiheuttama pato. Marras- 
kuun puolivälistä lähtien oli sitäpaitsi itse värväyskin 
asteittain yhä tehostunut ja joulukuun puolivälin jäl- 
keen, jolloin ylioppilaat palasivat Helsingistä kotipuo- 
leensa, värväreitten ja samalla myös värvättyjen luku- 
määrä kasvoi huomattavasti. Vähän aikaisemmin oli 
levinnyt väärä huhu, että ylioppilaita ei muka enää 

haluttukaan »alhaalle». Tä- 
män tiedon oikaisi marras- 
kuun lopulla 1915 Helsinkiin 
saapunut joukkueenjohtaja 
Aarne Sihvo, joka piti säih- 
kyviä puheita eri ylioppilas- 
osakuntiin kuuluville saaden 
värväysinnon ja menohalun 
hereille. Sihvon rohkea ja 
innostava esiintyminen Hel- 
singissä ja Itä-Suomessa vai- 
kutti varmaan sen, että Sak- 
saan-lähtevien ylioppilaiden- 
kin joukko lisääntyi huomattavasti. Varsinkin heti 
joulun jälkeen alkoi Saksaan-menijöitä saapua Kemiin 
runsaammin kuin miltei koko aikana. Pimeä meren 
selkä »nieli» joukon toisensa jälkeen. 

Näissä jännittävissä, työtä ja vaivaa kysyvissä 
puuhissa kului etappijärjestön miesten aika. Varsin- 
kin Hällfors oli ahtaalla, kun hänen uskollinen työ- 
kumppaninsa Pietilä makasi sairasvuoteella kykene- 
mättä ottamaan osaa siihen tuliseen, kiireiseen työhön, 
mikä etapin miehiä juuri tähän aikaan kovasti koetteli. 
Mutta kukin päivä kantoi kuormansa, ja yötä seurasi 
aina uusi aamu. Näin päästiin loppiaisaattoon, tammi- 
kuun 5:nteen 1916. 

Silloin oli Kemissä Saksaan-pyrkijöitä enemmän 



Jääkäri-kenraalimajuri 
Aarne Sihvo. 



kuin koskaan ennen, nimittäin kokonaista 44 miestä. 
Tämäkin todistaa, että miestulva oli todella suuri. 
Voimme näin ollen arvata, että Kemin etapin miehillä 
oli täysi työ koettaessansa saada Saksaan-menijät 
nopeasti pois kaupungista. Ja vaikka olikin loppiais- 
aatto, oli heidät kaikin mokomin lähetettävä taipa- 
leelle. * 

Allu Jokisalo, tuo vanha möylyläinen, joka 
oli jo yli kolme kuukautta yhtämittaa ollut näissä 
sangen rasittavissa, voimaa ja rohkeutta kysyvissä 
etappitoimissa, suostui lähtemään oppaaksi. Mutta 
suksia ei parhaallakaan tahdolla saatu kokoon kuin 
ainoastaan 25 paria. Puuttui siis 19 paria. Silloin joku 
jäälle-ohjaajista ehdotti, että, kun muut keinot eivät 
auttaneet, tarvittavat sukset otettaisiin ilman muuta 
talojen pihoista. Niin päätettiinkin tehdä. Kuitenkin oli 
jokaisen ehdottomasti pantava muistiin, mistä pihasta 
hän sukset otti, jotta niiden hinta voitaisiin myöhem- 
min suorittaa niiden omistajille. Nuo etapin hallussa 
olevat 25 suksiparia ynnä pihoista saadut sukset jaettiin 
sitten tasan ohjaajien kesken, ja kukin vei omansa 
pihamaalleen. Kahdeksan suksettomaksi jäänyttä mies- 
tä lähetettiin menemään Kaakaman ja Tornion kautta. 

Kun kaikki oli järjestyksessä, kokoontuivat oh- 
jaajat »Osulaan», missä Hällfors tavalliseen tapaan 
jakoi miehet heidän keskensä. Sitten lähdettiin useissa 

ryhmissä eri pihoilta jäälle, Selkäsaaren eteläpäässä 
olevan huvilan luo, minkä Jokisalo oli määrännyt 
yhtymäkohdaksi. Hänen tarkoituksensa oli hiihdättää 
pojat Selkäsaaren ympäri ulointa tietä suoraan Ruot- 
sin rajan poikki ja sitä pitkin perille saakka. Tämän 
hän katsoi välttämättömäksi osaksi joukon suuruuden 
tähden, osaksi siitäkin syystä, että Suomen saaristossa 
tähän aikaan risteili ratsastavia sotilasvartioita. Me- 
nemällä rajan poikki tarpeeksi etäältä hän arveli voi- 
vansa välttää näiden huomion. 

Sovittuun aikaan klo 6 ip:llä kaikki ryhmät oli- 
vatkin perillä määräpaikassa, missä Jokisalo jo odotti 
tulijoita. Hän oli ilmeisesti hermostunut, ja ennenkuin 
Hällfors edes ehti tarkastaa, olivatko kaikki miehet 
mukana, Jokisalo lähti hiihtämään, lyhyeen tapaansa 
ilmoittaen, että niiden, jotka halusivat matkaan, oli 
seurattava perässä. Kehoitusta noudatettiin heti, ja 
jono levisi pitkäksi harvaksi riviksi. Kunkin ryhmän 
viimeisenä oli tullut yksi sukseton mies; näille ohjaajat 
luovuttivat omat suksensa. Vaatetuksen puolesta huo- 
nommin varustautuneille he antoivat rukkasensa, vie- 
läpä vaihtoivat lakkinsakin. Jättäessään joukon vii- 
meisimmälle omat, rakkaat koulupoika-aikaiset suk- 
sensa Hällfors kysäisi, mikä tämä oli miehiään. 

»Viinuri — hotellista * Viipurista», kuului vastaus. 

»Mene hyvällä onnella!» sai kysyjä sanoneeksi. 


* Hotellin nimi jäi kuulematta. 



Ja niin painui tämäkin Suo- 
men-mies Pohjanlahden yöhön. 

Ohjaajat palasivat lumessa 
kahlaten eri teitä kaupunkiin. 

Väsyneenä ja alakuloisena 
Hällfors saapui asuntoonsa. Tä- 
nään oli miehet vielä saatu me- 
nemään, mutta miten kävisi huo- 
menna ja sitä seuraavina päivinä! 
Etapilta puuttui suksia ja kenkiä, siis kaikkein välttä- 
mättömimpiä kuljetusvälineitä. Tilattuja suksia oli odo- 
tettu ja odotettu, ‘mutta niitä ei ollut saapunut. Hällfors 
meni iltajunan tulolle asemalle kertoaksensa huolistansa 
Lindqvistille ja kuullaksensa, olivatko tavarat vihdoin- 
kin tulleet. Ja Oulusta olikin saapunut laatikko kenkiä 
ja kumeja sekä Oulaisista suurehko määrä suksia. Tilanne 
alkoi siis jälleen näyttää toivorikkaalta. Paluumat- 
kalla Hällfors poikkesi »Osulaan» saaden tietää, että 
iltajunassa oli saapunut taas kymmenkunta miestä. 
Päätettiin kuitenkin odottaa vielä seuraavan illan »saa- 
lista» ja vasta senjälkeisenä päivänä lähettää matkalle 
suurehko joukko. 

Mutta seuraava päivä toikin tullessaan vakavia 
viestejä. Jokisalo palasi ja kertoi muutamien miesten 
häipyneen tietymättömiin. Hän oli hiihtänyt suunnit- 
telemaansa ulompaa tietä, mutta se oli osoittautunut 
liian pitkäksi. Hiihtoon tottumattomista miehistä oli 



Arvi Hällfors. 



toinen toisensa jälkeen alkanut uupua. Lopulta jono 
oli venynyt noin kilometrin pituiseksi.- Jokisalo oli hie- 
man kärsimättömänä odottanut miehiä. Viimein 
hän oli ilmoittanut, että heidän mikäli mahdollista oli 
hiihdettävä hänen mukanaan, mutta suuressa joukossa 
oli huonojakin hiihtäjiä. Kun Jokisalo oli saapunut 
Ruotsin puolelle, oli hän odottanut miehiä hyvän aikaa, 
mutta niitä ei ollut tullut perille kuin 31. Viisi miestä oli 
siis haihtunut joukosta. Kaksi näistä oli kuitenkin 
saapunut myöhään aamulla latua pitkin laahustaen. 
Yhden oli Jokisalo jo aikaisemmin luullut nähneensä 
kääntyvän sivulle ladulta ja lähtevän hiihtämään 
Kuusiluodon sahalta näkyviä tulia kohti. Toinen mies 
taas oli niinikään äkkiä poikennut ladulta Tornion 
Röytän paikkeilla alkaen sitä kohden hiihtää. Jokisalo 
ei kuitenkaan ollut katsonut voivansa mennä käännyt- 
tämään näitä, sillä hänellä oli ollut mielessä tuon suu- 
ren joukon kohtalo; sitä hän ei parin miehen tähden ollut 
voinut panna vaaralle alttiiksi. Röytän tienoo olikin 
ankarasti vartioitu ja sen takia kartettava paikka. — 
Lähimpänä olleet olivat kertoneet, että viimeksimai- 
nittu mies oli poikettuaan ladulta hetken perästä pääs- 
tänyt vihlovan huudon ja kaatunut hankeen. Aamulla 
Jokisalo oli Haaparannalla saanut tietää, että Röytän 
edustalta oli löydetty sydänhalvaukseen kuollut mies. 
Tällä oli ollut taskussaan tamperelaisen mont- 
töörin Niilo Koskisen nimelle kirjoitettu matkalupato- 



distus* ja yllään kaikesta päättäen Kemin etapin hank- 
kimat varusteet. — Viidennen miehen häviämisestä 
Jokisalolla ei ollut ollut aavistustakaan — eikä voi- 
nutkaan olla, kuten myöhemmin saamme kuulla. Kuusi- 
luotoon päin poikenneen hiihtäjän retki ja sen tarkoi- 
tus selviää niinikään edempänä. ** 

Nämä eivät olleet hyviä uutisia. Olihan näet pe- 
lättävissä, että venäläiset Röytän edustalle kuolleen 
Saksaan-menijän jälkiä seuraten pääsisivät sille suu- 
relle kantaladulle, joka johti Selkäsaaren taakse. Jos 
näin kävisi, niin silloin voisi koko etappi tulla ilmi. 
Ei tiedetä, käyttävätkö rajavartiat tätä tilaisuutta 
hyväkseen, mutta joka tapauksessa ukkospilviä rupesi 
kertymään Kemin aktivistien uhaksi. Alakuloista tuntua 
lisäsi tietysti sekin, että kaksi opastettavista oli kes- 
keyttänyt matkansa; oli täysi syy epäillä senkin kään- 

* Kemin »Per ä-Pohj alainen» julkaisi tammikuun 8. p:nä 1916 
tapahtumasta seuraavan uutisen: 

» Jäälle kuollut Loppiaisaamuna löydettiin Aapakarin ran- 
nalta meren jäällä Alatorniolla muuan nuori mies kuolleena suk- 
sillaan. Miehen toinen jalka oli vielä kiinni suksen jalkahihnassa, 
joten äkillinen kuolema näyttää yllättäneen miehen hiihtäessä. 
Kun vainajan kasvot olivat käyneet mustiksi, niin arvellaan, 
että halvaus on tehnyt hiihtäjästä lopun. Hänen taskuistaan 
tavatuista papereista on käynyt selville, että vainaja on mont- 
tööri Niilo Koskinen Tampereelta.» 

Kun kuitenkin Niilo Koskinen jääkäriluettelon mukaan saa- 
pui Lockstedtin leirille tammikuun 9. p:nä 1916, niin on selvää, 
että jäälle kuollut mies ei ollut mainittu Koskinen. Kuka hän 
oli, sitä ei tämän kirjoittaja ole saanut selville. 

** Katso sivulle 309! 



tyvän onnettomuudeksi, niinkuin sitten tapahtuikin. 
Eipä ollut näin ollen ihme, että masennus ja huolestunut 
mieliala pyrkivät saamaan valtaa etappijärjestön jäse- 
nissä. Kaiken kukkuraksi Juho Heiskanen — juuri 
yllämainituista syistä — kieltäytyi loppiaisen jälkeen 
enää vastaanottamasta miehiä »Osulaan». Etappi oli 
siis taas toistaiseksi katkaistava ja siitä ilmoitettava 
sekä A. K:lle Helsinkiin että myös Kemiin matkalla- 
oleville »alasmenijöille». Viimeksimainitun tiedoituksen 
piti tapahtua siten, että Peräpohjolan-junan lähinnä 
veturia olevan kolmannen luokan vaunun oven sisä- 
puolelle — joskus myös W.C:n oven sisäpuolelle — oli 
kiinnitettävä Oulun asemalla punainen 10:n pennin pos- 
timerkki. 

Loppiaisaattona saapuneet miehet päätettiin kai- 
ken varalta lähettää edelleen jo loppiaispäivänä. Tä- 
män miesjoukon opasti rajan yli Konsta Aspegren. 
Ja huolimatta tiedotuksesta, että tie oli tukkeutunut, 
Kemiin saapui vielä muitakin menijöitä. 

Niinpä tammikuun 8. p:nä 1916 m.m. ylioppilaat 
Erkki Raappana ja Werner Wiklund (nykyään jää- 
kärimajureita) lähtivät Oulusta pohjoista kohden. 
Muille varoitukseksi Raappana liimasi postimerkit en- 
tisten lisäksi vielä mainitun vaunun W. C:nkin oveen 
arvellen, että asianomaiset ne siitä paremmin huomai- 
sivat. Pojat istuivat kolmannen luokan vaunussa, 
missä oli 16 vilkasta ja iloista Karjalan ja Savon poikaa, 



m. m. Viljo A. Brander, Vilho Leväi- 
nen, Eino Suhonen, A. Heikki Ahl- 
roth, Urho Heikkinen, Emil Suni, 
ja H. H. Turunen. Raappanan ja 
Wiklundin haastellessa keskenään 
tuli heidän luoksensa karjalaisten 
joukosta nuori Viljo Brander ky- 
syen viattoman näköisenä: 
»Saksaanko te menette?» 
»Emme», oli kylmä vastaus. 

»Kyllä te menette sinne, kyllä minä tiedän — 
sinne minäkin menen». 

Nuoren pojan avomielisyys sekä arvelutti että hu- 
vitti oululaisia. Saksaan-kulkijat näyttivät tuntevan 
toisensa jo pelkästään kasvojen ilmeistä ja muusta 
olemuksesta. 

Postimerkkitiedoitus teki tehtävänsä. Miehet al- 
koivat tippua junasta. Mikä jäi Simoon, mikä Maks- 
niemeen, mikä minnekin. Mutta Viljo Brander oli 
niin kiintynyt oululaisiin veljiinsä, että hän pysyi 
uskollisesti paikallaan. 

»Väärällä passilla minä olen tänne saakka tullut 
ja kyllä minä sillä Kemissäkin pärjään», hän vain arveli. 

Raappana ja Wiklund pääsivät ilman tarkastusta, 
kun he näyttivät olevan kemiläisten tuttuja, mutta 
Branderin täytyi käydä tavallisen kiirastulen läpi. 
Kun hän tuli rajavartiosotilaan pöydän eteen, niin hän 

löi ensiksi rukkaset lattiaan; sitten , 
hän aukaisi takkinsa, kaksi päälle- 
tysten olevaa risaista takkia, pisti 
napin virkaa toimittavan lukko- 
neulan huultensa väliin ja alkoi 
kaivella passiansa. Vihdoin hän 
sen löysikin ja selviytyi kuin sel- 
viytyikin ehein nahoin rajavar- 
tioista. Näiden päähän ei näet 
voinut pälkähtää epäillä tällaista 
resupekkaa, joka ei näyttänyt kiireestä mitään tie- 
tävän. — Kemissä pojat sitten odottelivat kaksi 
päivää sijoittuneina varmoihin taloihin. Välille jää- 
neet miehet saapuivat myös vähin erin Kemiin, jotenka 
lähteviä oli lopuksi kaikkiaan 16 miestä. 

Tällä kertaa Saartola järjesti lähetyksen, sillä Häll- 
fors oli matkustanut Helsinkiin ja Pietilä oli vielä heikko. 
Raappana, joka hyvin tunsi Kemin, otti kuljettaakseen 
jäälle sovittuun yhtymäkohtaan 5 poikaa. He hiihtivät 
Maantiekatua pitkin luoteeseen aikoen mennä suoraan 
peltojen yli rantaan. Mutta Maantiekadun päässä he 
yhfäkkiä huomasivat, että kolmimiehinen sotilaspat- 
rulli oli tulossa Rantakatua pitkin. Raappana hiihti 
edellä kovaa vauhtia alamäkeä eikä enää voinut muut- 
taa suuntaa, vaan laski ensimmäisen patrullisotilaan 
suksien päällitse. Mutta muut kääntyivät Karihaaraan 
päin, suunnaten sitten kulkunsa, rantaradan yli pääs- 



Jääkärimajuri Erkki 

tyään, Kiikelin saarta kohti. Raappana jätti pojat 
sinne palaten etsimään erästä Sortavalan poikaa, joka 
oli eksynyt muusta joukosta jääden harhailemaan 
rantaradan tienoille. Kun hän ei tätä löytänyt, palasi 
hän miestensä luo. Toisen ryhmän ohjaajana oli pai- 
kallisopas Niilo Posti. Hän vei miehensä Raittius- 
seurantalon ohi. Kun ryhmä pääsi jäälle, ammuttiin 
sitä kohti kaksi laukausta. Kolmannen ryhmän vei 
Saartola Hahtisaaren vahtipaikan sivu. Jäältä palat- 



tuaan hän löysi eksyneet ja kaupunkiin saapuneet 
miehet ja vei heidät jäällä jo kulkevaan joukkoon saa- 
vuttaen tällä kertaa rajaoppaana olevan Kalle Winterin 
ja tämän miehet noin 10 km:n päässä Kemistä. 

Oli aika pakkanen ja merellä sumua. Täikön ka- 
rilla, 5 km Kemistä länteen, liikkui venäläisiä rajavar- 
tioita. Ne sivuutettiin onnellisesti. Röytän tienoilla 
huomattiin taas venäläisiä, joilla oli mukanaan vimma- 
tusti haukkuvia pystykorvakoiria. Sumu verhosi kui- 
tenkin kulkijat suojiinsa. Valkoiset paidat yllään Raap- 
pana ja Winter hiihtivät tarkastamaan patrullin kierrosta 
saapuen aivan sahan rantaan. Kun he huomasivat, 
että sotilaat olivat tarpeeksi kaukana, palasivat he 
takaisin, ja Winter komensi matalalla äänellä: »Nyt!» 
Niin hiihdettiin pyrynä rajaa kohti ja sen yli. 

Edellämainittujen Karjalan ja Savon poikain jou- 
kosta olivat m. m. Heikki Ahlroth ja Viljo Leväinen 
jääneet — postimerkkitiedoituksen huomattuaan — 
Olhavan asemalle, mistä he sitten seuraavana päivänä 
jatkoivat matkaa junassa saapuen Kemiin tammikuun 
9. p:n illalla tiellä yhdyttämiensä Frans Herman Ilo- 
mäen ja Selim Mäkelän seurassa. He majoittuivat Lap- 
palaisen matkustajakotiin, mutta menivät heti tapaa- 
maan »Osulan» Heiskasta, joka tunnusmerkit oikeiksi 
huomattuaan ystävällisesti ilmoitti Kemin reitin ole- 
van tällä kertaa tukossa; hän kehoitti miehiämme 
odottamaan pari päivää toivoen ylikulun jollain ta- 



voin järjestyvän. Kun näin ei kuitenkaan käynyt, niin 
Heiskanen neuvoi heitä pyrkimään rajan yli Tor- 
niosta käsin. Miehemme matkustivatkin Tornioon 
asettuen asumaan Fettersonin matkustajakotiin. Siellä 
he joutuivat erään virolaisen kapteenin pariin, joka 
tuntui olevan hyvä mies ja kova venäläisten vihaaja.* 
Mäkelä lyöttäytyikin tämän seuraan, vaikka Ilomäki 
varoitti toveriaan. — Kun miehillämme ei ollut Tor- 
nion etappijärjestölle esitettäviä suosituksia, niin he 
koettivat neljän päivän aikana ominpäin pyrkiä rajan 
yli. Kääntyivätpä he tässä tarkoituksessa m.m. erään 
parturiliikkeenpitäjän puoleen, mutta ei tämänkään 
onnistunut heitä saattaa yli. Sitten Ilomäki tapasi 
erään puujalka-äijän, joka niinikään lupasi poikia 
auttaa. Hän neuvoi heidät erääseen mökkiin, mikä 
sittemmin osoittautui olevan mitä kurjimman riettau- 
den ja salakuljetuksen pesäpaikkoja. Kun he illalla 
saapuivat tuohon sovittuun paikkaan, erään saunan 
luona olevalle mökkirähjälle, tuli sieltä heitä vastaan 
vanhahko, jonkin verran »liikutetussa tilassa» oleva 
eukko tiedustellen, mitä he olivat miehiään ja mihin 
he pyrkivät. Saatuaan tietää heidän haluavan päästä 
rajan yli eukko ilmoitti mökissä olevan joukon mie- 
hiä, jotka aikoivat aamuyöstä lähteä Ruotsiin väki- 
juomia y.m. tavaraa noutamaan. Näin puhein hän 
johti Saksaan-menijät mökkiin. 

* Nähtävästi kapteeni Kokk, jonka aikaisemmin olemme 
tavanneet Kemin rajavartioston päällikkönä. (Katso sivulle 108). 



»Mitä miehiä te olette?» tiuskaisi heti eräs mies ter- 
vehdykseksi. »Puukko sydämeen, jos vain ilmiannatte!» 

Asia selvisi kuitenkin siten, että miehet Iupa- 
sivat ottaa ylipyrkijät mukaansa klo 3 aamulla. 
Mutta kun odottaminen näiden perin raakojen ihmis- 
ten seurassa tuntui kovin vastenmieliseltä, ryhtyivät 
miehemme puheisiin äskeisen eukon kanssa, joka sil- 
loin lupasikin järjestää niin, että he pääsisivät lähte- 
mään heti. Ottaen sangon käteensä eukko meni sau- 
nan taakse tähystelemään niillä paikoin kulkevan 
vartiosotilaan liikehtimistä. Juuri kun miehemmekin 
olivat tulleet saunan luo, saapui siihen tuo sotilas 
käännähtäen kuitenkin samassa ympäri ja alkaen hil- 
jalleen kulkea entisiä jälkiään poispäin. Kun hän oli 
ehtinyt noin 200:n metrin päähän, hihkaisi eukko: 
»Nyt juoskaa niin nopeasti kuin pääsette!» Ja vii- 
vana pyyhkäisivät miehet Ruotsin-puoleiselle rannalle.* 
Mutta venäläinen kulki laahustellen latuansa lainkaan 
huomaamatta Saksaan-menijäin kilpajuoksua. Ennen 
lähtöään pojat olivat hyvittäneet eukkoa luovuttaen 
hänelle viimeiset penninsä. 

Kun Hällfors palasi Helsingistä, kerääntyi parin 
päivän kuluessa Kemiin taas toistakymmentä lähtijää, 

* Tästä kertomuksesta huomaamme, minkälaisiin vaikeuk- 
siin Saksaan -pyrkijät saattoivat joutua, kun heitä ei oltu opas- 
tettu etappimiesten yhteyteen. 



jotka osaksi poimittiin asemalta, osaksi ohjattiin Ou- 
lusta käsin suoraan Hällforsin luo. Nämä kuljetti 
tammikuun 13. p:n illalla rajan yli August Möykkylä. 

Lähtiessään Haaparannalta paluumatkalle Möyk- 
kylällä oli repussaan Kemiin vietäväksi kirjeitä sekä 
sähkösanoma. Hän hiihti pitkin Ruotsin-puoleista ran- 
taa Leppäkarin kohdalle, mistä hän sitten lähti yrit- 
tämään rajan yli. Edeten hiljaa sauvat kainalossa 
hän mitään epäiltävää huomaamatta pääsi jo Leppi- 
karin rantapensaikkoon, kun yhfäkkiä aivan kuin 
maasta nousseina kaksi miestä hyppäsi hänen eteensä 
pistoolit ojossa. 

»Kädet ylös!» komensivat miehet. 

Möykkylän täytyi totella. Siinä avuttomana seis- 
ten hän sai sitten tehdä selkoa matkansa tarkoituk- 
sesta. Onneksi tullivartiat eivät tunteneet Möykkylää, 
kuten ei hänkään heitä. Pidätetty tekeytyi hyvin pe- 
lokkaaksi kertoen itkunsekaisella äänellä olevansa Seit- 
tenkarissa töissä ja aikovansa käydä Röytässä tutta- 
viensa luona. Kuulustelun tällä tavoin jatkuessa tul- 
livartiat panivat aseet taskuunsa aikoen viedä Möyk- 
kylän vahtituvalle tarkemmin tutkittavaksi. 

Siinä lähtöä tehtäessä Möykkylä oli ryhtyvinään 
tupakaksipano-puuhiin ja aikoi sitä varten ottaa tas- 
kustansa muka savukelaatikon. Mutta sieltäpä ilmes- 
tyikin hänen käteensä browninki, ja silloin oli tullivar- 
tiain vuoro nostaa kätensä pystyyn. Möykkylä otti 



molemmilta aseet pois heittäen ne pimeään lepikkoon. 
Sitten hän nousi suksilleen lähtien tuimasti hiihtä- 
mään Leppikarin läpi Selleen suojaavaa metsää kohti. 
Ja vaarallinen posti pelastui Möykkylän mukana 
Kemiin. 

Neljän seuraavan päivän aikana saapui Kemiin 
vielä 8 miestä, niiden joukossa myös jääkäri Jussi 
Sihvo. Hällfors näytti Sihvolle kartalta tarkan suunnan 
ja johti miehet sitten lähimpään saaristoon. Sieltä 
Sihvo opasti joukon Haaparannalle. Tämä tapahtui 
tammikuun 17. p:n illalla 1916, ja siihen päättyikin 
Kemin etapin varsinainen miestenkuljetus. 

Kemin etapin toiminta numeroiden valossa. 

Tällä kohtaa katsomme olevan syytä kosketella 
Kemin etapin historian kaikkein kiintoisinta, mutta 
samalla vaikeimmin ratkaistavaa kysymystä, nim. sitä, 
kuinka monta miestä Kemistä opastettiin yli sekä 
kuinka monta näistä saapui jääkäripataljoonaan tai 
muuten antautui jääkäriliikkeen isänmaalliseen työhön. 
Tätä kysymystä on todella mitä vaikein ratkaista, 
sillä mitään menijäin lukumäärää koskevaa kirjan- 
pitoa ei luonnollisista syistä ainakaan Suomessa ole 
voitu pitää. Nekään yritykset, joita Hällfors tässä suh- 
teessa teki — hän nim. vahvasti peitetyin sanoin muka 
metsästyksensä tuloksista kertoen lähetti tri Kai Don- 



nerille erinäisiä lukumäärätietojakin — eivät johtaneet 
mihinkään tulokseen, sillä kysymyksessäolevat posti- 
kortit — yhtä vähän kuin Hällforsin lokakuussa 
lähettämä värväyksen järjestämistä koskeva prome- 
moriakaan (muistiinpano) — eivät koskaan tulleet 
perille. 

Joihinkuihin kiintopisteisiin nojaten ja monien, 
tämän kysymyksen ratkaisua pohtineiden ystäviemme 
avulla uskallamme kuitenkin tehdä alempana olevan, 
likimääräisen laskelman. 

On tunnettua, että tammikuun 13. p:nä 1916 
saapui Lockstedtin leirille tuhannes (1 000.) jääkäri. 
Tämän jälkeen meni Kemistä etapin lopullisen kat- 
keamisen perästä vielä ainakin 50 miestä, jos näihin 
myös lasketaan Kemistä tammikuun 13. päivän jäl- 
keen värvätyt miehet. Saksalaisten etappikonttorien 
johtajat, nim. Tukholman konttorin johtaja, kapteeni 
Heldt ja Haaparannan alakonttorin johtaja Wilhelm 
Dahm ovat tarkkaan, tosin toistaiseksi kadoksissa- 
olevaan kirjanpitoon perustaen taasen varmat siitä, 
että n.s. pohjoisten etappien välityksellä Haaparannan 
kautta kulki noin 1 500 miestä, lukuunottamatta 
pfadfindereitä, joita oli Lockstedtissa jäljellä 150. 

Pitäen kiinni ensinmainitusta kiintopisteestä koe- 
tamme aluksi katsoa, mitä teitä nuo Lockstedtissa ole- 
vat 1 000 miestä ja Kemistä etapin katkeamisen 
jälkeen lähetetyt 50 miestä kulkivat rajan yli, 



Samalla otamme myös huomioon, mitä Kemin etapin 
toimintaan tulee, ne kaikkiaan noin 200:ksi arvioidut 
keinottelijat, jotka vain ansaitakseen ottivat matka- 
rahat ja kulkivat yli, mutta palasivatkin sitten Haapa- 
rannalta pian takaisin yhä edelleen keinotellakseen tai 
jatkoivat — Saksaan aikomattakaan — matkaansa 
mikä Amerikkaan, mikä Norjaan ja mikä minnekin. 


Tammikuun 13. p:nä 1916 Lockstedtissa olevat 
1 000 miestä ja etapin katkeamisen jälkeen Kemistä lähe- 
tetyt 50 miestä eli yhteensä 1 050 miestä jakautuvat 
seuraavasti: 

Pfadfindereitä 150 miestä 

Saksasta y.m. saapuneita merimiehiä . 60 » 

Merenkurkun kautta (15. IX — 15. XI. 1915)* 40 » 

Välittömästi Tornion kautta ** 50 » 

Kemin välityksellä (Kemin, Tornion, 

Tervolan ja Muurolan kautta) . 750 » 

Yhteensä 1 050 miestä. 


* Johtaja W. Dahm ja jääkärimajuri H. Kekoni, joka etap- 
pijääkärinä keväästä 1916 hoiti Uumajan asioita ja joka täten 
myös perehtyi aikaisempiin sikäläisiin tapahtumiin, ovat sitä 
mieltä, että syksyllä 1915 avoveden aikana kulki Uumajan 
kautta Lockstedtiin korkeintaan 40 miestä ja kaikkiaan (avo- 
veden aikana ja jäitse) 250. 

** Näistä Tornion ja Alatornion omia miehiä 27. (Loput 
25 näiden paikkakuntien miehistä lähtivät vasta kysymyksessä- 
plevan ajankohdan iälkeen). 



Kaikkiaan jääkäripataljoonaan pohjoisia teitä kulke- 
neet 1650 miestä jakautuvat seuraavasti: 

Pfadfindereitä 150 miestä 

Tornion kautta välittömästi 100 » 

Kemin kautta (myöhempi vaihe 50 m.) 800 » 

Kajaanin, Oulun, Tervolan ja Muurolan * 

kautta . . . 600 » 

Yhteensä 1 650 miestä. 

Koko jääkäripataljoonan noin 2 000 miestä jakaan- 
tuvat seuraavasti: 

Pohjoisten etappien välityksellä 1 650 miestä 
Merenkurkun (etapin) kautta . . 250 » 

Muita teitä 100 » 

Yhteensä 2 000 miestä. 

Peräpohjolan kautta kulki siis tuo Saksaan-meni- 
jöiden laaja valtatie, jota myöten noin 1 650 itsenäi- 
syytemme esitaistelijaa vaelsi; ja niistä tulee yksistään 
Kemin osalle lähes puolet, nim. 800 miestä. Niistä 
tuhannesta jääkäristä, jotka tammikuun 13. p:nä 1916 
olivat Lockstedtin leirillä, Kemi toimitti pataljoonaan 
tasan seitsemän kymmenesosaa eli 700 miestä. Kun 
sitten otamme huomioon keinottelijat ja edestakaisin 

* Monet menijöistä hajaantuivat Tornion kautta kulke- 
maan. 



kulkeneet jääkärikuriirit ynnä etapin myöhemmän jak- 
son kuluessa ylitoimitetut, niin emme erehtyne arvel- 
ussamme, että Kemin kautta huollettiin kaikkiaan 
yli tuhat (1 000) miestä. Niistä saapui jääkäripatal- 
joonaan vähintään 800 miestä eli siis runsaasti kaksi 
viidesosaa koko sen miesmäärästä. 

Jollei siis Kemi olisi pitänyt rautaista porttiansa 
auki, jääkäripataljoonan miesluku olisi suuresti su- 
pistunut; vaikka näet muidenkin reittien ylläpitäjät 
tekivät kaiken voitavansa, ei niitä myöten kuitenkaan 
olisi saatu kulkemaan suurempaa miesmäärää kuin 
saatiin, sillä vaikeudet, olivat siksi suuret ja esteet 
monenlaiset. Mitä taas 800:n miehen suuruinen jää- 
kärijoukon lisä merkitsi vapaustaistelussamme, se ei 
kaipaa selitystä. 

On myös muistettava, että Kemi piti porttinsa 
auki päin koko maata, sillä se imi itseensä miehiä kai- 
kilta Suomen kolkilta; ja juuri tämän takia sen asema 
vihollisen vaaniessa oli niin perin arveluttava. Sekä 
ystävien että vihollisten katseet olivat kaikkialta 
suunnatut Kemiin ja Tornioon. Aivan yleisenä tie- 
tona kerrottiin aktivistien keskuudessa, että Kemissä 
ja Torniossa Saksaan-menijä saattoi kääntyä suoraan 
poliisilaitostenkin puoleen; ja Kemin asemalla hää- 
räilevä virkalakkinen »Osulan» juoksupoika oli niin- 
ikään kaikkialla Saksaan-aikovien piireissä tunnettu. 
Mutta kun näidenkin joukossa oli varomattomia 



ja harkitsemattomia ylikulkijoita, niin voimme ym- 
märtää, minkälaisen uhan alaisena Kemin etappi 
toimi. Jos olisi ollut kysymys vain muutamasta 
viikosta, niin saattaisi vielä käsittää Kemin miesten 
voiman; mutta kun ajattelemme, että he seisoivat pai- 
kallaan kuin kuumimmassa helvetissä — neljä ja puoli 
kuukautta, niin sydämemme täyttyy oikeutetulla yl- 
peydellä, ja me huudahdamme kiitollisina: »Mitä har- 
kintaa, mitä huolta, mitä uskallusta ja uhrimieltä täl- 
laisen liikkeen järjestäminen ja hoitaminen onkaan 
kysynyt!» 



TAISTELU ETAPIN OLEMASSAOLOSTA. 


Ei tullut ruusuin hehkuvin, 
ei lauluin, tuulin lauhkehin 
oo meille vapautemme, 
ei myrtinlehvin, kukkavöin, 
vaan pakkastyynin talviöin 
ja halki hankiemme. 

V . A. Koskenniemi. 

Ukkospilvien uhkaamana. 

Marraskuun 20. p:n tienoilla 1915 Kemin etappi 
sai käsiinsä erään sähkösanoman, minkä Tornion san- 
tarmisto oli lähettänyt Tampereelle. Sisällöltään se oli 
lyhyt, mutta riittävän selvä: 

»Kemistä ja sen pohjoispuolelta menee nuoria miehiä 
rajan yli matkustaakseen vihollisvaltoihin .» 

Edelleen sähkösanomassa pyydettiin toimintaoh- 
jeita. 

Pian alkoivatkin seuraukset tuntua. Vartiointia 
Kemissä tiukennettiin kaikin tavoin, ja sotilasten luku- 
määrää lisättiin. Paikkakunnalle saapui muutamia 
siviili-etsiviä, jotka Kemissä ja sen lähitienoilla vii- 



pyivät viikonpäivät. Tullivirkamies Auno Halonen 
ilmoitti, että Tornion tullikamari oli saanut kehoituksen 
pitää silmällä rajan yli salaa kulkevia miehiä. Kun 
siis santarmeilla ja viranomaisilla ilmeisesti oli tiedos- 
saan, mitä Kemissä ja yleensä Peräpohjolassa oli te- 
keillä, niin tietystikin oli toimittava äärimmäisen va- 
rovasti ja samalla tarmokkaasti, jos mieli ennen räjäh- 
dystä jotakin aikaansaada. 

Kemin miehet eivät aikoneet noin vain antautua 
vihollisen käsiin. Sen takia päätettiin hankkia järjes- 
tön jäsenille aseita. Tästä Hällfors oli puhunut jo aikai- 
semmin Haaparannalla, mutta sikäläinen saksalainen 
konttori ei näyttänyt asian vakavuutta käsittävän. 
Senvuoksi Hällfors Helsingissä käydessään turvautui 
tri Siveniin. Tämä silloin heti antoi hänelle mauser- 
pistoolin ilmoittaen samalla, että erääseen Kulosaaren 
puutarhaan oli kätketty joukko Voima-liiton aikaisia 
mauserpistooleita ja että ne voitaisiin tarvittaessa kai- 
vaa sieltä esiin. * Kun Hällfors kuitenkin toivoi saa- 

* Eräänä joulukuun yönä 1915 ne kaivettiinkin esille ja tuo- 
tiin isossa laatikossa hevosella Helsinkiin. Laatikko nostettiin 
sitten tohtorien Siv£nin ja Grenmanin yhteiseen vastaanotto- 
huoneeseen, ja SivSn selitti Grenmanille, että siinä oli joulu- 
lahjoja hänen lapsilleen. Mutta Grenman ei voinut hillitä uteli- 
aisuuttaan, vaan meni kerran tutkimaan laatikon sisällystä — ! 
Kai Donner ja Siv6n tarkastelivat myöhemmin näitä pistooleja, 
jotka vahvassa öljyssä hyvin säilyneinä havaittiin käyttökel- 
poisiksi ja todella jaettiin Sivenin »lapsille». Jääkäri Suvirinne 
toi 20 kappaletta näitä pistooleja juuri jouluaattona Kemiin, 



tavan aseita Tukholmasta käsin, jäi asia tällä kertaa 
silleen. Mutta kun Tukholmasta ei sitten mitään kuu- 
lunutkaan, niin Pietilä marraskuun 26. p:n tienoilla 
Helsingissä käydessään otti asian uudelleen puheeksi. 
Silloin Siv6n antoi hänelle mauserpistoolin ja ison 
colt-revolverin luvaten sen lisäksi sopivan tilaisuuden 
tarjoutuessa lähettää Kemiin 20 mauserpistoolia. 

Marraskuun loppupuolella etappi joutui ikäviin te- 
kemisiin Venäjältä milloin mistäkin syystä paenneitten 
henkilöiden kanssa, jotka pyysivät sen välitystä pääs- 
täkseen rajan yli. Milloin ilmestyi joku puolalainen 
kreivi, milloin baltilaisia aatelismiehiä, milloin muita 
epäilyttäviä sotakarkureita. Etappi karisti kuitenkin 
tällaiset tulokkaat heti niskoiltaan ilmoittaen Helsin- 
kiin, että jos niitä sieltä vielä lähetettäisiin, ne 
armotta jätettäisiin viranomaisten käsiin. Kemin 
etappi ei näet ollut mikään armeliaisuuslaitos, vaan 
sen täytyi pitää silmällä yksinomaan Suomen asiaa. 
Sitäpaitsi mainitunlaiset henkilöt, joita alussa jokunen 
pääsi yli, huonosti palkitsivat heille annetun avun. 
Ruotsin puolella he näet lörpöttelivät kaiken sen, mitä 
ylipääsynsä johdosta olivat sattuneet tietoonsa saa- 
maan. 


kuten myöhemmin kerromme. Myös Eija Rihtniemi sai niitä 
jonkin määrän Kajaaniin vietäväksi, ja loput Siv6n jakoi yksi- 
tyisille värväreille ja etappimiehille. Oman rekisteröidyn pistoo- 
linsa hän antoi Kyösti Wilkunalle tämän ryhtyessä värväriksi. 



Peräti hermo jakysyviä olivat ne monet — usein 
joutavanpäiväiset, mutta toisinaan sangen vakavatkin 
— hälytykset, joita etappikansliaan tehtiin. Kun ilma 
oli kyllästetty mitä hurjimmilla huhuilla, oli mahdotonta 
edeltäpäin tarkistaa tiedoitusten todenperäisyyttä. Niin- 
pä kerrankin saatiin keskellä yötä sana, että joitakuita 
Saksaan-pyrkijöitä oli vangittu Simossa. Kun mentiin 
ottamaan asiasta selvää, saatiin tietää, että kysymys 
oli tavallisista hevoshuijareista. Joskus taas saattoi 
joku Saksaan -meni jakin hurskaassa yksinkertaisuu- 
dessaan esiintyä suorastaan ilmiantajana, kertoessaan 
avomielisesti aivan oudoille henkilöille, minne hän 
aikoi ja missä oli käynyt, kuka hänet oli lähettänyt j.n.e. 

Myöhään yöllä joulukuun 15. p:n tienoilla 1915 
löi joku etappikanslian seinään tavalliset kolme tun- 
nuslyöntiä. Kun Hällfors riensi avaamaan, oli ovella 
järjestön jäsen tullikirjuri Eino Pajari. Hän oli saa- 
punut Oulusta iltajunassa, joka tavallisuuden mukaan 
oli kovin myöhästynyt, ja tuli suoraan asemalta kans- 
liaan. Pajari kertoi kirjailija Kyösti XVilkunan ilmoitta- 
neen puhelimitse Nivalasta viskaali Kaarlo Hällforsille, 
että hän oli joutunut häikäilemättömän kiristyksen 
esineeksi ja että Kemin etappi oli ilmiannettu. Pajari, 
joka osui olemaan matkalla Oulussa, oli silloin heti 
lähtenyt Kemiin tuomaan tätä tietoa. — Kun samoi- 
hin aikoihin toinen etappia vastaan kohdistettu ilmi- 
anto oli tehty Rovaniemellä eikä sitäkään vielä oltu 



lopullisesti selvitetty, tulivat Pietilä ja Hällfors mo- 
lemmat siihen johtopäätökseen, että etappi oli katkais- 
tava siksi, kunnes asiasta saataisiin täysi selvyys. 
Näin puhein Hällfors meni vielä yöllä lennätinvirka- 
mies Brandthillin luo pyytäen, että tämä heti aamulla 
lähettäisi sovitun sähkösanoman Sivenille Helsinkiin. 

Aamulla Hällfors matkusti Ouluun. Neuvoteltuaan 
siellä veljensä kanssa hän päätti lähteä Wilkunan luo 
Nivalaan päästäksensä täydellisesti asian perille. Sa- 
man päivän paikallisjunassa hän meni Oulaisten ase- 
malle, mistä Nivalaan on 3:n peninkulman matka. 

Oulaisissa Hällfors poikkesi ensin tapaamaan toh- 
tori E. E. Niemeä. Tämä ei kuitenkaan ollut kuullut, 
että Wilkuna värväyspuuhiensa takia olisi joutunut 
vaikeuksiin. Mutta kun Hällfors tuli majataloon, näki 
hän sen päiväkirjasta, että rikosasiainkomisario Her- 
man Wallin ja 4 konstaapelia olivat kahdella hevosella 
lähteneet »täältä itäänpäin». 

»Tietenkin vangitsemaan Wilkunaa!» iski Hällforsin 
mieleen. 

Hän kiirehti hevosenvaljastamista ja lähti sitten 
ajamaan kovaa kyytiä yön selkään, ennättääkseen, 
jos suinkin mahdollista, poliisien edelle. Näitä hän ei 
kuitenkaan saavuttanut. 

Päästyään Nivalan kievariin Hällfors heti hyökkäsi 
päiväkirjan kimppuun lukien siitä taas tuon saman 
salaperäisen merkinnän: »Täältä itäänpäin». Helpo- 

tuksesta huokaisten Hällfors silloin ymmärsi, että po- 
liisimiehillä olikin jokin toinen päämäärä. * 

Seuraavana aamuna Hällfors meni tapaamaan Wil- 
kunaa. Tämä oli joutunut todella arveluttavaan asemaan, 
joka kuitenkin tällä kertaa saatiin onnellisesti selvite- 
tyksi. ** Kemin etappia sitävastoin uhkasi vaara; ilmi- 
anto voitaisiin näet tehdä Oulaisten nimismiehelle. 
Torjuakseen tämän vaaran Hällfors matkusti seuraavana 
päivänä takaisin Oulaisiin mennen siellä uudelleen 
tri Niemen luokse. Neuvoteltuaan tämän kanssa asiasta 
hän päätti pyytää nimismies V. K. O. Soriolaa puheil- 
leen. Soriola saapuikin seuraavana aamuna, ja silloin set- 
visi, ettei hänelle vielä oltu tehty mitään ilmiantoa Ke- 
min etapin toiminnan johdosta. Samalla nimismies, jolle 
Hällfors peittelemättä kertoi jääkäriliikkeen tarkoitus- 
perät, antoi kunniasanansa siitä, että jos ilmianto teh- 
täisiin, se ei menisi Oulaisten nimismiehenkonttoria pi- 
temmälle. Hällfors oli näin ollen vakuutettu, että 
niinhyvin Kemin etappi kuin Wilkunakin olivat yllä- 
mainittuun vaaraan nähden täysin turvassa. 

Kolmannen päivän illalla lähtönsä jälkeen Hällfors 
oli taas Kemissä. 


* * * 


* Tavatessaan muutamia päiviä myöhemmin Wallinin 
Oulussa Hällfors sai tietää tämän olleen vangitsemassa muuatta 
varasjoukkiota. 

** Lähemmin kerrotaan tästä teoksemme IlLssa osassa 



Useat marraskuun lopussa ja joulukuun alussa 
sattuneet hälyttävät tapaukset osoittivat selvää sel- 
vemmin, että kovin pitkää aikaa ei voinut kulua enää 
siihen, jolloin Kemin etappi lopullisesti joutuisi kiinni. 
Ripeällä toiminnalla ja hyvän onnen suosiessa oli tois- 
taiseksi vältetty vaanivat vaarat. Kaikesta huolimatta 
päätettiin etappitoimintaa rohkeasti jatkaa. 

Joulukuun 18. p:nä 1915 Hällfors piti välttämät- 
tömänä taas matkustaa Helsinkiin ennen kaikkea il- 
moittaakseen etapin jatkuvasta toiminnasta ja entiseen 
tapaansa neuvotellakseen etapin asioista A. K:n edus- 
tajain Sivenin ja Kai Donnerin kanssa. Tällöin hän 
selitti, että oli enää vain ajan kysymys, milloin etappi 
lopullisesti katkeaisi. Kaiken varalta oli siis suunni- 
teltava toisia etappiteitä, jotta ne tarpeen vaatiessa 
olisivat heti käytettävissä. Kysymykseen saattoi tulla 
oikeastaan vain kaksi tietä, nim. hiihtoreitti Merenkur- 
kun yli ja erämaantie Kajaanista Kemijoelle, josta 
sitten vanhat reitit vetäisivät Tornionjoelle. Meren- 
kurkun etappi oli jo lokakuun 7. p:nä 1915 aloittanut 
moottorilla-kuljetuksen Vaasasta Uumajaan, samoin myö- 
hemmin Pietarsaaresta ja Kokkolasta, mutta huoli- 
matta rohkeiden miesten ylivoimaisista ponnistuksista 
ei kulkua Merenkurkun yli saatu pysyväisemmin jär- 
jestymään. Etelä-Pohjanmaan toimintatarmoiset mie- 
het loivat luonnollisesti katseensa talvisen Merenkurkun 
tarjoamiin mahdollisuuksiin, ja samoin oli laita kysy- 



myksessäolevassa neuvottelukokouksessakin. Sovittiin 
niin, että Hällfors koettaisi päästä vaasalaisten akti- 
vistien yhteyteen tiedustellakseen, mitä toiveita olisi 
hiihtoreitin järjestämisestä Merenkurkun yli meren 
jäädyttyä ja samalla esittääkseen niitä kokemuksia, 
joita hänellä oli Kemin etapin toiminta-ajalta. 

Kemin etapin kiinnijoutumisen aiheuttama vaara 
ei kuitenkaan ollut uhkaava yksinomaan, eikä edes 
pääasiassakaan etapin toimissa oleville henkilöille. 
Näillä oli nimittäin aina tilaisuus hätätilassa paeta 
Ruotsiin. Sitävastoin todella peloittavaan asemaan 
joutuisivat etapin katketessa paikallistuntemusta omaa- 
mattomat Saksaan-menijät. Se kokemus, mikä äskei- 
sestä etapin katkaisemisesta oli saatu, osoitti, että 
vaikka maassa toimiva värväriverkko oli verraten hyvin 
järjestetty, ei ilmoitus etapin katkaisemisesta ollut 
ajoissa saavuttanut kaikkia värvätyitä, vaan Saksaan- 
menijäin tulo jatkui entisessä laajuudessaan niinäkin 
päivinä, jolloin Hällfors oli Nivalassa. Jonkinmoista 
hiljentymistä oli havaittavissa vasta joulun tienoilla. 

Tämä tosiasia osoitti, että Kemin kiinnijoutuessa 
santarmit saattaisivat järjestää sinne todellisen loukun, 
mihin pahaa-aavistamattomia Saksaan-menijöitä kym- 
menittäin voitaisiin kerätä ja sitten pidättää. Tällai- 
sen vaaran ehkäisemiseksi sovittiin edellämainitusta 
postimerkkitiedoituksesta, mikä ei kuitenkaan sittem- 
min osoittautunut käytännölliseksi. 



Paluumatkallaan Hällfors poikkesikin Vaasaan men- 
nen tapaamaan vaasalaista aktivistia, silloista ylioppilas 
Eino Kontsasta. Merenkurkun hiihtoreitin aikaansaa- 
minen otettiinkin tarkan harkinnan alaiseksi. Häll- 
forsille selvisi tällöin, että etapin järjestäminen Meren- 
kurkun yli tulisi olemaan erinomaisen vaikea tehtävä. 
Jo miesten vastaanotto ja kuljettaminen väkirikkaiden 
kylien läpi tuottaisi hankaluuksia, jotenka asian ilmi- 
tulemisen vaara olisi suuri. Matka Ruotsiin olisi sitä- 
paitsi ainakin kolme kertaa niin pitkä kuin Kemistä, 
vaatien siis hiihtäjiltä äärettömiä ponnistuksia. Täten 
Hällfors yhä vain vahvistui siinä käsityksessä, että 
Kemin etappia oli koetettava pitää auki niin kauan 
kuin suinkin mahdollista. 

Helsingissä oli tri Siven ilmoittanut Hällforsille, 
että jääkäri Suvirinne oli ottanut viedäkseen Kemiin 
aikaisemmin puheenaolleet 20 mauserpistoolia. Kun 
Hällfors tultuaan Vaasasta (23. XII. 1915) Ouluun poik- 
kesi aterioimaan Karjalaisen matkustajakotiin, niin hän 
ilokseen huomasi, että »pankkivirkamies Forsgren» (Su- 
virinne) asui siellä. Tämä oli kuljettanut aseet ensin 
Kajaaniin ja sieltä sitten hevosella Ouluun. Yhdessä 
tuumien päätettiin lähettää pistoolit menemään ju- 
nassa matkatavarana; Lindqvist tai Gummerus saisi 
ottaa lähetyksen Kemin asemalla haltuunsa. 

Jouluaattona miehemme lähtivät Kemiin klo 10:n 
paikallisjunassa, mitä arvelivat vähemmän pidettä- 



väri silmällä. Pistoolit olivat pienessä, vankassa, 
lujalukkoisessa nahkakapsäkissä, joka täyteensullot- 
tuna painoi kuin raskas rautapultti. Koska santarmit 
silloin tällöin toimeenpanivat matkatavarainkin tar- 
kastuksia, panostettiin kaiken varalta kaksi pistoolia, 
hanat viritettiin, varmuuslaite asetettiin paikoilleen ja 
aseet pantiin kapsäkkiin päällimmäisiksi. Sitten Suvi- 
ririne lukitsi sen pistäen avaimen taskuunsa. 

Kun miehet raahaten raskasta kapsäkkiä saapuivat 
asemalle, oli matkatavaraluukun kohdalla väentungos 
ja tietysti santarmikin virkaansa hoitamassa. Suvi- 
rinne meni pilettejä ostamaan, mutta Hällfors, ajattele- 
mattomasti kylläkin, jäi kapsäkkeineen odottamaan 
pahimman tungoksen loppumista. Ennen pitkää mat- 
kustajat olivatkin melkein kaikki poistuneet; ainoas- 
taan santarmi seista törrötti paikallaan. Kun aika 
rupesi jo käymään täpäräksi, eikä Suvirinnettä vielä 
kuulunut, oli Hällforsin pakko yksin jatkaa »etene- 
mistä». Mahdollisimman huolettoman näköisenä ja 
viimeiset voimansa ponnistaen hän kuljetti kapsäkin 
matkatavärain vastaanottoluukulle. Osoittaakseen san- 
tarmille kantamuksensa keveyttä hän heilautti sen 
luukkupöydälle hyvin rivakasti. Aaltomaisella sinkki- 
levyllä päällystetty pöytä silloin päästi sellaisen rä- 
minän, että koko odotussali kajahti. Ja kun luukulla 
ei sillä hetkellä sattunut olemaan vastaanottajaa, niin 
santarmi kiiruhti Hällforsin luo ja viitaten kapsäkkiin 



vaati, huonoa suomenkieltä mongertaen, tarkastusta var- 
ten sen avattavaksi. Samassa Suvirinne ilmestyi Häll- 
forsin viereen ja alkoi kiukkuisesti santarmiin tuijottaen 
kaivella avainta housuntaskustaan. Siinä silmänräpä- 
yksessä Hällfors muisti nähneensä seinällä ilmoituksen, 
että väkijuomien kuljettaminen rautateitse oli joulu- 
viikolla kielletty. Hän astui siis santarmin eteen ja 
tiuskaisi tälle vihaisesti: 

»Luuletteko Te, että kapsäkissä on viinaa? Ja 
vaikkapa siinä sitä olisikin, niin sen tutkiminen on 
suomalaisten viranomaisten asia. Teitä tämä ei liikuta!» 

Santarmi näytti ällistyvän, ja samassa tapahtuman 
»painopiste» siirtyikin toisaalle. Matkatavarain vas- 
taanottaja näet tuli luukulle tarttuen tuohon metelin 
aiheuttajaan. 

»Onko tässä väkijuomia?» kysyi hän tiukasti. — 
Kapsäkki oli epäilyttävän raskas, ja sitäpaitsi mies oli 
kuullut Hällforsin sanat. — »Olkaa hyvä, avatkaa se!» 

»Kapsäkki on erään tuttavani, jotenka minulla ei 
ole sen avainta, mutta vakuutan kunniasanallani, 
että viinaa siinä ei ole», sanoi Hällfors. 

»Vai niin», penäsi asemamies, »jollei avainta anneta, 
on lukko murrettava!» 

Silloin Hällfors tulistui. 

Hypäten luukkupöydän yli hän meni vieressäole- 
vaan toimistohuoneeseen hakemaan apua. Siellä osui- 
kin olemaan asemakirjuri Arola, joka heti selvitti 



asian siten, että kap- 
säkki ilman muuta pan- 
tiin matkatavarain jouk- 
koon junaan vietäväksi. 
Vilkaisemattakaan san- 
tarmiin, joka kauempaa 
katseli tätä kohtausta, 
Hällfors ja Suvirinne 
nousivat junaan, joka 
heti lähti liikkeelle. 
Miehemme tulivat on- 
nellisesti Kemiin ja sa- 
moin pistoolit, jotka 
asemakirjuri Lindqvist 
vielä samana päivänä 
toimitti Hällforsin kans- 
liaan. Tämä tapahtui 

Kaarlo Hällfors kesäisissä puuhissa, jouluaattona. 

Ykskiven selällä tähystämässä. viskaali Kaarlo Häll- 
fors, joka jouluaaton edellisenä päivänä oli saapunut 
Kemiin viettääkseen pyhiä äitinsä ja sisarensa luona, 
kertoo Kemin miesten tämänhetkisistä puuhista seu- 
raavaa. 

»Joulua vietettiin työskentelemällä Kemin etappi- 
kansliassa Hille Halosen talossa. Saksaan-menijäin 
kuljetus oli parhaillaan käynnissä. Etappimiehet eivät 
joutaneet viettämään jouluaan kodeissaan, vaan he 




saivat jäätävässä pakkasessa vastaanottaa miehiä ja 
järjestellä heidän ylikulkuaan. Koko toiminnan keski- 
pisteenä oli etappikanslia. Saavuin sinne tuossa klo 
7:n aikaan illalla salaperäisestä portista pimeän pihan 
kautta. Tuntien tunnukset löin määrätyt kolme iskua 
talon seinään ja astuin sisään hurjannäköisen miehen, 
jääkäri Suvirinteen * aukaisemasta ovesta. Etuhuo- 
neessa vallitsi täydellinen epäjärjestys. Lattialla lojui 
saappaita, nahkalaukkuja, säkkejä, turkkeja y.m. Kai- 
kesta näki, ettei talossa oltu toimitettu joulusiivousta. 
— Viereisessä huoneessa istui pitkän pöydän ääressä 
nokisia, rasvaisia miehiä pistooleja puhdistamassa. 
Kun astuin sisään, nyökäytti joku heistä hieman pää- 
tään tervehdykseksi; toiset eivät välittäneet tulijasta 
mitään, ahertelivat vain työnsä kimpussa. Minulle 
mainittiin, että oli juuri saatu hankituksi etapin puo- 
lustusjoukolle Voima-liiton aikaisia, tri Sivenin kät- 
kössä olleita pistooleja parikymmentä kappaletta. 

Aseistaan Kemin pojat olivat varsin ylpeitä. 
Frans Saartola lausuikin, ettei Kemin etappia enää 
mikään voinut sulkea, kun sillä oli sellaiset varusteet, 
ja lupasi miehineen ajaa vaikka kaikki ryssät rajalta 
pois. Kesken kaiken kuului määrättyjä koputuksia, 
ja sisällä pistäysi milloin nuori poikanen tehden ilmoi- 

* Vietettyään joulun Hällforsin luona Suvirinne muutti 
muotoaan. »Ulkotyömies Rinteenä» hän sitten viipyi parisen 
päivää Jokisalon kotona painuen sen jälkeen värväystoimiin 
ylämaihin. 



tuksen ja poistuen kiireellisesti, milloin tanakka 
hiihtomies, joka heitettyään jonkin laukun entisten 
joukkoon etuhuoneeseen ja lyhyesti mainittuaan tul- 
leensa Ruotsin-matkalta, niinikään poistui. Saapuipa 
valtnis jääkärikin, Haaparannan etapin mies Villamo 
hevosellaan yli jäitten riuskasti komentaen laittamaan 
sukkasäkkejä rekeen vietäväksi Lockstedtin leirillä ole- 
vien toverien lämmikkeiksi. Sukkasäkkien päällä hän 
vei sitten pari jääkäriksi aikovaa. Koko jouluyön 
työskentelivät harvapuheiset, mutta silti iloluontoiset 
Kemin etapin miehet, mitkä etappikansliassa aseita 
puhdistaen ja asioita järjestellen, mitkä taas kovassa 
pakkasessa vartioiden ja toisten turvaksi Santarmien 
ja sotaväen toimia silmälläpitäen.» 

Aseitaan etappimiesten ei kyllä tarvinnut käyttää, 
mutta ne antoivat joka tapauksessa jonkinlaisen tur- 
vallisuuden tunteen. Vaikka pistoolit olivatkin kauan 
maanneet maassa, olivat ne kaikki käyttökelpoisia. 
Tammiset kotelot olivat vielä lujat, eivätkä piiput ja 
lukotkaan olleet ruostuneet, koska niihin oli kaadettu 
rasvaa, joka sitten oli hyytynyt; ainoastaan ulkoapäin 
olivat muutamien piiput ruostuneet. Kun Jokisalo 
oli Ruotsista tuonut riittävästi panoksia, toimeen- 
panivat Saartola ja Korteniemi Pertajärvellä koeam- 
munnan, ja vasta sen jälkeen pistoolit jaettiin. * Yli- 

* Paitsi paikallisoppaille, annettiin niitä myöskin muuta- 
mille muille luotettaville miehille. Viimeksimainittuja olivat 



jääneet aseet pantiin varastoon ja siirrettiin sittem- 
min poliisilaitokseen siellä säilytettäviksi. 

Joulun jälkeen, jölloinka rajan yli pyrkivien luku- 
määrä yhä' vain kasvoi ja jolloin etappimiesten 'le- 
päämättä täytyi yhtämittaa olla tulessa, Hällfors huo- 
masi heissä ja varsinkin »Osulan» väessä väsymyksen 
oireita. Tätä ei käynyt ihmetteleminen, sillä oppaat 
olivat' olleet jo alun neljättä kuukautta alituisessa, 
sekä hermoja että yleensä ruumiinvoimia kuluttavassa 
työssä; samoin oli »Osulässa» oltu yhtämittaisessa jän- 
nityksessä jo kohta kaksi kuukautta. Konstu Pietilä 
oli ajoittain sairaana, jotenka sekin teki mielet alaku- 
loisiksi. Hällforsilla ja muilla etappimiehillä kyllä oli 
ihmeteltävä terveys, mutta kun asiain ylin huolto täl- 
löin lepäsi yksin Hällforsin harteilla; niin voimme ym- 
märtää, mitä tuskan ja vaivan hetkiä Kemissä tuona 
aikana elettiin. 

Yleensä koko etappi-asema tunsi epävarmuutta, 
sillä kiinnijoutumisen vaara näytti paikkakunnalla liik- 
kuvien verraten julkisten kulkupuheiden takia ilmeiseltä. 

m. m. valtuuston puheenjohtaja Frans Tiura, kultaseppä Eino 
Kosonen, kauppias J. K. Vuopala, koululaiset Väinö Meriläinen 
ja Edvin Granroth, työnjohtaja Väinö Sammallahti, maksnie- 
meläinen maanviljelijä Eelis Posti, uskollinen etappisoutaja Lauri 
Suvanto ja maanviljelijä Konstu Jarkkola. Tämän revolverijoukon 
johtajana oli alussa Frans Saartola ja sittemmin tuo kuulu 
möylyläinen Frans Tiura. Hänen mukaansa järjestöä ruvettiin 
sanomaan Tiuran pistoolisakiksi. Vapaussodan tapahtumiin se 
sitten otti kunniakkaasti osaa. 



Sekä etapin johto että nuoremmat miehet valmistelivat 
asioitaan mahdollisen kiireisen paon varalta. Kuiten- 
kin ymmärrettiin, että yksi mies Saksassa ei merkinnyt 
paljoa, mutta että jokainen etappimies oli paikallis- 
tuntemuksensa takia ja vaaranalaiseen työhönsä tot- 
tuneena ehdottomasti välttämätön kotimaassa. Heidän 
osansa oli uhrautua isänmaalle siinä tärkeässä asemassa, 
missä he olivat. Niinpä voimmekin sanoa, että kaikki 
pysyivat viimeiseen asti paikallansa. Eino Lehto lähti 
vasta sitten, kun santarmit olivat hänen kintereillään, 
ja Yrjö Franzen painui rajan yli vasta tammikuun 
10. p:n jälkeen, siis etapin katkettua. Niilo Postin 
piti lähteä Lehdon kanssa, mutta kun tämä lähtökii- 
reissään ei ennättänyt ilmoittaa poistumistaan, jäi 
Posti yhä etappitoimiin Kemiin. 

Etappijärjestön jäsenet tullikirjuri Eino Pajari ja 
Antti Gummerus muuttivat pois paikkakunnalta. Edel- 
linen siirtyi jo joulukuun alussa Ouluun ja jälkimmäinen 
taas vuoden vaihteessa uuteen virkaansa Pihlajaveden 
asemalle. 

Rajaoppaat niinikään alkoivat uupua; joku heistä 
jo aikoi ryhtyä muihin toimiin. 

Etapin elämässä oli siis havaittavissa arveluttavia 
herpaantumisen ja hajaantumisen oireita. Varsin 
vaikeata oli myös yrittää korvata vanhoja miehiä 
uusilla. — Mutta asiat kehittyivätkin sitten, kuten 
kohta saamme kuulla, niin nopeasti, ettei etappimiesten 



lopullisen väsymisen ja siitä mahdollisesti aiheutuvien 
seurausten tarvinnut tapahtua. 

Kun vuodenvaihteessa erään järjestöön kuulu- 
mattoman henkilön kautta etapin olemassaolo ja toi- 
minta tuli Kemissä yleisesti puheenaiheeksi, oli näistä 
juoruista seurauksena m. m. se, että Hällforsin täytyi 
jättää hänelle rakkaaksi käynyt etappikanslia ja siirtyä* 
asumaan ajuri Björkmanin taloon. Sieltä hän sai vuok- 
ratuksi kylläkin tilavan huoneen, mutta etappikans- 
liaksi se oli aivan soveltumaton. 

Näin siis sekä sotilas- ja santarmiviranomaisilla 
että myöskin paikallisella väestöllä oli etappimiesten 
toiminta tiedossaan. Ja kun kaupungilla yleisesti mai- 
nittiin jo toimihenkilöiden nimetkin, oli varsin toden- 
näköistä, että myös venäläiset ne kohta kuulisivat. 
Työskentely näissä oloissa oli luonnollisesti tavattoman 
turvatonta ja epämiellyttävää. 

Uhkaavia ukkospilviä rupesi kaikilta tahoilta yhä 
enemmän kasaantumaan. Enteellisistä tapahtumista 
oli surullisin ja vaarallisin ylioppilas Edvard Bruhnin 
jouluaaton edellisenä päivänä 1915 Tornion asemalla 
tapahtunut vangitseminen. ** 

Pari päivää myöhemmin, 26. XII. 1915, sattui tun- 
nettu Koivun aseman tapaus, jolloin kolme Taavetti 


* Juuri tällöin pistoolivarasto siirrettiin poliisilaitokseen. 

** Katso »Routaa ja rautaa I», sivu 202! 



Lukkarisen 'saattamaa keskusvaltojen sotakarkuri-up- 
seeria joutui vangiksi. * 

Lukkarinen joutui kosketuksiin Kemin etapinkin 
kanssa. — Kun Hällfors lokakuun lopussa 1915 oli 
mennyt lopettamaan moottoriliikettä Seittenkariin, oli- 
vat sekä oppaat että siellä olevat etappi jääkärit kerto- 
neet, että muuan mies, joka oli sanonut olevansa työn- 
johtaja Taavetti Lukkarinen, oli joitakin päiviä sitä 
ennen tarjoutunut etapin palvelukseen. Mutta kun 
hänen esiintymisensä oli ollut jossakin’ määrin ison- 
televaa ja kun etappimiehiä sillä kertaa oli ollut riittä- 
miin, ei häntä oltu katsottu tarpeelliseksi. Kun Lukka- 
rinen kuitenkin oli osoittanut ilmeistä asianharrastusta, 
oli hänet neuvottu Haaparannalle Dahmin konttoriin siinä 
mielessä, että tämä ehkä voisi häntä käyttää. Nimen- 
omaan ajateltiin Muuxmannilta paenneiden saksalaisten 
sotavankien opastamista, koska Lukkarinen perinpoh- 
jin tunsi Peräpohjolan ja Lapin metsäseudut. Nähtä- 
västi Dahm oli hänet palkannutkin, palvelukseensa, 
mutta sitten, kuten sanottu, hänelle kävi Koivun ase- 
malla onnettomasti. ** 


* \Vegelius, »Aseveljet I», sivu 46, Upseerit kulkivat Luk- 
karisen rekeen piilotettuina junassa rahtitavarana. 

** Koivussa pidätetyt upseerit tuotiin vangittuina Kemiin 
ja sijoitettiin pariksi päiväksi Kemin poliisivankilaan, mistä 
heidät sitten lähetettiin Ouluun. Linderoos piti heille komeat 
illalliset seurustellen tuttavallisesti heidän kanssaan. Tällöin 
hän ilmoitti upseereille, että suomalaiset olivat Saksan ystäviä 



Vaikka rahtikirjasta, mihin Lukkarinen oli mer- 
kinnyt lähettäjäksi itsensä, selvästi näkyi hänen syyl- 
lisyytensä, niin mies kaikessa rauhassa palasi kotimökil- 
leen Kemin Karihaaran lähellä olevasn Pajusaareen. 
Nähtävästi hän aikoi viipyä siellä vain lyhyen ajan 
sitten painuakseen Ruotsiin, mutta joka tapauksessa 
hänen menettelynsä oli perin varomatonta. 

Kun etapin rajaoppaat taajojen matkojen johdosta 
olivat kovin uuvuksissa, niin katsottiin sopivaksi, että 
Lukkarinen lähtiessään muutenkin Ruotsiin opastaisi 
yhden Saksaan-menijäin joukon Haaparannalle. Tämän 
vuoksi Pietilä Jokisalon välityksellä kutsui Lukkarisen 
luokseen odottaen tätä keskipäivän tienoilla saapuvaksi. 

Samaan aikaan tuli santarmiratsumestari Tser- 
kassinoff nimismies Antti Karikosken * ja kahden san- 
tarmin seuraamana poliisilaitokseen, missä silloin olivat 
saapuvilla Linderoos, Montell ja Mansikka. Kertoen, 
että tarkoituksena oli vielä samana iltana mennä van- 
gitsemaan Pajusaaressa asuva Lukkarinen, Tierkassi- 
noff pyysi , poliisilaitoksesta tässä ja kotitarkastuksessa 
tarvittavaa apua. 

ja että Keminkin kautta lähetettiin miehiä Saksaan sotakouluun. 
Upseerit voitaisiin kyllä päästää karkaamaan, mutta se merkit- 
sisi etappitoimirinan loppumista. Tämän kuultuaan upseerit 
jyrkästi kieltäytyivät Kemissä karkaamasta, mutta sanoivat 
yrittävänsä sen sijaan jossakin muualla pujahtaa pakoon. 

* Nimismies Antti Karikoski ei kuulunut etappijärjestöön, 
mutta oli kuitenkin niitä miehiä, jotka ymmärsivät Suomen 
itsenäisyyspyrkimyksiä. 



»Jummala kiitos, Suome mies kiinni saatais», ratsu- 
mestari hykerteli käsiään. 

Kuultuaan tämän ja tietäen, että Lukkarisen piti 
juuri näihin aikoihin tulla Pietilän luo, Montell heti 
santarmien poistuttua kiirehti Pietilän kotiin kertomaan, 
mitä oli tekeillä. Lukkarinen olikin jo siellä ja sai siis 
tietää, mikä häntä odotti. 

Koska taipaleelle ei voitu lähteä ennen pimeän 
tuloa, sovittiin siten, että Lukkarinen siirtyisi Kuivanuo- 
ron eteläpäässä olevaan Halo-Erkin mökkiin noin kilo- 
metrin päähän Pajusaaresta ja odottaisi siellä, kunnes 
Saksaan-menijät olisi toimitettu Kuivanuoron ulko- 
kärjen luo, lähelle Lukkarisen piilopaikkaa. * 

Miehet, toistakymmentä lähtijää, opastettiinkin Mon- 
tellin, Eino Lehdon ja Saartolan johdolla sovittuun 
paikkaan. Mutta kun Lehto meni mökkiin** ilmoittaak- 
seen Lukkariselle joukon saapumisen, niin selvisi, että 
tämä — tilanteen hermostuttamana — olikin jo lähtenyt. 

Palattuaan kohtaamispaikalle Ruutinkarin pohjois- 
päähän ei Lehto löytänytkään sieltä ketään. Vähän 
aikaa etsiskeltyään ja odoteltuaan hän lähti kaupunkia 
kohti. Silloin alkoi Karihaarasta päin kuulua kavion- 
kapsetta, ja hetken perästä ilmestyi pimeästä 3 — 4 

* Saksaan-menijäin tie kulki täten noin puolen kilometrin 
päässä Pajusaaresta, missä Tserkassinoff santarmeineen parast- 
aikaa mellasteli. 

** Mökissä asui vain muuan vanha eukko, jolle Lehto, varo- 
mattomasti kyllä, tuli ilmaisseeksi nimensä. 



hevosta, joiden reissä Lehto arveli poikain olevan. 
Mentyään tulijoita vastaan hän huomasi niiden olevan 
vain hevosten salakuljettajia, jotka olivat matkalla 
Ruotsiin. Lehto ehdotti näille, että he ottaisivat muu- 
takin ylivietävää, mihin nämä suostuivatkin. Niin 
hän liittyi mukaan ajaen merelle etsimään kadonnutta 
joukkoa, mutta sitä ei vain näkynyt. Tämän jälkeen 
Lehto palasi Karihaaran kautta kaupunkiin. — Jäl- 
keenpäin selvisi, että Winter, joka oli mennyt kaupun- 
gin rannasta Ruutinkarin päähän lähtöä katsomaan, oli 
epäillen Lehdon viipymistä pitänyt parhaana ilman 
muuta opastaa pojat parempaan turvaan Ruotsin puo- 
lelle; siellä hän oli tavannut m.m. Lukkarisenkin, joka 
ei ollut jaksanut odotuksen jännitystä kestää, vgan oli 
— noin puolen tuntia liian aikaisin — yksin painunut 
taipaleelle. 

Samoihin aikoihin Tserkassinoff palasi tyhjin toi- 
min Pajusaaresta. Tämä kotitarkastus ja vangitse- 
misyritys tapahtui tammikuun 4. p:n illalla 1916. * 

Samoina tammikuun alkupäivinä saapui poliisi- 
laitokseen eräs mies, joka oli väärällä nimellä oleskellut 

* Yhtenäisyyden vuoksi mainittakoon vielä, että Lukka- 
rinen palasi kymmenisen päivän perästä, ennen tammikuun 
puoliväliä 1916, Kemiin. Tällöin hän oli pukeutunut hienoksi 
herraksi, jolla oli komeat turkit yllään ja kultasankaiset, ikkuna- 
lasiset silmälasit nenällään. Hän oli saksalaisten asioissa matkalla 
Viroon. »Osulan» Heiskanen kyyditsi hänet hevosella Simoon, 
mistä hän sitten nousi junaan. Muuan tällainen matka lopuksi 
vei hänet, kuten tiedämme (»Aseveljet I», sivu 47), hirsipuuhun. 

Routaa ja rautaa II — 19 



jonkin päivän Kemissä. Ilmoittaen olevansa helsinki- 
läinen etsivä poliisi hän pyysi nähtäväkseen matkus- 
tajaluetteloita. Näitä hän sitten tutki useita tunteja 
pääsemättä nähtävästi kuitenkaan mihinkään tulok- 
siin. Lähtiessään hän mainitsi Montellille, että hänen 
tutkittavakseen oli jätetty suuri valtiollinen juttu, jonka 
johtolangoista näytti olevan miltei mahdotonta saada 
selvää. — Ei voitu varmasti todeta, oliko mies Hel- 
singistä lähetetty etsivä, vaiko joku santarmilaitoksen 
urkkijoista. Joka tapauksessa Kemin miehet saivat 
tietää, että heitä oli ruvettu erikoisesti silmälläpitämään. 

Samana päivänä kuin Lukkarinen aiottiin vangita, 
siis tammikuun 4. p:nä 1916, saapui Kemin poliisilai- 
tokseen Tampereelta näin kuuluva salainen sähkösa- 
noma: 

»Tampere. — Tänään sinne saapuvalla iltaposti- 
junalla pitäisi saapua sinne 4 nuorta miestä iältään 
18 — 20 v., joista yksi puettu harmaaseen ulsteripalt- 
tooseen tamppi takana, harmaaseen huopahattuun sekä 
yksi matkustaa ilman passia ja sanoo olevansa ammatil- 
taan taiteilija. Pitäkää tarkan poliisivalvonnan alai- 
sena. Epäillään poliittisista syistä. 

Poliisimestari, Everstiluutnantti 

G. A. Oppman.» 

Linderoos meni miehiä vastaan asemalle, vei heidät 
poliisilaitokseen ja piti tiukan tutkinnon. Ihmeekseen 
hän huomasi, että tulijat olivat kovin avosuisia. He 



kertoivat, että heidät oli värvätty saksalaiseen sota- 
palvelukseen ja että heidät oli ohjattu matkustamaan 
Kemiin. Sen lisäksi he ilmoittivat värvääjänsä ja mui- 
den asiaan sekaantuneiden nimet. Linderoos oli tällai- 
sesta nuorten miesten osoittamasta varomattomuudesta 
hyvin harmissaan, mutta tapansa mukaan hän vapautti 
heidät sekä toimitti kiireimmiten rajan yli. Tampe- 
reelle lähetettiin tutkintopöytäkirja, mistä ilmeni, että 
miehet olivat olleet laillisilla matkoilla tuttaviansa 
tapaamassa. — Tämä tapaus muuten selvääkin selvem- 
min osoitti, kuinka vähän etappijärjestö saattoi luot- 
taa ylimenijäin vaiteliaisuuteen. 

Hällforsille henkilökohtaista harmia tuotti eräs 
entinen luokkatoveri, joka kuuluen Kemiin sijoitettuun 
venäläiseen sotaväkeen suvaitsi tuon tuostakin tulla 
häntä tervehtimään, monesti pahasti häiriten ja her- 
mostuttaen Hällforsia tämän salaisissa tehtävissä. 

Kuten jo edellä olemme kertoneet, oli Eino Lehto 
käynyt hakemassa Lukkarista Halo-Erkin mökiltä. 
Mökin mummo oli vielä samana iltana lähtenyt käy- 
mään Kemissä, ja kun siellä kaikki olivat puhuneet 
santarmien Lukkarisen kodissa toimittamasta tarkas- 
tuksesta, niin mummo nähtävästi oli pahaa aavistamatta 
kertonut tuttavilleen, että Lukkarinen oli ollut samana 
iltana hänen luonaan ja että kauppias Lehdon poika 
oli käynyt tätä siellä tapailemassa. Kemissä tämä 
tietenkin käsitettiin siten, että Eino Lehto oli käynyt 



varoittamassa Lukkarista. Asiata setvittiin vilkkaasti, ja 
nämä juorut ennättivät vihdoin santarmienkin korviin. 

Ilmassa oli jo salamankäryä. Kun kaupungilla 
jo kerrottiin santarmien aikovan tulla kotitarkastuk- 
selle * Lehdon asuntoon, niin paikallisoppaat Saartola, 
Rautiainen ja Riiponen menivät Lehdon luo kehoit- 
taen tätä kaiken varalta poistamaan kotoaan kaikki 
vaaralliset paperit. Sellaisia ei kuitenkaan ollut, mutta 
kolme mauserpistoolia Lehto työnsi tovereilleen. Tä- 
män jälkeen Lehto ilmoitti asian myös vanhemmilleen. 
Isä, joka kuului yhteiskoulun johtokuntaan, pelkäsi 
semminkin koululle mahdollisesti koituvia ikävyyksiä 
ja oli sen takia sitä mieltä, että Einon oli erottava 
koulusta. Tammikuun 4. ja 5. p:nä Lehto oli vielä 
muiden paikallisoppaiden kanssa puuhaamassa suksia 
tuolle suurelle, 44-miehiselle Saksaan-menijäin joukolle.** 
Mutta kun, oppaiden sukset mukaan luettuina, niitä 
saatiin vain 36:lle miehelle, lähti Lehto kahdeksan jäl- 
jellejääneen kanssa pyrkimään Tornion*** kautta Ruot- 

* Perjantaina tammikuun 7. p:nä 1916 santarmit tulivatkin 
tiedustelemaan Eino Lehtoa tämän kotoa, mutta siellä ilmoitettiin, 
että poika oli keskiviikkona kadonnut ja ettei häntä oltu sen 
jälkeen nähty. Myöhemmin pidettiin kuvernööri af Enehjelmin 
vaatimuksesta poliisitutkinto, missä Eino Lehdon isää ja kaup- 
pias Miinalaa, jonka poika Hans Wilhelm myös oli lähtenyt 
Saksaan, kuulusteltiin. 

** Sivu 250. 

*** Tornion kautta lähetettiin miehiä Kemistä usein. Silloin 
tavallisesti joku Kemin paikallisoppaista seurasi mukana Tor- 
nioon joko itse toimittaen miehet siellä rajan yli tai jättäen hei- 
dät torniolaisten edelleen hoidettaviksi. 



siin. Näistä miehistä neljä seurasikin Lehtoa Tornioon, 
mutta muut kolme jäivät joukkoon kuuluvan, Saksaan- 
pyrkivän alatorniolaisen liikemiehen Otto Savolaisen 
ohjattaviksi Kaakamaan, mistä matka sitten jatkui 
Alatornion kautta rajan yli. — Lähtöpäivänsä aamulla 
Lehto ilmoitti myös Pietilälle ja Hällforsille päätöksensä. 
Nämä eivät tahtoneet estää sen toteuttamista, vaikka 
Lehdon poistuminen olikin etapille suuri menetys. 

Lehto ja hänen neljä seuralaistaan kulkivat ju- 
nassa. Kun sen lähdettyä Kyläjoen pysäkiltä santar- 
mien toimesta vaunujen ovet suljettiin, niin silloin 
vasta Lehdon mieleen juolahti Tornion asemalla tapah- 
tuva passintarkastus. Ainoastaan kahdella heistä oli 
asetuksenmukaiset passit, kun sitävastoin kaksi oli 
aivan ilman. Koska tarkastusta ei voitu mitenkään 
välttää, meni Lehto etukäteen ottamaan selvää, millä 
tavoin tuo toimitus tapahtui ja olisiko kahdella pas- 
sittomalla mitään selviytymisen mahdollisuuksia. Teh- 
tyään havaintoja Lehto päätti koettaa erästä äärim- 
mäistä keinoa, joka sattumalta juolahti hänen mieleensä. 
Hän meni jonoon pannen passinsa pöydälle, kuten 
muutkin matkustajat. Mutta sitten kun hän oli jo- 
nossa vielä kolmantena, otti hän sen pöydältä pois 
ja pisti ovella seisovan santarmin nähden taskuunsa. 
Tämä tietysti luuli, että pöydän ääressä istuva raja- 
vartiosotilas oli sen merkinnyt kirjaansa. Päästyään 
täten »kiirastulen» läpi Lehto palasi takaisin sanoen 





Eino Lehdon ja hänen toveriensa 
passintarkastus Tornion asemalla. 


junaan. Keksimänsä 
menetelmän hän sitten 
nopeasti selitti passit- 
tomille tovereilleen, 
joista toisella oli vain 
papinkirja ja toisella 
ainoastaan jokin Vanha 
koulutodistus! 

Pojat lähtivät. Hetki 
oli jännittävä. Mutta 
molemmat selviytyi- 
vät kaikella kunnialla. 
Nähtävästi oli asemalla 


kuitenkin herännyt jotakin epäilystä, koska santar- 
mit hetkinen tämän jälkeen tulivat Tason mat- 
kustajakodista kysymään sen ja sen näköisiä miehiä 
kuvaillen tarkasti varsinkin Eino Lehdon ulkomuodon. 


Siellä ilmoitettiin matkustajien lähteneen Ylitorniolle, 
kuten nämä olivatkin sanoneet tekevänsä. Todelli- 


suudessa he kuitenkin ajoivat Alatornion kirkolle Kar- 
guksen taloon, mistä talon pojan, Väinö Karguksen 
opastamina myöhemmin illalla juoksivat Haaparannalle. 

Eino Lehdossa Kemin etappi menetti yhden roh- 
keimmista ja neuvokkaimmista paikallisoppaistaan. 



Lopun edellä. 


Joulukuun puolivälissä ilmestyivät »Osulaän» yht’- 
äkkiä muuan siviilipukuinen santarmi ja suomalainen, 
Torniossakin tunnettu Smilt-niminen urkkija. Ruoka- 
salissa oli silloin parhaillaan noin 20 lähtöpäivällistä 
odottavaa Säksaan-menijää. Kun oudot tulijat huo- 
mattiin, meni rouva Heiskanen heitä vastaanottamaan 
ja puhuttamaan. Sill’aikaa Heiskanen ja »Osulan» 
aina valpas emännöitsijä Nanny Hast järjestivät Heis- 
kasten huoneen niin, ettei tavallisesti käytännössä- 
olevaa, ruokasaliin johtavaa ovea huomattu lainkaan 
käytetyn: sänky työnnettiin oven eteen j.n.e. Santar- 
mille ja hänen seuralailleen näytettiin sitten muu 
huoneisto, paitsi ruokasalia ja sen perällä olevaa kama- 
ria, joissa Saksaan-menijät oleilivat. Urkkijat tieduste- 
livat kyllä ruokasaliakin, mutta kun heille selitettiin, 
että ruoka vietiin matkustajille aina huoneisiin, niin 
he tällä kertaa tyytyivät tähän ilmoitukseen ja pois- 
tuivat. 

Tulipa sitten loppiaisaatto 1916. 

Kuten muistamme, oli sinä iltana toimitettava 
matkaan suuri, 36-miehinen joukko, jonka takia Hällfors 
oli aamusta alkaen poissa asunnostaan matkavalmis- 
tuksia järjestelemässä sekä Pietilän ja muiden etappi- 
miesten kanssa asioista neuvottelemassa. Kun hän 
puolenpäivän tienoissa tuli kotiinsa, ilmestyi sinne 



»Osulan» juoksupoika Albert Mäki (Rahikainen) il- 
moittaen, että Heiskanen tahtoi viipymättä puhutella 
Hällforsia. Tämä menikin heti »Osulaan». 

Heiskanen oli ruokasalissa; hänen kasvonsa olivat 
kalpeat ja hän kertoi, että edellisenä iltana oli »Osulaan» 
saapunut kaksi matkustajaa, joiden esiintyminen oli 
näyttänyt epäilyttävältä. Tulijat oli sijoitettu erääseen 
etuhuoneista, joita käytettiin majatalonhuoneina. Jo 
illalla junantulon aikaan he olivat tarkkailleet ase- 
malta saapuvia matkustajia, mutta vasta aamulla, 
kun miehet olivat esiintyneet kovin tunkeilevasti, koet- 
taen m.m. päästä niihin huoneisiin, joissa Saksaan- 
menijöitä majaili, Heiskanen oli käsittänyt, että he 
ilmeisesti olivat urkkijoita. — Kun miehet olivat tul- 
leet suoraan »Osulaan» kääntymättä ensin poliisilai- 
toksen puoleen, oli selvää, että »Osula» oli ilmiannettu. 
Tämän vuoksi Heiskanen kieltäytyi vastaanottamasta enää 
yhtään Saksaan-menijää. »Osulassa» parhaillaan olevat 
miehet oli vietävä viipymättä pois ja uudet tulokkaat 
oli pysäytettävä Ouluun. 

Heiskanen piti toiminnan jatkamista mahdotto- 
mana. Hän oli vähitellen täydellisesti selvittänyt it- 
selleen sen vaaran suuruuden, minkä alaisena hän ja 
etappi toimivat. Ja kun hänen ja hänen rouvansa 
voimat rupesivat loppumaan — mikä ei ollut lainkaan 
ihmeellistä, sillä se työ, mitä he marraskuun puoli- 
välistä saakka olivat tehneet, oli ollut kaikissa suhteissa, 



sekä sielullisesti että ruumiillisesti, tavattoman kulutta- 
vaa — niin selvää oli, että »Osulan» isäntäväestä elämä 
alkoi tuntua sietämättömältä. — Näin ollen tilanne 
oli peräti vakava, sillä vaikka voitaisiinkin osoittaa, 
että Heiskanen oli erehtynyt ja että miehet eivät 
siis olleet olleet urkkijoita, niin tuntui ilmeiseltä, ettei 
Heiskanen siinäkään tapauksessa enää kauan kestäisi 
paikallaan. 

Pitkän neuvottelun jälkeen hän kuitenkin suostui 
vielä sinä iltana luovuttamaan »Osulan» etapin tarkoi- 
tuksiin. Hällfors puolestaan lupasi itse tulla poikia 
vastaanottamaan. Ja jos silloin todettaisiin, että epäil- 
tävät miehet vielä olivat »Osulassa» ja että he todella 
olivat urkkijoita, niin silloin etappi katkaistaisiin. Viipy- 
mättä Hällfors kumminkin järjesti niin, että »Osulassa» 
tällöin majailevat pojat siirtyivät muualle. 

Mitä tosiaankin oli tehtävä? 

»Osulasta» Hällfors meni suoraan Pietilän luo. 
Tämä piti tilannetta sellaisena, että jos Heiskasen 
epäilykset osoittautuivat päteviksi, etappi oli katkais- 
tava. Pietilä muuten oli saman uhan alainen kuin 
Heiskanenkin, sillä majailihan hänenkin kodissaan Sak- 
saan-menijöitä. Jos siis urkkijain esiintyminen perustui 
ilmiantoon, oli lähellä se mahdollisuus, että Pietilänkin 
syyllisyys oli vihollisen tiedossa. Tämä ei siis näin ollen 
katsonut voivansa suostua siihen Hällforsin ehdotuk- 
seen, että miesten vastaanotto järjestettäisiin hänen 



kotiinsa. Ja kun se ei missään muuallakaan saattanut 
tapahtua, oli edessä vain se katkera todellisuus, että 
Kemin etappi oli lopullisesti katkaistava siinä tapauk- 
sessa, että Heiskasella käyneet miehet olivat urkkijoita. 

Illalla junantulon aikaan Hällfors lupauksensa mu- 
kaan meni »Osulaan». Heiskanen ei ollut ensinkään 
saapuvilla. Kun Hällfors seisoskeli eteisessä odottamassa 
junalta saapuvia, ilmestyivät myös epäilyksenalaiset 
miehet sinne silmäillen häntä tutkivasti ja alta kulmain. 
Hällfors päätti tällöin koettaa haihduttaa Heiskaseen 
kohdistuneita epäluuloja esiintymällä itse mahdolli- 
simman julkeasti vastaanottajana. Vaara oli hänellä 
koko joukon pienempi, sillä urkkijat eivät ilmeisesti 
häntä tunteneet. Kun siis poikia alkoi tulla tiedustellen 
isäntää, niin Hällfors meni heidän luokseen, tervehti 
kutakin iloisesti, kuten vanhoja tuttuja ainakin, ja 
sanoi varanneensa heille huoneen. Samalla hän osoitti 
pojat ruokasalin takana olevaan huoneeseen. — Kun 
kaikki tulijat oli vastaanotettu — onneksi heitä ei 
saapunut kuin 5 — 6 — eikä muitakaan matkustajia 
enää ilmestynyt, poistuivat miehet eteisestä. Häll- 
fors meni Saksaan-lähtijäin luo, jotka vielä samana 
iltana toimitettiin »Osulasta» muualle. 

Oli selvinnyt, että Heiskasen epäilemät miehet 
todella olivat urkkijoita. Myös erään salapoliisin aikai- 
sempi Kemin-vierailu*, mistä Montell oli ilmoittanut, viit- 


* Sivu 290. 



tasi siihen, että viholliset olivat päässeet Kemin etapin 
perille. 

Ei siis ollut muuta neuvoa kuin katkaista etappi. 

Maisteri Taavi Kahra matkusti etapin puolesta 
viipymättä Ouluun tiedoittaakseen tilanteesta viskaali 
Hällforsille, joka sitten sähkötti Sivenille: 

»Potilas ei saavu». 

Samalla ryhdyttiin Oulun asemalla liimaamaan 
merkinanto-postimerkkejä pohjoiseen päin lähteviin ju- 
niin. 

Tämä Kemin etapin lopullinen katkeaminen tapah- 
tui tammikuun 6. p:nä igi6, joskin miesten saapu- 
mista ja ylikuljetusta jatkui vielä noin parin v ikon 
ajan. 

Seuraavan päivän illalla Hällfors matkusti Hel- 
sinkiin. Tavattuaan Oulussa veljensä ja selostettuaan 
Helsingissä Kammion sairaalassa tri Sivenille Kemin 
tapahtumia hän palasi Kemiin myöhään yöllä tammi- 
kuun 11. päivää vasten 1916. 

Hällfors ja Pietilä olivat molemmat sitä mieltä, 
että Kemissä oli toistaiseksi jäätävä odottavalle kan- 
nalle ja että oli koetettava mahdollisimman huolelli- 
sesti peittää kaikki jäljet. Tämä ei ollut tärkeätä aino- 
astaan Kemin etapin jäsenten, vaan ennen kaikkea 
myös muun Suomen etappitoiminnan turvallisuuden 
kannalta. Mutta koska kuitenkin oli olemassa sekin 
mahdollisuus, että Kemin etappi jonkin ajan kuluttua 



voitaisiin jälleen avata, niin katsottiin erittäin suota- 
vaksi, että järjestön jäsenet, mikäli mahdollista, 
pysyisivät Suomessa. Pietilä ajatteli Kemiä myöskin 
tulevana aseidenkuljetuspaikkana. Toiselta puolen pi- 
dettiin viisaana, että ne järjestön jäsenistä, jotka sen 
voisivat tehdä, ja varsinkin johtohenkilöt hajaantui- 
sivat eri tahoille tapausten kehitystä odottamaan. 

Pietilä, jossa* kuten on mainittu, oli alkava keuhko- 
tauti, aikoi pyrkiä johonkin parantolaan. Hällfors taas, 
jolle Haaparannalta saksalaisten taholta oli ehdotettu, 
että hän matkustaisi Lockstedtiin jääkäripataljoonaa 
katsomaan, päätti jonkin päivän perästä toteuttaa 
tämän suunnitelman. Niinpä kun tammikuun 17. p:nä 
Kemiin saapui hänen tuttavansa ja ylioppilastoverinsa 
nimismies Efraim A. Kemppainen (nyk. jääkärimajuri), 
jota santarmit ajoivat takaa, niin Hällfors — neuvo- 
teltuaan ensin Pietilän kanssa asioista ja lähetettyään, 
kuten aikaisemmin on kerrottu, Jussi Sihvon joukon 
menemään * — lähti yhdessä Kemppaisen kanssa Heis- 
kasen kyyditsemänä ajamaan hevosella Tornion Röyt- 
tään. 

Reessä oli mukana kahdet sukset. Kaupungin 
rannassa ja saaristossa sivuutettiin venäläiset vartiat 
onnellisesti ja sitten ajettiin maanpuoleista tietä Röyt- 
tään kansakoulunopettaja Mikkosen pihalle. Sieltä toi- 
mitettiin sana Möykkylälle, ja Heiskanen palasi Kemiin. 


* Sivu 263. 



Ruotsin-puolen rajasaaret Hamppuleiviskä ja Tirro Röytän laitu- 
rilta katsoen. 

Möykkylän saavuttua noustiin kiireesti suksille ja 
hiihdettiin tiheän metsän kautta noin kilometrin päässä 
olevan metsäisen niemen kärkeen. Siitä oli vain noin 
200 metriä rajan yli Ruotsin puolella olevaan Tirron 
saareen. 

Oli kirkas kuutamo, ja sen valossa näki selvästi 
Röytän laiturin, missä oli vartiopaikka. Ruotsin man- 
tere häämötti joen uoman suunnalla. 

Hiivittiin pitkin metsän reunaa tähyillen, näkyisikö 
sotilas- ja tullivartioita. 

»Mennään nyt vain kaikessa rauhassa!» arveli Häll- 
fors, kun mitään epäilyttävää ei näkynyt. 

»Ei veikkoset sillä tavalla!» sanoi Möykkylä. »Var- 
tiat piileksivät usein metsän varjossa, mistä hyvin 
helposti voi saada kuulia niskaansa. Kun minä konien- 



nan: ’Nyt!’, niin silloin teidän kummankin on äkkiä 
syöksyttävä jäälle ja sitten tuulena hiihdettävä rajan 
yli. Vauhti on pääasia.» 

Hällfors ja Kemppainen asettuivat rinnakkain aivan 
kuin kilpahiihdon lähtöviivalle. Ja sitten Röytän 
suutari komensi: 

»Nyt!» 

Lumi tuiskusi suksisauvoista miesten suhahtaessa 
metsänrinnasta kuutamoiselle jäälle. 

Kaikki meni hyvin, ja läähättäen he saapuivat 
Tirron rantaan. Siitä he jatkoivat matkaa jutellen ja 
hiljaa hiihtäen, kunnes tammikuun 18. p:n ensimmäi- 
sillä tunneilla saapuivat Haaparannalle. 

Räjähdys. 

Tammikuun 20. p:nä 1916 joku santarmi ilmoitti 
puhelimitse Kemin poliisilaitokseen, että santarmieversti 
Netsogin oli tulossa Kemiin ja haluaisi asemalla tavata 
Linderoosia; mukana pitäisi tällä olla myöskin tulkki. 

Tornion-junan saapuessa klo 8.22 aamulla Kemiin 
Linderoos olikin valantehneen kielenkääntäjän, kap- 
teeni Akseli von Schrowen kanssa asemalla. Santarmi- 
eversti Netsogin laskeutui parin santarmin seurassa 
junasta ilmoittaen lyhyesti, että hänellä oli asiata 
Kemin »Osulaan» ja että hän tahtoi Linderoosin ja 
Schrovven sinne mukaansa. — Sitäpaitsi selvisi, että 



20 rajavartiosotilasta oli erään upseerin johtamina va- 
rattu samaa tarkoitusta varten. 

Niin lähdettiin liikkeelle. Sotamiehet saartoivat 
»Osulan» rakennuksen, mihin Netsogin ja hänen seu- 
rueensa ynnä mainitut suomalaiset viranomaiset sitten 
menivät. * 

Talo eristettiin. Ei ketään laskettu ulos eikä si- 
sään. Juho Heiskanen, hänen rouvansa Henriika Heis- 
kanen ja emännöitsijä Nanny Hast kutsuttiin oudon 
vieraan puheille. 

Netsogin kääntyi ensin Linderoosin puoleen pyy- 
täen tätä olemaan apuna pidettävässä kotitarkastuk- 
sessa ja kuulustelussa. 

»Herra eversti», vastasi Linderoos, »en ole tullut tänne 
tulkkini kera Teitä auttamaan, vaan ainoastaan katso- 
maan, mitä laittomuutta täällä tehdään .» 

Netsogin suuttui silmittömästi hilliten kuitenkin 
itsensä, ja sen jälkeen toimitus alkoi. Huoneet tarkastet- 
tiin ja niiden lukumäärä merkittiin muistiin. Vain 
yhdessä huoneessa huomattiin olevan matkustajia; ne 
pidätettiin toistaiseksi. Pöytäkirjaan merkittiin, paitsi 
aikaa, tammikuun 20. päivää 1916, tavalliset henkilö- 
tiedot: ketkä olivat läsnä, keitä kuulusteltiin, kuulus- 


* Konstaapeli Juho Karppinen, johon Linderoos täydelli- 
sesti luotti, sai määräyksen olla seuraamassa kotitarkastusta 
yhdessä Linderoosin kanssa. Poliisi Simo Rimpiläinen taas oli 
määrätty vahtiin talon ulkopuolelle. 



teltujen ikä, kotipaikka j.n.e. Tarkastuksen tulokseksi 
merkittiin: »Olen pitänyt tarkan kotikatselmuksen enkä 
ole mitään rikollista tai epäilyttävää talossa havainnut.» 

Mutta pöytäkirja piti myöskin tarkistettaman. 
Vieraiksimiehiksi kutsuttiin yllämainitut toistaiseksi 
pidätetyt majatalon vieraat, oululainen liikemies Juho 
Heikki Ahola sekä sanomalehdentoimittaja Heikki Kokko. 

Ahola ja toinen oululainen liikemies Vilho Tuomai- 
nen olivat edellisenä iltana, tammikuun 19. p:nä, saa- 
puneet »Osulaan». Koska oli sattunut olemaan Heikin- 
päivä, niin Ahola oli soittanut vanhalle lapsuudentove- 
rilleen, toimittaja Heikki Kokolle pyytäen tätä tule- 
maan »Osulaan» yhteistä nimipäivää viettämään. Kokko 
oli tullutkin, ja niin oli iltaa istuttu myöhään yöhön. 
Kokko oli sitten mennyt kotiinsa, mutta seuraavana 
aamuna hän oli tullut uudelleen »Osulaan» ystäviään 
tapaamaan. Silloin he olivat ihmeekseen nähneet po- 
liiseja, santarmeja ja sotamiehiä pistimineen tulevan 
taloon ja piirittävän sen. Oululaiset olivat hiukan 
hätkähtäneet, mutta Kokko — arvellen, että kysymyk- 
sessä olivat vain heidän viattomat Heikin-päivänsä — 
oli koettanut heitä rauhoittaa, luvaten, että asia olisi 
Linderoosin ja von Schrovven kanssa pian selvitetty. 
Tätä varten Kokko oli yrittänyt lähteä huoneesta, 
mutta oven takana olikin seisonut venäläinen vänrikki, 
joka oli selittänyt, että sisälläolijat olivat pidätettyjä. 



Miehemme olivat silloin ottaneet esiin pienen wisky- 
pullon koettaen sen avulla saada vänrikin kamariin 
kuullaksensa sitten häneltä, mistä oli kysymys. Mutta 
tällä kertaa ei wisky ollut venäläiselle kelvannut; vän- 
rikki oli vain pudistanut päätään ja käskenyt pane- 
maan oven kiinni. Miehet olivat alkaneet yhä lujemmin 
uskoa, että kysymys oli todellakin heistä, ja he olivat 
vain hymyilleet santarmien turhalle touhulle. 

Kun aika oli ruvennut tuntumaan pitkältä, oli 
Kokko taas yrittänyt ulos pyytäen saada soittaa ko- 
tiinsa tai lehtensä toimitukseen, mutta sitä ei oltu 
sallittu. Hän oli puhunut myös Aholan ja Tuomaisen 
puolesta ilmoittaen, että näiden piti välttämättömästi 
päästä matkustamaan Ouluun. Mutta mikään ei ollut 
auttanut. Oli pitänyt vain jäädä kiltisti istumaan ja 
odottamaan. 

Muutaman tunnin kuluttua heidät oli vuorotellen 
viety tutkintohuoneeseen, missä von Schrovve oli ky- 
synyt heidän nimiään ja mitä he täällä tekivät, mer- 
kiten kaikki paperille. — Hetken kuluttua heidät oli 
haettu uudestaan kamarista kertomaan, mitenkä he 
olivat sattuneet yhteen ja mitä varten Kokko oli tullut 
Aholan luo. Tämän jälkeen oli Tuomainen von Schro- 
wen välityksellä päässyt lähtemään, mutta Heikit oli 
marssitettu taas kamariinsa. 

Vielä kolmannen kerran heidät kutsuttiin tut- 
kintohuoneeseen, mutta sillä kertaa yhdessä, ja — ole- 

maan vierainamiehinä kotitarkastuspöytäkirjaa luet- 
taessa. 

»Pöytäkirja on nyt valmis ja kaikki selvää!» se- 
litti von Schrovve hymyillen. »Mitään epäilyttävää ei 
ole ilmennyt. Mutta kuunnelkaa nyt tarkoin, kun pöytä- 
kirjaa luetaan, jotta voitte sitten todistaa sen pätevyy- 
den.» 

»Mitenkä todistaa!» pääsi molemmilta Heikeiltä yh- 
teen ääneen. »Mehän olemme koko ajan olleet pidätet- 
tyinä emmekä edes tiedä, mistä on ollut kysymys!» 

»No, kuunnelkaahan nyt ensin, mitä tässä sanotaan», 
virkkoi von Schrowe alkaen samassa painokkaasti lukea 
tutkintopöytäkirj aa: 

» pitänyt tarkan kotikatselmuksen enkä 

ole mitään rikollista tai epäilyttävää talossa havainnut», 
päättyi lukeminen. — »Tämä herrojen nyt pitäisi vie- 
rainamiehinä todistaa», lopetti von Schrowe. 

»Varsin kernaasti!» sanoivat Heikit, ja Ahola lisäsi: 

»Tuollaistahan on ilo todistaa vanhan matkustajan, 
joka itsekin on tullut aina samaan kokemukseen.» 
— Ahola tiesi kyllä, mitä liikettä »Osulassa» oli harjoi- 
tettu. 

Tähän tarkastus päättyikin. Mutta vaikk’ei siis 
mitään raskauttavaa ollut ilmennyt, vaati Netsogin 
kuitenkin Juho Heiskasen sekä »Osulan» juoksupojan 
Albert Mäen pidätettäväksi ja vietäväksi Kemin poliisi- 
laitokseen. 



Kokko ja Ahola lausuivat tämän johdosta ihmette- 
lynsä viitaten tutkintopöytäkirjaan. Tämän huomau- 
tuksen, mikä samalla ilmaisi myös muiden läsnäolevien 
suomalaisten käsityksen, kapteeni von Schrovve käänsi 
Netsoginille. Santarmieversti selitti silloin, että huomau- 
tus oli aivan oikea, sillä tutkimus ei ollut osoittanut 
mitään epäilyttävää ilmenneen, mutta että hänellä ei 
ollut valtaa vapauttaa pidätettyjä, vaan että tämä 
tapahtuisi vasta Oulussa kuvernöörin toimesta, jolle 
asia esiteltäisiin. 

Heiskanen lähti aivan rauhallisesti. Kun saapuvilla 
olevat suomalaiset häntä hyvästelivät, niin hän oli 
hyvin tyyni ja hymyili vain, sillä hän oli nähtävästi 
varma siitä, että asia Oulussa selviäisi ja että hän ja 
Mäki pääsisivät siellä vapaiksi. Rouva Heiskanen oli 
naiseksi tavattoman rauhallinen ja samoin emännöit- 
sijä Nanny Hast. 

Kapteeni von Schrovve ja Linderoos niinikään 
uskoivat pidätettyjen pääsevän Oulussa vapauteen. 

Mutta Netsogin tiesi, että VI:n armeijakunnan 
päällikkö oli »Osulan» väestä kirjoittanut: » Heitä epäil- 
lään suuresta rikoksesta, nim. siitä, että he lähettävät 
nuoria miehiä ulkomaille Saksaan menemistä varten .» 

Vaikka siis loppuvaikutelmaksi jäikin, että venä- 
läiset pöytäkirjassa tunnustivat erehtyneensä ja ole- 
vansa väärillä jäljillä, niin itse asiassa tämä sittenkin 
oli vain silmänlumetta. Heiskasta ei tahdottu säikäyt- 



tää, mutta hänet otettiin kuitenkin talteen käytettä- 
väksi syöttinä, minkä avulla muutkin syylliset - — ehkä- 
pä itse Linderooskin — toivottiin lopulta saatavan 
koukkuun. 

Itsestään herää kysymys, kuka tai ketkä olivat 
Heiskasen ilmiantaneet. 

Kuten olemme kertoneet, puhuttiin Kemissä jo 
aivan yleisesti etappimiesten puuhista, jotenka on var- 
sin todennäköistä, että »Osulakin» oli näissä juoruissa 
mainittu. Sitäpaitsi oli muuan puolalainen pakolainen 
Ruotsin sanomalehtiin kirjoittanut harkitsemattoman, 
Kemin etappia ja »Osulaa» tarkoittavan kuvauksen, 
mikä varmaankaan ei ollut jäänyt Ruotsissa vilise- 
viltä venäläisten urkkijoilta huomaamatta. Saattaisi 
näin ollen otaksua, että santarmit olivat päässeet sa- 
laisuuden perille ilman mitään suoranaisia ilmiantoja. 

Mutta on olemassa asianhaaroja, jotka, paitsi Bruhnin 
vangiksijoutumisensa jälkeen tekemiä mahdollisia aikai- 
sempia tunnustuksia, viittaavat määrättyihin henki- 
löihin. 

Värvärinä toiminut ylioppilas Eino Polon oli lä- 
hettänyt Helsingistä matkalle m. m. erään nelimiehisen 
ryhmän, jonka jäsenistä sitten kaksi, nim. vesitehtailijan 
poika Salenius ja ajurinrenki Wilhelm Rafael Wallin 
joutuivat Tampereella santarmien käsiin. Tällöin he 
tunnustivat olevansa Kemin kautta matkalla Saksaan 
samalla ilmoittaen, kuka jieidät oli värvännyt ja keiden 



kanssa he olivat kulkeneet. Nämä taasen, nim. kirjaltaja 
Arvi Wiksten ja Johan Emil Forsman, molemmat 
ummikkoruotsalaisia, saapuivat tammikuun 4. p:nä 
1916 Kemiin. Siellä he olivat yötä Jokelan matkustaja- 
kodissa, mutta söivät »Osulassa». — Kun Jokisalo lop- 
piaisaatto-iltana lähti opastamaan tuota suurta 36- 
miehistä joukkoa, niin Wiksten jo kaupungissa haih- 
duttautui jäälle-ohjaajan näkyvistä ja saapuen takaisin 
»Osulaan» kertoi eksyneensä sekä haluavansa palata 
Helsinkiin. Seuraavana eli loppiaispäivänä hän aamu- 
junassa lähtikin etelään päin. Forsman taas seurasi 
Jokisalon joukkoa Kuusiluotoon asti, mutta kun hän 
ei huomannut miesten mukana Wiksteniä, niin hänkin 
kääntyi takaisin ja tuli aamulla »Osulaan» lähtien 
saman päivän iltajunassa Helsinkiin. Sinne saavuttuaan 
kumpikin Tampereella vangittujen toveriensa ilmi- 
annosta pidätettiin. 

Heiskanen luulee, että nämä miehet ilmiantoivat 
»Osulan». * 


* Minkälaisia kysymyksessäolevat miehet olivat, käy sel- 
ville seuraavasta jääkärikapteeni Polönin tiedoituksesta: »Tammi- 
kuun puolivälin tienoilla 191 6 noustessani portaita Korkeavuoren- 
kadun 30:nnessä tapasin minua etsimässä olleen miehen, joka 
sanoi käyneensä Kemin »Osulassa», mutta eksyneensä joukosta, 
ja joka nyt pyysi uutta matkarahaa tiedustellen, oliko tunnussana 
muuttunut. Annoin rahat ja ohjeet sekä kehoitin häntä matkus- 
tamaan uudelleen.» — Samat miehet lienevät myös ilmiantaneet 
kapteeni Polönin isän varatuomari Edv. Polönin ja hänen veljensä. 



Vangit. 


Kun »Osulan» kotitarkastus oli toimitettu, vie- 
tiin Heiskanen ja Mäki poliisilaitokseen, missä heitä 
uudelleen kuulusteltiin. Tällöin heitä syytettiin vain 
siitä, että kaksi Saksaan aikovaa miestä oli asunut 
»Osulassa». Sekä Heiskanen että Mäki tämän jyrkästi 
kielsivät. Kuulustelun sävystä tuntui voitavan päät- 
tää, ettei pidätettyjä vastaan ollut ilmennyt mitään 
erikoisen raskauttavaa. Sitä tavallaan näytti osoittavan 
sekin, että vangit jätettiin mahdollisia jatkokuulusteluja 
varten poliisilaitoksen huostaan. 

Linderoos, samoin kuin Heiskanenkiri, olivat va- 
kuutettuja siitä, ettei pidätettyjä vastaan voitukaan 
saada mitään todisteita, sillä Heiskanenhan saattoi 
aina vedota siihen, että hän majatalonpitäjänä oli 
velvollinen vastaanottamaan kaikki asunnon etsijät ja 
antamaan näille ruokaa. Näin hän jo kuulusteluissa 
oli tehnytkin. Edelleen Heiskanen ei itse henkilökoh- 
taisesti ollut mitenkään ottanut osaa miesten välityk- 
seen. 

Heiskanen ja Mäki (Rahikainen) puolestaan olivat 
kuulustelun aikana vakuuttaneet Linderoosille, ettei 
heiltä mitään »tunnustusta tipahtaisi» — niinkuin ei sitten 
milloinkaan tipahtanutkaan. Tämä tietysti oli Linde- 
roosille mitä tärkeintä, koska hän tiesi näiden kumman- 
kin olevan täysin selvillä siitä, että hän oli vähintäänkin 



yhtä syyllinen kuin he. Jos Linderoos olisi epäillyt, 
että Heiskanen ja Mäki eivät ajan pitkään kestäisi, 
niin hän tietenkin olisi kehoittanut heitä pakenemaan. 
Se taas olisi voitu järjestää varsin helposti. Mutta 
tällainen menettely ei tullut puheeksi, eikä Heiskasella 
ja Mäellä ollut sellaista edes mielessäänkään. Ei myös- 
kään rouva Heiskanen kenellekään järjestön jäsenelle 
lausunut toivottavaksi, että Heiskanen ja Mäki toimi- 
tettaisiin Ruotsin puolelle. Sillä kaikki uskoivat ja, 
kuten sanottu, kaikki merkitkin viittasivat siihen, 
että vangitut Oulussa todellakin vapautettaisiin. On 
vielä muistettava, että venäläisten vangitsemisvimma 
ei silloin vielä ollut alkanut eikä ketään oltu vielä Spa- 
lernajaan kuljetettu. Vangittujen ja heidän ystäviensä 
toivehikas mieliala sekä siitä johtuva toimimattomuus 
oli siis tältä kannalta katsoen täysin käsitettävissä. 

Mutta asialla oli toinenkin puoli. Mitä olisi tapah- 
tunut, jos Heiskanen ja Mäki olisi toimitettu pakoon? 
On hyvin luultavaa, että varsinkin Pietilää, joka lä- 
hinnä näistä asioista tällöin oli vastuussa, tämä ky- 
symys ankarasti askarrutti. Jos kerran, niinkuin on 
todennäköistä, venäläiset jo tunsivat koko salaisuuden 
ja pitivät, kuten olemme arvelleet, Heiskasta syöttinä 
saadakseen siten suuren saaliin, niin Heiskasen karkaa- 
minen olisi aiheuttanut suorastaan tuhonomaisia seu- 
rauksia. Koko poliisilaitoksen, paria vanhempaa miestä 
lukuunottamatta, olisi samalla täytynyt poistua maasta; 



lukuisten aktivistien ja heidän omaistensa olisi ollut 
pakko tehdä samoin; rouva Heiskasen asema olisi 
tullut kovasti uhatuksi ja Heiskasten pesän omaisuu- 
den olisi valtio takavarikoinut. Mutta ennen kaikkea 
olisi tavaton isku kohdannut jääkäriliikettä. Se olisi 
paljastettuna täytynyt silloin pysäyttää luultavasti 
koko maassa. 

Mutta kun tuhannet Suomen miehet ja naiset 
juuri tämän liikkeen innoittamina parhaillaan — kaik- 
kensa uhraten — työskentelivät isänmaan itsenäisyy- 
den saavuttamiseksi, niin yksityisten etujen oli väis- 
tyttävä syrjään. 

Ja tunnustettakoon suoraan, että Juho Heiskanen 
on välillisesti juuri vankinaolonsa muodossa, vaati- 
matta itseänsä pelastettavaksi, samoin kuin aikaisem- 
min välittömästi aktivistien riveissä toimimalla teh- 
nyt kansallemme ikimuistettavan palveluksen. 

Poliisivankilassa Heiskanen ja Mäki olivat samassa 
kopissa, ja rouva Heiskanen sai kahden ensimmäisen 
viikon aikana vapaasti tuoda heille ruokaa. Varti- 
ointikin oli alussa aivan muodollista, ja vangit saivat 
joskus konstaapeli Karppisen seurassa tehdä pitkiä 
kävelymatkoja kaupungilla, usein aika etäälläkin. Kah- 
den viikon perästä tuli kuvernööriltä kuitenkin tiukat 
vartioimismääräykset, jotenka esim. kopin ovi, jossa 
tähän asti oli ollut vain salparautaan pistettävä, avo- 
nainen kiinnipidin, tästä lähtien aina pidettiin lukit- 



tuna. Myöskään eivät omaiset saaneet enää käydä 
vankeja tapaamassa. 

Kuten Heiskanen on jälkeenpäin kertonut, ah- 
disti häntä ja hänen rouvaansa se, että Linderoos ja 
toiset aktivistit näyttivät heitä karttavan. Mistä 
taas tämä johtui, siihen olemme jo viitanneet. 

Vankeja pidettiin Kemin poliisivankilassa melkein 
tasan kuukausi. Tänä aikana heitä kuulusteltiin vain 
kaksi kertaa. Molemmilla kerroilla kuulustelu tapahtui 
Helsingin santarmiviraston toimesta, jotenka merkilli- 
seltä tuntuu, ettei vankeja viety Ouluun. Tämäkin 
seikka puhuu sen otaksuman puolesta, että Heiskasta 
todellakin pidettiin Kemissä suurempien saalistettavien 
syöttinä. 

Albert Mäkeä käytettiin eversti Netsoginin vaati- 
muksesta heti alussa, tammikuun 22. p:nä Torniossa 
kuulusteltavana, mutta jo samana päivänä hänet palau- 
tettiin takaisin Kemiin. Älykkäältä pojalta santarmit 
luonnollisesti eivät saaneet mitään tietoja. (Liite n:o 9). 

Helmikuun 5. p:nä 1916 sijoitettiin Kemin poliisi- 
vankilaan vielä yksi valtiollinen vanki, nim. majatalon- 
pitäjä ja rihkamakauppias, suutari Otto Erik Jokela. 
Hänet vangitsi santarmieverstiluutnantti Basinskij pi- 
täen Linderoosin läsnäollessa kotitarkastuksen Jokelan 
asunnossa. Vaikk’ei mitään rikollista häntäkään vas- 
taan ilmaantunut, sanoi Basinskij saadun määräyksen 
perustalla olevansa pakotettu hänet vangitsemaan sekä 




Spalernajan vanki »Osulan» Spalernajan vanki Otto Erik 

Heiskanen. Jokela. 


jättämään Kemin poliisilaitoksen huostaan. Otto 
Jokelakin ansaitsee kunniasijan Kemin aktivistien jou- 
kossa, sillä hänenkin pieni majatalonsa, joka sijaitsi 
aivan »Osulan» vieressä, oli Saksaan-menijäin tyyssijana. 
Ja vaikka Jokela itse olikin liikeasioissaan paljon ko- 
toaan poissa, seurasi hän kuitenkin myötämielisenä 
sitä rohkeata yritystä, mitä Kemin etappi niin suurella 
tarmolla ajoi. 

Kaksi Oulun poliisikamarin konstaapelia haki hel- 
mikuun 19. p:nä 1916 kuvernöörin määräyksestä yllä- 
mainitut kolme Kemin poliisivankilan vankia, Job 
Juho Heiskasen, Albert Ilmari Mäen (Rahikaisen) ja 
Otto Erik Jokelan Ouluun, missä heidät sikäläisen 




poliisimestarin määräyksestä samana päivänä passi- 
tettiin »irtolaisuudesta» Oulun lääninvankilaan. Kuu- 
lustellaan heitä 21. II. 1916 kuvernööri af Enehjelm 
määräsi vangit passitettaviksi Helsingin lääninvanki- 
laan Uudenmaan läänin kuvernöörin käsiteltäviksi. 
Kaikki kolme lähetettiinkin helmikuun 23. p:nä 1916 
vankivaunussa Helsingin lääninvankilaan. Sieltä Jo- 
kela ja Mäki pääsivät helmikuun 29. p:nä vapaiksi, 
kunnes heidät myöhemmin vangittiin uudestaan. (Liit- 
teet nro 9 ja 11). 

Heiskasen vanginpolku päättyi Pietarin Spaler- 
najan vankilaan, minne hän saapui maaliskuun 29. 
prnä 1916. Hän oli ensimmäinen tähän vankilaan 
teljetty suomalainen. Vasta vallankumouksen puh- 
jettua keväällä 1917 hän pääsi vapauteen palaten Ke- 
miin. 

Jokela joutui niinikään lopuksi Spalernajaan. 

»Osulan» kuuluisaksi tullut juoksupoika Albert 
Ilmari Mäki taas sai hyvin merkillisen tuomion: hänet 
karkoitettiin Itä-Venäjälle Wjatkan kuvernementtiin. 
Mistä venäläisten päähän pälkähti juuri tämänmoinen 
tuomio, on tietymätöntä. Mutta se on varmaa, ettei 
poikaa miellyttänyt Venäjällä-olo. Hän kaipasi hyvää 
emäntäänsä ja Kemin uljaita miehiä. Ja niin tämä 
15-vuotias poikanen päätti karata. Lopullisen sysäyk- 
sen hänelle antoi eräs hyvänahkainen vahtisota- 
mies, joka potkaisi häntä takapuoleen sanoen: 



»Lähde poika kotiisi; ei täällä lapsilla ole mitään teke- 
mistä». — Ja poika lähti, lhmeteltävästi hän sit- 
ten jalkaisin ja rahatta keinotteli itsensä Venäjän- 
maan halki ilmestyen eräänä päivänä Kemiin. Sieltä 
ratamestari Albert Blick vei pojan, joka pakoa varten 
oli puettu rautatieläiseksi, dresiinallaan Tornioon, 
mistä hänet sitten toimitettiin rajan yli turvaan. — 
Ruotsista Mäki* palasi Kemiin ennen pääsiäistä 1917, 
juuri samana päivänä kuin hänen entinen isäntänsä 
Heiskanenkin. 

* Syksyllä 1924 hänet saavutti — ystävien suureksi su- 
ruksi — odottamaton surma. 



KEMIN ETAPP IM IESTEN MYÖHEMPIÄ 
VAIHEITA. 


Hyvä on hiihtäjän hiihdellä, 
kun riemu on rinnassansa, 
kun toivo säihkyvi soihtuna yöss’ — 
mut käypä se laatuun hiihtää myös 
hiki otsalla, suurissa suruissa 
ja kuolema kupeellansa. 

Eino Leino. 


Arvi Hällforsin Saksan-matka ja pako. 

Ennen on kerrottu, mitenkä Hällfors Kemin 
etapin katkettua kävi siitä A. K:lle tiedoittamassa ja 
kuinka hän sitten tammikuun 18. p:nä 1916 saapui 
Haaparannalle. Tavattuaan siellä sikäläisen saksa- 
laisen etappitoimiston johtajan Wilhelm Dahmin ja 
Haaparannalla silloin sattumalta oleskelevan kapteeni 
Heldtin hän kertoi näille lyhyesti Kemin etapin kat- 
keamisesta ja sen syistä ilmoittaen samalla olevansa 
halukas lähtemään — kuten hänelle aikaisemmin oli 
ehdotettu — Lockstedtiin jääkäripataljoonaa katsomaan. 



Vielä saman päivän iltana Hällfors matkusti Tukhol- 
maan viettäen siellä vanhojen tuttaviensa, jääkärien 
Pekkolan ja Suvirinteen seurassa hauskan illan tuossa 
jääkäreille niin tutussa »Tinakupissa» (Tennstopet). 

Tukholmassa Hällfors kävi parikin eri kertaa 
Heldtin konttorissa. Kun hän siellä teki Kemin etapin 
lopettamista koskevan ilmoituksen, pyydettiin häneltä 
lausuntoa ja ehdotusta uusien etappitehtävien järjes- 
tämiseksi. Tässä tarkoituksessa hän laati lyhyen kir- 
jallisen esityksen, jossa hän, arvosteltuaan Vaasan 
etapin toimintamahdollisuuksia, ehdotti, että etappi- 
toiminta järjestettäisiin pääasiassa Rovaniemen ja Ke- 
min välisille rautatieasemille, mainiten samalla ole- 
vansa omasta puolestaan valmis osallistumaan näiden 
uusien reittien järjestelyyn. 

Berliniin saavuttuaan Hällfors meni heti » Wetter - 
hoffin toimistoon», mutta kun hän ei tavannut siellä 
varatuomari Wetterhoffia, jatkoi hän matkaa Lock- 
stedtiin saapuen sinne tammikuun 25. p:nä 1916. Seu- 
raavana päivänä hän kävi kunniatervehdyksellä pa- 
taljoonan päällikön majuri Bayerin luona. 

Kun sattui olemaan keisari Wilhelm I I:n syntymä- 
pä vä, sai Hällfors olla katsomassa jääkäripataljoonan 
paraatia. Kun nuo ryhdikkäät, ankaroitten harjoitus- 
ten ja tiukan saksalaisen sotilaskurin karkaisemat pojat 
täysissä kenttävarustuksissaan marssivat esiin, teki se 
matkamieheemme valtavan vaikutuksen. »Vaikka vuosi- 



kausia olin uneksinut Suomen itsenäisyydestä, oli tämä 
tosiasia niin pyörryttävä, opetetun orjan mielelle niin 
suuri, että tunsin kurkkuni karheaksi ja vaivoin pidätin 
kyyneleni», lausuu Hällfors itse tästä hetkestä. 

Hällfors seurusteli sitten jääkärien kanssa, joista 
monet olivat hänelle vanhoja tuttuja, kertoen näille 
kotimaan terveiset ja ilahduttaen heitä sillä tiedolla, 
että itsenäisyysliike Suomessa oli yhä kasvamassa. 

Majuri Bayerin pyynnöstä Hällfors kävi tapaamassa 
tätä vielä toisenkin kerran. Silloin heidän välillään 
sukeutui mielenkiintoinen keskustelu. M.m. lausui ma- 
juri, että Suomi jääkäripataljoonan kautta jo oli Saksan 
liittolainen ja että kuta enemmän Suomesta saataisiin 
miehiä sotapolulle, sitä suurempi mahdollisuus Suomella 
olisi liittolaisensa avulla päästä itsenäiseksi. Vaikka 
Hällfors kuvailikin majuri Bayerille jatkuvan etappi- 
työn vaikeuksia, mainitsi hän tälle jo Tukholmassa 
esittämistään uusista etappisuunnitelmista luvaten puo- 
lestaan voimiensa mukaan avustaa niiden onnistumista. 

Tammikuun 28. p:nä Hällfors lähti paluumat- 
kalle tavaten Berlinissä Wetterhoffin. Tälle hän huo- 
mautti Suomen asestamisen välttämättömyyttä eh- 
dottaen sopivimmaksi aseiden varastoimispaikaksi Poh- 
janlahdessa olevaa Ulkokrunnin saarta. Asekysymys 
oli erikoisesti askarruttanut myös Wetterhoffia. Hän 
oli ajatellut, että aseet voitaisiin ensin varastoida jo- 
honkin sopivaan paikkaan Ruotsin pohjoisrannikolle, 



mistä ne sitten tilaisuuden tullen vietäisiin Suomeen. 
Tästä syystä Hällforsin ehdotus häntä suuresti kiinnosti, 
ja kun Hällfors ohimennen oli maininnut kirjoittavansa 
Lockstedtissa-käyntinsä johdosta kiitoskirjeen majuri 
Bayerille, niin Wetterhoff kehoitti häntä siinä samalla 
korostamaan myös asekysymyksen tärkeyttä. Näin 
Hällfors tekikin. 

Saavuttuaan Tukholmaan Hällfors sai kuulla ou- 
toja asioita, nimittäin että Kemin etappi oli luhistunut 
ja Heiskanen joutunut vangiksi. Tällöin hän viipymättä 
lähti Haaparannalle tullen sinne helmikuun 10. p:nä 
1916. Kulkien rajan yli Ylitornion kohdalta hän mat- 
kasi Jänkkäjärven, Mellajärven ja Louejärven kautta 
Muurolaan Salmelan luo. Kun hän tältä kuuli, ettei 
häntä oltu vielä ainakaan virallisesti etsitty, jatkoi hän 
matkaansa Kemiin tullen perille illalla helmikuun 18. 
p:nä 1916.* Heiskanen, Mäki ja Jokela vietiin, kuten 
tiedämme, seuraavana aamuna Ouluun. 

Neuvoteltuaan Linderoosin kanssa ja käsittäessään, 
että kaikenlainen etappitoiminta Kemissä ainakin tois- 
taiseksi oli peräti mahdotonta, Hällfors lähti Oulun kautta 
Helsinkiin haluten päästä ennen kaikkea Kai Donnerin 
yhteyteen. Tämän hän sitten tapasikin Ahdenkallion 
kartanossa lähellä Hyvinkään asemaa kertoen Donnerille 
Wetterhoffin aseidenhankintasuunnitelmasta sekä tuoden 

* Juuri samana päivänä Pietilä oli mennyt Oulaisten 
keuhkotautiparantolaan. 



perille ne majuri Bayerin terveiset, että yhä suurempia 
miesmääriä olisi koetettava saada Suomesta Saksaan. 
Donner piti tilannetta kuitenkin jo niin vaikeana, että 
oli varsin epäiltävää, voitaisiinko näitä Bayerin toiveita 
ryhtyä toteuttamaan. — Hällfors saattoi myös vah- 
vistaa sen A. K:lle jo aikaisemmin saapuneen tiedon, 
että jääkäreiltä vaadittiin erikoinen, heidän sotapal- 
velustaan koskeva sitoumus; tämä herätti A. K:ssa 
suurta paheksumista. — Helsingissä Hällfors jo oli 
kuullut lukuisista pidättämisistä, ja Donner tiesi kertoa, 
että Esko Riekkikin oli Oulussa vangittu. 

Nämä murheviestit eivät kuitenkaan saaneet Häll- 
forsia luopumaan jatkuvaa etappitoimintaa koskevista 
suunnitelmista. Jo Ouluun poiketessaan hän oli ai- 
konut palata rajan yli Ruotsiin osallistuakseen siltä 
taholta Kemijoen varrella suoritettavaan etappitoimin- 
taan. Siellä hänessä oli kypsynyt myöskin ajatus 
palata rajan yli Ruotsiin Hailuodon kautta, koska 
hän sattumalta oli tavannut siellä erään hailuotolaisen 
luotsin, joka vakuutti, että Hailuodon kautta voitai- 
siin meren jäätä myöten varsin hyvin kulkea suoraan 
Ruotsiin. Tässä tarkoituksessa Hällfors jatkoi matkaa 
Hyvinkäältä pohjoiseen kulkevassa junassa jääden Ruu- 
kin asemalle, mistä maaliskuun 1. päivänä 1916 Siika- 
joen kautta: matkusti Hailuotoon. 

Hailuodossa Hällfors meni ensin kirkkoherra Eino 
Virkkulan luo, jonka hän lapsuudestaan asti tunsi. 


Routaa ja rautaa II — 21 



Tältä hän sai kuitenkin kuulla, että 
helmikuussa sattuneet runsaat lumi- 
sateet olivat siinä määrin kinosta- 
neetjmerenselän, ettei ollut ajatte- 
lemistakaan pyrkiä jäitse Ruotsiin 
suoraan Hailuodosta. Virkkula, joka 
havaitsi Hällforsin perinpohjin vä- 
syneeksi ja pitkäaikaisesta etappi- 
toiminnasta muutoinkin uupuneeksi, 
kehoitti puolestaan matkamiestä 
jäämään joksikin aikaa lepäämään 
Hailuodon pappilaan, ennenkuin hän jatkaisi mat- 
kaansa edelleen. Hällfors suostuikin Virkkulan ystäväl- 
liseen neuvoon. 

Sieltä hän sitten huhtikuussa pyrki Oulussa asu- 
van veljensä, viskaali Kaarlo Hällforsin yhteyteen saa- 
den tältä outoja tietoja: Rohkea oululainen värväri 
Jaakko Kemppainen ja kemiläinen Kalle Winter olivat 
vangitut, Amatus Johansson, Kyösti Wilkuna ja Viljo 
Lyytikäinen samoilivat pakosalla, ja häntä, Arvi Häll- 
forsia etsittiin. Siinäpä olikin uutisia kerrakseen! Sa- 
malla hän sai kuulla, ettei mikään suurisuuntainen 
värväystoiminta maassa enää ollut mahdollinen ja 
ettei tämän vuoksi silloista laajempiin etappisuunni- 
telmiinkaan ollut syytä ryhtyä. Tämä veljen esittämä 
mielipide ratkaisi lopulta Hällforsin vastaisen toiminnan 



Kirkkoherra Eino 
Virkkula. 


suunnan. 



Hailuodon Kestin talon päärakennus, (x -merkkinen eteinen 
johti Arvi Hällforsin asuinhuoneeseen). 


Hällfors alkoi pohtia jääkäripataljoonan riveihin 
astumista, mutta sitten hän kuitenkin arveli, että hän 
Suomessa pysyen voisi ajan tullen paremmin hyödyttää 
aktivismin asiaa; ja samaa mieltä oli hänen veljensäkin. 
Hänen äitinsä vaikea sairaus, mikä sittemmin (19. VI. 
1916) päättyi kuolemaan, vaikutti myös siihen, että 
hän jäi Hailuotoon, vaikka siellä-olo tuntuikin melkein 
vankeudelta. 

Kun Hällfors ei kuitenkaan kauemmin tahtonut 
olla hyvän isäntäväkensä vaarana ja rasituksena, niin 
hän muutti keväämmällä asumaan Virkkulan pieneen 
kalamajaan, mikä sijaitsi Matikanniemessä, noin kuu- 
den kilometrin päässä pappilasta. Tässä mökissä Häll- 
fors asui täsmälleen kuusi viikkoa. 


Matikanniemen kalamaja. 


Kesäkuun alkupäivinä, kun meri Oulun ja Hai- 
luodon välillä oli auennut ja laivaliike alkanut, saa- 
pui saarelle oululainen aktivisti Isak Kaitera, joka kuul- 
tuansa Hällforsin oleskelevan Matikanniemessä tuli sinne 
ehdottaen, että tämä muuttaisi asumaan Kaiteran 
äsken ostamaan Kestin taloon — »pehtooriksi». Kii: 
tollisena tästä ystävällisestä tarjouksesta Hällfors muut- 
tikin sinne. 



Käydessään Oulussa äiti- 
vainajaansa haudan lepoon 
saattamassa (23. VI. 1916) 

Hällfors sai taas kuulla ras- 
kaita uutisia. Monien Tornion 
ja Kemin aktivistien oli ollut 
pakko siirtyä rajan taakse, 

A. K. oli joksikin ajaksi kes- 
keyttänyt värväyksen ja Kai 
Donnerkin oli poistunut maas- 
ta. Tämä kaikki vaikutti, että 
Hällfors uudelleen painui Hai- 
luotoon ryhtyen siellä lueske- 
lemaan lakitiedettä ja aikoen syksyllä, mikäli mah- 
dollista, lähteä Helsinkiin opintojaan jatkamaan. 

Näin kului kesä. 

Sunnuntaina syyskuun 24. p:nä 1916 tuli pappi- 
laan yhfäkkiä neiti Aili Nisula tuoden viskaali Kaarlo 
Hällforsilta sellaisen ilmoituksen, 
että Arvi Hällforsia koskeva van- 
gitsemismääräys saapuisi ehkä jo 
seuraavana päivänä Hailuodon ni- 
mismiehelle. — Samalla neiti Nisula 
toi Hällforsille pakomatkaa varten 
brovvningin ja rahaa. Pappilasta 
Hällfors silloin kiiruhti Kestiin 
Isak Kaitera. järjestäen siellä kaikki kotitarkas- 




tuksen varalta. Lakikirjansa hän jätti pöydälle aukais- 
ten sen rikoslain kahdennentoista, maanpetosta koske- 
van luvun kohdalta — ja lähti. 

Nelipeninkulmaisen taipaleen Haukiputaan Isoon- 
niemeen Hällfors kulki erään venemiehen saattamana. 
Meri oli peilityven, ja syksyisen yön pimeyttä valaisivat 
taivaan kirkkaat tähdet. Nukuttuaan muutamia tun- 
teja omassa kalastusmajassaan Isossaniemessä hän otti 
esiin kartan laatien lopullisen matkasuunnitelman. Siitä 
tuli tällainen: Alakiimingin Onkamon kylä — lijoki- 
varsi — Siurua — Tannila — Oijärvi — Kuivajoki 
— Veska — Yli- ja Alakärppä — Kemijoki-varren 
Alapaakkola — Alavojakkala — Tornionjoki — Ruotsi. 
Hällforsilla oli mukanaan haulikko ja selkäreppu, 
sillä hän aikoi esiintyä metsästäjänä; tätä moni vas- 
taantulija sittemmin hieman oudoksui, sillä oli lehden- 
putoamisaika. (Karttaliite nro 16). 

Hän lähti Isostaniemestä aamulla syyskuun 25. 
p:nä 1916 kulkien milloin jalan metsän halki ja joki- 
varsia myöten, milloin jonkin välin hevoskyydillä ajaen. 
Kuivajoen ja Simojoen välisen kairan puhkaistuaan 
hän lepäili tunnin verran sittemmin kuuluisaksi tulleessa 
Maaninkajärven niittysaunassa ja saapui vihdoin Yli- 
kärppään, mistä syyskuun 29. p:n aamulla otti hevos- 
kyydin merkiten kievarin päiväkirjaan nimekseen Paa- 
sivirta* Kun oli ajettu muutamia kilometrejä, alkoi 

* Ylikärpässä Hällfors teki matkasuunnitelmaansa muutok- 



taas korpivaellus: Simo- ja Kemijoen välinen suunnaton 
erämaa oli katkaistava. Mentyään Kuivasjoen yli 
omin luvin ottamallaan veneellä Hällfors löysi polun, 
mikä näytti vievän oikeaan suuntaan. Sitä myöten 
noin tunnin verran paineltuaan hän kohtasi erään mies- 
joukon. Korvenkulkijain tavan mukaan käytiin polun 
viereen istumaan ja tupakoimaan. Miehet sanoivat 
palaavansa Runkausjoen perkaustöistä, ja Hällfors 
puolestaan kertoi menevänsä Kivaloille metsästämään. 
Tätä miehet nähtävästikään eivät uskoneet, sillä siinä 
juteltaessa muuan heistä viittasi takanaan istuvaan 
toveriinsa sanoa tokaisten: 

»Tuossa se on meidän pommarimme». 

Mies oli »kiviroikan» dynamiitti-mestari, ja tar- 
koituksena tietenkin oli sanoa, että Hällfors oli toisen- 
lainen »pommari». Juuri näinä päivinä oli näet tapahtu- 
nut kuuluisa Kemin pommiräjähdys *, ja miehet heti 
päättelivät Hällforsia sen toimeenpanijaksi. 

»Vain niin!» vastasi Hällfors tiukasti, ja siihen 
miesten nauru heti loppui. 

Hetken kuluttua noustiin, sanottiin hyvästit ja 
jatkettiin matkaa. 

sen, päättäen mennä Kovaloiden yli Kuivas- ja Runkausjokia 
pitkin sen sijaan, että olisi kulkenut Alakärpän kautta. 

* Eräs Kuula-niminen pommari oli syyskuun 20. p:nä 
1916 säikytellyt Kemin venäläistä rajavartiostoa räjäyttäen 
sotaväen majoituspaikan luona kaksi pommia. Kts. »Aseveljet I», 
sivu 43! 



Jonkin matkaa kuljettuaan Hällfors huomasi eksy^ 
neensä polulta. Hän koetti kompassin avulla määrätä 
oikeata suuntaa, mutta kuivat maat vetivät häntä milloin 
minnekin. Parisen kertaa hän jo luuli löytäneensä 
kadottamansa polun huomaten kuitenkin kohta seu- 
raavansa porojen jälkiä. Kun hän lopulta havaitsi 
kulkevansa kehää, päätti hän välittämättä mistään 
poluista noudattaa yksinomaan kompassiaan. 

Mutta rupesi jo pimenemään. 

Hällfors laittoi näreistä hyvän tuulensuojan ja 
havuvuoteen, keitti matkan varrella hankkimassaan 
kauhassa rakovalkealla kahvit ja paneutui makuulle. 
— Aamulla herätessään hän näki maan ympärillään 
olevan kuurassa. 

Virkistynein voimin matkamiehemme lähti taas tai- 
valtamaan. Kulkien vetelien maiden ja purojenkin yli 
hän huomasi maaston rupeavan ylenemään. Silloin 
hän arvasi lähestyvänsä Kivaloita ja kääntyi sen takia 
kulkemaan suorakulmaisesti entiseen suuntaansa näh- 
den toivoen täten tulevansa Kuivasjärvelle. Salo muut- 
tui yhä synkemmäksi. Karhunjätteitä näkyi silloin 
tällöin, ja sammalkerros oli paikoitellen niin korkea, 
että mies humahti siihen vyötäisiään myöten. Kun 
Hällfors taas kerran upposi tällaiseen sammalikkoon 
jääden siihen uupuneena hetkeksi lepäämään, näki hän 
hämmästyksekseen vasemmalla kädellä jotakin kiil- 
tävän puunrunkojen lomitse. Hypäten pystyyn hän 



lähti rientämään sinne päin saapuen näin Ison-Kuivas- 
järven yläpäähän. 

Saaden tästä selvän tienviitan hän alkoi nousta 
Kivaloille, pääsi Tervolan ja Simon väliselle isolle raja- 
linjalle ja ryhtyi siitä samoamaan Runkausjokea kohti. 
Kierrettyään pienen nevan hän tuli kankaalle, minkä reu- 
nassa, kirkasvetisen salopuron partaalla oli vähäinen 
metsäsauna. — Hällfors arvasi, että puro oli Vähä- 
Runkausjoki, ja myöhemmin hän sai tietää, että sauna 
oli Honkaselän metsäkämppä. 

Pantuaan kämpän lämpiämään Hällfors ryhtyi sa- 
vun haihtumista odotellessaan valmistamaan ulkosalla 
ruokaa. Kun hän siinä puuhaillessaan käväisi puron 
rannalla, niin hän löysi sieltä suohon kätketyn astian, 
täynnä suolattuja forelleja. Arkailematta lakimiehemme 
otti muutamia kaloja, keitti ne ja söi. Ne virkistivät 
häntä erinomaisesti. Sillävälin oli savu saunasta häl- 
vennyt kutsuen miestä suloiseen nokiseen lepoonsa. 
Käytyään vielä kankaalta ampumassa pari kolme riek- 
koa Hällfors asettui kämppään nukkumaan. 

Hän heräsi seuraavana aamuna, lokakuun 1. p:nä, 
varsin myöhään. Kirjoitettuaan paperilapulle »kala- 
varkautensa» ja pantuaan sen ynnä setelirahan pöydälle 
hän puolenpäivän jälkeen poistui Honkaselän rauhalli- 
sesta kämpästä lähtien seurailemaan Runkausjoen uomaa. 

Matkan kestäessä Hällforsin pohjaamattomat meri- 
pieksut olivat kuluneet puhki, niin että kankaiden ki- 



vet ja metsän risut saivat hänen jalkansa verille. Siitä 
huolimatta hän koetti voimiensa mukaan jouduttaa 
askeleitaan. — Runkausjoen alajuoksulla häntä vastaan 
tuli Mikon-ojan puro, mikä sillä kohdalla, puron suussa, 
oli viitisentoista metriä leveä. Koetellessaan sen pariöisen 
jään kestävyyttä Hällfors suistui keskellä puroa sulaan 
ja pääsi vasta kovan kamppailun jälkeen puukkonsa 
avulla kuiville. 

Ilta alkoi taasen pimetä, ja tuntui tulevan pakkasyö. 
Silmäiltyään karttaa Hällfors päätti lähteä pyrkimään 
suoraan länttä kohti maantielle. Runkausjoki tekee 
näet tällä kohdalla kaaren pohjoista kohden laskien 
Kemijokeen. Täten syntyvän mutkan välillä olevan 
taipaleen, arviolti kolmisen kilometriä, Hällfors aikoi 
oikaista. 

Hän lähti märin vaattein etenemään. Metsä loppui 
heti, sen laidassa oli lyhyt, vaivaismäntyä kasvava 
räme ja sitten tuli eteen aapa. Iltapimeässä tämä 
tosin näytti laajalta, mutta Hällfors arveli, ettei se 
todellisuudessa ollut sellainen ja ettei se ainakaan voinut 
olla kovin vetelä, kun se oli noin jokien mutkauksessa. 
Vilkaistuaan kompassiin ja otettuaan käteensä seipään 
hän siis rohkeasti painui aavalle. 

Aluksi se oli jotensakin kestävää rahkasuota muut- 
tuen kuitenkin pian arveluttavan hyllyväksi kentäksi, 
niin että miehen, estyäkseen uppoamasta, täytyi voi- 
mainsa takaa juosta eteenpäin. Mutta sitten tuli vie- 



läkin pahempaa: sammalpeite jakautui erillisiksi mät- 
täiksi, joiden välistä irvisteli pohjaton musta muta. 
Kiivaasti mättäältä toiselle hyppien Hällfors koetti 
ylläpitää tarpeellista vauhtia, mutta siitä huolimatta 
hän pari kertaa alkoi vajota. Vain vaivoin — muodosta- 
malla varovasti seipäästä ja haulikosta ristikon — 
hän pääsi kovemmalle mättäälle lähtien taas hyppimään. 

Mutta pimeni yhä, ja Hällforsin voimat rupesivat 
loppumaan. Ensi kertaa koko pakomatkansa aikana 
hän tunsi, että häntä kammotti. Huomatessaan tul- 
leensa hiukan suuremmalle mättäälle hän pysähtyi. 
Mättään keskellä kasvoi mänty. Kun hän tarttui sii- 
hen, huojui mätäs kuin vene aalloilla. Hän yritti lähteä 
edelleen, mutta ei päässytkään minnekään. Mätäs oli 
pienen huoneen laajuinen, mutta sen joka puolella 
ammotti suon musta syvyys. Hällforsille oli arvoitus, 
kuinka hän lainkaan oli päässyt tälle mättäälle. 

Kello oli kahdeksan. Aamu koittaisi vasta ehkä 
seitsemän tahi kahdeksan tunnin kuluttua. Pakolai- 
semme ajatteli kauhulla yhä pimenevää syksy-yötä. 

Pakkanen yltyi. Maa peittyi kuuraan. Märät 
vaatteet jäätyivät, ja Hällfors tunsi ruumiinsa kontettu- 
van. Unenhorroskin alkoi vaania häntä kuoleman- 
syleilyynsä. 

Onneksi Hällfors oli Mikon-ojaan pudotessaan pi- 
tänyt laukkuaan kädessään saaden sen sitten lingotuksi 
jäätä myöten rannalle. Laukussa oli kuivaa tupakkaa. 



Sitä Hällfors ryhtyi polttamaan jatkaen sitten tupa- 
koimistaan koko yön. 

Kun pakkanen kovetti mättään, alkoi hän kiertää 
sen reunoja muodostaen siihen tällä tavoin vähitellen 
oikean polun. Näin hän kulki »radan» ympäri ensin 
kymmenen kertaa samaan suuntaan ja sitten taas 
kymmenen kertaa toiseen suuntaan. Sen jälkeen hän 
lisäsi kierrosten luvun kahteenkymmeneen, sitten kol- 
meenkymmeneen j.n.e. alkaen vihdoin taas lähestyä 
alkuperäistä kymmenen kierroksen määrää. Antaak- 
seen ajatuksilleenkin jotakin askartelua Hällfors mit- 
tasi askelin »ratansa» pituuden laskien sitten kävele- 
mänsä matkan kilometreiksi. Mitattuaan ympyränsä 
säteen hän määräsi sen pinta-alan sekä myöskin sen 
kokoisen pallon tilavuuden, yrittipä kaiken kukkuraksi 
— kuvitellen tämän pallon täyteen liejua ja arvi- 
oiden sen ominaispainon — laskea, kuinka paljon täl- 
lainen liejupallo painaisi. 

Näin kävellen, tupakoiden ja »numeroiden» mie- 
hemme sai pakkasyössä verensä pysymään liikkeellä. 

Vihdoin viimein aamu koitti, ja nousevan aurin- 
gon valossa Hällfors näki koko alastoman suoaavan. 
Eteenpäin ei ollut yrittämistäkään; täytyi koettaa 
palata entisiä jälkiään myöten takaisin. Kun kylmä 
oli kohmettanut suon, kävikin se päinsä jotenkuten, 
vaikka miehen jäsenet tuntuivatkin olevan jäässä. 

Näin hän tuli jälleen Mikon-ojalle. Siinä hän ra- 



kensi ison nuotiorovion, keitti kahvit, kaatoi laukus- 
saan olevia punaisia kamferttitippoja oikein runsaan 
annoksen kahviin ja ryyppäsi yhdellä siemauksella 
tämän katkeran juoman. Aurinko paistoi lämpimästi 
selkään, nuotiontuli kuumotti kasvoja ja rintaa, ja niin 
palasi elintoiminta kylmettyneeseen matkamieheemme. 

Lepäiltyään ja puhdistettuaan vaatteensa Häll- 
fors nilkutti kylään, sai sieltä kyydin Tervolan kir- 
kolle ja saapui viimein yöllä Liimatan tuttuun maja- 
taloon. 

Kun hän kolkutti kievarin ovelle, tuli vanha- 
emäntä aukaisemaan. Tältä Hällfors sai kysymyk- 
seensä tympeän vastauksen, ettei vapaita yösijoja enää 
ollut, ja samassa emäntä yritti vetää oven kiinni. Tu- 
lija sai kuitenkin pistetyksi jalkansa ovenrakoon, hyp- 
päsi eteiseen ja tiedusteli talon Selmaa. Tämä tuli 
saapuville ja nauruun purskahtaen mainitsi matkamie- 
hen nimen sanoen Hällforsin kuitenkin muistuttavan 
metsärosvoa. Kun mentiin sisäeteiseen, oli siellä kaksi 
miestä pistoolit kädessä. 

»Jääkärit Wichmann ja Sainio», esitteli Selma, ja 
pian miehet olivatkin selvillä toisistaan. 

Saatuaan Liimatassa vaatteensa ja jalkineensa 
kuntoon Hällfors seuraavan eli lokakuun 3. päivän 
aamuna lähti viimeiselle rajataipaleelle. 

Tervolan etapin opas Väinö Saviaro saattoi hänet 
joen poikki Kaisajoen suuhun, mistä hän alkoi reippaasti 



astua jokivartta ylöspäin saapuen Kuusikkoon. Sieltä 
lähti etappimies Armas Lyytikäinen oppaaksi. Kun 
oli kuultu, että Kaisajoen talossa majaili Boströmin 
liikkeen hevospaimenia, joihin ei ollut luottamista, 
kierrettiin talon takana olevalle tielle. Siinä Hällfors 
jätti haulikkonsa ja sen panokset Lyytikäiselle alkaen 
yksinänsä painua Palovaaraa kohti. Sinne tultuaan 
hän käänsi vasemman pieksunsuun alaspäin (se merkki 
tunnettiin opastalossa) ja meni erääseen taloon. Heti 
häneltä tiedusteltiinkin, tarvitsiko hän opasta. Häll- 
fors vastasi tulevansa toimeen yksinkin, kunhan hä- 
nelle vain annettaisiin ohjeet, mitenkä hänen oli kul- 
jettava rajalle, Korpikylän Niemen taloon. Ne saatuaan 
ja pitäen Matkakosken kohinaa tienviittanaan hän tu- 
likin suoraan oikean talon lähelle. Kun ei tiellä näky- 
nyt venäläisten patrulleja, meni Hällfors taloon. 

»Saisinkohan rajanylisaattajan?» kysyi koviako- 
kenut matkamies. 

»Kyllä vain»! vastattiin, ja hetken kuluttua Häll- 
fors oli joen toisella rannalla Ruotsissa. 

Tämä tapahtui lokakuun 3. p:nä 1916. 

Iikka Montellin pako. 

Kuten muistamme, oli Kemin poliisilaitoksen kans- 
listi, ylioppilas likka Montell aikaisemmin oleskellut 
Kuolajärvellä metsänhoitaja Arthur Ericssonin töissä. 



Kun metsähallitus valtuutti Ericssonin järjestämään 
Kannanlahden ja Rovaniemen välille n. s. valtiontava- 
rankuljetuksen *, niin hän tätä varten Ouluun saavut- 
tuaan esitti saamansa valtakirjan perusteella kuver- 
nööri af Enehjelmille sellaisen vaatimuksen, että Mon- 
tell oli määrättävä järjestysmieheksi Kuolajärven kir- 
konkylään, Sallaan. Enehjelmin oli pakko noudattaa 
tätä vaatimusta ja niin hän tammikuun 29. p:nä 1916 
puhelimitse ilmoitti Kemiin, että Montellin oli siirryt- 
tävä Kannanlahden »transportein». 

Tämä siirto tulikin hyvään aikaan, sillä Montell 
oli jo joutunut »ilkeämielisten» kirjoihin. Olipa jo 
kuvernöörikin kerran maininnut Linderoosille, että Ke- 
min poliisilaitoksen palveluksessa erään hänelle tehdyn 
ilmiannon mukaan oli muuan mies, joka otti osaa Sak- 
saan-menijäin kuljettamiseen; tuntomerkit tosin ei- 
vät olleet täysin sopineet Montelliin, mutta oli kuiten- 
kin arvattu, että häntä oli tarkoitettu. 

Montell lähti Sallaan helmikuun 2. p:nä 1916. 
Rovaniemellä hän saikin määräyksen ryhtyä perille 
saavuttuaan Sallan kuljetuskonttorin päälliköksi. Niin 
tapahtuikin. 

Jonkin ajan kuluttua tulivat Sallaan jääkärit Pek- 
kola ja Suvirinne, joita Montell kävi tapaamassa kes- 
tikievarissa. Sovittiin, että Montell ilmoittaisi Haapa- 

* Kysymys oli niistä suunnattomista sotatarvevarastoista, 
joita Pohjois-Suomen kautta kuljetettiin. 



Näköala Rovaniemeltä pitkin Ounasjokea. 


rannalle, mitä tavaroita ja kuinka paljon kulloinkin 
hänen konttorinsa kautta kulki. Sitten Pekkola ja 
Suvirinne matkustivat ostamallaan porolla Inarin kautta 
Norjaan. 

Montell toimi Sallassa huhtikuun loppuun saakka, 
jolloin hän siirtyi Rovaniemelle. Kesäkuun alussa hän 
matkusti selvittelemään Sallan kuljetuskonttorin asioita 
Helsinkiin saaden siellä metsänhoitaja Ericssonilta metsä- 
töitä, mitkä piti samana kesänä suorittaa Sallassa. Sinne 
mennessään Montell poikkesi Kemiin kuullen siellä, että 
Pietilä, Jokisalo ja Ellilä olivat paenneet rajan yli. 
Viivyttyään Kemissä muutamia päiviä — varmuuden 
vuoksi hän ei kuitenkaan ollut öitä kotonaan — hän 
lähti Sallaan. Kun syksyllä taas ruvettiin .suunnittele- 
maan Kannanlahden ja Rovaniemen välistä sotatarve- 
tavarain rahtausta, lupautui Mpntell lokakuun lopulla 
1916 entiseen toimeensa Sallan^ kuljetuskonttoriin. 

Kuljetuksesta ei kuitenkaan sinä. talvena tahtonut 
tulla mitään, sillä ne laivat, joiden lasti oli tarkoitettu 

tätä tietä rahdat- 
tavaksi, joutui- 
vat vuodenvaih- 
teessa saksalais- 
ten sukellusve- 
neiden uhriksi. 

Kuljetusta 
huoltamaan pal- 
katut henkilöt 
olivat kuitenkin 
toistaiseksi pai- 
koillaan. Silloin yhfäkkiä tammikuun 27. p:nä 1917 
kultaseppä Frans Tiura ilmoitti Kemistä, että Mon- 
tellia oli paikkakunnalla tiedusteltu. 

Neljä tuntia tämän jälkeen Montell jo oli matkalla. 
— Lähdöstään hän ilmoitti ensimmäiseksi Kuolajär- 
ven piirin nimismiehelle Väinö Vanhalalle, jonka kanssa 
sovittiin, että jos Montellia sinä päivänä tiedusteltaisiin 
puhelimitse, niin vastattaisiin, ettei nimismies ollut 
kotona. Montell selitti kaikki lähimpiä töitä ja vireillä- 
olevia asioita koskevat seikat apulaiselleen, insinööri 
Uno Kalliolle *, nosti palkkansa ja maksoi asuntonsa. 
Sitten hän otti metsänhoitaja Ericssonin sukset, joista 
nimismies Vanhala lupasi vastata, ja painui taipaleelle 
mukanaan mauserpistooli ja taskuaseena dreysere voi veri. 

* Kaatui Oulun taistelussa. 


r..lS 



Sallatunturi ja Rohmoiva. (Näköala Sal- 
lan kirkolta). 


Routaa ja rautaa II — 22 



Tämä tapahtui tammikuun 27. p:nä 1917 klo 1 / 2 5 
iprllä. * 

Montell hiihti Sallasta suoraan Saijalle (35 km), 
minne saapui yöllä. Koska hän ei ollut varma siitä, 
ajettaisiinko häntä takaa vai ei, niin hän päätti aluksi 
säästää voimiaan niin paljon kuin mahdollista ottaen 
senvuoksi Saijalta kyytimiehekseen metsänvartia Moi- 
lasen. Tämä kovasti ihmetteli, mihin miehellä oli niin 
kiire, kun ei joutanut talossa edes yötä olemaan. Mon- 
tell vastasi, että kun Ivalon kautta oli aikomus järjes- 
tää uusi tavarankuljetusreitti, niin hänen täytyi no- 
peasti ehtiä sinne. Samana yönä Montell siis jatkoi 
matkaansa hevosella Kuoskun kylään (noin 2 1 j 2 penin- 
kulmaa Saijalta) sekä parin tunnin levähdyksen jäl- 
keen Savukoskelle, Hihnavaaraan ja Värriöön. (Kuos- 
kusta on 3 1 / 2 peninkulmaa Värriöön.) Sieltä hän mat- 
kusti — nukkumatta välillä — vielä samana iltana 
Seitajärvelle (15 km). Montell siis kulki ensimmäisenä 
vuorokautena noin 10 peninkulmaa, sillä mahdollisten 
takaa-ajajien varalta hän tahtoi saada tarpeellisen 
etumatkan. (Karttaliite n:o 17). 

Seitajärvellä hän kuitenkin yöpyi jatkaen taas aa- 

* Ruotsiin saavuttuaan Montell sai tietää, että hänen pa- 
konsa jälkeisen päivän aamuna eräs suomalainen etsivä ja muuan 
santarmi olivat käyneet häntä hakemassa. Kuultuaan talon 
emännältä, että Montell oli jo edellisenä iltana laukku selässä 
lähtenyt hiihtämään ja ettei kukaan aavistanutkaan hänen mat- 
kansa määrää, nämä olivat palanneet saman tien. 



mun sarastaessa matkaa porolla suorinta tietä Lokan 
kylään. Tämä 3 1 / 2 peninkulmaa pitkä taival oli vielä 
kokonaan ummessa. Lokasta Montell seuraavana päi- 
vänä ajoi hevosella Korvosen ja Mutenian kylien kautta 
Vuotsoon, joka on Sodankylän- Ivalon tien varrella. 
Huomattuaan, ettei talossa ollut ketään epäilyttävän 
näköistä henkilöä, hän viivähti siellä tunnin verran 
mutta nousi kuitenkin samana iltana suksilleen ilmoit- 
taen talonväelle lähtevänsä Tankapirtin kautta 
Ivaloon. Päästyään tielle Montell kuitenkin lähti 
päinvastaiseen suuntaan hiihtäen noin 2:n peninkulman 
päässä olevaan Lohijoen majataloon, missä levähti 
pari tuntia. Kello 5 aamulla hän kumminkin nousi 
taas suksilleen samoten Kitisen varrella sijaitsevaan 
Ukkolan taloon, sieltä edelleen Rovaseen ja samana 
iltana vielä Laitiin. (Lohijoelta Laitiin on noin 4 pe- 
ninkulmaa.) Rovasen ja Laitin välillä ilmestyi eräässä 
joenmutkassa Montellin eteen yhfäkkiä joukko miehiä, 
joita hän arveli Enehjelmin apureiksi. Pahan jäätäjä- 
kelin uuvuttamina nämä vain tiedustelivat, kuinka 
pitkältä vielä oli lähimpään taloon. Laitin tuvan lat- 
tialla Montell makasi muutamia tunteja. 

Aamuyöstä hän huomasi lämmön alenevan ja 
kelin paranevan ja päivän koittaessa hän jo oli suksilla 
matkalla Pokkaan. (Laitista Pokkaan on noin 3 pe- 
ninkulmaa.) Siellä Montell sitten osti poron, millä 
vielä samana päivänä suksin ajoi umpitietä noin 25 



Lapin maisemia. 


km Karhulaan. Levättyään Karhulassa yönseudun 
hän jatkoi varhain aamulla matkaa poromiesten päivää 
ennen kuljettaman porotokan jälkiä metsien läpi Te- 
pastolompolaan, sieltä Tepastoon, Kurkkiovaaraan ja 
Alakyröön Enontekiön rajalle. (Matka Karhulasta 
Alakyröön metsien läpi on noin 7 peninkulmaa.) Yövyt- 
tyään Alakyrössä erään lappalaisen asunnossa Montell 
ajoi suksin samalla porolla noin 8 km Ylikyröön. Kun 
hän tällä välillä huomasi, että poro, jolla jo ennemmin 
talvella oli paljon ajettu, osoitti väsymisen oireita, 
niin hän myi sen eräälle isännälle. 

Montell aikoi pyrkiä Ounastunturin ylitse suoraan 
Ruotsin rajalle. Tässä tarkoituksessa hän lähti samana 
päivänä iltahämärässä nousemaan tunturille. 

Tuuli kovasti ja puhkesi ankara lumipurku, minkä 




Näköala Ounasjärven yli Ounastunturille päin. 

voimaa Montell ei osannut aavistaakaan. Hän yritti 
useita kertoja konttaamalla edetä tunturin laella ole- 
vaa jäätikköä pitkin, mutta myrsky työnsi hänet joka 
yrityksellä takaisin. Tästä Montell uupui siinä mää- 
rin, että hänen oli pakko puolisen tuntia maata suk- 
sillaan tunturilla. Tuntui jo siltä, ettei hän enää jak- 
saisi minnekään, mutta silloin hänen mieleensä juolahti, 
että nimismies Vanhala oli matkaa varten pannut 
pienen pirtupullon hänen laukkuunsa. Hän otti siitä 
varovasti kulauksen virkistyenkin sen verran, että saat- 
toi ajatella takaisinpaluuta. 

Oli jo kuitenkin pilkkoisen pimeä. Sen lisäksi oli, 
kuten sanottu, ankara lumimyrsky. Montell tiesi kui- 
tenkin osapuilleen, millä suunnalla sijaitsi Ketomellan 



lappalaistat Ounasjoki-varressa. Ja niin hän osuikin 
joen rantaan aivan lähelle taloa. Ikkunoista hohti 
yöhön takkavalkean lämmin kajastus. Vietettyään yön 
Ketomellassa Montell muutti suunnitelmaansa päättäen 
lähteä pyrkimään Norjan Kautokeinon kautta Alte- 
niin ja Hammerfestiin. Aamulla hän siis nousi taas 
suksilleen hiihtäen Ketomellasta suoraan Enontekiöön 
vievää tuskin erottuvaa vanhaa talvitietä. Hän ei 
kumminkaan käynyt Enontekiön kirkolla, vaan katsoi 
parhaaksi hiihtäen Ounasjärven yli lykkiä suoraan 
Norjan rajalla olevaa Näkkälän kylää kohti. Syötyään 
hieman Näkkälässä Montell jatkoi vielä samana iltana 
kovassa rajumyrskyssä matkaa Norjan puolelle Sitsa- 
järven (Siccajavre) taloon. Näin hän oli viimeisenä 
päivänä hiihtänyt noin 8 peninkulmaa. 

Tällöin oli helmikuun 4. päivä 1917. Montellin 
jalat olivat porolla-ajosta ja ylenmääräisestä hiihtämi- 
sestä pahasti turvonneet ja niin kipeät, että hänen 
täytyi Sitsajärvellä parannella niitä kokonaista 1 1 
päivää. Vain vaivoin saattoi hän ontua lattian poikki. 

Ajettuaan sitten kyytimiehen kanssa porolla edel- 
leen ja tultuaan noin peninkulman päähän Kautokei- 
nosta Montell ilmoittautui vastaantulevalle nimismies 
Pleymille, joka juuri olikin tulossa häntä pidättämään. 

Kautokeinoon saavuttiin helmikuun 16. p:nä. Sit- 
ten matka jatkui Altenin kautta Hammerfestiin, missä 
Montell sai jonkin aikaa olla poliisiputkassa. Norja- 



laiset näet luulivat, että hän kuului Otto von Rosenin 
retkikuntaan *, joka juuri paria viikkoa sitä ennen 
oli oleskellut Sitsajärvellä ja jonka jäsenistä, paitsi 
von Rosenia itseään, eräs toinenkin mies oli päässyt 
pakenemaan. 

Vapaaksi päästyään Montell matkusti Narvikin 
kautta Ruotsiin saapuen Haaparannalle helmikuun 27. 
p:nä 1917. 


Kalle Winterin vuoro. 

Etapin katkettua vallitsi Kemissä kuolemanhil- 
jaisuus. Toiset olivat paenneet, toiset väkivalloin 
poisviedyt; jäljellejääneet odottivat vain vuoroaan. 
Rajaoppaat kulkivat kyllä vielä pää pystyssä, mutta 
silmät ja korvat tarkkaavina. Säännöllinen miesten- 
kuljetus oli tyyten loppunut. 

Kerran kevättalvella, maaliskuussa 1916 Kalle Win- 
ter meni Haaparannalle. Siellä hän tapasi vanhan tove- 
rinsa simolaisen Konsta Aspegrenin, ja he päättivät 
yhdessä palata Kemiin. Mutta tällöin sattui Haaparan- 
nalla olemaan kolme jääkäriä, jotka »Halkokonttorin» 
välityksellä pyrkivät Suomeen. Kun heitä tarjottiin 
vanhojen rajaoppaiden mukaan, eivät nämä tietysti- 
kään voineet entistä kunniakasta virkaansa kieltää, 

* Erään entisen ruotsalaisen upseerin johtama hämäräpe- 
räinen räjähdysaineita mukanaan kuljettava joukko, jota sekä 
Ruotsin että Norjan viranomaiset ahdistelivat. 



vaan suostuivat esitykseen saaden siten opastettavik- 
seen Väisäsen, »Malbergin»* ja Dragsfjärdistä kotoisin 
olevan Georg Ahlstedtin. 

Ja niin lähdettiin matkaan. 

Jäällä Aspegren erosi toisista mennäkseen kotiinsa 
Simoon, mutta muut jatkoivat kulkuaan saapuen on- 
nellisesti Kemin rantaan. Winter kehoitti jääkäreitä 
menemään kievariin, ja nämä puolestaan pyysivät 
häntä seuraavaksi päiväksi luokseen päivällisille. Ni- 
meään ei Winter miehille maininnut. 

Winter ei aikonut noudattaa jääkärien kutsua, 
mutta kun hän sitten muisti lainanneensa matkalla 
Ahlstedtille hyvät kintaat, niin hän meni seuraavana 
päivänä kievariin niitä noutamaan. Tällöin hän jonkin 
aikaa keskusteli jääkärien kanssa sekä joi kahvit hei- 
dän seurassaan. Nimeään hän ei tällöinkään suostunut 
ilmaisemaan. 

Jonkin aikaa tämän jälkeen Winter matkusti Helsin- 
kiin teettämään itselleen irtohampaita. Siellä hän vii- 
pyi kymmenkunta vuorokautta aikoen välillä pistäytyä 
Viipurissakin. Haaparannalla oli näet jääkäri, tuomari 
Leo Kyander antanut Winterille Viipurin lääninvan- 
kilan johtajan, kapteeni Walter von Gerichin ** sekä 

* Winterin muistiinpanojen mukaan. Nimi ehkä tekaistu, 
koska sitä ei ole »jääkäriluettelossa». 

** W. von Gerich (ent. kaartin luutnantti, nyk. Suomen 
armeijan majuri, Ruotsissa tunnettu nimellä »Rautenfels») olles- 
saan Viipurin lääninvankilan johtajana vapautti valtiollisia van- 



myöskin rouvansa osoitteet pyytäen viemään näille ter- 
veisiä. Tunnusmerkiksi Kyander oli antanut Winterille 
hopearuplan, mistä Nikolain nenä oli poishangattu. 

Winter meni asemalle sisarensa ja veljensä seurassa. 
Ostettuaan Viipurin-piletin hän jätti kapsäkkinsä odo- 
tushuoneeseen mennen asemasillalle katsomaan, joko 
juna oli paikoillaan. Tällöin joku mies tervehti häntä 
kysyen, minne hän aikoi matkustaa. 

»Pohjoiseen!» vastasi Winter vilkaisten samalla ky- 
syjään, jota hän ei kuitenkaan muistanut tuntevansa. 

Palattuaan odotushuoneeseen ja otettuaan kap- 
säkkinsä Winter lähti kävelemään takaisin asemasil- 
lalle. Silloin hänen saapuessaan ulko-ovelle kaksi san- 
tarmia yhfäkkiä pidätti hänet. Äskeinen tervehtijä 
oli myös siinä lähettyvillä, ja silloin Winter tunsikin 
miehen. Se oli se sama Ahlstedt, jonka hän oli opastanut 
Haaparannalta Kemiin. 

Winter vietiin asemarakennuksen toiseen kerrok- 
seen, missä toimeenpantiin ankara kuulustelu. San- 
tarmit väittivät hänen kuuluvan johonkin salaliittoon, 
minkä tarkoituksena oli erään vihollisvaltion avulla 
asevoimin erottaa Suomi Venäjästä. 

keja, s.o. päästi ne karkaamaan. M.m. hän vapautti varatuomari 
Leo Kyanderin, joka saksalaismielisyytensä takia oli määrätty 
lähetettäväksi Irkutskiin. Kesällä 1916 oli von Gerichin itsen- 
säkin »monien syntiensä tähden» pakko jättää Suomi sekä pois- 
tua Ruotsiin, missä hän palveli Suomen asiaa kuuluen sikäläiseen 
saksalaiseen meriesikuntaan. 



»Te olette vähän väliä käynyt Ruotsissa. Mitä 
Te sieltä haitte?» kysyi tutkija. 

»En ole käynyt Ruotsissa kuin kolme kertaa», 
vastasi Winter rauhallisesti. »Kesällä kävin siellä omalla 
laivallani ja tullikamarin laillisella luvalla, toisen ker- 
ran matkustin sinne komendantti Kokkin antamalla 
passilla ja pääasiallisesti hänen asioillaankin ja kol- 
mannen kerran minulla oli taskussani kuvernöörin 
allekirjoittama ulkomaanpassi. Viimeksimainittu matka 
tarkoitti erinäisten työpalkkasaamisien perimistä.» 

»Mutta mitä varten Te joka ilta olette ollut Kemin 
asemalla junantulon aikana?» 

»Ka, tietysti sanomalehtiä ostamassa!» vastasi Pie- 
lisjärven poika nokkelasti. »Sitäpaitsi tilasin joululta 
lehdet kotiinkannettavaksi, jotenka minua ei ole sen 
jälkeen asemalla kovinkaan monesti nähty.» 

»Entäs tämä: Te olette hankkinut Saksaan-meni- 
jöille vaatteita, sukkia, kenkiä y.m.s. Kiellättekö 
senkin?» 

»Varmasti on tapahtunut jokin erehdys», sanoi 
Winter, »tahi olisiko joku huligaani väärinkäyttänyt 
minun nimeäni! Meillä vanhoilla poliisimiehillä on 
äärettömän paljon vihollisia, vaikk’en osaakaan tällä 
kertaa ketään erikoisesti epäillä.» 

»Mutta sanokaapas, missä Te olitte sinä päivänä 
(santarmit mainitsivat päivämäärän), jolloin herra »Mal- 
berg» tuli Haaparannalta Kemiin?» 



Väisäsestä ja Ahlstedtista tutkijat eivät puhuneet, 
jonka vuoksi Winter epäili kysymyksessä piilevän 
jonkin satimen. 

»Jaa», vastasi Winter ikäänkuin terästäen muistiaan. 
Sennimistä henkilöä en tunne enkä myöskään saata 
tässä varmasti muistaa, missä tuona päivänä oleske- 
lin, mutta myöhemmin sen kyllä voin saada asia- 
kirjoistani selville.» 

Tähän kuulustelu päättyi, ja Winteriä lähdettiin 
kahden santarmin vartioimana kuljettamaan ajurilla 
santarmihallitukseen. 

Silloin hän yhfäkkiä muisti taskussansa olevat 
rouva Kyanderin ja kapteeni von Gerichin osoitteet. 
Ne oli kirjoitettu paperilapuille, joista toinen oli tasku- 
kellon kuorien välissä ja toinen sellaisenaan liivintas- 
kussa. Keisarinkuvaisen ruplanrahan Winter myöskin 
muisti, mutta sitä hän ei kuitenkaan arvellut niin 
vaaralliseksi todistuskappaleeksi kuin noita paperi- 
lappuja. — Puristaen rikki takkinsa taskussa olevan 
savukelaatikon Winter veti sieltä esille tupakantörkyä, 
puhdisti sen kourassaan santarmien nähden ja kei- 
kautti sitten puruksi suuhunsa. Sitten hän pisti sormensa 
liivintaskuun, pyöritti siellä olevan paperin mytyksi 
ja pani senkin nopeasti suuhunsa. Katsoessaan sen 
jälkeen kelloaan hän samalla sai puristetuksi sen kuoret 
auki, pani taas kellon taskuunsa ja rupesi etsimään 
eri taskuista uutta tupakka-ainetta. Kun sellaista ei 



ollut, pani hän sormensa kellotaskuun, pyöritti siellä 
olevankin osoitelapun pieneksi ja sukaisi jatkopuruksi 
suuhunsa. Kaiken hienoksipureminen ei uusin irto- 
hampain ollut mikään leikin-asia, mutta kun noustiin 
santarmihallituksen portaita, niin Winter nieli kuin 
nielikin mällin. Se oli kuitenkin niin vaivalloista, että 
hiki tippui miehen otsalta. 

Istuttuaan jonkin aikaa odotushuoneessa Winter 
kuuli, että viereisessä kamarissa santarmit ja Ahlstedt 
laativat jonkinlaista ilmiantopöytäkirjaa. Sitten alkoi 
taas kuulustelu. 

»Kuka oli se iso, pitkäviiksinen mies *, joka erosi 
Kemin edustalla joukosta silloin, kun Te toitte yliop- 
pilas »Malbergin» Haaparannalta?» kysyi tutkija. 

»En minä ole ikinä ollut sellaisilla matkoilla!» 
ihmetteli Winter. »Ehdottomasti tässä on tapahtunut 
jokin erehdys.» 

»Oletteko käynyt Savukosken hotellissa Haapa- 
rannalla?» 

»En tunnekaan sennimistä hotellia. Käydessäni 
pikku poikana Torniossa oli siellä muuan Savukosken 
kahvila; ehkä Te tarkoitatte sitä?» viisasteli Winter. 

»Tunnetteko Kekonia, Tuompoa, Villamoa tahi 
Heickelliä?» kysyi santarmi pirullisin ilmein. 

»En ole koskaan edes kuullut tuollaisia nimiä!» 

»No, ettekö tunne Pietilääkään?» 


* Konsta Aspegrdn. 



»Tunnen toki montakin. Tunnen Kalle Pietilän, 
tunnen Olli Pietilän, tunnen Pekka Pietilän, vieläpä 
Anton Pietilänkin tunnen.» 

»Mistä ne ovat kotoisin?» irvisteli tutkija. 

»Kemin seurakunnasta», kuului vastaus. 

»Mutta tässäpä onkin kysymyksessä Kemin kau- 
pungista kotoisin oleva insinööri Konstu Pietilä. Et- 
tekö häntä tunne?» 

Winter kävi miettimään. 

»Niin, aikoinaan kävi Kemissä koulua eräs Konstu 
Pietilä, mutta enpä tosiaankaan muista kuulleeni, mikä 
hänestä on tullut. Sen kyllä tiedän, että hänen äitinsä 
on leski, joka Kemissä omistaa pienen talon!» 

»Ettekö tiedä, missä insinööri Pietilä nykyisin 
oleskelee?» 

»En osaa sanoa, mutta kentiespä täällä Helsingissä», 
vastasi vanki. 

Silloin muuan läsnäoleva suomalainen lakimies otti 
puheenvuoron: 

»Kuulkaapas, Teillä on niin pienet asiat, että kun 
tunnustatte, mitä tiedätte ja mitä olette kuullut näistä 
asioista puhuttavan, niin pääsette irti», sanoi hän 
makeasti. 

Winteriä, joka ennen poliisina juuri tällä samalla 
koukulla oli pyydystänyt monta varasta ja muuta vei- 
jaria, pyrki hymyilyttämään, sillä se haiskahti niin perin 
tutulta. Hilliten kuitenkin itsensä hän vastasi sävyisästi: 



»Jos jotakin tietäisin, niin 
kernaasti kertoisin, mutta 
ikävä kyllä en ole koskaan 
mitään tällaista kuullut». 
Kuulustelu päättyi tähän. 
Sen jälkeen Winter pe- 
rinpohjin ja kaikilta eri puo- 
lilta valokuvattiin, ja sormen- 
painamat pantiin paperille. 
Sitten hänet vietiin Kataja- 
nokan lääninvankilaan. Sinne 
saavuttiin kello 12 yöllä tou- 
kokuun 14. päivää vasten 
1916. 

Jonkin ajan kuluttua Winter eräiden muiden ak- 
tivistien kanssa vietiin Pietariin ja teljettiin siellä 
Spalernajan tutkintovankilaan. Tämä tapahtui yöllä 
toukokuun 27. päivää vasten 1916. 

Vasta Venäjän vallankumouksen humussa Winter 
vapautui vankilasta. Hän matkusti ensin Kemiin sekä 
sitten, kun hälyttäviä tietoja taasen alkoi kuulua, Rova- 
niemelle. Sieltä hän meni junassa Kyläjoelle, mistä 
loppujen lopuksi hiihti Haaparannalle, tuohon tuttuun 
kaupunkiin, jonne hän aikaisemmin oli saattanut monta 
monituista Saksaan-menijää. 



Spalernajan vanki Kalle 
Winter. 


Konstu Pietilän tarina. — Pietilän, Jokisalon ja 
Ellilän pako. 


Insinööri Konstu Pietilä on mitä kauneimmalla 
tavalla piirtänyt nimensä Kemin etapin historiaan. 
Hän oli vaatimaton, uuttera ja intomielinen ahertaja, 
jolle isänmaa merkitsi kaikkea — oma itse ei mitään. 
Vaikka murtumaisillaan oleva terveys olisi oikeuttanut 
hänet lepoon, niin hän ei joutanut sitä ajattelemaan. 
Vaikka oma tulevaisuus alkoi peittyä hämärään, niin 
kotimaan vastainen itsenäisyys loi kultaisen hohteensa 
hänen tiellensä. Tästä syystä Pietilän surujen ja huol- 
ten täyttämä tarina on kaunis. 

Pietilässä todettiin hiipivä keuhkotauti jo syystal- 
vella 1915, emmekä erehtyne väittäessämme, että sen 
lopullisen puhkeamisen aiheutti se ylenmääräinen hen- 
kinen ja ruumiillinen rasitus, minkä etappitoiminta toi 
mukanansa. Kun Pietilä ja Hällfors kerran ennen 
joulua olivat Saksaan-menijöitä jäälle kuljettamassa, 
hiestyivät he kovasti. Palattuaan kaupunkiin he meni- 
vät erääseen kahvilaan pohtimaan yhteisiä suuria asi- 
oitaan. Mutta kun huoneessa tuntui kuumalta, avasivat 
he ikkunan nauttiakseen ulkoa tulevasta viileydestä. 
Tästä oli seurauksena kummankin sairastuminen. Häll- 
fors, jolla oli luja terveys, parani pian, mutta Pietilään 
iski silloin pysyväisesti tauti, joka saattoi hänet sitten 
ennenaikaiseen hautaan. 

Kun Kemin etappi tammikuun 
6. p:nä 1916 katkesi ja kun ei muun- 
kaanlainen aktivistinen toiminta — 
ainakaan lähitulevaisuudessa — näyt- 
tänyt enää mahdolliselta, niin Pie- 
tilä päätti, noudattaen Hällforsin 
lähtiessään hänelle lausumaa ke- 
hoitusta, etsiä lepoa jostakin pa- 
Thyra Pietilä. rantolasta. 

Mutta häneen eivät olleet iskeneet ainoastaan 
taudin vasamat, vaan myöskin »rakkauden jumalatar» 
oli ampunut häneen syksyn kuluessa nuoliaan. Seu- 
rauksena olikin, että Henrik Konstantin Pietilä vihittiin 
Oulussa helmikuun 15. p:nä 1916 avioliittoon farma- 
seutti, neiti Thyra Strömbergin kanssa. Oma pieni koti, 
rauhansatama, oli näin perustettu keskellä verisen sodan 
valmisteluita. Thyra Strömberg oli päättänyt jakaa 
miehensä kanssa surut ja huolet. Hän tahtoi osaltaan 
lievittää kohtalon kovuutta valaen rakkauden läm- 
mittävää hohdetta Pietilän toiselta puolen valoisan, 
mutta toiselta puolen traagillisen elämän iltamaise- 
man ylle. 

Oulusta Pietilä rouvansa kera siirtyi ^Oulaisiin 
asettuen itse jo helmikuun 18. p:nä sikäläiseen keuh- 
kotautiparantolaan. Siellä häntä hoidettiin verraten 
hyvin tuloksin maaliskuun 29. p:ään 1916. Paranto- 
lasta Pietilä siirtyi Oulaisissa perustamaansa kotiin 



käyden sitten aina silloin tällöin Kemissä vanhaa 
äitiänsä tervehtimässä. 

Näin kului aika kesäkuuhun 1916. 

Kaikesta päättäen venäläisillä oli täysi selko Ke- 
min etapin toiminnasta ja niistä miehistä, jotka kuu- 
luivat sen järjestöön. Kuten edellisestä tiedämme, oli- 
vat Heiskanen, Mäki ja Jokela vangitut vuoden alku- 
puolella; Hällforsin oli täytynyt jäädä Hailuotoon; 
myöhemmin keväällä oli Kalle Winter joutunut niin- 
ikään venäläisten saaliiksi, ja kun tultiin kesäkuuhun, 
niin Netsogin viritti verkkonsa pyydystääkseen myös- 
kin Pietilän, Jokisalon ja ajuri Heikki Ellilän. 

Kun konstaapeli Juho Karppinen eräänä iltana kesä- 
kuun alkupuolella 1916 oli päivystäjänä poliisilaitoksessa, 
niin noin klo 7 — 1 / 2 8 tienoissa santarmi Semenoff soitti 
sinne pyytäen yhtä konstaapelia satamaan. Samassa 
Linderoos tulikin poliisilaitokseen, ja kun Karppinen 
ilmoitti tälle Semenoffin asian, niin Linderoos määräsi 
hänet menemään. Tultuaan satamakonttoriin Karp- 
pinen näki siellä santarmieversti Netsoginin sekä muu- 
tamia santarmeja. Näiden innokkaasta keskustelusta 
ja muusta esiintymisestä hän heti arvasi, että oli 
tekeillä jotakin tavallista tärkeämpää. Näytti vähän 
siltä kuin he olisivat odottaneet jotakuta saapuvaksi 
Torniosta tulevassa laivassa; mitään tällaista ei kui- 
tenkaan tapahtunut. Samassa Linderoos tuli polku- 
pyörällä satamaan, ja koko joukko lähti kävelemään 

laiturille — Linderoosin ja Karppisen jättäytyessä 
toisista hieman jälkeen. 

Karppinen lausui silloin Linderoosille epäilevänsä, 
että santarmit olivat menossa jollekin erikoiselle ret- 
kelle. Ja kun hän samassa muisti, että santarmit 
olivat jo kerran aikaisemmin kevättalvella poliisilaitok- 
sesta tiedustelleet jotakin »Pietikäisen taloa n:o 115» 
(heille oli silloin ilmoitettu, että Pietikäisen taloa ei 
kaupungissa ollut ja että tontti n:o 115 oli rakenta- 
maton!), niin hänen mieleensä johtui, että Pietilä saat- 
toi olla vaarassa. Sen takia hän kysyi Linderoosilta, 
eikö olisi syytä mennä Konstua varoittamaan. Mi- 
tään vastaamatta Linderoos astui santarmieverstin 
luo kysyen, tarvittiinko häntä vielä. Saatuaan kieltä- 
vän vastauksen Linderoos poistui lähtien ajamaan 
kaupunkiin päin. Tällöin Karppinen rauhoittui, sillä 
hän arvasi komisarion pitävän asiasta huolen. 

Linderoos aikoikin kysymyksessäolevassa tarkoi- 
tuksessa mennä poliisilaitokseen, mutta matkalla hän 
tapasi ystävänsä kaupunginviskaali Vilho Jämsenin, 
joka myös oli aktivisti ja täysin luotettava. Tätä Linde- 
roos pyysi toimittamaan mahdollisesti kaupungissa 
olevalle Pietilälle tiedon uhkaavasta vaarasta. Huo- 
matessaan, että santarmit todellakin suuntasivat kul- 
kunsa Pietilän taloa kohti, Linderoos ajoi polkupyö- 
rällä kiertoteitä sellaiseen paikkaan, josta saattoi nähdä, 
menisivätkö santarmit Pietilään. Silloin hän tapasi 



Pietilän kotitalo, niihin uhan-alaisimmat Saksaan-menijät sijoi- 
tettiin. 

taas Pohjoispuistokadulla Jämsenin, joka ilmoitti Pie- 
tilän olevan »Osulan» ja Anderssonin pihojen välisessä 
palosolassa. Linderoos ajoi Isollepuistokadulle. Siellä 
hän aidanraosta huomasikin Pietilän. 

»Minne sinä aiot mennä?» kysyi Linderoos. »Il- 
moittaisin sitten sinulle kotitarkastuksen tuloksista!» 

»Mutta oletkos sinä luotettava?» sanoi Pietilä 
ilmeisesti hätääntyneenä. 

»Sitäkö sinä vielä epäilet!» virkkoi Linderoos har- 
mistuneena. »Vastaa nyt heti, minne menet, sillä nyt 
ei ole enää siekailuun aikaa!» 

»Menen Lindqvistille!» kuiskasi Pietilä; ja samassa 
Linderoos lähti ajamaan pois. 

Kun santarmit tulivat Pietilän kodin edustalle, jäi 
Karppinen kynnykselle osaksi sen takia, ettei hän il- 
jennyt moisessa seurassa näyttäytyä talon väelle, osaksi 
sen tähden, että hän yhä toivoi, ettei Pietilä olisi ko- 
tona ja että hän tämän mahdollisesti juuri sillä hetkellä 


saapuessa voisi häntä 
ajoissa varoittaa. 

Kun Pietilä ei ol- 
lut kotona, täytyi san- 
tarmien tyytyä vain 
kuulustelemaan tämän 
äitiä. Kuulustelussa, 
joka kesti puolisen tun- 
tia, tiedusteltiin, missä 
Pietilä oleskeli sekä, 
mitä miehiä ne olivat, 
joita talossa oli asunut 

pitkin aikaa. 

» 

»Kukapa ne nuor- 
ten retket tietää!» vas- 
tasi emäntä. »Ja mitä 
miehiin tulee, niin onhan niitä meillä tietysti ollut, 
koska kerran pidetään matkustajakotia; nimet ja muut 
heitä koskevat tiedot on ilmoitettu aikanaan poliisilai- 
tokseen.» 

Kun mitään selvää ei tullut, lähtivät santarmit 
pois sanoen tämän jälkeen mentävän Herralaan Heikki 
Ellilää * tapaamaan. 

Herralassa santarmit tiukkasivat ensin kovasti 
kyytiä, mutta emäntä selitti, että hevoset olivat ajossa. 
Tällöin Karppinen, joka ei tiennyt, että Elliläkin oli 



Koristu Pietilän äiti " Saara] Fred- 
riika Pietilä, o. s. Miettinen. 


* Katso sivulle 157! 



Jokisalon torppa. Takana metsää, jonka harjanteelta Jokisalo 
tarkkaili santarmien liikehtimistä. 


ollut etappiroimissa mukana, ehdotti otettavaksi toisen 
ajurin. »Olkaa vaiti!» käskivät santarmit, ja vasta silloin 
Karppiselle selvisi, että kysymyksessä olikin »Herralan 
Heikin» pidättäminen. — Kun Ellilääkään ei tavattu, 
saivat santarmit taas lähteä tyhjin toimin. — Karppi- 
nen pääsi heistä myös eroon. 

Tämä tapahtui kesäkuun 5. p:n illalla 1916. 

Kun Allu Jokisalo samana päivänä hieman ai- 
kaisemmin oli poikennut työstä palatessaan Kemin 
asemalle, oli hän tavannut Ellilän siellä. Tämä oli 
silloin kertonut seuraavaa: Jotkut santarmit olivat 
päivällä käyneet Herralan pihassa häntä tapailemassa 
klo 3:n'' aikaan tahtoen Ellilää muka kyytiin noin 
4:n kilometrin matkalle. Kun Ellilän vaimoa oli ih- 



metyttänyt santarmien kyydintarve, oli hän mennyt 
p oliisilaitokseen tiedustelemaan tätä asiaa. Silloin ko- 
misario Linderoos oli sanonut, että Ellilän oli paras 
paeta, koska santarmeilla näytti olevan hänen syylli- 
syytensä selvillä. Ellilän vaimo olikin heti tullut 
asemalle iltajunan saapumista odottavaa miestään va- 
roittamaan. Kuultuaan tämän kertomuksen oli Joki- 
salo kehoittanut Ellilää menemään kotiinsa Herralaan ja 
asettumaan siellä sellaiseen piilopaikkaan, mistä näkisi 
taloontulijat ja mistä myös olisi hyvä tilaisuus paeta; 
jos santarmeja näkyisi, olisi Ellilän paras tulla kierto- 
teitä Karjalahden takana olevaan Jokisalon torppaan. 

Ellilä olikin junan juuri saapuessa asemalle läh- 
tenyt ajamaan kotiinsa; jottei hänen poistumisensa 
ennen muita ajureita olisi herättänyt huomiota, oli 
hänen vaimonsa istunut ajopeleissä muka kyydittä- 
vänä. Herralaan tultuaan Ellilä oli kätkeytynyt tal- 
linsa ylisille. Ja kun sitten santarmit olivat saapu- 
neet, kuten olemme kertoneet, oli hän pujahtanut 
navetan ja lantasuojan kautta palosolia myöten rau- 
tatien veturitallin tienoilta Karjalahden yli Jokisalon 
torpalle. Navetan läpi hiipiessään hän oli huoman- 
nut santarmin akkunan edessä — mutta onneksi se 
oli ollut selin navettaan päin. Kun Ellilä oli eräässä 
pihassa koettanut avata kiinniolevaa pientä porttia 
päästäkseen pujahtamaan kadun poikki, ei portti ol- 
lut auennutkaan heti; kun hän silloin oli yrittänyt 



rynnistää voimakkaammin, oli hän 
huomannut kotoaan tulleiden san- 
tarmien juuri kävelevän siitä ohi 
ja katselevan aidanraosta portin 
ryskyttäjää. Silloin hän oli kyy- 
ristynyt kolistelemaan portin ala- 
osaa ollen sitä korjaavinaan. San- 
tarmit olivat menneet ilman muuta 
ohitse, ja Ellilä oli jatkanut mat- Albert Blick. 
kaansa. Jos portti olisi heti auen- 
nut, olisi pakenijamme luonnollisesti joutunut suoraa- 
päätä santarmien syliin. 

Jokisalo oli jäänyt asemalle. Tällöin oli joku kuis- 
kannut hänelle takaapäin: 

»Allu, varo itseäsi, pakene!» 

Käännähdettyään hän oli huomannut lähellään rata- 
mestari Albert Blickin, joka merkillisesti rykien ja pääl- 
lään santarmeja osoitellen oli koettanut tehostaa kehoi- 
tustaan. Jokisalo ei ollut kuitenkaan heti poistunut, 
vaan jääden odottamaan junan tuloa hän oli ryhtynyt 
puheisiin erään santarmikätyrin kanssa, joka tunsi hänet. 
Jokisalo oli näet tahtonut täten sitoa kätyrin arvellen, 
ettei tuttu mies julkeaisi kaikkien nähden häntä ilmiantaa. 

Kun sitten juna oli saapunut, niin Jokisalo oli 
siinä kätyrin kanssa keskustellessaan huomannut, että 
Koristu Pietilä oli ollut matkustajien joukossa. Pietilä 
oli lähtenyt kävelemään kaupunkiin päin. 



Samalla hetkellä kun santarmit ja konstaapeli 
Karppinen olivat olleet tulossa Pietilän asuntoon, ku- 
ten olemme kertoneet, ja juuri kun he olivat Pakkahuo- 
neenkadulta kääntyneet Pietilään päin, oli uhan-alainen 
saapunut Yrjönkadun ja Pohjoispuistokadun kulmaan. 
Joko itse huomattuaan * santarmit tai mahdollisesti 
Yrjönkadun kulmassa saatuaan varoitushankkeissa ole- 
valta Jämseniltä tiedon lähestyvästä kotitarkastuk- 
sesta Pietilä oli hypännyt Yrjönkadulta aidan yli 
palosolaan, kulkenut sitä pitkin Isollepuistokadulle, 
missä Linderoos oli häntä puhutellut ja mistä käsin 
hän oli suunnannut kulkunsa Kirkkopuistoa kohti. 

Matkalla Pietilä kohtasi iltakävelyllä olevat ystä- 
vänsä Torsten Lindqvistin ja tämän rouvan, Silve 
Lindqvistin. 

»Minne piiloudun», kysyi Pietilä. »Rannat ja tiet 
ovat urkkijoita täynnä». 

»Sinä tulet meille ja siellä tuumitaan», vastasi 
Lindqvist. 

* Tapahtumasta on olemassa toinenkin toisinto. Sen mu- 
kaan Pietilä oli jo ennättänyt asemalta kotiinsa ja istui juuri 
paitahihasillaan asuntonsa portailla harjaamassa junassa pölytty- 
neitä vaatteitaan, kun Jämsen ilmestyi ja sanoi vain: »Nyt!» Sil- 
loin Pietilä heitti harjan maahan, viskasi takin ylleen, hyppäsi 
aidan yli palosolaan, juoksi sitä pitkin, hyppäsi Yrjönkadulle ja 
jatkoi kulkuaan palosolaa myöten Isoapuistokatua kohti, mistä 
käsin Linderoos häntä sitten puhutteli. Tämäkin toisinto tun- 
tuu varsin luontevalta, mutta koska insinööri Pietilä ja 
viskaali Jämsön ovat kuolleet, ei sen tarkistamiseksi ole voitu 
saada ensikäden tietoja. 

Silve ja Torsten Apajalahti (Lindqvist). 

Kaikki kolme kulkivat sitten eri teitä — Pietilä 
puistikon kautta — Lindqvistien kotiin. Pietilä sijoi- 
tettiin rouva Lindqvistin veljen, maisteri Kahran huo- 
neeseen, ja palvelijatar toimitettiin varovaisuussyistä 
yöksi kotiinsa. 

Noin tunti tämän jälkeen saapui Jämsen tuoden 
Linderoosin lupaamat, kotitarkastusta koskevat tiedot. 
Jämsenkin jäi yöksi Lindqvistille. Valvottiin aamu- 
puoleen neuvotellen, miten pako parhaiten oli suori- 
tettava. Pietilä oli tyyni ja levollinen laskien toisi- 
naan leikkiäkin. Aamulla hänet sitten puettiin »reissu- 
jätkäksi», ja aamiaisen jälkeen klo 1 / 2 1 1 m tienoissa 
rouva Lindqvist lähti häntä saattamaan Karjalahden 
reunaan. Pietilä pyrki rautatien vesijohtotornin luota 
vaikeastikuljettavaa vesijohdon suojusvallia myöten 
lahden yli rouva Lindqvistin jäädessä katselemaan 




hänen menoaan. Pian Pietilä olikin toisella puolen 
jatkaen reippaasti lakkiaan heiluttaen matkaansa Jo- 
kisalon torppa lähimpänä päämaalinaan. 

Jokisalo taas kulki asemalta ratapihan yli asun- 
nolleen, minne jonkin ajan kuluttua saapui Ellilä — 
ja Pietilä seuraavana päivänä. 

Viimeksimainitut olisivat heti tahtoneet lähteä 
Ruotsia kohti, mutta Jokisalo halusi sitä ennen kes- 
kustella perheensä kanssa kotiasioista, minkä ohessa 
matkavarusteetkin oli laitettava kuntoon. Mitään 
erikoista hätää heillä ei Jokisalon mielestä ollut, koska 
santarmit todennäköisesti etsivät heitä vielä kaupungista. 
Yllätyksen varalta Jokisalo kuitenkin pani poikansa 
kahdella kaukoputkella silmälläpitämään metsänlai- 
dassa olevan torpan ja kaupungin välistä, noin kilo- 
metrin levyistä aukeaa niittyaluetta sekä sen poikki 
kulkevia teitä. Samalla miehet alkoivat panna kuntoon 
matkavarusteita. 

Yhfäkkiä Jokisalon pojat ilmoittivat, että kau- 
pungista oli tulossa ratsumiehiä ja myöskin jalankul- 
kevia santarmeja. Nähdessään näiden kääntyvän torpalle 
päin miehet päättivät piiloutua lähelläolevaan Tervahar- 
jun metsään. Lähtiessään Jokisalo ilmoitti Jaakko-po- 
jalleen, että jos he metsänlaidasta tähyillessään huomai- 
sivat santarmien tulevan torppaan, niin he menisivät 
4:n km:n päässä olevalle Jussapäkin niittysaunalle, minne 
Jaakon pitäisi sitten tuoda lisäeväitä ja kartta. 




Jussapäkin niittysauna Vähäruonan-ojan varrella. (Nykyisin 
heinälatona). 


Seuraavana aamuna poika tulikin saunalle. San- 
tarmit olivat tulleet torppaan kysyen Jokisaloa, mutta 
kun emäntä oli ilmoittanut tämän aamulla lähteneen 
Rantalan nahkatehtaalle muuraustöihin, olivat santar- 
mit, kotiväkeä sen enempää kuulustelematta, poistu- 
neet lähtien nopeasti kulkemaan Rantalaan päin. 

Jaakko Jokisalo toi Jussapäkin saunalle m. m. 
viskaali Vilho Jämsenin matkaanlähtijöille toimittamat, 
vieraille nimille kirjoitetut passit. 

Santarmien apuna olevat paikalliset kätyrit tie- 
sivät Jokisalon ammattikalastajana tuntevan rannat ja 
meren paremmin kuin metsät. Tämän takia — kun 
suot sen lisäksi vielä tähän aikaan olivat kevätveden 
peitossa — oli melkein varmaa, että santarmit päätteli- 
sivät miesten koettavan paeta meritse. Siitä syystä 



nämä jäivät vielä yhdeksi yöksi saunalle lähtien liik- 
keelle vasta kesäkuun 7. päivän aamuna. 

Ensin he kulkivat pohjoista kohden noin 8:n kilo- 
metrin päässä olevalle Akkumusjoelle. Eräs ystävälli- 
nen torpantyttö saattoi heidät veneellä joen yli; sen 
jälkeen matkaa jatkettiin jokivartta alas Kemijoen 
varressa olevalle maantielle Pölhön kansakoulun koh- 
dalle. Toisten jäädessä Pölhön hakaan odottamaan 
Pietilä meni tapaamaan kansakoulunopettaja Nalkkia, 
jonka hän ennestään tunsi. Tämä lupasi toimittaa 
pakolaisille hevoskyydin. Noin tunnin kuluttua tuli- 
kin maanviljelijä Jaakko Helistä kyyditen heidät kaksi 
peninkulmaa eteenpäin, erääseen hänelle tuttuun taloon. 
Syötyään miehet saivat tästä talosta jatkokyydin 
saapuen sitten Tervolan kirkolle Liimatan majataloon, 
missä heidät otettiin ystävällisesti vastaan. Tällöin 
olikin jo yömyöhä, jotenka pakolaiset asettuivat 
lepäämään. 

Aamulla saapuivat Liimatan tyttöjen toimittamat 
saattomiehet Hilden ja Ervasti. Mukaan liittyi myös 
muuan tamperelainen Saksaan-menijä, joka oli jo 
aikaisemmin saapunut Liimattaan. Kuljettiin Kemi- 
joen yli Kaisajoen suun etelärannalle, mistä oppaat 
toivottaen matkaonnea kääntyivät takaisin. 

Kaisajoki-vartta pitkin kuljettiin talviteiden pohjia 
veden vallassa olevien soiden yli, joista routa paikoitellen 
oli jo kokonaan sulanut ja jotka tämän takia olivat 



niin veteliä, että miehet toisinaan saivat kahlata vyö- 
täisiä myöten vesiliejussa. Päästyään koville maille 
heidän täytyi nuotion ääressä kuivata vaatteitansa. 
Kun pieksut olivat kokonaan lionneet, hankautuivat 
joka miehen jalat aivan verille. — Talviteitä käytettiin 
sentähden, että jokivarren matalat korpimaat olivat 
tulvan alla ja näin ollen mahdottomat kulkea. Myö- 
hään illalla saavuttiin lopen uupuneina ja nälkäisinä 
Kaisajoen taloon. 

Aamulla talon isäntä lähti opastamaan pakolaisia 
kuivia maita myöten Tornionjokea kohti. Isäntä ei 
kuitenkaan uskaltanut saattaa seuruetta joelle asti, vaan 
palasi 10:n km:n päästä takaisin neuvottuaan matka- 
miehille sitä ennen Korpikylään vievän hyvän kulku- 
reitin. Tämä johti enimmäkseen kuivia kangasmaita 
pitkin. Kello 4:n tienoissa seuraavan päivän aamuna 
saavuttiin Korpikylään Ojanperän talon kohdalle. 

Kun taloissa vielä nukuttiin, niin miehet päättivät 
odottaa metsän laidassa, jotfeivät kylällä mahdolli- 
sesti liikkuvat venäläisten patrullit kiinnittäisi aikaisiin 
kulkijoihin huomiota. Jäätiin siis kylän ulkopuolelle. 

Ojanperän väki oli tullut hyvin varovaiseksi sen 
jälkeen, kun muutamat rajanylisaattajat olivat joutu- 
neet kiinni. Tämän tietäen pakolaiset pitivät parhaana, 
että Jokisalo menisi ensin yksinään taloon tiedustele- 
maan ylipääsyn mahdollisuutta. Onneksi talon poika 
sattui olemaan Jokisalon tuttu, jotenka asia järjestyi 



heti vaikeuksitta. Isäntä antoi salamerkin Ruotsin 
puolella asuvalle etappilautturille; ja kun venäläisten 
patrulleja ei näkynyt lähettyvillä, niin Jokisalo kutsui 
toverinsa metsästä taloon. 

Mutta samassa silmänräpäyksessä kun miehet saa- 
puivat pihalle — lautturikin oli jo lähtenyt liikkeelle — 
huomattiin patrullin tulevan maantietä pitkin alhaalta 
päin. Rakennusten suojassa juostiin rantaan, — ja 
samassa sotamiehet kääntyivät maantieltä taloon, ko- 
vassa vauhdissa joku joukosta kaatui liukkaalla savikko- 
polulla kierien kuin pölkky jokitörmää alas. Tästä huo- 
limatta kaikki ennättivät ajoissa veneeseen ja pääsivät 
onnellisesti yli. 

Ruotsin puolella miehemme menivät heti Korpi- 
kylän (nyk. Skogskärr) asemalle ja matkustivat ensim- 
mäisessä etelään menevässä junassa Haaparannalle saa- 
puen sinne kesäkuun 15. päivän vaiheilla 1916. 

Pietilälle, jonka terveys, kuten tiedämme, oli hy- 
vin heikko, tämän pitkän pakomatkan rasitukset olivat 
vaikeat. Varmastikin hän tiesi ja tunsi, mitä kahlaa- 
minen Peräpohjolan soissa hänelle merkitsi. 

Haaparannalta miehemme siirtyivät heti Seitten- 
kariin, missä he asuivat Uuno Miettisen luona. Sieltä 
käsin Jokisalo ja Ellilä kävivät töissä Seittenkarin 
sahoilla. — Pietilä joutui sittemmin tri Kai Donnerin 
yhteyteen, toimien Ruotsissakin väsymättömästi Suo- 
men itsenäisyyden luomiseksi. Myöskin hänen rou- 



vansa ja pieni tyttärensä siirtyivät 
myöhemmin Haaparannalle, minne 
Pietilä oli jo heinäkuussa vetäy- 
tynyt. 

Konstu Pietilän ei oltu suotu 
enää koskaan palata isänmaahansa, 
jota hän koko hehkuvan sydämensä 
lämmöllä oli rakastanut ja jonka 
puolesta hänkin oli kaikkensa alt- 
tiiksipannut. Hän kuoli Haapa- 
rannalla tammikuun 10. p:nä 1918 ja lepää tyttärensä 
kera Ruotsin mullassa Haaparannan kalmistossa. 

Pietilä ei nähnyt työnsä hedelmää, Suomea itse- 
näisenä ja verivihollisen vallasta vapautuneena, mutta 
hänkin — kuten jääkärit — uskoi ja toivoi. Usko 
soi lohtua ja toivo loi valoisaa hohdetta isänmaanystä- 
vän sammuvaan katseeseen. 



ETAPPITO IM INNAN JÄLKIVAIHE. 


Tää kansa syntyi vapahaks 
kuin kallio. 

Se seisoo Pohjan lumessa 
kuin valon rintavartia, 
se talvi-öissä taistelee 
tai kaatuu paikalleen. 

Eino Leino. 

Olemme nähneet, kuinka Kemin etapin varsinaisena 
toimikautena tulessa olleet miehet etapin katkettua 
yksi toisensa jälkeen katosivat. Muutamat astuivat 
jääkäripataljoonan riveihin, toiset joutuivat Spaler- 
najaan, jotkut lähtivät maanpakoon ja yksi, Lauri 
Suvanto, muutti jo maanrakoonkin. * Paikallisoppaita 
jäi kuitenkin Kemiin vielä kaikkiaan viisi, mutta Saar- 
tolaa lukuunottamatta he eivät enää ottaneet osaa 
etappitoimintaan, sillä kesäkuun jälkeen 1916 täytyi 
pakostakin lopettaa koko joukko entisiä suhteita ja 
järjestää uusia, jotteivät urkkijat pääsisi tekemään 
lisää paljastuksia. Simossa asuva luotsi Konsta As- 
pegren oli sentään edelleenkin koko ajan etappitoi- 
minnassa mukana. 

* Katso sivulle 153! 


Routaa ja rautaa II — 24 



Varsinaista etappitoimintaa ei kyllä Kemissä ke- 
väällä .1916 juuri ollut. Linderoos antoi vain silloin 
tällöin passeja Ruotsista Suomeen tulleille jääkäreille 
ja vapautti joitakuita santarmien käsiin joutuneita. — 
— Syynä tällaiseen toiminnan pysähtymiseen oli tie- 
tysti se, että v:n 1916 tammikuun kohtalokkaiden 
tapausten jälkeen santarmit ja kuvernööri af Enehjelm 
olivat miltei täydellisesti päässeet Kemin aktivistien 
hankkeiden perille. Rajaseudulla toimeenpantua val- 
vontaa siis tämän johdosta kaikissa suhteissa yhä ki- 
ristettiin, ja aina Helsingistä ja Pietarista asti oli mo- 
nenkaltaisia urkkijoita liikkeellä. Näitä tuli silloin 
tällöin Kemin poliisilaitokseenkin. Niinpä varsinkin 
eräs henkilö, joka sanoi nimekseen Antti Eskelinen ja 
kehui tutkivansa rajaseudun salaisuuksia, vieraili siellä 
tuhkatiheään. 

Sairaudestaan huolimatta Pietilä koetti parhaansa 
mukaan huolehtia aktivistisen toiminnan jatkumisesta. 
Mutta kun hän, kuten tiedämme, pääasiallisesti oleskeli 
Oulaisissa, kääntyi hän etappi-asioissa jo ennenkin 
mukanaolleen maisteri Taavi Kahran puoleen pyytäen 
tätä avukseen. Niinpä keväällä 1916 Kahra varsinai- 
sesti ylläpiti yhteyksiä. Hän kävi tässä tarkoituksessa 
m.m. Oulussa ja Helsingissä välittäen myöskin kirjeen- 
vaihtoa rajan molemmin puolin. 

Oli sellaistakin aikaa, jolloin toiminta ei jatkunut 
juuri missään muodossa. Kun Pietilä keväämmällä 



silloin tällöin liikkui Oulaisista, oli 
hän sangen heikko lepäillen Ke- 
missä käydessään usein Kahran 
sohvalla; yhdessä ystävykset silloin 
neuvottelivat juoksevista asioista 
ja yhdessä he edelleen hoitivat 
etappitoimintaa, mikäli sellaisen 
mahdollisuutta ja tilaisuutta oli 
olemassa. 

Vasta Pietilän kesäkuun alussa tapahtuneen paon 
jälkeen toiminnan johto Kemissä joutui kokonaan 
Kahran hartioille. Silloin hän mainitun kuun puolivälin 
tienoilla itse etsi A. K:n yhteyttä matkustaen Helsin- 
kiin. 

Tohtori Kai Donnerin oli santarmien kovasti ah- 
distamana jo toukokuun lopulla täytynyt hävitä näyt- 
tämöltä. Hänen tilalleen A. K:hon oli astunut tri Sven 
Donner. — Kun Kahra tuli Helsinkiin, sai hän tilaisuu- 
den tavata viimeksimainittua ylioppilaskunnan halli- 
tuksen huoneessa vanhassa ylioppilastalossa. Ensiksi 
he sopivat siitä, mitenkä kohtaus selitettäisiin, jos 
heidät yllätettäisiin. Keksittiin tuo ylioppilaspiireissä 
tavallinen vekselijuttu: Kahra muka pyysi Donneria 
vekseliin. Kun tärkeimmät Kemin tapahtumat oli 
kerrottu, pyysi Donner Kahraa yksin rupeamaan hoi- 
tamaan etapin asioita. Tämä suostuikin siihen. Sitten 
sovittiin erinäisistä toimintaan kuuluvista yksityissei- 




koista sekä myöskin eräiden maasta poistuneiden akti- 
vistien perheiden avustamisesta, mihin Donner jo 
aikaisemmin annettujen lupausten perustuksella oli 
A. K:n puolesta hyvin valmis. Näitä avustusvaroja 
noutivat sittemmin Helsingistä joko Kahra tahi hänen 
lankonsa Torsten Lindqvist. Joskus niitä toivat ku- 
riiritkin, ja vallankumouksen jälkeen niitä lähetettiin 
postitse maisteri Elsa Inbergin (nyk. rouva Bruhn) 
välityksellä. Tässä yhteydessä mainittakoon, että avus- 
tuksista tuli osallisiksi pari perhettä Kemissä ja pari 
Tervolassa sekä että verraten paljon tilapäisiä ja kerta- 
kaikkisia apurahoja jaettiin muillekin vaikeuksiin jou- 
tuneille aktivistiperheille. 

Kuten edellisestä huomaamme, ei Kahran toiminta 
supistunut vain vastamainittuun huoltoasiaan, vaan 
hän harjoitti myös varsinaista etappitoimintaa, joskin 
olosuhteiden rajoittamassa määrässä. A. K:n värväys- 
toiminta oli kyllä jo kesällä 1916 verraten vähäistä, 
mutta yksityiset aktivistit jatkoivat kuitenkin värvää- 
mistä lähettäen miehiään milloin Ouluun viskaali Kaarlo 
Hällforsin eteenpäin hoidettavaksi, milloin taas Ke- 
miin Kahralle, joka tavallisesti toimitti pojat edelleen 
Tervolan kautta, mutta kesällä myös meritse kalastus- 
veneillä ja talvella entiseen tapaan hiihtoteitse. Kun 
merirajalla ulkosaaristossa on Ruotsin- ja Suomen- 
puolen kalastuspaikkoja aivan lähekkäin, joten toisinaan 
vain muutaman sadan metrin välimatka erottaa mo- 



lempien valtakuntien saaret toisistaan, kävi täten sekä 
ylitoimitettavien miesten että tavarain ja postin väli- 
tys kesällä verraten mukavasti, milloin ei vain tulli- 
alus sattunut lähelle. 

Erikoisen merkittävä etu oli Kahralla tässä vaa- 
ranalaisessa toiminnassa siitä, että hän asui lankonsa, 
rautatienkirjuri Torsten Lindqvistin luona. Tämä näet 
oli, kuten jo tiedämme, venäjänkielentaitoisena saa- 
vuttanut santarmien täydellisen luottamuksen, jotenka 
hänen asuintoveriaankaan ei osattu epäillä. 

Vielä syksyllä 1917 tuli muutamia Sortavalan puo- 
lesta lähetettyjä miehiä, ja heidätkin toimitettiin rajan 
yli. Muuten tehtiin tähän aikaan sama ikävä havainto 
kuin liikkeen alkuvaiheissakin, nim. se, etteivät kaikki 
ylipyrkijät aikoneetkaan mennä Saksaan, vaan että he 
jatkoivat matkaansa omissa asioissaan mikä minnekin. 

Etapin myöhemmän vaiheen aikaista Saksaan- 
menijäin ja sieltä tulevien (vuosina 1916 ja 1917 kul- 
keneiden) lukumäärää on vaikea arvata, mutta joka 
tapauksessa heitä lienee ollut 50 — 100 miehen vaiheilla. 

Tällaisenkin miesmäärän majoittaminen ja eteenpäin 
toimittaminen aiheutti sangen paljon puuhaa, varsin- 
kin kun miehet tulivat joko yksitellen tai pienissä 
ryhmissä, jotenka välityksiä näin ollen tuli miesmää- 
rään nähden monta. Kemiin saapuneita jääkäreitä ja 
Saksaan-menijöitä Kahra saattoi hyvin majoittaa en- 
tiseen Niemelän matkustajakotiin, jonka omistaja, maja- 



talonpitäjä Joh. Aarni oli luotettava 
mies. — Paitsi Aarnia, oli kuljet- 
tajina Kemin seudun kalastajia, 
joista huomattavimpia oli Kemijoki- 
suun Salmelan talon nuori isäntä. 

Kahra auttoi myöskin — mi- 
käli tilaisuutta oli — jääkäri-etap- 
peja välittäen jääkärien kirjeen- 
vaihtoa sekä hankkien heille tarve- 
aineita, lääkkeitä j.n.e. Koettipa 
hän silittää erinäisiä maalaispoliisien y.m. kanssa sattu- 
neita tapauksia, jotka olisivat voineet herättää liika- 
naista huomiota. Näissä puuhissaan Kahra, kuten jo 
olemme maininneet, kävi usein Torniossa, Tervolassa, 
Oulussa ja Helsingissäkin. Peittääkseen varsinaisia 
tarkoituksiaan hän Peräpohjolassa liikkuessaan teki 
halkokauppoja, mitkä jossakin määrin kannattivatkin. 

Harjoittipa Kahra joskus tiedusteluakin. Hän 
oli nim. kesällä 1916 saanut toimekseen hankkia seikka- 
peräisiä Suomen rautatiesiltojen piirustuksia. Tässä 
tarkoituksessa hän kävi Helsingissä »Teknikern’ in» kont- 
torissa etsien siellä tämän lehden eri vuosikerroista 
sellaisia numeroita, joissa oli siltarakennusten kuvia 
ja selityksiä. Sitten hän osti nämä numerot ja vei ne 
mennessään. Samalla kertaa niiden kanssa Kahra 
lähetti Saksaan myöskin Suomea koskevaa tilastollista 
kirjallisuutta. Tämä kaikki osoittaa, kuinka huo- 





»Tornio»-Iaiva. 


lellisesti Saksassa haluttiin ottaa selkoa Suomen 
asioista. 

Tärkeä oli niinikään Kahran hoitama käsiposti, 
jonka välityksellä Tukholman ja Berlinin keskusten ja 
Helsingin väliset salamustein kirjoitetut tiedonannot 
kulkivat. Kai Donner koetti varsinkin sen jälkeen, 
kun hän oli tullut Ruotsiin, järjestää säännöllisen yh- 
teyden A. K:n ja Tukholman välille. Eero Heickellin 
käsiposti toimi kyllä edelleenkin moitteettomasti, mutta 
kun se Heickellin siirryttyä Haaparannalle alkoi yhä 
enemmän palvella tiedustelutoimintaa, jäi muun käsi- 
postin välitys A. K:n rajaseudulla toimivan asiamiehen, 
nim. Kahran huostaan. Paitsi mainittuja tiedonantoja, 
lähetettiin tässä käsipostissa kaikenlaisia kirjeitä, il- 
moituksia, lentolehtisiä, sanomalehtiä ja rahaakin. Käsi- 
postin kuljetuksessa oli Kahralla alunpitäen apuna 
»Tornio»-laivan kapteeni, ennenmainittu Aarni. Tämä 







Tornion ja Haaparannan välinen ilmarata. 


laiva kävi koko laivaliikkeen ajan joka päivä Torniossa 
viipyen siellä aina niin kauan, että Aarni hyvin ehti 
käydä Haaparannalla, missä hän jätti postin Pietilälle 
saaden tältä vuorostaan Suomeen tuotavaa postia. 
Rajalla Aarni sai tietenkin kokea samat seikkailut 
kuin muutkin ylikulkijat; hänen kapteeninlakkinsa lie- 
nee häntä kuitenkin jossain määrin suojellut. Aarnin 
toiminta jatkui koko kesän ja syksyn 1916; varsinkin 
siitä lähtien, jolloin Pietilä saman vuoden heinäkuussa 
tuli Kai Donnerin asiamieheksi Haaparannalle, kävi 
Aarni säännöllisesti tämän luona. Aarni toimi kaiken 
aikaa erikoisen uskaliaasti ja reippaasti. Kahra toi- 
mitti sitten Haaparannalta saadun postin eteenpäin 
tavallisimmin Oplun käutt^ ottaen itsekin Helsingissä 


käydessään sinne menevän postin mukaansa tai lä- 
hettäen sen miten milloinkin sattui jonkun luotettavan 
henkilön huostassa. — Talvella 1917, kun laivaliike 
oli loppunut, alkoivat torniolaiset kuljettaa tätäkin 
postia, ensin Paavo Hällin ja sitten tuon jo Tornion 
etapin historiassa mainitun, rohkean aktivistin Arvi 
Aikomuksen välityksellä. Mutta kelpasipa postin kul- 
jetukseen virallinenkin postilaitos. Paljon postia meni 
nim. rajan yli tuota sodan aikana rakennettua, kuului- 
saa ilmarataa pitkin. Joku tämän laitoksen rasvaaja 
tai joku muu toimihenkilö piti yksintein huolta akti- 
vistienkin postista. Yleisesti käytettiin myöskin postin- 
ja joskus miestenkin kuljetukseen erästä puolen päivän 
ajoissa Kemistä Tornioon kulkevaa tavarajunaa, jossa 
ei ollut mukana santarmeja ja joka pysähtyi useitten 
satojen metrien päähän Tornion asemalta, jotenka 
siitä sai jokseenkin rauhassa lähteä kävelemään maan- 
tielle. Yleensä olivat rautatieläiset etapille sangen 
avuliaita. Erikoisesti mainittakoon tässä yhteydessä 
silloinen kemiläinen jarrumies Varho, joka oli Kahran 
täsmällisimpiä ja luotettavimpia postinkuljettajia. 

Postinkuljetus ei kuitenkaan edes v. 1917 tapahtunut 
aivan yksinomaan torniolaisten välityksellä, vaan sitä 
hoidettiin aina myöskin Kemistä käsin; usein pysäh- 
tyikin kuriiri juuri Kemiin, mistä Kahra järjesti pos- 
tinviennin eteenpäin. Mainittakoon myös, että, paitsi 
vakituisesti palkattua kuriiria, kävi muutamia mies- 



ja naisylioppilaitakin postia tuo- 
massa, niiden joukossa m.m. nykyi- 
nen metsänhoitaja Lauri Blomqvist. 

Kahran avustajien joukkoon on 
myös luettava silloinen kaupungin- 
viskaali Vilho Jämsen, joka virkansa 
nojalla saattoi vapaasti liikkua kau- 
pungilla saaden täten tietoonsa usein 
tärkeitäkin asioita, mitkä hän aina 
ilmoitti Kahralle. 

Lopulla vuotta 1916 alkoi asema sekä Kemissä 
että muuallakin tuntua sangen vaikealta. Vuoden 
1917 alkupuolella Kahra sai monelta pätevältäkin ta- 
holta niin hälyttäviä tietoja, että hän vihdoin katsoi 
olevan syytä paeta Ruotsiin. Kello l:n aikaan eräänä 
yönä helmikuun loppupuolella 1917 Kahra lähti uskolli- 
sen työtoverinsa Aarnin kanssa tämän kotitalosta hiih- 
tämään Tornionjoki-suulle kulkeaksensa rajan yli. Suo- 
raan hiihtäen he olisivat kymmenessä minuutissa olleet 
Ruotsin puolella, mutta tällä kertaa heidän täytyi 
tehdä jos jonkinlaisia mutkia välttääkseen venäläisten 
vahtipaikat ja patrullit. Päästyään joen rannalle ti- 
heään viidakkoon he lepäsivät jonkin minuutin kuun- 
nellen ja joka suuntaan tähyillen. Sen jälkeen miehemme 
loivaa rantapengertä pitkin laskivat jäälle ja hiihtivät 
väylän poikki Ruotsiin. Venäläisiä ei näkynyt eikä 
kuulunut. 



Oltuaan jonkin aikaa Haaparannalla Kahra mat- 
kusti Tukholmaan yhdessä Oulun lääninvankilan joh- 
tajan V. O. Juvelius’en kanssa; tämä otti Kahran y.m. 
kera osaa Kai Donnerin luona pidettyihin, jääkäri Sven 
Weckströmin vapauttamista koskeviin neuvotteluihin. * 

Tukholmassa Kahra oleskeli noin kuukauden päivät, 
jotka kuluivat aktivistien pitämissä kokouksissa. Kuul- 
tuaan maaliskuun vallankumouksesta hän matkusti 
Haaparannalle, mistä käsin sai tietää, ettei hän val- 
lankumouksen vuoksi ollut ehtinyt joutua peräänkuulu- 
tettujen joukkoon. Näin ollen hän katsoi voivansa 
verraten levollisesti palata Kemiin. 

Kahran Ruotsissa ollessa oli Torsten Lindqvist ** 
hoitanut etappia m. m. lähettäen edellisen kehoituksesta 
kuriirin Helsinkiin ilmoittamaan Kemin tapahtumista.— 
Palattuaan takaisin Kahra ryhtyi uudelleen etappi- 
toimintaan käsiksi antaen kuitenkin Lindqvistin alussa 
esiintyä ulospäin. Pian kuitenkin osoittautui, että 
Kahra saattoi liikkua vapaammin kuin santarmien 
aikana. Hänen asemansa muuttui siinä määrin, että 

* Näistä suunnitelmista on seikkaperäisesti kerrottu »Ase- 
veljet I:ssä», (3. painos) sivut 222—229. 

** Torsten Lindqvist (myöh. Apajalahti) otti osaa vapaus- 
sotaamme. Hän haavoittui Tampereen valtauksessa kahdesti 
käsivarteen, ja kolmas kuula lävisti oikean keuhkon jääden va- 
semman lavan alle. Sairastettuaan kotonaan 10 päivää Lindqvist 
ennätti vielä Viipurinkin valtaukseen haavoittuen siellä vaikeasti 
käsivarteen. Astuttuaan sittemmin takaisin rautatien palveluk- 
seen hän kuoli lavantautiin Kemissä lokakuun 9. p:nä 1920. 



hän kesällä 1917 sai silloiselta Kemin venäläiseltä 
satamakomendantilta passin, joka oikeutti vapaasti 
liikkumaan kaikkialla Pohjanlahdella! 

Etappitoiminnassa oli jo vuoden 1916 loppupuo- 
lella tapahtunut m. m. sellainen muutos, että, paitsi 
jääkäriliikkeeseen kuuluvia, ruvettiin toimittamaan ra- 
jan yli myös keskusvaltojen sotavankeja ja muitakin 
pakolaisia. Näistä oli aikaisemmin huolehdittu vain 
poikkeustapauksissa, koska jääkäripataljoonaan pyr- 
kivien ylikuljetus silloin luonnollisesti oli vaatinut 
kaiken huomion ja etappimiesten koko tarmon. Sota- 
vankien ja pakolaisten kuljetusta jatkui aina vapaus- 
sotaan asti. Kahran välityksellä saatettiin näitä yli 
rajan kolmattasataa miestä. Kemin etapin välitystä 
käytti hyväkseen myös yksi ja toinen valtiollisissa 
asioissa liikkuva suomalainen. 

Kahran viimeisiä tehtäviä etapin hoitajana oli se, 
että hän vapaussotamme aattopäivänä toimitti isän- 
maan asioissa matkallaolevan Vaasan läänin maaherran 
Th. Heikelin rajan yli. 

Ajatellessamme maisteri Taavi Kahran Kemissä 
varsinkin etapin jälkivaiheen aikana suorittamaa työtä 
meidän täytyy ihmetellä sitä suomalaista sitkeyttä ja 
kestävyyttä sekä sitä järkähtämätöntä velvollisuuden- 
tuntoa, jota hän noin puolentoista vuotta kestäneessä, 
vaaran- ja vaivanalaisessa toiminnassaan osoitti. 



Mitä parhaimpana tukena oli Kahrallakin poliisiko- 
misario Linderoos, joka yhä edelleen rohkeasti pysyi 
paikallaan. Moraaliseltakin kannalta katsoen poliisi- 
laitoksen suoma tuki tietysti oli mitä tärkein; se 
lisäsi luottamusta ja toimintarohkeutta. Valitettavasti 
tätä olotilaa kesti ainoastaan marraskuun ll.p:ään 
1916, jolloin, kuten olemme maininneet, Linderoos ero- 
tettiin virastaan, ja yllämainittu Antti Eskelinen tuli 
hänen sijaansa Kemin poliisipäälliköksi. 

Vaikka Linderoos kenraalikuvernöörin mielestä oli 
»valtakunnalle vaarallinen henkilö», niin kuvernööri af 
Enehjelm ja lääninsihteeri Aarne Leikkola eivät sit- 
tenkään tainneet uskoa hänestä niin »pahaa». Leikkola 
näet eronhetkellä pyysi saada Linderoosin osoitteen voi- 
dakseen ilmoittaa tälle, jos tarjoutuisi jokin hänelle 
sopiva toimi. Eikä Linderoos ollut ehtinyt pitemmälle 
kuin Helsinkiin, kun Leikkola jo sähkösanomalla kut- 
sui hänet Ouluun. Linderoos noudattikin kutsua, ja 
niin hänet nimitettiin Kannanlahden tavarankuljetus- 
järjestön Kemijärven-konttorin muonituspäälliköksi, 
siis samanlaiseen toimeen kuin hänen entinen apulai- 
sensa ylioppilas Iikka Montell. 

Vanha Möylynkarin-aktivisti Frans Tiura piti huol- 
ta pojistaan. Hän sai kuulla, että Kemin poliisilaitok- 
sessa, missä tällöin idän tuulet puhaltelivat, oli toi- 
mitettu perusteellisia tutkimuksia, ja että Linderoos 



ja Montell olivat niiden perustuksella joutuneet epäi- 
lyksenalaisiksi. Viipymättä Tiura silloin puhelimitse 
ilmoitti tästä Montellille Kuolajärvelle; ja niin Montell, 
kuten olemme kertoneet, pääsi pakenemaan. Samoin 
Tiura Rovaniemeltä käsin soitti asiasta Kemijärvellä 
olevalle Linderoosille. Tämä silloin ensin aikoi paeta 
yhdessä Montellin kanssa, mutta sitten katsottiin kui- 
tenkin parhaaksi, että kumpikin kulkisi omia teitään. 

Tuumiessaan, lähteäkö rajan yli vai jäädäkö Suo- 
meen, Linderoos saikin yhfäkkiä nimismiehen kautta 
kuvernööriltä määräyksen, että hänen oli viipymättä 
saavuttava tämän puheille Ouluun. Vaikka Linderoos 
tietysti tajusi, että tämä kutsu ja Tiuran antama va- 
roitus sisälsivät samaa, niin hän kuitenkin päätti jäädä 
Suomeen sekä häikäilemättömyydellään vielä kerran 
sokaista kuvernöörin. Voidakseen päättää kirjanpi- 
tonsa hän sentään pyysi viikon verran lykkäystä, mutta 
kuvernööri ei suostunut siihen. 

Siispä Linderoos matkusti oitis Ouluun mennen 
siellä suoraapäätä kuvernöörin puheille. Tämä näytti 
kovin hämmästyneeltä, sillä arvattavasti hän ei ollut 
odottanut näin rohkeata esiintymistä. Eikä hänellä 
tuntunut olevan Linderoosille mitään varsinaista asi- 
aakaan; hän vain alkoi vatvoa vanhoja seikkoja, joista 
jo aikaisemmin, Kemin pommijutun * yhteydessä, oli 

* Syyskuun 20. p:nä 1916 Kemin sotilaskasarmin läheisyy- 
dessä tapahtunut kehnosti suunniteltu räjähdys. (Katso »Ase- 
veljet I», sivu 43!) 



ollut kysymys. Kuvernööri ei sanonut voivansa kyllin 
ihmetellä sitä, ettei yksikään Saksaan-lähteneistä jou- 
tunut Kemissä kiinni, vaikka niitä todistettavasti oli 
sinne tullut, koskapa santarmit ja Oulun poliisit olivat 
voineet seurata niitä aivan Kemin lähimpään lähei- 
syyteen. Linderoos vastasi tähän, samoin kuin ennen- 
kin, että Kemissä oli niin suuri sotilas- ja santarmi- 
voima, ettei kukaan mitenkään uskaltanut tulla kau- 
punkiin sekä että Kemin poliisivoima taas oli niin vä- 
häinen, ettei sitä riittänyt lähetettäväksi maaseudulle, 
mikä sitäpaitsi ei ollut Iuvallistakaan. 

Tämän jälkeen Linderoos sai poistua. 

Koska hän lyhyestä ajasta huolimatta oli ennät- 
tänyt järjestää Kemijärven-asiansa ja koska hän jo 
oli ottanut eronkin Kannanlahden »transportista», pääsi 
hän matkustamaan kotiinsa Pernajaan. Kuvernöörille 
hän kuitenkin ilmoitti osoitteekseen Kemin. 

Vaatimattomana, omaa kunniaa tavoittelematta, 
joskus ehkä väärin ymmärrettynäkin kulki Karl Viktor 
Linderoos, tämä vankka ja horjumaton Suomen-mies, 
omaa vaarallista polkuansa. 



RAUTAPORTIN VARTIAT. 


On itsestään selvää, että niin monihaarainen ja 
niin peräti vaaranalainen järjestö kuin Kemin etappi 
vaati niiltä, jotka olivat sen johdossa tahi muuten 
kuuluivat sen toimivaan kantajoukkoon, tavattomia 
sekä sielun että ruumiin voimia, ja että suurpiirteisen, 
kaikki alttiiksiantavan yhteishengen täytyi vallita hei- 
dän välillään. Olemme jo edellä tutustuneet näihin 
kunnianmiehiin ja heidän ankaraan päivätyöhönsä, 
mutta lausuttakoon heistä vielä lopuksi muutama sana. 

Hällforsissa pistää silmään luja, kirkas itsenäisyys- 
vaisto, mikä oli kehittynyt horjumattomaksi vakau- 
mukseksi pohjautuen voimakkaaseen isänmaanrakkau- 
teen, joka aina ajoi hänet tarmokkaaseen toimintaan. 
Tähän liittyi määrätietoinen harkinta ja myöskin 
nopea päättämiskyky. 

Pietilä taas oli perin lämmin, intomielinen, äärim- 
mäisiin uhrauksiin valmis itsenäisyysmies, mutta hänen 
toimintaansa jossakin määrin herpaisivat yksityistä laa- 
tua olevat huolet ja ennen kaikkea horjuva terveys. 



Pietilä ja Hällfors olivat luonteiltaan monessa 
suhteessa toistensa ilmeiset vastakohdat, jotenka he 
siis vastaansanomattomasti täydensivät toisiaan. Syn- 
typeräisenä kemiläisenä ja kansan syvistä riveistä läh- 
teneenä Pietilä hehkuvalla innostuksellaan sai Kemin 
miehet luottamaan asian suureen tärkeyteen. Tietysti he 
olisivat voineet yhtä hyvin luottaa Hällforsiinkin, mutta 
tällä oli eräs »vika»: hän oli oululainen! Kumpi näistä 
kahdesta miehestä oikeastaan oli »primus motor», en- 
simmäinen tekijä, se on sivuseikka. Pääasia on, 
että he molemmat olivat miehiä paikallaan. Hällfors 
neuvotteli kaikesta aina ensin Pietilän kanssa, eikä 
tämä taas ryhtynyt mihinkään, ennenkuin oli tiedus- 
tellut Hällforsin mielipidettä. Pietilä oli sielu, sydän, 
joka pani Hällforsin järkevät suunnitelmat liikkeelle 
antaen tämän järjestelykyvylle voimallisia sysäyksiä. 

Mutta eivät Pietilä ja Hällfors kahden olisi saa- 
neet mitään aikaan, jollei työssä olisi ollut mukana 
muita mainioita miehiä. 

Paikallisoppaat suorittivat taitavuutta kysyvän ja 
sangen vaaranalaisen työn. Poliisilaitos taas ja järjes- 
töön yhtynyt virkamieskunta olivat erittäin huomatta- 
vana toiminnan selkänojana. Rajaoppaat puolestansa 
muodostivat etapin varsinaisen liikkuvan voiman. Kah- 
ta heistä, Allu Jokisaloa ja Kalle Winteriä, elähyttivät 
vanhat itsenäisyysmiesten unelmat: »John Graftonin» 
salaperäinen haamu ja Möylynkarin tarina. Ne aivan 

Routaa ja rautaa iT — 2*> 



kuin pakottamalla pakottivat heidät jääkäriliikkeen 
kunniakkaaseen työhön. Konsta Aspegren taas oli 
erinomaisen kunnioitettava persoonallisuus, entinen kruu- 
nunluotsi, joka ennemmin jätti toimensa kuin taipui 
venäläisen luotsilaitoksen palvelukseen. Syvä velvolli- 
suudentunto saattoi hänet toimimaan etappijärjestössä. 
Rajaoppaista neljäs, August Möykkylä, oli myös erittäin 
rohkea ja tarmokas kuljettaja. 

Mikä valtava näky, kun nämä paljon kärsineet 
keski-iän miehet yö yön jälkeen samosivat Pohjan- 
lahden myrskyissä ja pimeydessä, milloin heittelehtien 
sen vihaisilla aalloilla, milloin harhaillen sen liukkailla 
jääkentillä tai usvaisissa kinoksissa, milloin sen jäisen 
nousuveden kylmyydessä kahlaten — kuljettaen mu- 
kanansa rajan yli noita nuoria, kirkaskatseisia, into- 
mielisiä, kuolemaan saakka päättäväisiä, isänmaan 
itsenäisyyden saavuttamiseksi uhrautuvia Suomi-äidin 
poikia. 

Näin he toimivat, nämä jäntevät miehet, todellisen 
kansanvoiman ja kansantahdon suurina ilmiöinä samalla 
kasvattaen esimerkillään nuorta polvea velvollisuuden 
suoraa tietä taivaltamaan. 

Kemin ja Peräpohjolan miesten, sekä vanhem- 
pien että nuorempien, vieläpä hentojen koulupokien- 
kin ponnistukset ovat suomalaisen kansansielun suuri 
ihailtava voiman ja isänmaanrakkauden näyte. 



LIITTEITÄ. 




Liite n:o i. 


Kemin poliisilaitos valveilla. 

KEMIN KAUPUNGIN 
POLIISILAITOS 

Kemissä, Jäljennös, 

lokakuun 4. p:nä 1915. 

Nro 601. 

Oulun läänin Herra Kuvernöörille. 

Koska kuluvan vuoden loppuun Kemin 
kaupungin konstaapeliksi määrätty ylioppilasko- 
kelas Aarne Leopold Blick on ilmoittanut menevänsä 
kauppakorkeakouluun ja sentähden pyytänyt eroa 
mainitusta virastaan sekä sijaansa ehdottanut 
Kemin pitäjän Lautiosaaren kylästä kotoisin ole- 
van minulle tunnetun ylioppilaan Isak Gustaf 
Montellin, saan täten kunnioittaen anoa, että sa- 
nottu ylioppilas Isak Gustaf Montell mainittuun 
toimeen määrättäisiin ja määräys hänelle jätettä- 
väksi aikanaan tänne lähetettäisiin. 

K. V. Linderoos. 

Jäljennöksen oikeaksi todistaa 

Virallisesti: 

K. V. Linderoos. 


Nro 38 10/1 16. 

Kuvernöörille Oulu. 

Viitaten Kuvernöörinviraston salaiseen kiertokirjeeseen 
viimeksikuluneen joulukuun 30 päivältä Nro 16171 koskeva luet- 
telon lähettämistä sellaisista henkilöistä, jotka senjälkeen kun 



sotatoimet alkoivat, ovat poistuneet tietämättömiin ja joiden 
epäillään matkustaneen ulkomaille ilman säädettyjä passeja kuin 
myöskin sellaisista henkilöistä, jotka laillista tietä saaduilla ulko- 
maan passeilla ovat ulkomaille matkustaneet, eivätkä ole sieltä 
palanneet ja joiden suhteen on syytä epäillä, että he oleskelevat 
vihollisvaltioissa, saan täten kunnioittaen ilmoittaa, ettei minun 
tietääkseni kukaan Kemin kaupungissa asuneista henkilöistä 
ole ilman säädettyä passia ulkomaille matkustanut, eikä myös- 
kään ole passilla ulkomaille matkustanut sellaisia henkilöitä, 
joiden suhteen olisi syytä epäillä, että he vihollismaissa oleskeli- 
sivat. 

K. V. Linderoos. 

Jäljennöksen oikeaksi todistaa 

virallisesti 
V. Karjalainen. 


Nro 280. lähet. 

17. 3. 16. 

Kuvernöörille Oulu. 

Herra Kuvernöörin telefoonitse antamasta määräyksestä olen 
tänään kuulustellut omistamassaan talossa Nro 26 Pakkahuoneen- 
kadun varrella täällä asuvaa Kauppiasta Oskari Lehtoa hänen 
poikansa Einon suhteen, joka kertoi Kemin Suomalaisessa Yh- 
teiskoulussa oppilaana olleen 18 vuotiaan poikansa Einon viime 
syyslukukauden ajalla olleen kovin huolimaton koulussa, jonka 
tähden hän joululoman aikana häntä taas nuhteli sekä sanoi 
hänen saavan lopettaa koulunkäyntinsä ja mennä Orimattilassa 
olevalle setänsä maatilalle maatöitä oppimaan ellei hän koulun- 
käyntiään huolellisemmin hoida. Poika ei siihen mitään vastannut, 
vaan poistui kotoaan eikä saapunut takaisin jatkaakseen koulun- 
käyntiään muutaman päivän päästä alkavana kevätlukukautena, 
jonkatähden kotona ensin luultiin hänen lähteneenkin setänsä 
luo Orimattilaan, mutta sittemmin saatiin kuulla, ettei hän ollut 
sinne mennyt, vaan päinvastoin matkustanut Tornioon. 

Hän ei ole mitään tietoja itsestään antanut, joten ei kotona 



tiedetä, onko hän Suomessa vai onko hän mahdollisesti mennyt 
rajan ylitse. * 

K. V. Linderoos. 

Jäljennöksen oikeaksi todistaa virallisesti 

V. Karjalainen. 


Liite n:o 2. 

Venäläisen rajavartioston järjestely ja sijoitus. 

Jäljennös. 

N:o 11 284 Salainen. 


Kiertokirje. 

Oulun läänin Maistraateille, Kruununvoudeille, Poliisilaitoksille 
ja Kruununnimismiehille. 

Tiedoksi ilmoitetaan että Käskykirjeen mukaan helmikuun 
15 päivältä 1915 Nro 36 VIrnnelle armeijakunnalle, raja-alueelle 
Kokkolasta-Turtolaan sekä rautatielinjalla Kokkola-Rovaniemi- 
Karunki on väliaikaisen asetuksen perusteella, joka asetus liit- 
tyy mainittuun päiväkäskyyn, perustettu rajavartiosto, ja ovat 
siinen palvelukseen astuneet seuraavat Keisari Aleksanteri Hirn 
Petrogradilaisen Rajasotnian viranomaiset: Everstiluutnantti 
Katarskij IIrn Osaston päällikkönä, Eversti Hendunen Oulun 
kaupungin komendanttina, Everstiluutnantti Smorodskij I:n Osas- 
ton päällikkönä ja Tornion kaupungin komendanttina, Irssä 
Osastossa — Ratsumestari Tschehovitsch Närkin aseman pääl- 
likkönä ja Turtolan aseman hoitajana, jonka viimemainitun 
päällikkönä on vanhempi vahtimestari Vladimir Stefanovitsch, 
Ratsumestari Novoselov Karungin aseman päällikkönä ja Tornion 
ja Mäkiheikan asemien hoitajana, joitten päällikkönä ovat, edel- 
lisen vanhempi vahtimestari Nikolai Mironov ja jälkimäisen 
vanhempi vahtimestari Grigorij Krupskij, Staapiratsumestari 
Ivanjenko Rovaniemen aseman päällikkönä, IIrssa Osastossa Staa- 

* K. V. Linderoos oli edeltäpäin asianomaista opastanut 
näin puhumaan. 



piratsumestari Gerasimenko Kemin aseman päällikkönä, Ratsu 
mestari Kusakov Simon aseman päällikkönä sekä Kuivaniemen, 
Virkkulan ja Oulun asemien hoitajana, joitten päällikkönä ovat, 
ensimäisen nuorempi vahtimestari Aleksander Zuschev, toisen 
vanhempi vahtimestari Dmitrej Zjalin ja kolmannen aliupseeri 
Varlaam Rodjkin, Ratsumestari Dmitrijev Raahen aseman pääl- 
likkönä ja Kalajoen sekä Himangan asemain hoitajana, joitten 
päällikköinä ovat, edellisen vanhempi vahtimestari Spiridon 
Kabyischev ja jälkimäisen vanhempi vahtimestari Anton 
Treskin. 

Oulun lääninkansliassa, maaliskuun 18 päivänä 1915. 

Kuvernöörin viran puolesta: 

A. V. Lindholm. Yrjö Holmström. 

Jäljennöksen oikeaksi todistaa; 

Virallisesti: 

K. V. Linderoos. 


Liite n:o 3. 

Sotatilan aiheuttamia »pakollisia määräyksiä». 

Ohjesäännöt 

rannikolaivaliikettä varten Pohjanlahdella Suomenmaalaisen Ra- 
javartioston ll:ssa piirissä. 

1) Purjehtia sallitaan ainoastaan niiden alusten, joitten 
omistajat ovat siitä ennakolta tehneet ilmoituksen Rajavartioston 
lähimmälle asemalle, sekä saaneet aseman Päällikön ja vanhim- 
man santarmiviranomaisen, jos sellaista viranomaista piirissä 
on olemassa, allekirjoittaman erityisen lupalipun siihen. 

2) Nämä Iupaliput annetaan alusten omistajien esittämien 
poliisiviranomaisten antamien luotettavaisuustodistusten sijaan 
heistä itsestään ynnä aluksen, höyrylaivan tai veneen palvelus- 
kunnasta, ja jäävät poliisiviranomaisten todistukset aseman 
päällikön haltuun siksi aikaa kuin hänen antamat lupalippunsa 
ovat voimassa. 

3) Aluksen, höyrylaivan tai veneen tulee olla Rajavarti- 
oston toimesta rekisteröidyn ja tulee sillä siis olla nimi taikka nu- 



mero, samalla tulee sen myös kuulua poliisiviranomaisten rajavar- 
tioston viranomaisille laatimaan luetteloon. 

4) Niitten alusten, joita ei ole merkitty mainittuun luette- 
loon, sallitaan purjehtia vasta senjälkeen, kun paikalliset poliisi- 
viranomaiset ovat niistä lähettäneet täydennysluettelon. 

5) Luetteloon merkitään: aluksen nimi tai numero, omista- 
jan täydellinen nimi, kapteeni tai päällikkö, perämies ja muu 
palveluskunta, mitä purjehdustodistuksia on olemassa, niitten 
joukossa poliisiviranomaisten antama luotettavaisuustodistus ja 
lupatodistus purjehtimiseen, aluksen mitta, kantavuus ja laji, 
jos alus tekee säännöllisiä matkoja luettelo ajoista ja matkoista, 
jotka saavat tapahtua paikkakunnalla olevan Rajavartioston 
vanhimman sotilashenkilön suostumuksesta. 

6) Sellainen alus, höyrylaiva tai vene, joka ei tee säännöllisiä 
matkoja, saa kulkea auringon nousun ja laskun välisenä aikana, 
ja on sen lähtö- ja tulopaikasta, rantaan tai saarille annettava 
edeltäpäin tieto aseman päällikölle sekä noudatettava hänen mää- 
räyksiään, sekä merkitsee hän sen lupaluetteloon. 

7) Kaikki Rajavartioston viranomaiset ovat joka paikassa 
kaikkina aikoina päästettävä alukseen, höyrylaivaan tai ve- 
neeseen, niin sen saapuessa satamaan kuin ollessa kulussa, ja on 
alus heti rajavartioviranomaisen niin vaatiessa pysäytettävä. 

8) Aluksen päällikön sekä palveluskunnan on vastaansa- 
nomatta täytettävä rajavartioston viranomaisten kaikki lailliset 
vaatimukset, sekä osoitettava heille myötävaikutustaan. 

9) Aseman päällikön merkin mukaan on aluksen heti pa- 
lattava rantaan. 

10) Aseman päällikön vaatimuksesta on purjehdus kaikkina 
aikoina lakkautettava. 

11) Kaikesta sellaisesta, jonka huomataan merellä muistut- 
tavan vihollisen tai pahaatarkoittavien henkilöitten toimintaa, 
on aluksen päällikön heti laivan saavuttua rantaan tehtävä il- 
moitus rajavartioston aseman päällikölle joko muitten viranomais- 
ten kautta, puhelimella tai jollain muulla tavalla. 

12) Jos merellä huomataan vihollisen alus, on heti palattava 
rantaan. 



13) Se alus joka rikkoo näitä ohjesääntöjä vastaan, menettää 
purjehtimisoikeutensa. 

Suomenmaalaisen Rajavartioston II:n piirin Päällikkö 
Everstiluutnantti Katarskij. 

Käänsi 28. V. 15. Otto Karjaluoto. 

Jäljennöksen oikeaksi todistaa; 

Virallisesti: 

K. V. Linderoos. 


Jäljennös. 

Toistaiseksi noudatettavat 
Säännökset 

Kalastusta ja hylkeenpyyntiä varten Pohjanlahdessa Raja- 
vartioston II:n Oulun osaston alueella. 

1) Jokaisella henkilöllä, joka tahtoo harjoittaa kalastusta 
tai hylkeenpyyntiä, tulee olla siihen erityinen lupa suomen- ja 
venäjänkielellä paikallisilta poliisiviranomaisilta, josta käy sel- 
ville kyseessäolevan henkilön luotettavaisuus. 

2) Tällaisen todistuksen voi paikallisen vallan edustajan 
valtuuttama henkilö antaa niin pitkäksi aikaa kuin hän hyväksi 
näkee. 

3) Jokaisen, joka saa tällaisen todistuksen, on esitettävä 
se sille Rajavartioston asemalle, joka on lähinnä pyyntipaikkaa. 

4) Sittenkuin tällainen todistus on esitetty aseman Päälli- 
kölle, ottaa hän sen haltuunsa ja antaa sijaan lupalipun Rajavar- 
tioston vahtisotilaalle osoitettavaksi siitä, että kyseessäoleva 
henkilö voi kulkea rajan yli, tai purjehtia rannasta säädettynä 
aikana, tätä varten erityisesti määrätyllä rajapaikalla ja on il- 
moitus asemanhoitajana olevan upseerin ja henkilön allekirjoi- 
tettava. 

5) Kulkuajaksi määrätään aika auringon noususta kello 
7:ään illalla talviseen aikaan ja kello 9:ään kesäiseen aikaan. 

6) Läpikulkupaikoiksi rajan yli määrätään erityiset paikat 
aseman Päällikön ja paikallisten poliisiviranomaisten yhteisestä 
suostumuksesta, ja on niistä annettava tieto paikkakunnan 
väestölle. 



7) Purjehtiminen on sallittu ainoastaan sellaisilla pienillä 
aluksilla, jotka paikkakunnan aseman Päällikkö on rekisteröinyt 
ja numeroinut. 

8) Ulospurjehtiminen merelle veneellä tai muilla aluksilla 
ja meno jäitse on kalanpyyntiin sallittu ainoastaan yhdeksi vuo- 
rokaudeksi ja hylkeenpyyntiin korkeintaan kolmeksi päiväksi. 

9) Takaisinpaluun on tapahduttava välttämättä lähtöpai- 
kan kautta. 

10) Lupalipun allekirjoittaa sekä merkitsee ajan vartio- 
sotilas. 

11) Palatessa ottaa vartiosotilas lupalipun ja antaa takaisin 
omistajalle paikallisen viranomaisen antaman lupatodistuksen. 

12) Lupalippu annetaan jokaista kertaa varten uudelleen. 

13) Ne alukset ja veneet, joita kalastajat ja pyytäjät käyt- 
tävät, ovat säilytettävät niissä paikoissa, jotka asemien Päälliköt 
yhdessä paikallisten poliisiviranomaisten kanssa määräävät. 

14) Kalastajien ja pyyntimiesten on alistuttava kaikkiin 
niihin Rajavartiostoviranomaisten vaatimuksiin, jotka koskevat 
merelle lähtemistä, sekä noudatettava aseman Päällikköjen sää- 
tämiä merkkejä rantaan palaamisessa. 

15) Olosuhteitten vallitessa voi aseman Päällikkö Kaik- 
kena aikana keskeyttää tai kokonaan lakkauttaa pyynnin. 

16) Sille, joka rikkoo näitä säännöksiä vastaan, ei vastedes 
lupatodistusta anneta. 

Suomenmaalaisen Rajavartioston II:n Oulun Osaston Pääl- 
likkö Everstiluutnantti — 

K a t a r s k i j. 

Jäljennöksen oikeaksi todistaa; 

Virallisesti: 

K. V. Linderoos. 



Liite n:o 

Ratsumestari Ivanjenkon puuhia. 

N:o 86. Saap. 23. I. 16. 

Suomennos, 

Kiireellinen. 

N:o 7. 

Tammik. 10.* p. 1915. Kemi. 

Kemin kaupungin Komisariukselle. 

Korkeimpain sotilasviranomaisten määräyksestä on kohta 
asukkaille ilmoitettava seuraavasta: — Lahden jäällä ajoa varten 
niin Kemin kaupungin asukkaille kuin ympäristöläisillekin mää- 
rään minä ainoastaan yhden tien, joka alkaa Palokunnan talolta 
ja saunan luona laskee merelle. Kaikki muut tiet pitää kohta 
sulettaman. Huomis aamuna, sille paikalle, missä tie menee 
jäälle, toimestanne pitää tehdä, tahi hammasta siirtää sulku ja 
vahtikoppero. 

Tämän kirjelmäni saamisesta pyydän kirjeellistä ilmoitusta 
kohta: 1) minkä ajan kuluessa asukkaiden tiedoksi tulee tämä 
määräys ja 2) onko valitsemani tie sopiva, jos ottaa huomioon, 
että ainoastaan yksi tie tulee käytäntöön. 

4:nen sotnjan Pääll. I:sa Petrograadin ratsuväen divisioonassa. 
Aliratsumestari Ivanjenko. 

Suomensi: 

Kapteeni v. Schrovve. 

Jäljennöksen oikeaksi todistaa virallisesti: 

V. Karjalainen. 


* Vanhaa lukua. 



Liite n:o 5. 

Poliisikomisarlo K. V. Linderoos ei tottele H. M. Keisarin 
käskyläisiä. 

Jäljennös. 

Kielenkääntäjä A. von Schrowen selostus satamavarastojen 
tarkastuksesta 18. V. 1916. 

(Kirjoitettu heti tapauksen jälkeen) 

1) Eversti Katarskij moitti komisariota kykenemättömäksi 
poliisipäälliköksi, kun ei ollut asioita järjestänyt niin, että kaikki 
varastohuoneiden ovet olisi voitu avata, vaikka jo edellisenä 
iltana sai kirjallisen käskyn. 

Tähän komisario vastasi, että oli mahdotonta saada tästä 
tieto Boströmin välitysliikkeelle Tornioon, näin lyhyessä ajassa, 
kun puhelintakaan ei ollut käytettävänään. 

2) Eversti Katarskij vaati komisarion käskyä ovien murta- 
miseen Boströmin välitysliikkeen makasiineihin, kun niitä ei 
oltu avattu. 

Komisario ilmoitti, että hänellä ei ole siihen oikeutta kun 
isäntä ei ole läsnä. 

Eversti Katarskij lupasi ilmoittaa, että komisario ei tottele 
häntä, vaikka tarkastus toimitetaan H. M. käskystä. 

3) Sittemmin kysyi eversti Katarskij: Tekeekö komisario 
pöytäkirjan Boströmin varastohuoneiden ovien murtamisesta. 

Kun komisario lupasi tehdä, niin lupasi Katarskij myöskin 
tehdä pöytäkirjan. 

4) Tarkastuksen aikana kun komisario meni puhelimeen, 
jättäen konstaapeli Rimpiläisen tilalleen, kysyi Eversti Katarskij 
komisariota, joka piakkoin saapuikin. Kun tämä poistuminen 
tapahtui ilman eversti Katarskijn lupaa, niin sanoi eversti Katarskij 
tästä ilmoittavansa ja käski komisarion mieskohtaisesti olemaan 
koko ajan läsnä tarkastuksessa. 

Tarkastuksen aikana mainitsi eversti Katarskij, että komi- 
sarion pitäisi lähettää oppimaan tehtäviään. Minne, sitä hän ei 
maininnut. 

Jäljennöksen oikeaksi todistaa; 

Virallisesti: 

K. V. Linderoos. 



Liite n:o 6. 


A. F. af Enehjelm hoitaa uskollisesti »suuren isänmaan» 

asioita. 

N:o. 16171. Kiertokirje. 

Oulun läänin Poliisilaitoksille ja Nimismiehille. 

Saadun määräyksen mukaisesti kehoitetaan Poliisiviran- 
omaisia täten kolmen viikon kuluessa tämän jälkeen tänne lä- 
hettämään luettelon kaikista sellaisista henkilöistä kunkin po- 
liisiviranomaisen toiminta-alueella, jotka senjälkeen kun sota- 
toimet alkoivat , ovat poistuneet tietämättömiin ja joita epäillään, 
että he ovat matkustaneet ulkomaille ilman säädettyä passia, 
kuin myöskin luettelon sellaisista henkilöistä, jotka saatuaan täysin 
laillista tietä poliisiviranomaisilta esteettömyystodistuksen ja sen 
perusteella ulkomaanpassin, eivät ole ulkomailta palanneet ja 
joiden suhteen on syytä olettaa , että he oleskelevat vihollismaissa, 
(koskien tämäkin henkilöitä, jotka ovat matkustaneet ulkomaille 
senjälkeen kuin sotatoimet alkoivat). Oulun lääninkansliassa, 
joulukuun 30. p:nä 1915. 

Kuvernöörinviran puolesta: 

A. V. Lindholm. Yrjö Holmström 

mtty. 

Jäljennöksen oikeaksi todistaa; virallisesti: 

V. Karjalainen. 


N:o 10095. Kiertokirje. Salainen. 

Oulun läänin Nimismiehille ja Poliisilaitoksille. 

Täten katson minä tarpeelliseksi määrätä, etteivät poliisi- 
viranomaiset saa antaa esteettömyystodistuksia ulkomaa- ja Ve- 
näjän matkaa varten sellaisille henkilöille, jotka jo varemmin 
ovat saaneet tuonlaiset todistukset, elleivät he jätä poliisiviran- 
omaisille takaisin ennen saamiaan esteettömyystodistuksia tahi 
niiden perusteella saamiansa ulkomaa- tai Venäjän passejansa, 
koska usein on sattunut tapauksia, että henkilöt hankkivat uiko- 



maa- tai Venäjän passeja myödäksensä tai luovuttaaksensa sitten 
passinsa sellaisille henkilöille, jotka syystä tahi toisesta eivät itse 
voisi passeja saada. Niinikään työkirjoja ei omassa maassa liik- 
kumista varten millään muotoa ole annettava, ellei ennen mah- 
dollisesti annettua työkirjaa tuoda poliisiviranomaisille takaisin 
tahi ellei ennen annetun työkirjan voimassa oloaika ole loppuun 
kulunut. 

Oulun lääninkansliassa, tammik. 10. päivänä 1916. 

A. af Enehjelm. 

Yrjö Holmström 
mtty. 

Jäljennöksen oikeaksi todistaa virallisesti: 

V. Karjalainen. 


Oulun Läänin Salainen. 

KUVERNÖÖRI 

Kemin Kaupungin Poliisilaitokselle. 

Lääninkanslia II. 

Oulussa 

tammikuun 13. p. 1916. 

Nro 10 206. 

Tämän mukana lähetetään Teille jäljennös Vaasan läänin 
Kuvernöörin tänne lähettämästä, Pietarsaaren Poliisilaitoksen 
sanotulle Kuvernöörille toimittamasta kirjelmästä, josta selville 
käy, että salaiset asiamiehet yhä jatkavat toimintaansa houku- 
tellakseen työväestöä maan rajojen ulkopuolelle. Kun tällaisten 
asiamiesten toiminta ehdottomasti on saatava lakkaamaan, 
kehoitan minä Teitä mitä tarmokkaimmin kiinnittämään huomi- 
onne toiminta-alueellanne liikkuviin tuntemattomiin henkilöi- 
hin sekä pitämään silmällä heidän toimiansa sekä jos vähäkään 
epäilystä syntyisi tuollaisten salaperäisten henkilöiden suhteen, 
pidättämään heidät sekä toimittamaan tarkan tutkimuksen 
heidän persoonallisuutensa ja toimintansa selville saamista varten. 

A. af Enehjelm. 

Yrjö Holmström. 

Jäljennöksen oikeaksi todistaa virallisesti: 

V. Karjalainen. 



Jäljennös. 

Afskrift. * Sekret. 

Polisinrättningen 

Jakobstad den 26. dec. 1915. Tili Herr Guvernören över 
N:o 175. Vasa Iän. 

Härmed fär vördsamt anmäla följande. För en tid sedän 
kom det händelsevis tili min kännedom, att tyska agenter skulle 
vara i verksamhet för värfning af arbetsfolk i trakterna norrom 
Uleäborg. För kontrollering af denna uppgift förhörde jag i dag 
en arbetare Arvid Laajanen frän Jakobstad, hvilken berättade, 
att hän för c. 1 mänad sedän pä äterväg frän järnvägsbygget 
vid Murmankusten i Rovaniemi blivit tilltalad af en bättre klädd 
herreman. Herremannen hade taiat finska med sverigessvensk 
brytning. Laajanen hade blivit tillfrägad om, hvarifrän hän 
kom, hurudan arbetsförtjänst hän hade, ville hän bege sig tili 
ett ställe, där bäde mat ock god arbetsförtjänst erhällas; för resan 
dit skulle hän genast fä 200 kronor, pass skulle även anskaffas 
ät honom. Pä frägan, vart resan gällde, svarade herremannen, 
att hän (Laajanen) skulle sändas tili Tyskland. När Laajanen 
genast vägrade ingä herremannens förslag, avlägsnade denne 
sig skyndsamt. Laajanen hade hört, att frän Kemi stockbolag 
skulle mänga arbetare begivit sig tili Tyskland. Tillika fär jag 
anmäla, att härstädes gä envisa rykten om, att de emigranter, 
som afrest härifrän med destinationsort tili Sverige och Amerika, 
i själva verket resa tili Tyskland. För värvning af arbetsfolk skulle 
i Stockholm finnas en större kommisionsbyrä. 

K. Vilenius. 

Afskriftens riktighet bestyrker: Vasa Landskansli, den 
29. december 1915. 

Ex officio. 

A. Ladau. 
f. d. 


* Käännös seuraavalla sivulla. 



Jäljennöksen oikeaksi todistaa. Oulun lääninkansliassa, 
tammikuun 14 päivänä 1916. 


Jäljennöksen oikeaksi todistaa; 


Käännös : 

Jäljennös. 

Pietarsaaren poliisilaitoksessa 
joulukuun 26. p:nä 1915. 

N:o 175. 

Vaasan läänin Herra Kuvernöörille. 

Täten saan kunnioittavimmin ilmoittaa seuraavaa. Joku 
aika sitten tuli sattumalta tietooni, että Saksan agentteja toimisi 
Oulun pohjoispuolisilla seuduilla värvätäkseen työväkeä. Tar- 
kistaakseni tätä tietoa minä tänään kuulustelin erästä pietarsaa- 
relaista Arvid Laajanen-nimistä työmiestä, joka kertoi, että 
eräs hyvänpuoleisesti puettu herrasmies noin kuukausi sitten 
oli puhutellut häntä Rovaniemellä hänen palatessaan Muurmannin 
rannikolta rautatienrakennustyöstä. Herrasmies oli puhunut 
suomea murtaen Ruotsin-ruotsiksi. Laajaselta oli kysytty, mistä 
hän tuli ja minkälainen hänen työansionsa oli, tahtoisiko hän 
lähteä erääseen paikkaan, missä sekä saadaan ruokaa että 
ansaitaan hyvin; matkarahoiksi saisi hän heti 200 kruunua; myös- 
kin passi hänelle hankittaisiin. Kysymykseen, minne olisi matkus- 
tettava, vastasi herrasmies, että hänet (Laajanen) lähetettäisiin 
Saksaan. Kun Laajanen heti kieltäytyi suostumasta herrasmie- 
hen esitykseen, poistui tämä nopeasti. Laajanen oli kuullut, 
että Kemin tukkiyhtiöstä olisi lähtenyt monta työmiestä Saksaan. 
Samalla minä saan ilmoittaa, että täällä liikkuu itsepintaisia 
huhuja, että ne siirtolaiset, jotka ovat lähteneet täältä määrä- 
paikkanaan Ruotsi ja Amerikka, itse asiassa matkustavat Sak- 

Routaa ja rautaa II — 26 


Virallisesti: 
Yrjö Holmström, 
v. t. 

Virallisesti: 

K. V. Linderoos. 


Salainen. 



saan. Työväen värväämistä varten pitäisi Tukholmassa oleman 
suurenpuoleinen saksalainen asiatoimisto. 

K. Vilenius. 

Jäljennöksen oikeaksi todistaa: Vaasan lääninkansliassa 
joulukuun 29 p:nä 1915. 

Viran puolesta. 

A. Ladau. 
m:tty. 


Jäljennös. 

Nro 30 047. Salainen. 

Kiertokirje. 

Kaikille Oulun läänin Kruununvoudeille, Poliisimestareille, 
Nimismiehille ja Poliisilaitoksille. 

Tiedoksenne ilmoitetaan, että Valtioneuvos Maschke- 
vitsch tulee toimittamaan tutkimuksia erään vakoilu-jutun joh- 
dosta ja kehoitan viranomaisia hänelle antamaan kaikkea tar- 
peellista virka-apua. 

Oulun Lääninkansliassa, helmikuun 19 päivänä 1916. 

A. af Enehjelm. 

T. Pärssinen. 

Jäljennöksen oikeaksi todistaa; 

Virallisesti: 

K. V. Linderoos. 

Liite n:o 7 . 


Venäjän hallituksella on tieto »yhdistyksestä», jonka 
tarkoituksena on erottaa Suomi Venäjästä. 


N:o 30 209. 


Kiertokirje. 


Salainen. 


Kaikille Oulun läänin Nimisniiehille ja Poliisilaitoksille. 


Lisäykseksi kiertokirjeeseeni viime helmikuun 19 päivältä 
N:o 30 047 ilmoitetaan Teille tiedoksi, että H. M. Keisari on 
kaikkeinkorkeimmasti suvainnut käskeä rajoittamaan Petrogra- 
din Piirioikeuden tutkintotuomarin Valtioneuvos Maschkevitschin 
valtuuksia ja tulee niiden rajoittua yksinomaan tutkimaan Suo- 
messa toimivan yhdistyksen toimintaa aseellisen kapinan nostat- 
tamiseksi tarkoituksella eroittaa Suomi Venäjästä. 

Oulun Lääninkansliassa, maaliskuun 9 p:nä 1916. 

A. af Enehjelm. 

T. Pärssinen. 


Jäljennöksen oikeaksi todistaa; 


Virallisesti: 

K. V. Linderoos. 


Liite n:o 8. 

Salainen Tampereen-sähkösanoma. 

22.12-15. Salainen 4.1.16 
N:o 17 a. b. Kemin Poliisilaitos, (sähkösanoma) 

Tampere 

Tänään sinne saapuvalla iltapostijunalla pitäisi saapua 
sinne 4 nuorta miestä ijältään 18—20 v. joista yksi puettu har- 
maaseen ulsteripalttoon tamppi takana, harmaaseen huopa- 
hattuun sekä yksi matkustaa ilman passia ja sanoo olevansa 

taiteilija ammatti, pitäkää tarkan poliisivalvonnan alaisena. 
Epäillään poliittisista syistä. 

Poliisimestari, Everstiluutnantti 
G. A. Oppman. 

Jäljennöksen oikeaksi todistaa virallisesti: 

V. Karjalainen. 

(Näistä Sjöblom tutkittu, josta raportti; 
Poliisilaitoksen huomautus.) 


Liite n:o 9. 

Santarmilaitoksen ynnä muiden viranomaisten vangituita 
koskevaa kirjeenvaihtoa. 

Suomennos. 

Jäljennös. 

Salainen. 

Herra Komisariolle Kemin Kaupungissa. 

Suomen Santarmilaitoksen päällikön apulainen Tornion 
rajaseudulla: 

Everstiluutnantti Netschogin. 

Tornion kaupunki 
tammikuun 8* p. 1916. 

N:o 708. 

Suomensi: Kapteeni v. Schrowe. 

Jäljennöksen oikeaksi todistaa; 

Virallisesti. 

K. V. Linderoos. 

* Vanhaa lukua. 



Jäljennös. 


Suomennos. 

Jäljennös. 


Asetus. 

Minä, erityisen santarmikorpuksen Everstiluutnantti Net- 
schogin, Kemin kaupungissa tammikuun 7 * p:nä 1916 Suomen 
santarmihallituksen päällikön määräyksestä tämän tammikuun 
5 piitä N:o 74 ja omalla asetuksellani tammikuun 6 * piitä tätä 
vuotta Nio 1, pitäen ohjeenani 23 lukua säännöstä niillä paikka- 
kunnilla jotka ovat ilmoitetut sotatilaan, asetini Kemin kaupun- 
gissa asuvan ja »Osula» kescikievaria pitävän suomalaisen Epi 
Juho Heiskasen ja juoksupojan Albert Ilmari Rahikaisen arestiin, 
ja he ovat vietävät Kemin poliisilaitokselle sitä varten, että he 
mainitun laitoksen arestihuoneessa vartioituna säilytetään, luet- 
tuna Suomen santarmilaitoksen kustannukselle, joka on kuittia 
vastaan vangituille ilmoitettava tästä asetuksesta, mutta jäljen- 
nös siitä on esitettävä Suomen santaimilaitoksen päällikölle 
ja lähetettävä Oulun läänin Herra Kuvernöörille, säilytyspaikalla 
Kemin kaupungin Komisariolle ja Suomenmaalaisen Rajavarti- 
oston I lista piirin päällikölle Everstiluutnantti Netschogin. Tämä 
asetus on minulle ilmoitettu: Epi Juho Heiskanen, Albert Ilmari 
Rahikainen. 

Jäljennöksen oikeaksi todistaa: 

Everstiluutnantti Netschogin. 

Suomensi: 

Kapteeni v. Schrowe. 

Jäljennöksen oikeaksi todistaa; 

Virallisesti: 

K. V. Linderoos. 


* Vanhaa lukua. 



Jäljennös. 

Suomen Santarmilaitoksen 

Päällikön apulainen Tor- 
nion rajaseuduilla. 

Tammikuun 8 * p:nä 1916. 

Suomennos. 

Jäljennös. 

Salainen. 

N:o 709. Määrälleen. 

Tornion kaupunki. 

Herra Komisariolle Kemin Kaupungissa. 

Pyydän tänään tammikuun 8/21 päivänä ensimmäisellä 
Tornioon lähtevällä junalla Teidän laitoksessanne löytyvän, 
minun vangitsemani, alaikäisen Albert Ilmari Rahikaisen lähettä- 
mään, minulle uskotun komennuskunnan aliupseeri Antip Se- 
monovvin kuittia vastaan. Rahikainen tuodaan tänään takaisin. 

Everstiluutnantti Netschogin. 

Suomensi: 

Kapteeni v. Schrovve. 

Jäljennöksen oikeaksi todistaa; 

Virallisesti: 

K. V. Linderoos. 


Suomen Santarmilaitoksen 
Päällikön apulainen Tor- 
nion seuduilla. 

Tammikuun 9* p:nä 1916. 

Suomennos. 

Tornion kaupunki. Jäljennös. 

N:o 719. Salainen. 


* Vanhaa lukua, 



Kemin Kaupungin Herra Komisariolle. 

Täten lähetän takaisin Teille uskotussa poliisilaitoksessa 
vartioitavaksi alaikäisen Albert Ilmari Rahikaisen. 

Evesrtiluutnantti Netschogin. 

Suomensi: 

Kapteeni v. Schrovve. 

Jäljennöksen oikeaksi todistaa; 

Virallisesti: 

K. V. Linderoos. 


Jäljennös. Suomennos. 

Jäljennös. 

Määräys N: o 

Tammikuun 23 p. (Helmikuun 5 p. u. a.) v. 1916 Kemin 
kaupungissa, minä, Suomen santarmilaitoksen päällikön apulai- 
nen everstiluutnantti Baschinskij, kuin tiedossani on varmat 
epäilykset Suomen kansalaista Otto Erik Jokelaa vastaan ri- 
koksiin, jotka koskevat armeijan etuja ja nojautuen 23 1. sään- 
nöistä paikkakunnista, jotka ovat julistetut sotatilaan, mää- 
räsin mainitun Otto Erik Jokelan pidätettäväksi siksi kuin asiat 
selviävät, Kemin kaupungin poliisilaitoksen arestikomerossa, 
jäljennös tästä määräyksestä on saatettava Oulun läänin Kuver- 
nöörille ja pidätetylle allekirjoitusta vastaan tähän, ilmoittaa 
tämä määräys. 

(Sinetti) Alkuperäisen allekirjoituksen ja jäljennöksen 
oikeaksi todistaa: 

Everstiluutnantti Baschinskij. 

Suomensi: 

Kapteeni v. Schrowe. 

Jäljennökseni oikeaksi todistaa; 

Virallisesti: 

K. V. Linderoos, 



Suomenmaalaisen Jäljennös. 

Santarmihallituksen 

Päällikkö. 

Helmikuun 1 * p:nä 1916. 

Nro 830. 

Helsingin kaupunki. 

Suomennos. 

Salainen. 

Kemin Kaupungin Poliisikomisariolle. 

Täten saatan Teidän korkealle jaloudellenne jäljennöksen 
seuraamana määräyksen 1/14 päivältä tätä helmikuuta Teille 
uskotussa poliisilaitoksessa säilytettäville ilmoitettavaksi Oulun 
läänin Herra Kuvernöörin suostumuksella pidättämis-ajan jat- 
kamista mainituille henkilöille. 

Samalla pyydän ilmoittamaan vangituille Jopi Heiskaselle 
ja Ilmari Rahikaiselle alkuperäisen määräyksen ja mitä pikem- 
min lähettämään sen julkisessa virkakirjeessä minulle, kopio 
jättäkää Poliisihallituksen asiapapereihin ja siinä tapauksessa, 
jos Heiskanen ja Rahikainen siirretään toiseen säilytyspaikkaan 
on lähetettävä sinne määräyksen jäljennös tahi kaksoiskappale. 

Liite 1, alkuperäinen ja 1 jäljennös määräyksestä! 

Kenraalimajuri (Nimi epäselvä) 


Suomensi: 

Kapteeni v. Schrowe. 
Jäljennöksen oikeaksi todistaa; 


* Vanhaa lukua. 


Virallisesti: 

K. V. Linderoos. 



Jäljennös. 


Suomennos. 

Jäljennös. 


Määräys. 

Helmikuun 1/14 p:nä 1916 Helsingin kaupungissa minä 
erityisen santarmikorppuksen everstiluutnantti Baschinskij saa- 
mani .ilmoituksen johdosta, Oulun läänin Herra Kuvernöörin 
virkakirjeessä helmikuun 2 p:Itä N:o 10 622 Suomen santarmi- 
laitoksen päällikön nimellä siitä, että Oulun läänin Herra Ku- 
vernöörin 23 1. muistutuksen perusteella säännössä paikkakun- 
nista, jotka ovat julistetut sotatilaan, myönsi pidätyksen jatka- 
mista vangituilla Kemin kaupungin poliisilaitoksen arestihuo- 
neessa Jopi Juho Heiskaselle ja Ilmari Rahikaiselle edelleen 
yhden kuukauden ajan vangitsemispäivästä lukien, määräsi 
ilmoittamaan edellämainituille omakätistä allekirjoitusta vastaan 
tästä alkuperäisestä määräyksestä, mutta jäljennös on toimitet- 
tava säilytyspaikkaan Kemin kaupungin Komisariolle. 

Erityisen Santarmikorppuksen Everstiluutnantti: 

Baschinskij. 

Alkiiperäinen määräys on minulle ilmoitettu: 

Jopi J. Heiskanen. Albert I. Rahikainen. 

Jäljennös tästä määräyksestä saatettu: 

Suomensi: 

Kapteeni v. Schrowe. 

Jäljennöksen oikeaksi todistaa; 

Virallisesti: 

K. V. Linderoos. 



Jäljennös. 


Jäljennös. 


Komennus. 

Täten komennetaan konstaapelit Oskar Soininen ja Kalle 
Oksanen läänin Herra Kuvernöörin määräyksestä lähtemään 
tänään helmikuun 18 p:nä ja sikäläisestä poliisikamarista haltuunsa 
ottamaan sekä täkäläisen poliisilaitoksen huostaan saattamaan 
vangitut Jopi Heiskasen, Albert Rahikaisen ja Erik Jokelan. 

Oulun kaupungin poliisikamarissa, helmikuun 18 p:nä 1916. 

H. Wallin. 
v..t. 

E. Ekfors. 
mtty. 

Jäljennöksen oikeaksi todistaa, Kemin kaupungin poliisi- 
laitoksella helmikuun 19 p:nä 1916. 

Virallisesti: 

K. V. Linderoos. 

Jäljennöksen oikeaksi todistaa; 

Virallisesti: 

K. V. Linderoos. 


Jäljennös. 

Että konstaapeli Juho Karppinen Kemin poliisilaitoksesta 
on Oulun poliisilaitokselle jättänyt Albert Ilmari Rahikaisen joka 
täten todistetaan Oulun poliisikamarilla, huhtikuun 8. päivänä 
1916. 

J. Duktig. 
(ylikonstaapeli) 

(sinetti) 

Jäljennöksen oikeaksi todistaa; 

Virallisesti: 

K. V. Linderoos. 



Liite n:o io. 


Poliisikomisario K. V Linderoos puolustaa 
Otto Erkki Jokelaa. 

KEMIN KAUPUNGIN Jäljennös. 

POLIISILAITOS 

Kemissä, 

elokuun 10p:nä 1916. 

N:o 793. 

Oulun läänin Herra Kuvernöörille. 

Palauttaen Kuvemöörinviraston lähetepäätöksen kuluvan 
elokuun 3 päivältä Nro 13 836, siihen kuuluvine, suutari Otto 
Erkki Jokelan vangitsemista koskevine asiakirjoineen, saan 
täten vaadituksi selitykseksi asiassa esiintuoda seuraavaa: 

Suutari Otto Erkki Jokela, joka keväällä 1914 muutti 
asuntonsa Kemin pitäjästä kaupunkiin, on lähes 10 vuotta täällä 
harjoittanut kulkukauppaa sekä ennen kaupunkiin muuttamis- 
taan useampana vuotena hallikauppaa kaupungin kauppahallissa 
ja kaupunkiin muuttamisensa jälkeen on hän, tahi oikeammin 
sanoen hänen vaimonsa, miehensä enimmäkseen kaupalla liikku- 
essa, ottanut työläisyövieraita vastaan lautaseinillä kolmeen osaan 
jaetussa ainoassa asuinhuoneessaan. Toissa talvena oli sanottu 
Jokela melkein koko talven harjoittanut kauppaa Karungissa 
laittamassaan kopperossa ja viime kesänä oli hänellä kahvi- ja 
virvoitusjuomakauppa täällä satamassa kulkien tilipäivinä teh- 
das- ja työpaikoissa rihkamatavarakaupalla. Viime syksynä 
meni hän sitten Tornioon, jossa hänellä oli kauppakoppero ase- 
man luona ja kävi hän silloin tavallisesti ainoastaan sunnun- 
taisin täällä asuvan perheensä luona. 

Lauantai-iltana viime helmikuun 5 päivänä oli hän juuri 
sunnuntaiksi Torniosta kotiinsa tullut, jolloin santarmieversti- 
luutnantti Baschinskij kielenkääntäjänsä seuraamana minun 
läsnäolossani piti kotitarkastuksen hänen asunnossaan sekä van- 
gitsi hänet ja jätti asunnossaan minun huostaani säilytettäväksi 
ilmoittaen ei mitään rikollisuutta häntä vastaan ilmaantuneen, 
vaan kuitenkin olevansa pakoitettu saadusta määräyksestä hänet 
vangitsemaan. Jokela säilytettiin sitten täällä saman kuun 19 



Liite n:o u. Otteita Oulun lääninvankilan 


Vuosi, kuukausi 
ja päivä, jona 
vanki on vanki- 
laan saapunut. 

Vangin järjestys- 1 
numero. | 

Vangin ikä. || 

Ilmoitus siitä 
rikoksesta tahi 
muusta syystä, 
josta vangitse- 
minen on tapah- 
tunut. 

Ilmoitus siitä tuo- 
mioistuimesta, vi- 
rastosta tahi vir- 
kamiehestä, joka 
vangitsemisesta 
on määräyksen 
antanut. 

päivään, jolloin Oulun poliisilaitoksen konstaapelit Herra Kuver- 
nöörin määräyksestä hänet täältä noutivat. 

Vähän aikaa vielä vangittuna oltuaan palasi hän vapaana 
kotiinsa sekä jatkoi Torniossa ennen harjoittamaansa kauppaa, 
kunnes hänet myöhemmin uudestaan vangittiin ja minulle tun- 
temattomaan paikkaan lähetettiin. 

Mainittu Jokela on tunnettu täysin luotettavaksi henki- 
löksi eikä kukaan täällä voi uskoa hänen tehneen minkäänlaisia 
Hallitusta vastaisia tekoja. 

K. V. Linderoos. 


Jäljennöksen oikeaksi todistaa; 


Virallisesti: 

K. V. Linderoos. 




nimiluettelosta v:lta 1916 

tahi sairaanhoitolaitok- 
seen y.m. 

Otteen oikeaksi todistaa: 

Oulun lääninvankilassa, huhtikuun 15. p:nä 1926. 


Virallisesti: 

V. O. Juvelius. 

